
Profesorius Toivo Ilmari Bonsdorff 


V. D. Universiteto garbės daktaras inžinierius 
Prof. S. Kolupaila, Kaunas 


V. D. Universiteto Technikos fakultetas 1934.XI.14 d. suteikė garbės 
daktaro inžinieriaus titulą Suomijos Geodezinio instituto direktoriui, Pa- 
baltijo Geodezinės komisijos generaliniam sekretoriui, profesoriui Bon s- 
dorif'u. Apdovanotasis tąja proga sutiko atvykt į Lietuvą. Diplomas 
buvo jam įteiktas iškilmingame Technikos fakulteto posėdyje 1934.XII.5 d. 


Diplomas išspausdintas lotynų kalba, senomis tradicijomis; juo skelbiamą, 
kad „vir illustrissimus et optime meritus Balticarum civitatum et Lituaniae 
litteris actisgue geodaeticis insigni cum laude disponendis et coordinan- 
dis“ pripažintas „summarum rerum technicarum doctor honoris causa“ 
(vyras šviesiausias ir labiausiai nusipelnęs garbingai organizuojant ir koor- 
dinuojant Pabaltijo valstybių ir Lietuvos geodezinius darbus — skelbiamas 
visų technikos mokslų garbės daktaru). 

Susipažinkime su prof. Bonsdorfio asmeniu ir tais nuopelnais, už ku- 
riuos jis susilaukė aukšto mūsų mokslo įstaigos įvertinimo. 

ToivoIlmari Bonsdorff gimė Hameenlinnoje, Suomijoje, 1879. 
I.15 d. Jo tėvas — Ernst I. V. Bonsdorff — buvo profesorius, žy- 
mus geodezininkas ir astronomas. Ilmari Bonsdorif'as baigė Helsinkio 
universitetą, 1905 m. apgynė daktaro disertaciją ir nuo 1906 m. dėstė Hel- 
sinkio universitete astronomiją su geodezija. Nuo 1901 m. jis pradėjo 
praktišką darbą, vykdydamas Suomijoje sunkumo jėgos matavimo ir astro- 
nominio vietos apibrėžimo darbus. 1903—07 m. jis buvo Pulkovo obser- 
vatorijos astronomu (Pulkovas — kaimas netoli Petrapilio, dabartinio Le- 
ningrado, kur yra žymiausia Rusijos astronominė observatorija, svarbus 
šio mokslo centras, kur dirbo žymiausi astronomijos specialistai). 

1918.VIL.5 d. T. I. Bonsdortf'o rūpesčiu įkurtas Suomijos geodezinis 
institutas, kuris vykdo visus tikslius geodezinius, astronominius ir geofi- 
zinius darbus. Bonsdorif'as visą laiką vadovauja tam institutui Jo glo- 
boje išaugo visa jaunoji Suomijos geodezininkų karta: V. R. Olander, 
Y. Vaisala, W. Heiskanen, U.Pesonen, Y.Leinberg, M.Frans- 
sila, P. Kalaja, R. A. Hirvonen. Institutas išplėtė po visą Suomiją 
triangulacijos tinklus ir šioje srityje labai pasižymėjo, toli pralenkdamas 
kaimynus. 

Bonsdorff'as nepasitenkino geodezijos pasisekimais Suomijoje, bet 
užsimanė įtraukti į bendrąjį darbą visas prieinančias prie Baltijos jūros 
valstybes, sujungiant triangulacijos tinklus ir bendru planu vykdant kitus 
mokslinės vertės darbus. Nelengva buvo tą sumanymą vykdyti: po vad. 
Didžiojo karo dar buvo įtempti santykiai tarp „nugalėtųjų“ ir „nugalėtų“ 
valstybių mokslininkų; naujose, nepriklausomybę atgavusiose valstybėse, 
geodeziniai darbai tebuvo pradedami. Dideliomis pastangomis prof. Bons- 
dortf'ui pasisekė sušaukti Helsinkyje 1924,VI.28 —VII.2 Pabaltijo geodezinę 
konierenciją, kurioje buvo atstovaujamos Vokietija, Estija, Švedija, Latvija, 
Lietuva, Lenkija ir Suomija (Lietuvai atstovavo profesoriai S. Dirmantas 
ir S. Kolupaila). Konferencijoje buvo susitarta geodezinius darbus su- 
vienodint.  Dalyvavusių šalių vyriausybės pasirašė konvenciją, kuria tas 
susitarimas buvo patvirtintas; prie konvencijos prisijungė Danija ir Sovie- 
tų Rusija. 

Darbams koordinuoti kas 1—2 metai vyksta „Pabaltijo geodezinės ko- 
misijos“ konferencijos: Antroji buvo Stokholme 1926.VIII.10—14 d., trečioji 
— Rygoje 1927.V.20—23, ketvirtoji -- Berline 1928.IX.24 —28, penktoji — 
Kopenhagoje 1930.X.13—18, šeštoji — Varšuvoje 1932.VI.14 - 18, septintoji 
— Leningrade ir Maskvoje 1934.IX.11—19 d. Prof. Bonsdortf'as išrinktas 
Geodezinės komisijos generaliniu sekretorium ir faktinai vadovauja visam 
darbui. 

Už geodezinių darbų organizaciją Geodezinei komisijai turi būti dė- 
kingos visos Pabaltijo valstybės. Labai daug šioje srityje laimėjo Lietuva: 
prieš dešimtį metų pas mus dar nebuvo tikslių geodezinių darbų, o dabar 
mūsų geodezininkų darbo rezultatai turi vieną pirmųjų vietų. Kitur darbai 
buvo organizuoti ar atlikti anksčiau; savo darbo programą iki šiam laikui 
baigė tik Suomija, Danija ir... Lietuva. Todėl mūsų laimėjimas yra ypač žymus. 

Tą svarbų laimėjimą mūsų Technikos fakultetas ir pažymėjo, pirmo- 
sios Geodezinės konferencijos 10 metų sukaktuvių proga pagerbdamas to 
darbo iniciatorių prof. Bonsdorif'ą. 

Iškilmingame technikos fakulteto posėdyje, kurį pagerbė studentų kor- 
poracijos su vėliavomis ir gausingi svečiai, fakulteto dekanas prof. S. Grin- 
kevičius įteikė garbės daktaro inžinieriaus diplomą ir pasveikino Univer- 
siteto vardu. 

Po to prof. S. Dirmantas padarė pranešimą apie triangulacijos dar- 
bus Lietuvoje — senesniuosius ir naujesniuosius, naujas garbės daktaras 
(vokiečių kalba) — paskaitė apie Pabaltijo geodezinės komisijos tikslus ir jos 
pasiektus rezultatus, prof. K. Sleževičius — apie gravimetrinius darbus, 
prof. B. Kodatis — apie astronominius darbus Lietuvoje *. Visas posė- 
dis virto Lietuvos geodezinių darbų pažangos reprezentacija. 

Prof. Bonsdorff'as paskelbė nemaža mokslinių darbų: astronominiai jo 
darbai liečia absoliutinės deklinacijos ir ašių variacijų tyrinėjimus, geodezi- 
niai darbai — sunkumo jėgos matavimus ir vertikalės nukrypimo tyrin ėji- 
mus. Kaip Pabaltijos Geodezinės komisijos generalinis sekretorius, prof. 
Bonsdorff'as redaguoja konferencijų apyskaitas ir specialius darbus. Vienas 
svarbiausių jo darbų apie septynių bazių (pagrindinių tiianguliacijos linijų) 
aplinkui Baltijos jūrą matavimus. Iš visų bazių tiksliausiai išmatuota bazė 
Lietuvoje, apie Svekšną; matuojant tą bazę darbuose dalyvavo pats prof. 
Bonsdorif'as. 

Viena eilinių Pabaltijo geodezinių konferencijų — devintoji ar dešim- 
toji — įvyks Lietuvoje. Mūsų geodezininkai jau dabar rūpinasi tai konie- 
rencijai pasiruošti ir savo darbus bei pažangą tinkamai reprezentuoti. Prof. 
Bonsdori'o atsilankymas buvo panaudotas šiuo reikalu pasitarti. 


Naujas mūsų garbės daktaras yra labai malonus ir kuklus žmogus. Jis 
visada rodo daug simpatijų Lietuvai ir lietuviams, realiai mus paremdamas. 
Lauksime dar daug naudos mūsų mokslui iš tokių bičiulių, kaip I. Bonsdorff'as. 


Prof. Dr. Toivo Ilmari Bonsdortf'o mokslo darbai 


1. Dėtermination des attractions locales sur les points astronomigues du rėseau 
russe au Spitzberg (105, disertacija). 

2. Observations faites au cercle vertical de Repsold 4 la Succursale Odessa, pour 
la dėtermination de la refraction (1913). 

3. The coefficient of dilatation of the air derived from astronomical observations 
made at Pulkovo (1915). 

4. Dėtermination relative de la pesanteur A Helsingtors (1908). 
k žA i da der absoluten  Deklinationsbestimmungen des Pulkowoer Katalogs 

kinai rajankaynti Petsamossa v. 1921 (1927). 

7. Die Beobachtungserzebnisse der Sūdfinnischen Triangulation in den Jahren 1920- 
1923 (1924); in den Jahren 1924—1926 (1927); in den Jahren 1926—1928 (1929). 

8. Das Theorem von Clairaut und die Masseuverteilung im Erdinnern (1929). 
(1930) 9. Measuring of sėven base lines of the Baltic polygon, executed in the year 1929 

10. Die Linge der Versuchsbasis von Helsinki und Lingenverūnderungen der In- 
vandrūhte 634—637 (1934). 

* Prof. Bonsdorif'o pranešimas bus išspaudintas „Technikoje“ (V. D. Un-to Tech- 
nikos Fakulteto organe), visi kiti įdėti šiame „Kosmo“ sąsiuviny. Red. 


Pirmieji geodeziniai astronominiai darbai 
Lietuvoje 


Prof. S. Dirmanto pranešimas 
V. D. Universiteto Technikos fakulteto posėdy 1934. XII. 5, 


Prancuzų kad ir jaunos, bet ryžtingos, Mokslų Akademijos darbai 
(Picard, D. ir J. Cassini); Snelius, Huyghens'o ir Newton'o trak- 
tatai apie Žemės pavidalą ir jų dviejų Voltaire'o išgarsintas ir visą anų lai- 
kų galvojantį pasaulį sudominęs mokslinis ginčas anglų su prancuzais; spe- 
cialios kelių dešimčių mokslininkų (tarp jų; Bouguer, Mauperthuis, 
Clairaut, Celsius) ekspedicijos — viena Amerikon, pusiaujo sritin, 
kita arčiau ašigalio — Suomijos-Norvegijos pakraštin; gausingi ir milžiniški 
matavimo darbai ne tik Europoj, bet ir Afrikoje; galop prancuzų meridia- 
no lanko Didysis matavimas, 1792—1798 m. atliktas Mechain'o ir De- 
lambre'o ir aprašytas trijų tomų veikale „Base du systėme mėtrigue deci- 
male“; — visa tai negalėjo neatsiliepti ir to meto Lietuvos mokslininkų sfe- 
roms. Ir reikia pabrėžti, kad daug susidomėjimo ir iniciativos šioj srity 
parodė dvilypės valstybės lietuviškoji dalis. Taip antai, Vilniaus observatori- 
jai kurtis pradžią padarė E. Oginskaitė Puzynienė: jos lėšomis ma- 
tematikas kunigas Tomas Žebrauskas 1753 m. pradėjo statyti, berods 
blogai parinktoje vietoje, observatorijos rūmus, o kiti garbingi ir tikrai kul- 
turingi piliečiai sudėjo reikalingas lėšas instrumentams ir knygoms įsigyti. 
Kuriant observatoriją turėta tikslo ne vien teoriškai Lietuvos dangų tirti, 
bet žvaigždžių mokslą taikint ir krašto materialinei gerovei: žemės turtams 
išaiškinti, sutvarkyti ir tuo pačiu jiems patobulinti. 

Pirmasai įžymesnis Vilniaus Un-to astronomas buvo kunigas Marty- 
nas Pačebutas. Jis gimė 1728 m. Gardino apylinkėse, 1754—1756 m. 
ėjo mokslus Prahoje, vėliau vėl buvo užsieny ir dirbo Marselio bei kitose 
observatorijose. Grįžęs, ilgus metus supirkinėjo, daugiausia Anglijoje, in- 
strumentus, montavo juos vietoje ir galop sekstantu nustatė Vilniaus geo- 
grafinę platumą esant 54041'. 1779 —1780 m. jis dirbo Kaune. Viso paliko 
apie 34 stebėjimų užrašus. Jam padėdavo, taip pat Lietuvoje gimęs, kunigas 
Andrius Sčeckis, ir matematikos prof. Norvaiša. Jie 1793 m. Rug- 
sėjo mėn. 3 d. Augustave stebėjo saulės aptemimą ir suskaičiavo geografi- 
nes koordinates dar ir kitų Lietuvos miestų (viso apie 20 vietovių). Tai buvo 
pirmas paruošiamasai darbas Lietuvos kartografijai — astronominis atramos 
punktų tinklas. 

Dvilypei Lietuvių-Lenkų valstybei buvo atėję sunkūs merdėjimo lai- 
kai... Geresnieji tautos sūnūs ryžosi gelbėt į bedugnę riedantį kraštą; pa- 
sipylė aibė projektų; gelbėjimo akcijos priešaky stovi Vilniaus Universitetas, 
kuris daugeliu atžvilgių buvo pralenkęs net daug senesnius ir geriau aprū- 
pintus Varšuvos bei Krokuvos universitetus. 

Mums rūpimos srities pažymėsiu šiuos projektus. 1777 m. Pačebutas 
iškelia projektą sudaryti visos valstybės žemėlapį, paremtą astronominiais 
punktais. Projektas rado valdžios sluoksniuose pritarimo: Edukacinė Komi- 
sija davė 1500 dukatų instrumentams ir 100 dukatų kelionei. Sčeckis vyko 
per Paryžių į Londoną pasitobulintų ir mokslo įrankių įsigytų. Jis tiek buvo 
atsidėjęs praktikos darbams, kad, būdamas paskirtas astronomijos profeso- 
rium, per 17 metų nepaskaitė nė vienos paskaitos! 

17760 m. A. Mošinskio projektas „žemėlapiui sudaryti numatė kiek 
vienai krašto daliai etatus: viršininkas, inžinieriai, astronomai, menininkai, 
braižytojai, inžinerijos karininkai, „konduktoriai“ ir žemesnysis personalas — 
viso etatuose 748 asmenys, Išpildymo laikas treji metai, sąmata — 86.000 
dukatų. Lėšoms surinkti projektavo valstybinę loteriją, akcizą ir pan. 

1791 m. Lietuvos kancleris Jokimas Liutavaras Chreptavi- 
čius paruoše projektą „Normalus atsienojimas“. Be žemės nuosavybės su- 
tvarkymo, šis projektas buvo numatęs ir Lietuvos žemėlapio sudarymą. Rei- 
kia manyti, kad šiam projektui turėjo įtakos Rusijos carienės Katrės Di- 
džiosios įvykdytas milžiniškas darbas „Generalinis matavimas“. Buvo nu- 
matyta darbus baigti 1796 m. Seimas priėmė. Paruošta matininkai. 1792 m. 
seimeliai išrinko sienų komisarus. Lietuvoje, o po dvejų metų ir Len- 
kijoje, pradėta vykdyti... bet jau buvo per vėlu... 

Pats karalius ir jo brolis vyskupas, vėliau net „primu“ tapęs, Ponia- 
tovskiai buvo astronomijos, geodezijos bei kartografijos mėgėjai ir me- 
cenatai. Vyskupas Poniatovskis su kunigu Caikovskiu sugalvojo 
valstybės žemėlapį sudaryti iš bažnytinių parapijų aprašymo. Mėginimas 
buvo atliktas Krokuvos vyskupijoje. Klebonams buvo išsiuntinėti klausymų 
lapai-formularai. Centras — bažnyčia; iš jos bokštų reikėjo nurodyti kokio- 
mis kryptimis ir kokiame atstume matomi kitų bažnyčių bokštai, gyvenamos 
vietos, dvarų rūmai, fabrikai, kalnai, miškai, malūnai, ežerai ir kt. Lietuvos 
parapijų aprašymai buvo surinkti 1784 —1796 m. ir susidarė dvylika tomų. 
Mačiau, kaip 1915 m. žiemą vokiečių artilerija granatomis daužė Chreptavi- 
čių rezidenciją —Sčorsus. Biblioteka, kurioje buvo anie tomai, taip pat nuken- 
tėjo, bet jos dalis buvo suskubta išvežt į Maksvą; bet ir ten ji nukentėjo *. 

Rimtesnį projektą pagamino Pačebuto papėdininkas, Vilniaus Un-to 
profesorius ir rektorius astronomas Jonas Sniadeckis (1830 m. miręs 
Jašūnuose netoli Vilniaus). Jis buvo patsai susipažinęs su prancuzų geode- 
zininku ir astronomu Cassini'u. Sniadeckio žemėlapio sumanyman buvo 
padėtas triangulacijos projektas. | 

Žinomas veikėjas ir retormatorius Tadas Čackis, būdamas Iždo finansų 
komisijoje ir pasinaudodamas tuo, kad jo žinioje buvo vandens keliai ir 
upės, pritraukė darban inžinerijos korpo karininkus. Jie, keliaudami upių 
slėniais, senais metodais sudarė, o Čackis savo lėšomis išspausdino Lietuvos- 
Lenkijos hydrografinį žemėlapį — į kurį buvo įtraukta per 4000 upių. 

Padarę išvadą matome, kad projektų nestigo. Seimuose diskutuota, 
debatuota, bet nudirbta nedaug — nes jėgos nebuvo organizuotos, kon- 
centruotos, nebuvo tinkamo aparato. Kai „gerieji“ kaimynai vokiečiai, aus- 
trai ir rusai susitarė Lietuvos-Lenkijos žemes pasidalinti, — tai valstybėje 
neatsirado anų laikų mokslo reikalavimams tinkamo žemėlapio — nes pa- 
senęs prancuzo Saint Hillers'o ir vengro Caki'o 1750 m. sudarytas ir italo 
Ricci'o Zannoni'o 1772 m. išleistasis iš 24 lapų (Carte de la Pologne divisėe, 
1:700000) netiko. Likimo ironija! Valstybei sukarpyt buvo pasinaudota Kara- 
liaučiaus knygininko Jono Jokubo Kanterioprivačiai (apie 1770 m.) 
išleistu žemėlapiu (1:400000): „Regni Poloniae, Magni Ducatus Lithuaniae 
provinciarum foedere et vassalagio illis juncturum, nova mappa geographica“, 


* Žiūr. P. Galaunės, Iš vieno knygyno istorijos. Knygos 1924, 4—6 Nr. 

Naujieji krašto šeimininkai dar daugiau buvo reikalingi tinkamų žemė- 
lapių, nes jie gyveno svetimoje šalyje. Geriau tie darbai sekėsi vokiečiams, 
blogiau rusams — jie valdė žymiai didesnius plotus, o techniškai išmoks- 
linto personalo turėjo mažiau, imant ir absolutiniu ir santykiniu atžvilgiais. 
Be to, trukdė neramūs Napoleono laikai; juo labiau, kad visoje valstybėje 
tų darbų vykdytojai buvo, su mažomis išimtimis, karininkai, ir ne eiliniai, 
bet inžinerijos. artilerijos ar, dažniausiai, generalinio štabo karininkai. Karui 
kilus, jie turėjo instrumentus bei knygas mesti šalin ir imtis ginklo. 


Čia paminėsime tik stambesnius, mūsų kraštą liečiančius darbus. 

XVIII-jo šimtmečio pabaigoj ir XIX-jo pradžioj remiantis triangulacija 
buvo daromos Rytprūsių, vadinasi ir Klaipėdos krašto, nutraukos 1 : 50000, 
o iš jų sudarytas žemėlapis 1: 150000 masteliu: „Karte von Altpreussen 
anhaltend Ostpreussen, nebst preuss. Lithauen und Netzedistrikt“. Taip pat 
nuo mūs atimtuose plotuose (Suvalkijoj), triangulacija pasirėmę, vokiečiai 
darė nuotrauką 1: 33333 masteliu, o iš jos lapų 1807 m. sudarė žemėlapį 
1:155000 masteliu: „Topographisch-militūrische Karte vom vormaligen 
Neu Ostpreussen oder dem įetzigen nėordlichen Teil Herzogtums Warschau 
und dem russischen Distrikt“. 

Nemuno ruožą įvairūs okupantai buvo nutraukę keletą kartų.  Napo- 
leono įsakymu, jo „Depėt de Guerre“ pagamino visai Vidurinei Europai že- 
mėlapį 1: 100000 masteliu, bet ne iš naujų, specialiai darytų nuotraukų, 
o iš kitų surankiotų žemėlapių; antai, Lietuvos plotams naudojo rusų „Po- 
drobnaja Karta Rossijskoj Imperii“ ir kitus darbus. 

Moderniški darbai buvo atlikti Mažojoje Lietuvoje Karaliaučiaus obser - 
vatorijos išgarsėjusio astronomo Bessel'io ir generolo Baeyer'io. Buvo 
įvykdyta labai tiksli triangulacija nuo Klaipėdos piet. vakarų kryptimi iki 
Trunco (1831—1834 m.). Bazei matuoti Besselis buvo sugalvojęs ir pavar- 
tojęs aniems laikams tobuliausią bimetalinį aparatą*. Taip pat kraštas buvo 
ištisai trianguluotas 1805 m., o nuo 1872 m. daromos nuotraukos staliuku 
1:25000 masteliu, 10'X6' formato, Vienam lape telpa apie 30 triangulacijos 
punktų. Iš šių gerų nuotraukų nuo 1875 m. gaminamas mums žinomas 
Klaipėdos krašto žemėlapis 1:100000, kurį ir dabar naudojame. 

Rimtus mokslinius planingus geodezinius ir astronominius darbus ru- 
sai pradėjo tik po 1812 metų karo. Darbai ėjo kaip tik Pabaltijo kraštuo- 
se, nes šis rajonas rusams buvo svarbus strateginiais sumetimais ir šienis 
darbams krašte buvo reikalingi instrumentai, mokytas personalas ir obser- 
vatorijos; pastarosios tada Rusijos plote buvo kaip tik Vilniuje, Mintau- 
joje ir Tartuose (Pulkovo observ. pradėjo veikti tik 1839 m.). 1815 m. Gruv- 
džio mėn. caro buvo įsakyta pradėti geodezinius ir topografinius darbus 
Vilniaus gubernijoje**. Vykdytoju buvo parinktas pulkininkas Tenneris, 

Įdomi Tennerio gyvenimo eiga. Gimęs neturtingoje estų šeimoje, iki 
12 metų negavo jokio mokslo. Apylinkėje dirbę matininkai sudomino jį 
savo instrumentais, pamokė paišyti ir braižyti. Vokietis dvarininkas, paste- 
bėjęs jo gabumus, paėmė pas save ir mokė matematikos, kalbų, muzikos. 
Kiek vėliau pavedė jam iš tam tikros medžiagos sudaryti Sibiro žemėlapį ir 


* Šio bazes tinklo ir triangulacijos schema įdėta mano Topografijoje, 1C6 pusl. 
** Kauno gubernijos tada dar nebuvo: jos plotai priklausė Vilniaus gub, 

tam reikalui nusivežė jį Petrapilin. Čia juo susidomėjo generolas Suchtele- 
n'as, davė išlaikymą, pradėjo toliau mokyti karo mokslų. Tenneris gauna 
karininko laipsnį, vyksta Kinijon, daro pakely nuotraukas, dalyvauja kare, 
mokosi pas Subertą astronomijos bei geodezijos, padeda 1809—1812 m. 
vykdyti pradėtąją triangulaciją Suomių įlankoje, daug kartų dalyvauja 
1812—13 metų karo kautynėse, net ties Leipcigu ir Hamburgu. Nuo 1816 m. 
pradeda dirbti jo mėgiamoje geodezijos srityje. Cia jis veikė per 40 m. 
labai daug dirbdamas: jis triangulavo Lietuvos, Latvijos, Gudijos, Ukrainos 
plotus, Besarabiją ir Lenkiją. Jis toprografiškai nutraukė Lietuvą ir Latvijos 
dalį paliai Palangą. Bet svarbiausia, kad jis pirmas iškėlė mintį ir, laiky- 
damas savo gyvenimo tikslu, įvykdė žymią dalį pasaulinio masto mokslinio 
darbo, būtent, susitaręs su Tartu astronomijos profesorium Struve, nepai- 
sydamas įvairiausių kliūčių ir trukdymų, išmatavo meridiano (dienovydžio) 
lanką nuo žieminių Norvegijos krantų per Švediją, Suomiją, Estiją, Latviją, 
Lietuvą, Gudiją, Ukrainą, Rumuniją iki Dunojaus (tada Turkijoje). Neturė- 
damas Lietuvoje šių darbų pilnų, iš pirmų rankų aprašymų, sudarančių ke- 
lioliką stambių tomų, duodu tų darbų santrauką iš antrų rankų. 

Griežtais mokslo pagrindais paremtos ir aiškiai nustatytą tikslą turin- 
čios triangulacijos Rusijoje buvo pradėtos 1816 m. Vyriausio Stabo Viršinin- 
kas dar 1815 m. Gruodžio m. įteikė caro įsakymą Vilniaus rajone stovinčios 
1-osios armijos štabui neatidėliojant pradėti vykdyti trigometrinius darbus, 
kad jais pasirėmus tuojau būtų galima dirbti ir topografines nuotraukas. Bu- 
vo net nurodyta parinkti bazę, ne trumpesnę kaip 10 viorsių viename Lie- 
tuvos žiemryčių ežere, ir ją išmatuoti žiemą ledu. Sis darbas buvo pavestas 
7-jo korpo oberkvartirmeisteriui, jau mums pažįstamam pulkininku Ka- 
roliui Tenneriui su generalinio štabo kapitonu Messing'u ir pra- 
porščikais Gecel'iu ir VrangeViu. Įsakymo vykdymas sutiko nemažų 
sunkūmų dėl gausių sniego pusnynų, kuriuos reikėjo nukasti, kad privažiuo- 
tų su įrankiais prie ežerų ir surastų jų krantus. Tų kliūčių nepaisant, per 
mėnesio laiką buvo apžiūrėti šeši ežerai. Kaipo patogesnieji pagrindui buvo iš- 
matuoti Naručio ir Drūkšių ežerai; jie buvo nutraukti iš akies ir jų planai 
su bazės tinklo schemomis buvo patiekti Vyr. Stabui. Iš ten gauta įsaky- 
mas matuoti bazę ant Drūkšių ežero. Tuo laiku Tenneris apvažiavo žie- 
mių Lietuvą, kad sudarytų triangulacijos tinklo projektą, ir patyrė, kad dėl 
lygaus reljefo ir žymaus miškingumo, dirbti bus galima tik iš aukštų bran- 
gių signalų (mūsų kaimiečių vadinamų „majokais“). 

Pradžiai Tenneris gavo šiuos instrumentus: 

a) Kampams matuoti: 1) 13 colių skersmens Baumano kartoja- 
mą skritulį; 2) 6 colių Ramsdeno teodolitą; 3) 8 colių Trautono sekstan- 
tą su dirbtinu orizontu; 4) rankinį žiūroną. 

b) Nuotioliams matuoti: 5) Ramsdeno geležinį retėžį iš dvide- 
šimties pussieksninių grandžių, kurios buvo sunertos su viena kita geleži- 
niais cilinderiais; 6) vaterpasus, termometrus; 7) normalinį sieksnį. 

„ Tenneris pirmiausia išsirūpino, vieton retėžio, daugiau patikimą ir tiks- 
lesnį bazei matuoti prietaisą: Petrapily valdžios „Mechaniškoje įstaigoje“ bu- 
vo specialiai pagamintas bimetalinis Borda tipo įrankis, panašus į Delam- 
bre'o pavartotą Didžiajam matavimui Prancuzijoje. Šis prietaisas (8) tik 1817 m. 
buvo gautas kartu su Ramsdeno strypiniu skriestuvu (9). Dar vėliau buvo 

gauti: 10) 15 colių Trautono kartojamasai skritulys; 11 ir 12) du rusų dar- 
bo nedideli teodolitai; 13) pirometrinis prietaisų komplektas bazės kartelių iš- 
siskėtimo temperaturiniam koeficientui ištirti; 14) 18 colių Ertelio vertikalinis 
skritulys ir 15) 3 colių pasažinis žiūronas; 16) astronominis sieninis laikrodis. 

Nesenai įsteigtos, prof. Reissig'o vadovaujamos rusų valdžios įstaigos 
instrumentams gaminti bazės aparatas daugeliu atžvilgių pasirodė nepaten- 
kinamas, ir Tenneris rado esant reikalinga įnešti esminių pakeitimų bei pa- 
taisų. Aparatą sudarė keturi kaustytos gelėžies strypai 14 pėdų ilgio, — 
0,85 colio pločio ir 0,3 colio aukščio. Jie buvo guldomi ant raudono me- 
džio balkių, ir, kad laisvai galėtų plėstis, buvo pritvirtinti tik vienu varžtu. 
Raudonas medis susikreipė, persimetė ir buvo pakeistas parinktu pušiniu. 
Kad saulės spinduliai neveiktų ir bendrai, kad strypų temperatura būtų pa- 
stovesnė, Tenneris juos įsakė apvynioti medžiaga ir iš visų pusių apdeng- 
ti lentomis. Vartojant, sunkūs strypai nebuvo priglaudžiami galais prie vie- 
nas kito: nuotoliai tarp jų galų buvo matuojami strypo vienam gale įtaisy- 
ta išstumiamąja dalimi; šios dalies krašte buvo 0,01 colio dalelėmis sužy- 
mėta skalė, oties jąja - strype pastovus vernieras, kuris buvo atskaitomas 
pro padidinamąji stiklą; tiesioginės ataskaitos tikslumas buvo 0,001 colio; 
iš akies dar buvo galima ataskaitos tikslumą padidinti keturis kartus. Cia 
įdėtasis iš Lietuviškosios Enciklo- 
pedijos (III tomas, 145 puslapis) 
paveikslėlis vaizduoja panašų apa- 
ratą ir paties matavimo eigą. Gaila, 
kad po paveikslėliu ten padetas para- 
šas klaidina: čia strypas ne „medi- 
nis“, bet metalinis, žinomo astrono- 
mo Struvės konstrukcijos. Yra ma- 
tuojama ir mediniais, bet lengvu- 
čiais, rankoje laikomais, pagal iš- 
temptą ant stulpų virvę. 

Betarpiai ant geležinių strypų gulėjo vario cilinderiai 13 pėdų ilgio ir 
0,2 colio diametru, sujungti tik vienam gale, kad iš geležinio ir varinio stry- 
po ilgių skirtumų (kurį buvo galima sužinoti panašiai įtaisytu vernierų pa- 
gelba) būtų medžiagos spręsti apie strypų temperaturą matavimo laiku. Keli 
bandymai įtikino Tennerį, kad jam įteiktuose bazei matuoti strypuose šis 
temperaturinių išsiplėtimų matavimo būdas yra nevykęs; jis nuėmė varinius 
cilinderius, 0 į geležinius įleido jo paties patikrintus termometrus; O stry- 
pų išsiskėtimo koeficientą jis sumaniai sužinojo minėtu pirometru. Strypų 
neorizontalumui matuoti, juose buvo įtaisyta aikštelė, ant kurios buvo sta- 
tomas eklimetras su lygiu, laipsnialankiu ir vernieru; šis 1800 perstatomasai 
prietaisas leisdavo sužinoti strypo ašies polinkio kampą 0,V tikslumu. 
Kad strypui suteiktų tinkamą linkmę, jo galuose ilgosios ašies kryptimi bu- 
vo statmenai įtaisytos vizavimui adatėlės; vėliau strypai buvo išilgai bazės 
linija lygiuojami teodolitu. Strypai buvo naudojami ant tam tikrų nešioja- 
mų visai žemų ožių; kad jie ir stipriai gulėjo, bet stebėtojai turėjo ištisas 
dienas dirbti ant ledo atsiklaupę. Bazės linija buvo smaigoma teodolitu ir 
kas 100 sieksnių žymima stulpeliu, 

Per valandą atidėdavo tik 13 —18 strypų. Dienos darbą baigiant, pa- 
skutiniojo strypo priešakinis galas (o patikrinimui ir bet kurio kito strypo 
galas) buvo projektuojami svambalu į tvirtai įšąlusio stulpo paviršių. Vėliau 
netobulo svambalo vieton projektavo vertikaliai laikomą prie strypo galo 
priglaustą liniuotę, kurios kitas galas siekė prie baslio prikaltą švininę 
plokštelę, ant kurios buvo brėžiamas skersai plonas brūkšnis. Be paties 
Tennerio, dirbo 3—4 karininkai. Ataskaitos buvo kartojamos ir rašomi du 
stebėjimo rezultatų dienynai. Bazės galams pažymėti buvo įtaisomi tokie 
„centrai“: kasama didoka duobė, pripildoma lauko akmenimis, kuriuos už- 
pildavo kalkėmis, o mūro vidury buvo įtvirtinamas 10 colių šešiasienis, ku- 
rio vidury išgręžta skylė buvo užpilama švinu. Švino paviršiuje buvo da- 
romi du persikertą brūkšniai, = 

Atskirų strypų tikslūs ilgiai laikinai buvo nustatyti lyginant jų ilgį 
strypiniu skriestuvu su normalinio sieksnio ilgiu. Cia Tenneris patobuli- 
no savo skriestuvą, kad jis nesilenktų, ir normaliniame sieksnyje padarė 
papildomus ir tobulesnius brūkšnius, taip kad vėliau, 1828 m., kai strypai 
buvo galutinai ištirti komparatorium su mikroskopais, jų ilgiai gavo nežy- 
mias pataisas: 


Strypui 1 N ilgiui pataisa — — 0,00007 colio 
Ž 2 „= — 000034 „ 
3 ž „= 1 000834 , 
4 > + S -- 000012 > 


Matuojant Drūkšių bazę, kurios */5 ėjo ledu, buvo sutikta nemaža 
kliūčių. Nemaža laiko ir darbo ėjo sniegui nukasti, kad pasiektų žemę ar 
ledą. Pastolių kojos, sunkaus strypo slegiamos, tolydžiai grimzdavo ledan, 
ir reikėjo kloti plačius lentų skydus. Sningant ar nepastoviai šviečiant sau- 
lei, strypų temperatura taip greit keitėsi, kad neįmanoma buvo ją suskubti 
matuoti. Dėl to tekdavo daryti pertrauka: žymėti „pertraukos punktą“ ir, 
atsargumo dėliai, ne vieną kartą, nes kartais ledas plyšdavo — pasidaryda- 
vo keliolikos mm tarpas ir gręsė pavojus, kad viskas nueis niekais ir rei- 
kės poros savaičių darbą pradėti nuo pradžios. Tačiau kaskart buvo įgy- 
jama prityrimo, darbas ėjo sparčiau ir buvo gaunami geresni rezultatai. 
Kitos bazės jau nebuvo matuojamos ledu: Pandelio bazė tarp miestelio ir 
Jakšių kaimo ir Palangos bazė — jūros krantu tarp Palangos ir Būtingės. 

Po lauko stebėjimų ėjo įvairių pataisų skaičiavimai: kiekvieno strypo 
ilgiui dėl jo pasvirimo, dėl temperaturos ir visos bazės redukavimas iš jos 
vidutinio aukščio į jūros lygmę. 

Visam pirmos eilės tinklui buvo parinkta vietoje vienas nuo kito maž- 
daug 25 km atstume apie 100 punktų, sudarančių trikampių grandines nuo 
Vilniaus per Drūkšių bazę į Pandėlį, nuo Pandėlio Palangos linkme ir iš 
Žemaičių krašto vėl į Vilnių. Iš 98 punktų keli buvo jau pažymėti esamais 
bokštais; aukštesniose vietose dar specialiai buvo pastatyta 21 „piramidė“ 
nuo 5 iki 11 metrų aukščio, o žemumose ar tarp miškų, 71 „signalas“ nuo 
vienuolikos iki trisdešimts kelių metrų aukščio. Į signalo viršūnę buvo tai- 
koma iš aplinkinių taškų kampus matuojant; kiek žemiau viršūnės buvo 
įtaisomas stulpas instrumentui statyti ir su stulpu nesujungtos grindys ste- 
bėlojams darbo metu stovėti. Svarbu buvo, nežiūrint didelio aukščio, pasta- 

tyti iš rąstų tokį singalą, kuris nekrutėtų nei nuo vėjo, nei nuo tempera- 
turos kitėjimo, nei nuo stebėtojų vaikščiojimo, nei nesisuktų saulei aplink jį 
kasdien slenkant ir kad, nors iš didelio atstumo, tačiau būtų gerai matoma 
jo smailė. Smailės ašis buvo projektuojama teodolitu į instrumento stulpo 
plokšmę ir į žemės paviršių, kur buvo įtaisomas, berods dėl lėšų stokos 
neganėtinai masivus, aukščiau aprašytas „centras“. Statant instrumentą kam- 
pams matuoti, stengtasi jo ašį ar laipsnialankio centrą pastatyti vienoj ver- 
tikalėj su signalo smaile ar, jei buvo reikalas instrumentą pastatyti ne cen- 
tre, o kiek šone, — buvo matuojami centravimo elementai ir daromos ata- 
tinkamos redukcijos. Be to, buvo matuojami reikalingi vėlyvesniems skai- 
čiavimams pastatų aukštis ir instrumento padėties aukštis nuo žemės. 
Kampams matuoti daugiausia buvo naudojamas prancuzų tipo instrumen- 
tas, sąraše 10 N-riu pažymėtas, nes jo žiūronai didino 27 kartus, o instru- 
mento 1 Nr. pagrindinis žiūronas didino tik 25, padedamasai — kontroli- 
nis—vos tik 14 kartų. Abiejų instrumentų laipsnialankiai buvo sužymėti brūkš- 
niais kas dešimts minučių ir turėjo po 4 vernierus 10" ataskaitos tikslumo. 

Kampai buvo matuojami ne taip, kaip dabar yra įprasta: laipsnialankis 
(limbas) buvo laikomas ne orizontaliai, bet matuojamųjų punktų 
plokštumoje; vėliau, išmatavus polinkio kampus ir taškų aukščius, buvo 
skaįčiuojama pažulnaus kampo orizontalinė projekcija! Matavo kartojimo 
būdu, kaskart pasukant limbą tąja pačia kryptimi; kartodavo 20—50 
kartų! Jei visus trikampio kampus išmatavus jų suma skyrėsi nuo teorinės 
sumos (1809) daugiau kaip 3", kampų matavimas buvo kartojamas. Saulė- 
tomis dienomis, kad išvengtų dėl neramaus oro vaizdų drebėjimo, orizon- 
talis kampai buvo matuojami tik rytą ir pavakare (dabar dažnai nak- 
čia, statant vizuojamuose signaluose centre acetileno ar elektros žibintus). 
Vertikaliems kampams matuoti, atvirkščiai, dėl oro stovio refrakcijos įtakai 
sumažinti yra geriau matuoti apie vidudienį. Vertikalūs (zenitiniai) kampai 
buvo matuojami tais pačiais instrumentais statant jų laipsnialankius verti- 
kalioje plokštumoje! jo 

Trigonometrinio tinklo taškų padėčiai Žemės paviršiuje nustatyti, rei- 
kia bent vienam šių taškų nustatyti geografinės koordinatės bei aukštis ir, 
be to, dar vieno tinklo kraštinė orientuoti meridiano atžvilgiu, t. y. sužinoti 
šios kraštinės su meridiano kryptimi sudaromą kampą, vadinamą azimutą. 
Sie darbai įeina į vadinamąją geodezinės astronomijos sritį. 

Pagrindinis punktas ir koordinačių sistemai ir astronominiams stebėji- 
mams buvo parinktas 29 km į žiemius nuo Vilniaus netoli Meškonių ir Vy- 
žulėnų kaimų, Ą 207 aukštumoje. Cia 1818 m. buvo įtaisyta laikinoji pa- 
talpa observatorijai ir tarp signalo kojų išmūryti stulpai instrumentams. 

Darbo metodą parinko ir pačius atsakingiausius stebėjimus atliko pats 
Tenneris. Jis geodezinę astronominę specialybę buvo pažinęs iš prancu- 
ziškų versmių (vokiečiai šioj srity tik kiek vėliau pasireiškė); taigi ir čia, 
kad visų pirma nustatytų Meškonių punkte tikrojo meridiano kryptį, jis ėjo 
Delambre'o metodu. Kad išvengtų įtakos instrumento paklaidų ir laikrodžio 
netaisyklingo ėjimo, stebėjo net 8 vykusiai parinktų žvaigždžių poras. Iš- 
skaičiavęs žiūrono vizuojamosios ašies azimutą, jis žiūroną pasuko į meri- 
diano kryptį ir pagal žiūroną, t. y. meridiano kryptimi į pietus trisdešimts 
kelių km nuotoly, paliai Nemiežo kaimą, A 225 aukštumoj prie vieškelio 

pastatė aukštą signalą, kuris ir buvo įtrauktas į trigonometrinio tinklo tri- 
kampių eilę. Kraštinės „Meškonys — Nemiežas“ azimutas vėliau buvo pa- 
tikrintas Saulės stebėjimais ir gauta pataisa 17,55. 

Geografinei taško platumai (poliaus aukščiui) nustatyti buvo parinktas 
būdas stebėt meridianinius zenitinius nuotolius (kampus) žvaigždžių « Polaris 
ir a Aguilae; jų zenitiniai atstumai skiriasi tik apie 80 ir dėl to geografinės 
platumos rezultatui neturėjo smarkiau atsiliepti instrumentų defektai (trūku- 
mai). a Polaris stebėta 322, 0 a Aguilae — 220 kartų; paklaida dę išėjo 
+0",12. Galutinas Meškonių =—540 55"756",5. 

Geografinį Meškonių taško ilgumą nuo Vilniaus observatorijos pavy- 
ko nustatyti padegant paraką tarpiniame Abrambukiškių kalne (žiemiuose nuo 
Vilniaus, 213 ar 220 m. aukštumoj), nuo kurio buvo matyt ir Vilniaus ob- 
servatorija ir Meškonių signalas. 86 parako signalus Meškonyse stebėjo 
Tenneris su padėjėjais, o Vilniuje - profesoriai Sniadeckis ir Slavins- 
kis. Geografinio signalo ir observatorijos ilgumo skirtumas astronominiu ke- 
liu gautas 1'48“,60, o patikrinus iš trikampių, geodeziniu keliu 1'47“,65. 

Pirmasis darbų etapas — stebėjimai vietoje — buvo baigtas; reikėjo 
skaičiuoti. Tuo laiku geodezijoje vyravo prancuzų mokykla. Tenneris skaičiavo 
taškų tiesiakampes sferines koordinates Puissant'o metodu ant to paties 

iš Ž 2 5 - š > = a—b 
mokslininko išskaičiuoto Žemės elipsoido, kurio paplokštumas = 
o sieksniais išreikšto didžiosios pusašės ilgio logaritmas Iga—6,5147640. 
Vėliau naudotasi Valbeko dydžiais. 

Vilniaus ir Kauno gub. triangulacijos darbai buvo baigti 1821 m. Ten- 
neriui buvo pavesta jie toliau dirbti šių dienų Latvijoje (1822 - 1824), vėl 
Lietuvoje Gardino gub. (1825—1829) ir Minsko gub. (1830 —1839). 

imto punktų tinklas stambiai topografinei Lietuvos plotų nuotraukai 
sudaryti buvo perdaug retas; juo pasirėmęs, Tenneris praplėtė trianguliaci- 
ją į šonus ir bendrai sutirštino tinklą po visus rajonus, kad taškas nuo taš- 
ko būtų kas 3—5 km, vadinasi, padarė II ir III eilės triangulacijos tinklus, 
viso daugiau kaip 3000 trikampių. 

Čia patiekiu mūsų ir kaimyninių plotų šios rūšies darbų sutrauktą ap- 
rašymą, iš kurio skaitytojas pastebės milžinišką darbo kiekį ir kad pas mus 
darbai buvo vykdomi anksčiausiai ir gerai (žiūr. 12 pusl. tabelę). 

Tuo pačiu laiku ir Lietuvos kaimynystėje, šių dienų Estijos teritorijoje, 
buvo vykdomi svarbūs, kad ir privačia iniciativa pradėti, darbai. Būtent, „Livų 
Ekonominė Draugija“, suprasdama, kad kraštas be gero žemėlapio negali 
tinkamai plėtotis nei ekonominiu nei kulturiniu atžvilgiais, pavedė nuotrau- 
kos darbus vėliau išgarsėjusiam  Tartų Universiteto profesoriui astronomui 
geometrui V. S. Struve'i, kuris, panašiai kaip ir Tenneris, nuolat svajojo 
ir puoselėjo didelio Žemės matavimo planus jos formai ir dydžiui nustatyti. 

Po 1818 m. darbų Tenneris išsirūpino sau leidimą ne tik daryti trian- 
gulaciją, kad duotų pagrindą topografiniams darbams, bet ir rinkti medžiagą 
šio rajono meridiano dydžiui bei formai ištirti. Štai kaip jis įtikinėdavo 
raportu savo viršininką kunigaikštį Volkonskį: 

„Geografinę padėtį man pavestų nutraukti vietų skaičiuoju imdamas 


Žemės paplokštumą, EE išvestą iš grado matavimų, padarytų Prancuzi- 
joje Delambre'o, meridiano pusiaujo rajone—Lacondamin'o ir žiemiuose Šve- 


N. Bazė "iii k ka S 
Darbo | Dirbta | Vyriaus „ ĮPradinis | Trikampių |Kampoj| 
S Metai, Vieta Ilgis ——— k Metai |koordin. |Ast | ———— paklai- 
vieta | 2 Įdienų val. | vykdyt. Jak JAS tono |Leil| I eil.|Pdą | 
1 Vilniaus ir|1817 (Drūkšių ež.! 108! 30 |164 | Tenneris | 1816-1821 Vilnius 115|3020| 0".7 
Kauno gub., 1820 |Pandėlis | 11.1 | 23 |170 j iš bio Ain,  INlemiežas 
1821 „Palanga 03, 15 | 120 a X 114765 |Eidimtaič. 
| Mintauja 
2 (Gardino g.| 1827 |Osovnica | 10.5| 14 > 1822-1829 „Meškonys |Vilnius 34 1059 0".4 
3 „Kuršo g. — |(Pand.-Pa-| — | — | — Ė Nemiežas 
: lang.) 1830-1824 |Meškonys |Mintauja | 42 | 740, 0",3; 
| Eidimtaič. 
4 (Minsko g., — !'Osovnica | — | — | — 2 Minskas 56 | 439) 0".7 
5 |Baltstog. sr. Osovnica | — 1843-1845 |Meškonys |Vilnius 23 1.342|, 05 
6 |Livų gub. VicJarwi 13,5, 8 Struvė |1816-1819 RygosDom 
ež. 
1827 Simonis 4, 2 1822-1827 Tartu 00 | 338, 0'.4 
nuo Tartu. Jekabpils | 30 
7 Baltijos | 
krantai L — | 45 Vrangelis | 1829-1835, Talinas |Talinas 2871.8521 19 
8 Peterb.gub., 1820 | 48 | 34 h S.Peterb. 
Pskovo g. | 1824 | 41 | 28 Subertas |1820-1832 | mokslų 
Vitebsko g. 1825 | Osveja 4.9., 28 akadem. |10 punktų 322 |1612| 1".0 
Novgor. g. 1831 52128 observat. 
| ! 

dijoje — Svanberg'o. Iš daugelio grado matavimų tenka daryti išvada, 
kad eliptiškų Žemės meridianų kreivumas yra nevienodas: pav., iš penkių 
meridiano lankų, išmatuotų tarp Diunkirko ir Barcelonos, Laplace'as Prancu- 
zijai išskaičiavo suplokštėjimą esant 1:150, bet ne 1:308,6. Jei aš ir priim- 
čiau 1:150, tai padėtis taškų, gulinčių nuo Meškonių, skirtųsi 


nuotolyje 100 viorstų pagal geogr. pl. 5",9, pag. geogr. ilg. 24",6 
200 „ 11,7 50,4 
300 „ 17,3 71,5 


Ir čia matyti, kaip yra svarbu tiksliai žinoti suplokštėjimą; o tatai su- 
žinoti galima tik vietoje matuojant. Todėl aš tęsiau pirmaeilių trikampių 
grandinę nuo Meškonių į žiemius per visą Lietuvą ir Kuršių krašto dalį, 
viso apie 40 geogr. platumos. Geodezinis siūlas visiškai baigtas ir lieka at- 
likti astronominius stebėjimus galuose bei vidury, kad iš dviejų lankų, ku- 
rių kiekvienas išmatuotas vieną kartą Žemės paviršiumi, o kitą kartą dan- 
gaus pagelba, išvestum krašto nuotraukai tinkamą Zemės paplokštumą“. 

Tenneris taip vaizdžiai ir labai stipriai argumentavo tuo tikslu, kad 

gautų leidimą dirbti jo svajotą darbą, o darbui reikėjo lėšų, žmonių, instru- 
mentų. Pagrindinis — vidurinis punktas buvo Meškonyse, žiemių galutinis 
Latvijoje — Bristenas, 30 km. į žiemvakarius nuo Jekabpilio, o pietų galu- 
tinis — Bielinas. Dar anksčiau, kad patikrintų savo astronominius darbus 
Nemieže ir Meškonyse, Tenneris tikrino savo tinklo taško padėtį Eidimtai- 
čiuose* (7 km į žiemius nuo Telšių 198 m aukštumos kalnelis), rišdamas 
juos trigonometriniu ir astronominių būdu, be Vilniaus, dar ir Mintaujos 
observatorija, kurioje Peukeris, Gecelis ir Chodžka 1823 III 11 —1V 15 d. nu- 
statė geografinę platumą + ir azimutą trikampio kraštinės „Gimnazijos bokš- 
tas — signalas Uzingai“. 
i Tais pačiais metais Eidimtaičiuose azimutą kraštinės „Eidimtaičiai — 
Zvirblaičiai“ išmatavo Gecelis, o kitais metais nuo Liepos mėn. 31 iki 
Rugpjūčio mėn. 16 d. Vilniaus observatorijos naujai įgytu naujos, dabarti- 
nės konstrukcijos Reichenbacho instrumentu astronomai Slavinskis su 
Chodžka matavo geografinį platumą iš žvaigždžių zenitinių kampų meridi- 
ane, o laiką stebėjo iš saulės ir žvaigždžių aukščiau minėtu vertikaliniu 
skrituliu. Padaryta apie 2000 stebėjimų. 

Iš astronominių stebėjimų 4 skyrėsi nuo išskaičiuoto einant trikampių 
tinklu nuo pradinio taško Nemiežo tik 17,77. Matyt, kad vėliau pradinis 
taškas (astronominiams darbams) iš Meškonių buvo nukeltas į Nemiežą dėl 
patogesnio susisiekimo su Vilnium. 

Tuo laiku kaskart tobulėjo instrumentai, o ypatingai stebėjimo meto- 


"77 

1852 Bieline dirbo Pražmovskis Repsoldo instrumentu ir gavo ę su 
paklaida +0",14; tačiau rezultatas nuo 1827 m. gautojo skyrėsi 2".57. Ne- 
mieže 1855 m. matavo Sableris ir gavo « paklaidą4+0".7, o rezultatas 
skyrėsi nuo senojo tik 0",92. 

Patikrinimams gretimieji tinklai, kaip jau matėme, buvo jungiami; tas 
padėdavo įsitikinti, kad darbai buvo visai gerai atlikti, ar, atvirkščiai, nesu- 
siderinimai parodydavo, kad yra klaidų; tuomet jas reikėjo šalinti, 

Taip Lietuvos triangulacija buvo surišta su] labai tiksliu klasikišku Bes- 
selio darbu. Susirašinėjimas tarp įstaigų ir pasimatymai truko daugiau kaip 
dvejetą metų, kol galutinai buvo sudaryti penki jungiantieji trikampiai. Tri- 
jų kraštinių paliai Klaipėda-Veviržėnus ilgiai, išskaičiuoti pradedant dviejų 
bazių: Besselio matuotos paliai Karaliaučių ir Tennerio paliai Palangą, sky- 
rėsi 0,074 -- 0,080 ir -- 0,079 toiso (prancuzų ilgio vienetas, mokslininkų 
vartotas prieš sustatant metro vienetą'; tie skirtumai, palyginti su kraštinių 
ilgiais, duoda visai nežymias santykines paklaidas: 1į: 229 000, 1:234 000; ir 
1:232000. Blogesni rezultatai buvo gauti tikrinant Tennerio ir Struvės as- 
tronominius darbus, dėl kurių patikrinimo eigos jiedu iš anksto buvo su- 
darę sutartį raštu. Nešališki teisėjai buvo jų parinkti Besselis ir Šubertas. 
Patikrinus, bendros kraštinės „Kreicburg-Daborskalns“ azimutas skyrėsi 
pradžioje 26",01; po 1832 m. matavimų dar taip pat skyrėsi neleistinu dy- 
džiu: 23",95; penkių bendrų kraštinių vidutinė paklaida išėjo 1:56 000. 

Tennerio 1852 m. pasiūlymu, 1859 m. buvo susijungta ėjimais nuo Ka- 
raliaučiaus ir Gardino paliai Augustavą. Gautas 1,622 toiso skirtumas, kas 
lygu 1:23000 santykinei paklaidai. Šis didokas skirtumas gali būti taip aiškina- 
mas: 1) normaliniai abiejų triangulatorių pavartoti ilgio matai nebuvo pa- 
lyginti pakankamu tikslumu; 2) nepakankamai tiksliai nustatyti atžvilgiu nor- 
malinio mato ilgiai prietaisų (strypų), kuriais bazė buvo tiesioginiai matuota; 
3) paklaidos dėl neišvengiamų netikslumų įvairių veiksmų bazes matuojant; 
4) sumavimasis paklaidų dėl neišvengiamų paklaidų trikampių kampuose. 

Savaime suprantama, kad skaičiavimai turėjo būti daromi ant to paties | 
parinkto elipsoido. Be to, čia Augustavo triangulaciją buvo daug vėliau pri- 
durta prie Gardino bazės ir tų taškų per ilgoką laiką jau nebuvo išlikę vietoje. 

Nebuvo užmirštas ir taškų aukščių matavimas. Tam reikalui visuose 
triangulacijos punktuose buvo matuojami į aplinkines matomas trikampių 
viršūnes vertikalūs polinkio ar zenitiniai kampai bei visų signalų viršutinių 
taškų ir instrumento vietos aukštis nuo „centro“ ant žemės. Pagrindinis 
lygmuo aukščiams buvo priimtas jūros paviršiaus lygmuo Palangoje; tam 
reikalui tenai pakartotinai buvo daromi 1821 m. stebėjimai: vandens viduti- 
niam orizontui nustatyti ir su bazės centru surišti. Iš vizuros polinkio kam- 
po, žinomo iš išskaičiuotos triangulacijos nuotolio tarp atatinkamų kraštinių 
galų, signalo ir instrumento aukščių, imant dėmesin spindulių refrakcijos 
lūžimo reiškinį (kuriam ištirti Tenneris surinko iš savo stebėjimų gausingą 
medžiagą mūsų kraštui; rezultatai: vasarai 0,070; rudeniui 0,076) trigonome- 
trinio ar, tiksliau sakant, geodezinio nivelavimo metodu ir atatinkamomis 
formulėmis buvo skaičiuojami „centrų“ aukščiai. Tai buvo pirmoji Lietų- 
vos plotų nivelacija. 

Kai Tenneris savo triangulaciją 1850 m. įrėmė į Juodąją jūrą, buvo 
pirmą kartą suskaičuota jūrų lygmenų skirtumas. Geodezinis nivelavimas 

ruožo iš 157 trikampių apie 1700 km ilgio ir apie 20 km pločio nuo Bal- 
tijos jūros (Palanga) iki Juodosios (Vilkų kordonas) parodė, kad Juodosios 
jūros orizontas yra apie 2 m aukštesnis kaip Baltijos jūros. Berods, rezul- 
tatas netikras ir dėl paklaidų sumavimosi netikslus, bet pirmas! Jo vidutinė 
paklaida buvo + 3,5 m. 

Palyginimui paimkime paskutiniųs prieš pat karą (1913—1916 m.) spe- 
cialius matavimus. Darbas buvo atliktas rusų topografų (pagal geometrinį 
aukščiausio tikslumo nivelavimo metodą prancuzų geodezininko Lalle- 
man d'o pasiūlytą ir Internacinės geodezinės sąjungos priimtą) tarp Petrapilio 
ir Odesos (apie 3800 km). Gauta, kad Baltijos jūros orizontas (Petrapily) 
stovi 0,703 m aukščiau Juodosios jūros lygmens. Su paklaida tik + 0,337 
mm, t. y. daugiau kaip 100 kartų tiksliau. 

Per Lenkijos plotų triangulaciją Tenneris susijungė su Austrijos-Vengrijos 
imperijos tinklu, kurio taškų aukščiai buvo skaičiuoti nuo Adriatikos jūros 
lygio. Gauta, kad Baltijos jūra yra žemiau 2,73 m + 3.78 m. 

Nepailstamas Tenneris savo energija ir užsispyrimu ne tik paruošė vi- 
sai gerą pagrindą tolimesniems topogratiniams ir kartografiniams darbams 
(kurių dalį — Vilniaus ir Kauno gub. plotai, Palangos apylinkė net pats 
įvykdė 1818 -1829 m.), bet drauge su Struve savo darbais sudarė bran- 
duolį ir pagrindą didžiajam moksliniam darbui geodezijos srityje. 

Struvė gavo patvirtinimą ir lėšų savo ir Tennerio darbus dirbti toliau 
per Suomiją. 1845 m. buvo prieita iki Torneo, t. y. iki tos vietos, kur prieš 
100 metų dirbo prancuzų akademikas Mauperthuis, ovėliau 1802 metais 
švedų astronomas Svanberg'as. Darbams iki Lediniuoto vandenyno pratęsti 
S. Peterburgo akademija kreipėsi į švedų ir norvegų įstaigas. Geodetai Ze- 
lander'is ir Hansten'as, padedami astronomo Lindhagen'o ir Vag- 
ner'io, lanką baigė 1850 m. kraštutiniame Fuglaenes'o punkte, 

Dar kiek laiko atėmė patikrinimai. 1852 m. speciali ekspedicija su 
Varšuvos astronomu Pražmovskiu prieky vyko tikrinti įtartiną rezultatą 
paskutinės bazės paliai Dunojų; rasta, dėl negero strypų su normaliu matu 
palyginimo, šešių colių klaida, kas sudaro bazės 1:39000 dalį; ši klaida, 
nereikšminga topografijai, Žemės formai ir dydžiui nustatyti buvo perstambi. 

Lankas ėjo nuo Lediniuotų jūrių iki Dunojaus ir tęsėsi apie 2900 km; 
buvo sudarytas iš 259 pirmaeilių triangulacijos punktų, 13 astronominių 
punktų (jų skaičiuje mums artimiausieji Tartu, Jekabpils, Nemiežas, Bielinas) 
skaldė jį kontrolėms į 12 dalių; bazių buvo išmatuota 10; galutinieji taškai 
buvo pažymėti monumentais. 

Darbus ir rezultatus Struvė aprašė prancuzų ir rusų kalbomis dviejų 
tomų veikale. Jų santrauka 16-jo pusl. tabelėj 

Vėliau, 1867—1869 m. rusų geodezininkai rengėsi pratęsti šį lanką dar 
labiau į pietus už Konstantinopolio iki Kandijos. salos ir net padarė vietoje 
smulkų rekognoskavimą (detalų žvalgymą). 

Tai buvo vienas ilgiausių iki šiol išmatuotų meridiano lankų. Sujung- 
tas anglų ir prancuzų matavimas, Clarke'o išskaičiuotas, siekia tik 22910", 
anglų geodezisto Everest'o ir kitų darbas nuo Himalajų iki pietinio Indijos 
iškyšulio turi 23950'. Jis įėjo į visus svarbiausius vėliau skaičiuotus Žemės 
sieroido elementus, o vien tik iš jo specialiai suskaičiavo meridianą geo- 
dezininkas Akselis Bonsdorft'as 1888 m. 

Nr.| Lanko dalies pava- k “ |Lanko Matavimų | Atsakingas 
iai Piet. | Žiem.| sg; ; . 
Nr. dinimas Bunkielsunido ilgis metai vykdytojas 
| iš Ši Į 
1 | Besarabijos . . .|45020|48|45| 30|25| 1846—1850 Tenner 
2 | Valuinės-Podolijos . [48 |45|[52|03| 3 |18| 1836—1840 A 
3| Lietuvos . . . .|52|03 96 30 4 27! 1816—1828 d. 
4 | Latvijos-Estijos . . |56|30160|05| 3 |35| 1822—1831 | | Struvė 
5 | Suomijos . + + ]160,05|65|50[ 5 45į 1830—1851 5 
6 Į Svedijos... „|65|50,68|54| 3 04| 1845—1852 | Zelander 
7 | Norvegijos. . „|68,54|70|40[ 1 46| 1845—1850 Hansten 
| 25,20| 125120 


Žemės sieroido elementams suskaičiuoti Besselis, be savos Rytprūsių 
triangulacijos, naudojosi ir rusų lanko aaiimi, būtent: Tennerio Lietuvoje ir 
Struvės Estijoje. Besselio dydžiai laikomi vieni geriausių. Nepaisant, kad jau 
greit bus 100 metų nuo jų išskaičiavimo, jie ir dabar vokiečių, lenkų ir 
rusų naudojami. Juo labiau jie tinka mums, nes jų duomenys paimti iš 
mūsų šalies — paliai Klaipėdą ir Vilnių ir gali atstoti vadinamą „derinantį“ 
elipsoidą. Be to, šis lankas buvo matuotas palyginti lygioje vietoje, ir tai 
leido jau ir tada išvengti dar iki šiol galutinai neištirtų paklaidų, dėl Žemės 
masių paviršiuje (kalnų) ir viduje netaisyklingo išdėstymo. 

Rimtesnių skaičiuotojų gautus rezultatus patiekia ši tabelė: 


Žemės meridiano pa 4 Ketvirties 
Sis „„Įelipsio su-| meridiano | Pastaba 
pusašis (metrais) | plojimas | lanko ilgis 


pusiaujo a [poliaus 5 |ų.= (a-b):a m 


Skaičiuotojas Į Metai 


Delambre 1780 | 6375653 | 6356564 | 1:3344 |10000000 | Laikui 


Valbek 1819 | 6376896 | 6355833 | 1:3024 | 10000 268 | bėgant, 
Bessel 1841 | 6377397 | 6356079 | 1:299, |10000856| Žemė 
Tenner 1844 6377 096 | 6356015 | 1:302, |10000568 |lyg au- 
Schoubert 1861 | 6378547 | 6356011 | 1:2834 | 10001 708 | ga, eina 
Listing 1872 | 6377365 | 63552908 | 1:289, |10000218| didyn. 
Clarke 1888 | 6378249 | 6356515 | 1:293, | 10001 868 
Bonsdorfi A.| 1888 | 6378345 | 6356982 | 1:20864 | 10002 309 

Haytord 1906 į 6378 283 į 6356868 į 1:2974 į 10002 166 


Šiuo laiku mokslininkai naudoja visiškai kitokiais metodais iš Ame- 
rikoje padarytų stebėjimų išskaičiuotus dydžius, kurie buvo kiek ištobu- 
linti žinomo Helmert'o: 

Hayford- 1024 | 6378388 | 6356 909 | 1:297 
Helmert | 
su paklaida +53 i 2 

Šiuos dydžius geodezininkų internacinė sąjunga „L'union Gėodesigue 
International“ 1924 m. priėmė konferencijoje Madride. Apytikriems skai- 
čiavimams, kai Zemė yra laikoma sfera, jo spindulio dydžiui imame 
R=6371 220 metrų. 

Tennerio darbų didelis trūkumas tas, kad jo punktai nebuvo pakanka- 
mai stipriai pažymėti vietoje ir neapsaugoti juridiniu atžvilgiu ir adminis- 
trativinėmis priemonėmis. Signalai supuvo, kaminai ir bokštai sugriuvo ar 
buvo perstatyti, paprastų punktų centrai retai kur išliko, net bazių ir as- 
tronominių punktų centrai išnyko. Pav., kai pačiam Tenneriui tik po kelių 
metų (1830 m.) reikėjo paliai Klaipėdą susirišt su Besselio triangulacija, tai 
abu Palangos bazės taškai nebuvo rasti: gyventojai akmens mūrą buvo 

-išdraskę savo trobų fundamentams. Panašiai atsitiko jam tais pačiais (1830) 
metais, kai jis nerado 1819 m. pastatytų Vilniaus rajone punktų. Be to, 
kas buvo anksčiau pradėta — tas greičiau paseno. 

Skaitytojas matė, kad šitame milžiniškame darbe Lietuva ne tik pasiviai 
savo teritorija dalyvavo. Savo kvalifikuotu darbu prisidėjo ir Lietuvos įstai- 
gos: Universiteto personalas profesoriais bei studentais ir observatorija sa- 
vo turtu: Un-tete net geodezijos katedra buvo neoficialiai įsteigta 1821 m., 
galutinai 1826 m. (Galima pabrėžti, kad Jonas Chodžka, gimęs paliai 
Minską, studijavęs Vilniaus Universitete kartu su Adomu Mickevi- 
čium, kad ir negražiai pasielgė, kaip draugas ir pilietis, filaretų byloje iš- 
duodamas rusų teismui visą slaptą studentų organizaciją, bet gerai dirbo 
kaip specialistas ir vėliau pasižymėjo geodeziniais moksliniais darbais. Kaukaze. 

Pačiame šių darbų įkarštyje Lietuvai buvo suduotas naujas skaudus 
smūgis: po nepavykusio 1831 m. sukilimo *, 1832 m. okupantai susiaurino, 
o 1842 m. visai uždarė Vilniaus Universitetą. Beveik visą šimtmetį Lietuva 
buvo palikta be mokslo šviesos versmės. Astronomijos observatorija, kaipo 
Universiteto nepriklausoma įstaiga, buvo likusi iki 1843 m., bet pamažu 
buvo naikinama. Prof. Slavinskiui buvo įsakyta bibliotekos geriausius 
500 tomų padovanoti Peterburgo akademijai; kai teisingas krašto pilietis 
dėl tos priežasties atsistatydino, buvo skiriami pradžioje Glušnevičius, 
vėliau kiti atėjūnai ir pamažu observatorija buvo panaikinta. 
| Iš darbų, kurie vėliau dar palietė mūsų kraštą, čia paminėsiu šiuos. 
Nuo 1821 m. pradėta dirbti dviejų taškų geografinio ilgio skirtumui nu- 
statyti nauju „chronometrų pervežinėjimo“ būdu; pradžioje jurėmis laivais, 
o vėliau sausuma. Pirmas šios rūšies darbas buvo atliktas 1821 m. tarp 
Hamburgo ir Kopenhagos. 

1842 m. pirmą kartą pakankamai tiksliai buvo chronometrais nustaty- 
tas Maksvos geografinis ilgis. 1843 m. Pulkovas--Altona (+-0",039), 1844 m. 
Altona — Griničius (4+-0",042); vadinasi Pulkovas — Griničius d A 4=— 40",057. 

Cia pasižymėjo Struvė, ištyręs ir nurodęs būdus, kaip chronometro 
nurodymams duoti pataisa dėl jų ėjimo nevienodumo ir kaip tai pataisai 
išskaičiuoti temperaturos įtaka nekompensuoto chronometro pagelba. 

„Tarp Pulkovo ir Varšuvos buvo parinktas tarpinis taškas Ukmergė: 
čia 1845 m. įtaisyta laikinoji observatorija, kurios punktas buvo sujungtas 
su Tennerio triangulacijos punktu; tam reikalui teko išmatuoti nedidelę ba- 


* Ir Tenneris aktiviai kovojo prieš sukilėlius ties Vilniumi, Panerių kalnuose. 

zę — 2-jų medinių, aliejuj išmirkytų, apkaustytų ir brūkšniais sužymėtų apie 
3 milgio kartelių. Klaida 4 gauta dę +- 0,75, klaida dA 4—+0,111, čia pir- 
mą kartą priimta demėsin temperaturos įtaka chronometrams; jų vartota 
40 įvairių konstrukcijų. Vežiota 8 kartus specialiuose vežimuose; kelionė 
vidutiniškai užtrukdavo 120 valandų. 

1849—1856 m. pradėta vykdyti 470 paralelės grado matavimas ilgio 
apie 220, bet vykdytojo mirtis sutrukdė; vyriausioji dalis šios rūšies darbo 
— geografinio ilgio galutinų taškų skirtumo nustatymas—nebuvo įvykdyta. 

Struvė projektavo rusų meridiano lanką perkirsti paralelės lanku nuo 
Prancuzijos vakarų krantų iki Astrachanės. 1857 m. šiuo. reikalu jis buvo 
išvykęs į užsienius ir tarėsi su Humboldtu. Prūsų, Belgijos ir Prancu- 
zijos vyriausybės sutiko. Prūsų generolas Bayer'is įsitikino, kad pietinės 
Vokietijos triangulacijos šiam reikalui yra nepakankamai tikslios ir pasiūlė 
520 paralėlę, ypač, kad ir anglų karališkasai astronomas Grinvičio observa- 
torijos direktorius Airy susidomėjo ir palaikė šį variantą. Kad ir čia ru- 
sams reikėjo atlikti naują didelį triangulacijos darbą nuo Volgos į rytus 
iki Uralo kalnų, bet šiems darbas energingi geodezininkai sustatė 5 metams 
darbo planą ir išrūpino lėšų. 

Prasidėjo susirašinėjimų, pasimatymų ir konferencijų laikotarpis. Atsa- 
kingiausias darbas - nauju būdu nesenai išrastu Morzės elektriniu telegrafu 
nustatyti drauge su astronominiais stebėjimais kelių svarbiausių tinklo taš- 
kų geografinį ilgį —buvo pavestas rusų geodezininkams. Triangulacijos gran- 
dinė ėjo maž daug 520 žiemių platumos nuo Uralo kalnų per Rusiją, pieti- 
nę Lietuvą, Vokiečių valstybes, Belgiją, į Anglijos salų vakarų krantus. Vi- 
sas lankas apėmė milžinišką ilgį 63041'. Darbas užtruko nuo 1860 iki 1891 m., 
kada buvo baigti skaičiavimai ir išspausdinti Karo Topogratijos skyriaus 
užrašų 46-me ir 47-me tomuose, Tai yra pasaulinio masto kaimyninių tautų 
jėgomis atliktas mokslinis kulturinis darbas. 


Šių astronominių geodezinių darbų atsirėmę rusai tat ir darė mūsų 
krašto nuotraukas ir leido įvairius žemėlapius. Apie šiuos topogratinio ir 
kartogratinio pobūdžio darbus susidomėjęs skaitytojas gali pasiskaityti pul- 
kininko inžinieriaus Krikščiūno straipsny „Lietuvos nuotraukų ir karto- 
grafijos istorija“, išspausdintame „Mūsų Žinyno“ 1028 m. 40-me ir 41-me 
sąsiuviniuose. 

Geodeziniai darbai šių dienų Lietuvoje 


Inž. M. Ratautas, Kaunas 


Nepriklausomybę atgavusiai Lietuvai teko rimtai susirūpinti savo kar- 
tografinių ir kitų nuotraukų darbų sutvarkymu. Neabejota, kad būtinai rei- 
kia daryti nauja krašto topografinė nuotrauka; galėjo tiktai kilti klausimas, 
ar reikalingi nauji pagrindiniai geodeziniai darbai (triangulacija ir precizinė 
nivelacija) ir ar negalime pasinaudoti rusų bei vokiečių nustatytais mūsų 
teritorijoje punktais. 

Kai dėl Klaipėdos krašto, tai ten vokiečių 1870 m. padarytą ir 1904 m. 

pakartotą triangulaciją reikia pripažinti technikos atžvilgiu esant moder- 
nišką. Ir centrai daugumoje vietų išliko; taigi, prireikus, galima daryti tikslią 
nuotrauką be naujo tinklo. 
2 Rusai mūsų teritorijoje vykdė kelias triangulacijas: Tenneris 1820 m,, 
Žilinskis 1860 m. ir vadinama Korpo Topogratų triangulacija 1910 m. 
Altitudėms nustatyti nuo 1881 m. buvo daroma nivelacija keliais ir geležin- 
keliais nuo Baltijos jūros lygio Kronštate. 

Ne visi triangulacijos punktų katalogai randami Lietuvoje, bet ir esa- 
maisiais nebuvo galima pasinaudoti dėl šių sumetimų. 

Kitų kraštų pavyzdžiu, mums reikia turėti stambaus rnastelio žemė- 
lapis, kuris tiktų visiems karo tecnikos ir krašto ekonominiams reikalams. 
Be to, pagrindiniai geodeziniai punktai reikalingi būsimiems kadastraliniams 
žemėlapiams !/soj) mastelio. Triangulacijos punktų nustatymo tikslumas turi 
atitikti nuotraukos. mastelį. Kaip matėme, Didžiosios Lietuvos teritorijoje 
yra trys atskiros triangulacijų sistemos, kiekviena savarankiškai orientuota 
ir skaičiuota įvairiais pamatais ant skirtingų elipsoidų. 

Kiekvienos atskiros sistemos tikslumas tiktų topografinei nuotraukai 
1:25000 masteliu, bet bendrųjų punktų nesutapimas žymiai prašoka net 
topogratinės nuotraukos tikslumą, jau nekalbant apie 1:5000 mastelio nuo- 
trauką. Sis nesutapimas siekia 150 metrų. S 

Nuo 1897 m. iki 19007 m. rusų komisija, generolo Sarngorsto vado- 
vaujama, perskaičiavo atskirų triangulacijų koordinates, redukuodama jas 
į Bessel'io elipsoidą. Išlyginant tokiu būdu orientavimo klaidas, buvo ben- 
drai sumažintas atskirų triangulacijų tikslumas. Bet tas skaičiavimas apima 
tiktai pirmos eilės triangulacijos punktus. Jei perskaičiuotume II-sios ir III-sios 
eilės punktus, redukuodami juos prie bendros sistemos (tai būtų didelis 
darbas), tada gautume tiktai abejotinos medžiagos naujai tografinei nuo- 
traukai, bet ji jau netiktų stambesniems masteliams. Taigi, dėl nurodytų prie- 
žasčių senos rusų triangulacijos pilnai sunaudoti negalima. 

Iš kitos pusės dauguma rusų punktų centrų išnyko dėl silpno jų pa- 
žymėjimo vietoje; pasiliko tiktai koordinatės — skaičiai, kurie turi reikšmės 
tiktai istorijai. Dėl šios antrosios aplinkybės jau reikėjo naujos triangulacijos. 

Vokiečiai okupacijos metu taip pat pradėjo vykdyti triangulaciją, bet 
nei observacijų duomenų, nei koordinačių iš jų išgauti nepavyko. 

Precizinės nivelacijos, rusų darytos, reperiai išliko tiktai keleto gele- 
žinkelių stotyse ir keletas reperių išniveluotų vokiečių okupacijos metų. Sių 
duomenų, aiškų, buvo permaža, todėl reikėjo ir precizinės nivelacijos. 

Kiekviena pradžia, kaip žinoma, yra sunki; tai ypatingai liečia precizi- 
nius geodezinius darbus, nes, nespecialisto akimis žiūrint, šių darbų rezul- 
tatai (koordinačių ir altitudžių katalogai) dėl savo kuklaus pavidalo atrodo 
kaip ir nesuderinti su darbais ir išlaidomis, kurie surišti su jų išgavimu. 

Kad šie darbai pradėti vykdyti Lietuvoje, daug prisidėjo Pabaltijo Ge- 
odezinės konvencijos pasirašymas, nes paimtosios prievolės reikėjo pildy- 
ti. Kaip žinome, sakytos konvencijos iniciatorius ir Pabaltijo Geodezinės 
Komisijos steigėjas yra suomių profesorius T. I. Bonsdorf'as. 

Nepriklausomoje Lietuvoje triangulacijos ir precizinės nivelacijos dar- 
bai pradėti vykdyti 1927 metais. Darbai sukoncentruoti Vyriausiojo Stabo 
Karo Topografijos Skyriuje. Cia aš ir noriu patiekti trumpą šių darbų 
vykdymo aprašymą. I 

Kiekviena nuotrauka turi būti pagrįsta pamatinių punktų eile. Sis 
principas taikomas visų rūšių nuotraukoms: ir paprasčiausioms (k. a., akies 
nuotraukai) ir precizinėms. 

Visės valstybės arba nedidelių plotų nuotraukai, jei reikalingas dides- 
nis tikslumas, kaipo pagrindas vartojamas triangulacijos punktų tinklas. 
Triangulacijos punktai padengia viso krašto plotą trikampių viršūnių pavi- 
dalu. Atstumai tarp punktų 3—4 km. Trikampių viršūnės tvirtai žymimos 
žemėje akmeniniais stulpais, giliai įkastais ir įcementuotais. Tuos pažymėji- 
mus, centrus, saugot yra būtina, nes jie reikalingi per ilgą laiką, kaipo pri- 
sirišimo ir kontroliniai punktai topografiniams, žemėtvarkos ir kitiems mata- 
vimams. Darbo ekonomijos sumetimais triangulacijos punktai (trikampiai) 
skirstomi į eiles I, II ir III. 

Pirmos eilės trikampiai turi kraštines apie 25 km ilgio, jų tarpai už- 
pildomi II ir III eilės trikampiais su 15—4km kraštinėmis. Punktų koordi- 
natės skaičiuojamos pradedant iš bazės ir išmatuotų kampų. Pirmos eilės 
trikampių kampai matuojami tam tikrais tobulais instrumentais ir metodais. 
Zemesnių eilių trikampių kampai matuojami su mažesnio tikslumo instru- 
mentais. Kad ir šie žemesnių eilių punktai nustatomi su nemažesniu tiks- 
lumu kaip ir pirmaeiliai, bet, kadangi atstumai tarp jų mažesni, tai ir ob- 
servacijos mažiau komplikuotos. 

Lietuvoje šiuo metu vykdoma tiktai I eilės triangulacija pagal projektą, 
pažymėtą pridedamojoje schemoje. Kaip matyti, kraštas padengtas trikampių 
grandinėmis; jų viena, jungianti Latviją su Vokietija, yra Pabaltijo (interna- 
cinės) triangulacijos dalis ir sudaryta iš centrinių trikampių sistemų. 
Kitos grandinės sudarytos iš vienos trikampių eilės. 

Projektuojant punktų vietas, naudojamasi esamais žemėlapiais 1:100000 
mastelio su orizontalėmis. Iš tų žemėlapių duomenų  sustatomi projektuo- 
jamųjų kraštinių profiliai, ir imant domėn žemės kreivumą bei vietines 
kliūtis, surandama kiek reikalinga pakelti instrumentą imamuose punktuo- 
se, kad būtų galima išmatuoti kryptį. Kadangi kryptis matuojama su +-0",3 
klaida, tai projektuojant reikia dar atsižvelgti, kad viziravimo spindulys eitų 
ne arčiau 4 m nuo žemės arba miško masivo, ir kad jo kelyje, kiek galima, 
nebūtų stambaus reljefo, nes spindulys, pereidamas per skirtingos tempe- 
raturos oro sluogsnius, iš dalies lūžta ir orizontaliai ir tokiu būdu įveda 
vadinamą šoninės refrakcijos klaidą, kuri gali būti iki 5" dydžio. 

1 eilės trianguliacijos projektas 


LIETUVOJE. 


*—4 Pabaltijos trianguliacija, 


+—4 | ailės trianguliacija, 


6——— 6 Pagrindinės kraštinės. 


6-----8 Vokietijos ir Latvijos |eilės 
trianguliacija 


Rekognoskavimo ant žemėlapio nepakanka; kituose kraštuose reko- 
gnoskuoja ir vietoje, vartodami specialias sudedamas kopėčias; bet tas dar- 
bas yra brangus; pigiau išeina iškirsti kai kuriose vietose kliudantį mišką 
arba pašalinti kitą kliūtį, kuri atsiras jau signalą pastačius, kaip daryti iš- 
tisą rekognoskavimą vietoje. 

Tokiu būdu pažymėtuose punktuose statomi triangulacijos signalai 
suprojektuoto aukščio. Pas mus vartojami trijų konstrukcijų signalai: 1) iki 
23 metrų aukščio 8 kojų, 2) per 23 m iki 30 m — 12 kojų ir 3) per 30 m 

13 ir 17 kojų konstruk- 
cijos. Nurodyti  aukš- 
čiai yra instrumento pa- 
kėlimo aukščiai. Visas 
signalo aukštis didesnis, 
kaip nurodyta, 10 metrais. 
Kiekvienas signalas su- 
darytas iš dviejų dalių, 
su viena kita visai nesu- 
rištų. Kiekviena dalis tu- 
ri savo pamatą žemėje. 
Viena jų, vadinama in- 
strumentinė, palaiko sta- 
liuką, ant kurio statomas 
kampų matavimo  in- 
strumentas,  teodolitas; 
antroji dalis palaiko ob- 
servatoriaus tiltelį. Tri- 
angulacijos signalai iš- 
skaičiuojami, kad būtų - 
ne tiktai atsparūs audrai, 
kuri rauna medžius ir 
nuneša stogus, bet, be 
to, turi būti labai kietos 
konstrukcijos, kad sta- 
liukas nejudėtų obser- 
vacijos metu. Pilnai to 
pasiekti negalima, nes ir 
neaukšto tvirtos kon- 
“ Devalgonių signalas Kauno bazės žieminiame gale strukcijos signalo staliu- 
kas sukasi aplink savo 

ašį sekdamas saulės judesį apie 17 per 5 min. laiko. Sis judesys debe- 
suotą dieną ir naktį praktiškai neveikia. Be to, nuo vėjo aukštas signalas 
beveik visuomet dreba. i 

Pirmos eilės signalui pastatyti reikalinga 10 darbininkų ir nuo 30 iki 
120 kietmeterių medžiagos. Statymas trunka 3—6 savaites. 

Ypatingai kreipiama dėmesio į centrų sustiprinimą vietoje, kad nepa- 
sikartotų senų triangulacijų klaidos. Todėl Karo Topografijos skyriaus ve- 
damos pirmos eilės triangulacijos centrai žymimi kiekviename punkte. 3 
kartus: viršutiniame betoniniame stulpe, šio stulpo pamate, ir dar atskirai 
po pamatu į betoninį kubą įmūrijama ženklas (markė). Šių punktų skaičiuo- 
jamos koordinatės ir jie turi pasilikti ilgam laikui; medinis signalas viršum 
jų yra laikinas pastatas tiktai kampams išmatuoti ir nuotraukai padaryti. 
Jis gali stovėti apie 10 metų; po to išardomas, nes supūna. 

Šiuo laiku Lietuvoje yra išmatuotos 3 bazės: Švekšnos, Kauno ir Ska- 
piškio; be to, išmatuota trumpa, vadinama standartinė, bazė Kauno aero- 
drome. Matavimas buvo daromas ĮJederino aparatu, susidedančiu iš 4 in- 
varo (369/, nikelio ir 649/, plieno lydinys) vielų. Sios vielos laisvai deda- 

mos ant jautrių blokų ir įtempiamos nuolatiniu svoriu, tiksliai lygiu 10 kg. 
Tokiu būdu įtemptos vielos styga turi tiksliai nustatytą ilgį apie 24 met- 
rus. Sis ilgis nustatomas kelių mikronų tikslumu sulyginant vielos sty- 
gą su normaliu metru specialiuose prietaisuose, vadinamuose komparato- 
riais. Galima vielos ilgis nustatyti ir matuojant vadinamą standartinę bazę, 
kurios ilgis anksčiau tiksliai nustatytas. 


Kauno bazės matavimas nuo Devalgonių signalo, dalyvaujant 
svečiams inžinieriams. geodezininkams 


Karo Topografijos Skyriaus vielos buvo komparuotos Helsinkiuose 
ant standartinės bazės 720 m ilgio du kartu, prieš ir po bazių matavimo 
darbų. Vielų pastovumo kontrolei, darbų metu, kelis kartus buvo matuoja- 
ma trumpa bazė (apie 800 m) Kauno aerodrome. Si bazė ateity turės Lie- 
tuvai standartinės bazės reikšmės. 

Pats matavimas atliekamas taip. Bazės linijoje kalami kas 24 m pa- 
stovūs basliai su atramomis. Jų viršuje smeigiama galvelė su įrėžtu kryže- 
liu. Vielų galuose pritaisytos skalės 8 cm ilgio su milimetriniais padalini- 

mais. Tuo būdu matuojami 24 m + 7 cm tarpai tarp baslių, darant vienu 
momentu atskaitas ant abiejų skalių. Bazę skaičiuojant įvedamos pataisos 
dėl temperaturos, komparavimo, nivelacijos, svorio pakeitimo (nuo aukščio 
viršum jūros ir nuo geografinio pločio) ir bazės ilgis redukuojamas prie 
jūros lygio. Iš keturių matavimo rezultatų skirtumų ir priimant domėn 
komparavimo a Lietuvos bazių tikslumas a las skaičiais yra šioks: 


1 
Kauno — EUR Skapiškio 3-8000007 standartinė 25000 Švekšnos bazę 


išmatavo Pabaltijo Geodezijos Komisija; jos tikslumas SO05KS 


Devalgonių centras: Greta Jederino aparatas 


Kitais po bazių matavimo metais Karo Topografijos Skyrius nusiuntė 
Jederino vielos į Prancuziją komparavimui Breteuil'e, kur yra internacinis 
metras, Sio komparavimo rezultatai klaidų ribose (+12y) S sutinka su rezul- 
tatais antro komparavimo Helsinky. Linijas matuojant šiuo laiku galima pa- 
siekti labai didelio tikslumo, bet, deja, šis tikslumas nesuderintas su kam- 
pų matavimo tikslumu. 

Išmatuoti kampą su klaida (vidutinė) +-0"7,5 jau yra nelengva; geriau- 
siomis sąlygomis pavyksta ši klaida sumažinti iki 4-0",3. Pradėdami iš ide- 
aliai tikslios trikampio kraštinės, suskaičiuojame kitas to trikampio krašti- 
nes su klaidingais kampais (+-0",5) ir gauname šių kraštinių klaidą jau 
apie +0,1 m; tatai 30 km ilgiui duoda !/56099). Tokiu būdu visai užtenka 
matuoti bazę su tikslumu !/1o00000, nes jau pirmame trikampy ši precizija 
bus sugadinta, 

Bazės ilgis sudaro apie 1/, normalinės trikampio kraštinės ilgio. An- 
tai, Lietuvos bazės turi ilgio 6—6,5 km. Jei padaryti perėjimą vienu trikam- 
piu, tai dėl to trikampio aštraus kampo gautume kraštinę su stambia 
klaida. „Todėl šiam perėjimui sudaroma atskirų trikampių sistema (bazės 
tinklas) tam tikros teorijos nustatytos formos. Netobulą bazės tinklo kon- 
tiguraciją kompensuoja kampų svorių (matavimo skaičiaus) padidinimas. 
Be to, kampų svoriai turi būti išdėstyti tokiu būdu, kad gautum maksima- 
linį pagrindinės kraštinės tikslumą. Svekšnos bazės tinklo pagrindinės kraš- 
tinės „Svekšna—Žvaginė“ klaida yra !/578000. 

Triangulacijos kraštinių klaida 72 auga pagal formulę + m V 2, kur 
m yra trikampių skaičius tarp pagrindinės kraštinės ir imtosios. Tuo būdu 
25 iš eilės trikampio kraštinių klaida gali būti lygi + 0,7 m iki 4 1,0 m ir 
augti toliau (trikampiai būna ir netaisyklingos formos). Kad lokalizuotų 
„ klaidų augimą, nepasitenkinama viena baze, bet matuojamos kelios. Antai, 
pas mus yra trys bazės. 

Gali kilti klausimas, ar praktiškai yra reikalingas punkto padėties tiks- 
lumas +0,3 m? Berods, kartografijai galima būtų pasitenkinti ir mažesniu 
tikslumu, bet vieną kartą nudirbtas brangus darbas turi tikti visiems rei- 
kalams ir dabar ir ateity; be to, pirmos eilės triangulacija turi taip pat ir 
mokslinės reikšmės elipsoido dydžiui bei geoido formai nustatyti, o šiam 
tikslui jokia precizija nebus pakankama. 

Kaip jau paminėjau, pirmos eilės triangulacijos kampų matavimas yra 
komplikuotas ir jau klaida --0",5 nelengvai pasiekiama. Moderniškų instru- 
mentų konstrukcija; leidžia matuoti kampus iki + 0,1 ir net didesniu tiks- 
lumu. Svarbiausia klaidų priežastis, tai išorinės matavimo sąlygos. Būtent, 
instrumentas stovi ant aukšto stovo (signalo), kuris sukasi nuo temperatu- 
ros ir medžio persimetimo, dreba nuo vėjo, viziravimo spindulys per savo 
kelią nuo taikiklio iki instrumento žiūrono keleta kart persilaužia orizon- 
taline kryptimi nuo nevienodo oro sluogsnių sūdrumo; nuo oro judesio 
vertikaline kryptimi dreba taikiklio atvaizdas žiūrono regėjimo lauke. Stul- 
po, ant kurio stovi teodolitas, judesys netaisyklingas, ir matuojant kampą 
gali įvesti klaidą +17,0, o šoninės refrakcijos dydis gali būti iki 4-5" ir dau- 
giau; drebėjimo taikiklio atvaizdo žiūrone amplitudė geriausiomis sąlygomis 
ne mažesnė kaip 5". Iš šių skaičių aišku, kokius sunkumus turi nugalėti 
triangulatorius, kad pasiektų + 0",5 tikslumą. Sių sunkumų išvengiama var- 
tojant tam tikrus matavimo metodus ir kartojant matavimus įvairios atmos- 
feros sąlygose. 

Karo Topografijos Skyrius vartoja Hildebrandt'o teodolitus su 27 cm 
diametro limbu ir mikroskopais-mikrometrais su atskaitų tikslumu +0",1. 
Ziūrono objektivas 60 mm diametro, padidinimai 42, 62, 72. Ziūronas 
su okuliariniu mikrometru pakeliamas ir nuleidžiamas automatiškai. Vertika- 

linė ašis reguluojama tam tikra rintimi. Kiekvienoje stoty prieš observaci- 
jų vykdymą reguluojama ašis ir nustatomas „run“ mikroskopų. Instrumen- 
to svoris apie 25 kg (su dėže), todėl į signalo staliuką pakeliamas virvė- 
mis ir blokais (skridiniais). Kampai matuojami Sreiberio metodu įvairiomis 
kombinacijomis. Matavimo metodas išdirbtas toks, kad tarp taikymo į du 
punktu būtų kuo mažiausias laiko tarpas, kad tuo būdu pašalintų kiek ga- 
lima stulpo nepastovumo įtaką. Pradžioje buvo vartojamas patikrinamasis 
žiūronas, bet vėliau nuo jo atsisakyta, nes jis bendrai mažina tikslumą ly- 
ginant su aukščiau minėtu metodu. Kampų matavimo skaičius (ruoštų skai- 
čius) turi būti toks, kad po išlyginimo stotyje svoris kampo būtų ne ma- 
žesnis kaip 12. Žiūrono padėtis laike ruošto nekeičiama, bet už tat vie- 
na pusė ruoštų daroma prie vienos ir antra pusė -- prie kitos žiūrono pa- 
dėties. Observacijų laikas nuo 15!/5 val. iki vakaro ir naktį nuo 20-21 iki 
2 val. Patirta, kad geri rezultatai gaunami pučiant vėjui, nes, matyt, tuo- 
met susivienodina oro sūdrumas. Labai geras matavimas paprastai bū- 
na prieš lietų ir atvaizdo drebėjimas žiūrone visai išnyksta; bet tokiomis 
sąlygomis išmatuotus kampus visuomet tenka išmesti, nes pasirodo, kad 
jie turi didžiausią šoninės refrakcijos klaidą, iki 10". 

25—30 km atstume mūsų klimate labai retai galima aiškiai pamatyti 
per žiūroną signalo detales; todėl matuojant kampus taikoma į šviesos taš- 
kus, o dieną į veidrodį, kuris atmuša saulės spindulius viziravimo linijos 
kryptimi; nakties metu signalizuojama mažais prožektoriais. Atmušti saulės 
spinduliai siunčiami į observatoriaus signalą tam tikru įrankiu, heliotropu 
vadinamu. Šis instrumentas instaluojamas tam tikrame punkte ant viziruo- 
jamo signalo; kadangi saulė juda, tai veidrodžiai turi būti nuolat regu- 
luojami, kad atmušta spindulių ašis neišeitų iš reikiamos krypties. Nakties 
metu signalizacijai vartojami Zeiss'o prožektoriai, kuriems energija gaunama iš 
sausų baterijų 4.5 volto. Energijos ekonomijos dėliai prožektoriais signalizuo- 
jama tiktai viziravimo momentu; tam tikslui prie observatoriaus yra taip pat 
signalistas, kuris sutartiniais ženklais uždega ir gesina šviesą pagal reikalą. 

Observacijos viename signale užtrunka apie 1 mėnesį, nes pasitaiko 
daug dienų, kuriomis observuoti dėl oro sąlygų negalima; žiūrono padidi- 
nimas imamas dažniausiai 62 ir 42; 72 padidinimo mūsų klimato sąlygose 
vartoti netenka, išskyrus bazės tinklus; ir 62 padidinimų nevisada galima pa- 
vartoti. Instrumentų stovėjimo vietos redukuojamos prie centrų (ant že- 
mės). Redukcijos daromos grafiniu budu 2 kartu—prieš ir po observacijų. 

1933 metais baigtos kampų observacijos Pabaltijos triangulacijos tink- 
lo, Tikslumas šis: išlyginto stoty kampo klaida neprašoka + 0",55, vidu- 
tiniškai +0",45. Trikampio nesąryšiai retai prašoksta 1",00, vidutiniškai lygus 
+ 0",75. Kampo klaida pagal internacinę Ferrero formulę yra lygi +-0",49. 

Toliau po kampų išmatavimo eina tinklo išlyginimas ir koordinačių 
skaičiavimas ant elipsoido. Tam tikslui triangulacijos tinklą reikalinga 
orientuoti, t. y. surasti jam padėtį ant žemės elipsoido geografinių koordi- 
načių sistemoje. Kitaip sakant, turi būti nustatytos bent vieno punkto geo- 
grafinės koordinatės ir bent vienos kraštinės azimutas astronominiu būdu. 
Patirta, kad orientuoti pagal vieną punktą neužtenka, todėl paskutiniais Jai- 
kais tam reikalui nustatoma kiekviename krašte keliolika arba net keliasde- 
šimt tokių astronominių punktų pirmos eilės triangulacijos punktų vietoje. 

Taigi matome, kad pirmos eilės triangulacijoj turi būti pritaikoma va- 
dinamoji geodezinė astronomija, kurios uždavinys — nustatinėti atskirų trian- 
gulacijos punktų polio aukštį, geografinį ilgį ir azimutus. 


Markės ir reperio iotografija 

Nustatant triangulacijos punktų geografinį plotį, ilgį ir azimutą, susi- 
duriama su zenitiniais žvaigždžių atstumais. Todėl reikia žinoti tikrą zeni- 
to vietą. Tokia zenito vieta yra ant žemės elipsoido normalinės imtame 
punkte, o praktikoje — ant svambalo krypties linijos. Kadangi geoido pa- 
viršius nukrypsta nuo elipsoido, tai tarp šių linijų — elipsoido normalinės 
ir svambalo krypties— bendrai imant, gaunamas kampas, ir betarpiai obser- 
vuotas zenitinis atstumas nebuna lygus zenitiniam atstumui, skaitant nuo 
elipsoido normalinės. Dėl tos priežasties astronomiškai nustatytos koordi- 
natės bus klaidingos, kai jas pernešim ant elipsoido. Jei, pav, traukos 
jėgos kryptis atsilenkia nuo elipsoido normalinės 10" kampu, tai geografi- 
nis punkto plotis gali duoti žemės elipsoido paviršiuje linijinę klaidą per 
300 m. Kai esti anomalijų, ši klaida gali dar žymiai padidėt. Vadinasi, rei- 
kia mokėti parinkti žemės paviršiuje tokius punktus, kur elipsoido normalinė 
beveik sutampa su svambalo kryptimi, arba turėti duomenų šį nukrypimo 
kampą suskaičiuoti. 

Klausimas išsprendžiamas, jei turėti žemės traukos jėgos greitėjimo 
dydį eilėj triangulacijos punktų. Taigi, matome, kad triangulacijos orientavimas, 
iš dalies ir išlyginimas, reikalauja ir geofizinių tyrinėjimų, būtent, gravitaci- 
jos matavimų. 

Sutartimi Karo Topografijos Skyriaus su V. D. Universitetu, astrono- 
minius ir gravimetrinius darbus atlieka astronomijos ir geotizikos katedrų 
specialistai. Apie šiuos darbus referuoja savo pranešimuose V. D. Univer- 
siteto Matematikos-Gamtos fakulteto doc. B. Kodatis („Astronominiai- 
geodeziniai darbai Lietuvoje“) ir prof. K. Sleževičius („Gravimetriniai 
darbai Lietuvoje ir jų reikšmė“). Jų dviejų pranešimai išspausdinti šiame 
pat „Kosmo“ sąsiuviny. Red. 

Stulpelio fotografija 


Precizinis nivelavimas sudaro“pagrindą vertikalinei '(profilinei) krašto 
nuotraukai. Nivelacija suteikia trečią žemės paviršiaus punktui koordinatę, 
būtent, aukštį viršum jūros lygio (altitudę), ir, panašiai kaip triangulacija, skirs- 
toma į eiles. I eilės — precizinė nivelacija — vykdoma preciziniais instru- 
mentais bei metodais dideliuose poligonuose, dažniausiai geležinkeliais, plen- 
tais ir šiaip keliais. II eilės — padidinto tikslumo nivelacija ir III eilės — 
paprasta techniška nivelacija. Sios žemesnių eilių nivelacijos papildo tarpus 
tarp precizinės nivelacijos punktų ir vykdomos mažesniu tikšlumu. 

Precizinė nivelacija priklauso prie pagrindinių krašto geodezinių darbų. 
Karo Topografijos Skyrius vykdo precizinę nivelaciją poligonais, kurių 
schema čia pridedama. Kas 2 km instaluojami reperiai, kurie įmūrijami į be- 
toninius stulpus, įleistus į žemę 1,3 m gilumon. Kas 10 km įtvirtinamos 
vadinamos markės, t. y. didesnio formato reperiai. Šios markės įmūrijamos 
į tvirtų pastatų fundamentus. Nivelavimas vykdomas Zeiss'o metodu ir var- 
tojami Zeiss'o III tipo nivelirai su „optiniu pleištu“ ir invarinės matuoklės. 
Tarpas tarp dviejų reperių niveluojamas ten ir atgal tą pačią dieną. Stočių 
skaičius porinis; kas 6 stotis užkalamas laikinas reperis. Tokiu būdu nive- 
luojant atgal, gaunama kontrolė kiekvienai 6 stočių grupei. Skaičiuojant po- 
ligonų nesąryšius įvedamos pataisos dėl matuoklės ilgio, dėl temperaturos 
ir dėl žemės sferoidiškumo (ortometrinė pataisa). Kaip žinoma, lygių (ek- 
vipotencialiniai) paviršiai nėra sau lygiagretūs. Invarinės matuoklės kompa- 
ruojamos vieną kartą per metus invarine metrine liniuote. Vieno metro kom- 
paravimo tikslumas -- 284. Liuo laiku surištas jau vienas poligonas apie 

200 km perimetru, kurio nesąryšis gautas Ą- 2,11 mm./ Atsitiktinė,kilometrinė 
klaida neviršija + 0,6 mm. Sisteminė + 0,15 mm. 

Lietuvos precizinė nivelacija sujungta su Latvijos ir Vokietijos nivela- 
cija, kurios, kaip žinoma, skaičiuojamos nuo skirtingų nulpunktų. Rusų 
Kronštato nulpunktas priimtas Latvijoje. O Vokietijoje altitudės skaičiuo- 
jamos nuo Amsterdamo nulpunkto. Abu šiuodu nulpunktu nustatyti iš ilga- 
mečių Baltijos jūros orizonto observacijų. Tarp jų yra skirtumas. Kaip ga- 
lima spėti iš jau gautų duomenų (dar neapdirbtų), Kronštato nulpunktas 
aukštesnis už Amsterdamo apie 7 cm. Precizinė nivelacija šiuo laiku vyk- 
doma visose Pabaltijo valstybėse Pabaltijo Geodezinės !Komisijos iniciativa. 


LIETUVOS PRECIZINES  NIVELIACIJOS = SCHEMA 


M 


5 "= 
„MAŽEI M 
EIKIA! JONIŠKIS 


Jei tikėti markių įtvirtinimui ir kartoti tam tikrais laikotarpiais precizinę 
nivelaciją, tai galima susekti Žemės plutos ryškesnį judesį. Tą patį judesį 
tiktai plane lygiai galima sekti kartojant pirmos eilės triangulaciją, nes, griežtai 
imant, matavimo rezultatų precizija tinka tiktai vienam momentui, nes pats 
pamatas juda, svyruoja. 

1935, III. 24, 


Astronominiai geodeziniai darbai Lietuvoje 
Docento B. Kodačio pranešimas (sutrumpintas) 
V. D. Universiteto Technikos fakulteto posėdy 1934. XII. 5. 


Savo pranešimui pasirinkau temą: „Astronominiai geodeziniai dar- 
bai Lietuvoje“. Jame aš neliesiu nei šių darbų istorijos, nei esmės, nei 
svarbos. Viena, kad tam laiko permaža; antra, kad manau, jog jums šitie 
dalykai yra mažiau ar daugiau žinomi. 

Kalbant apie astronominius geodezinius darbus Lietuvoje negalima 
kalbėti nepaminėjus pono profesoriaus Bonsdortfo vardo. Sis vardas 
yra neatmezgamai susijęs su astronomija Lietuvoje. Saitas tarp abiejų yra 
Lietuvos Astronomijos observatorija. Jai, tuo ir astronomijai, mūsų krašte 
mūsų svetys turi pagrindinius nuopelnus. Dalykas yra šiloks. 

„Kol dar neegzistavo Pabaltijo valstybių Geodezinė Komisija, visos, tiek 
Matematikos-Gamtos Fakulteto tiek Astronomijos katedros dėlos įvairios 
pastangos, kad astronomija Lietuvoje galėtų susisukti bent kokį kuklų lizdą, 
nebrandino vaisių ir nuėjo niekais. Ne čia vieta priežastims išklostyti, kodėl 
taip buvo. Cia konstatuoju tiktai faktą. Aiškiai buvo matyti, kad observa- 
torijos sukūrimo klausimas tiktai tuomet pajudės iš vietos, jei kuri lauku- 
tinė jėga ims veikti kaipo akstinas. Iki šiai jėgai atsiradus, mes, Lietuvos 
astronomai, tegalėjome paruošti vidines sąlygas, kad, atsiradus akstinui, nesu- 
sidurtume su juo tuščiomis rankomis. Sitas laukutinis akstinas buvo Pa- 
baltijo valstybių Geodezinė Komisija. Lietuva, suomių pakviesta, įėjo šion 
komisijon nariu. Sutartiems darbams vykinti buvo būtinai reikalinga su- 
kurti bent tokia observatorija, kad būtų galima atlikti pasižadėti darbai. 

Krūvon susidėjo Vyriausiojo Štabo Karo Topografijos Skyrius su Vy- 
tauto Didžiojo Universiteto Matematikos-Gamtos Fakultetu. Sakomam Sky- 
riui smarkiai padedant ir materialiniu ir moraliniu atžvilgiu, pavyko padėti 
observatorijos pagrindas. 1930 metais observatorija buvo tiek paruošta, kad 
galėjo vykti sutarti darbai. Observatorijos augimas eina berods lėtais žings- 
niais, bet šiandien vis dėlto ji tiek yra paruošta, kad, be astronoininių geo- 
dezinių darbų, galima galvot ir apie kai kuriuos mažus naudingus grynai 
astronominius darbus. 

Taigi, Pabaltijo valstybių. Geodezinės. Komisijos dėka Lietuva gavo 
valstybinę Astronomijos observatoriją. Tai yra faktas, kuriuo netenka abejoti. 
O šios Komisijos iniciatorius, siela ir ašis, aplink kurią ji sukasi — tai visi 
vienu balsu pripažįsta — buvo ir yra mūsų aukštai gerbiamas svetys, po- 
nas Bonsdortff'as. Tuo būdu jis yra tas asmuo — jei leisite išsireikšti 
paveikslu — sulaužė ledus, kurių mes vieni sulaužyti neįstengėme. Lietu- 
tuvos astronomai niekados neturėtų to pamiršti ir - manau — nepamirš. 

Tariuosi, kad yra mūsų dėkingumo pareiga šiaja proga prof. Bons- 
dorff'ui parodyti, ką ir kaip mes dirbame šioje srityje. Leiskite man tai 
trumpai padaryti. 

Darbai reikia paskirstyti dviem dalim: pirma, observatorijos — vadi- 
namos „krašto centrinės“ — pagrindinio stulpo koordinačių susekimas; ant- 
ra, — darbai triangulacijos punktuose. Ė 

1930 metų vėlybą vasarą galėjo prasidėti pirmasis darbas. Buvo susi- 
tarta prijungti mūsų stulpas prie Potsdamo meridianinio stulpo. Tai svarbu, 
kadangi tuo būdu buvo ne tiktai surišamos abieju kraštų centrinės šios. 

1 pav. Parlija, ką tik atvykus į punktą ir pastačiusi padangtę, lieja 
stebėjimo stulpą 


2 pav. Instrumentariumas ruošiamas stebėti 


rūšies įstaigos — kaip to reikalauja Komisija —, bet tuo mes kartu prijungė- 
me savo stulpą prie Greenwich'o pagrindinio stulpo ir sužinojome savo 
stulpo ilgį nuo 0O-meridiano. Stebėjimai ėjo nuo 1930 metų Rugpjūčio 
"mėn. 6 d. iki Spalių mėn. 10 d. Lietuvos stebėtojas buvo Kodatis, vo- 
kiečių stebėtojas F. Pavel. Pavyko neabejotinai susekti asmeninė lygtis 
tarp abiejų stebėtojų. Stebėjimų medžiagos sutvarkymas ėjo iki 1931 metų 
pradžios. Tuomet prasidėjo redukavimo darbai. 

1931 metų vasarą buvo pradėta stebėti polio aukštis. Stebėtojas pa- 
sirinko Horrebow-Talcott'o metodą. Įvairioms kliūtims ir kitiems darbams 
įsipainiojus, stebėjimai tesibaigė 1933 metų vasarą. 1934 metų vasaros pra- 
džioj visas darbas buvo paruoštas ir įteikiamas šios rūšies darbų subkomi- 

sijos pirmininkui. 1934 metų rudenį subkomisija pripažino darbą geru. Tuo- 
met darbas buvo paruošiamas spaudai. Tenka manyti, kad neužilgo darbas 
pasirodys spaudoje. Susekti rezultatai yra toki: 
Ilgis, rytinis, Lietuvos valstybinės observatorijos pagrindinis stulpas— 
Potsdamo observatorijos meridianinis stulpas 
0 43m 13.3446+ 05005. 
Ilgis, rytinis, L. v. obs. pagr. st. — Greenwich'o Transit Circle 
11 350 205504+-0.*007. 
L. v. obs. pagr. stulpo + — 540 53' 43".99+0".05. 


3 pav. Padangtės vidurys 


Darbai triangulacijos punktuose. Karo Topografijos Sky- 
rius ir M. G. fakultetas pirma nutarė stebėti visus punktus kaipo Laplace'o 
punktus. Vėliau šis nutarimas buvo pakeistas, kadangi toks darbas būtų 
per ilgai užtrukęs. Buvo nutarta stebėti kaipo Laplace' punktus tiktai be- 
sirandančius maž-daug iš žiemių į pietus einančioje linijoje punktus, kurių 
pats žieminis yra Narvydžiai ir pats pietinis—Nepertlaukiai, o kitus punk- 
tus stebėti spartesniu metodu. Sakomosios linijos ilgis yra maždaug 120 km 
su viršum. Šios linijos iki šiol atliktuose punktuose buvo liejami tvirti, gi- 
liai žemėn įleisti betoniniai stebėjimo stulpai. Dėl to galima tikėtis — žmogiš- 
ku galvojimu — „kad šita linija esanti visam laikui ir pakankamai tiksliai 
nustatyta taip, kad visas tinklas galima orientuoti pagal šitą liniją, - ir dar 
po ilgo laiko, atsiradus reikalui, patikrinti visas dalykas. Sakomosios lini- 
jos ligšiol yra stebėti 6 punktai, 1 punktas pradėtas, ir dar 2 punktu belie- 
ka ailikti. Stebėjimų redukavimo darbai dar nėra atlikti. Iki šiol susekti duo- 
menys patenkina Komisijos nustatytą tikslumą. 

Baigdamas pranešimą turiu džiaugsmo ir garbės ponui profesoriui dak- 
tarui Toivo Ilmari Bonsdoriffui, nūnai mūsų Universiteto nariui, 
Lietuvos astronomų vardu dar kartą pareikšti nuoširdžią padėką. 


Gravimetriniai darbai Lietuvoje ir jų reikšmė 
Profesoriaus K. Sleževičiaus pranešimas 
V. D. Universiteto Technikos fakulteto posėdy 1934. XII. 5. 


Gravimetriniai darbai vyriausiai liečia tikrojo Žemės pavidalo, formos 
apibrėžimą, bet jie turi pritaikinimo ir kitose srityse. Parodyti tikrąjį Žemės 
pavidalą veikiausiai nepasiseks, nes jos negalima įterpt į žmogaus re- 
gėjimo lauką. Fizikai mano, kad molekulos, atomai, elektronai yra rutuliai, 
kad ir neturi tam įrodymų. Jie negali pamatyti elektrono dėl jo mažumo. 
Geotizikai nemato Žemės dėl jos didumo. Fizikai turi vilties ištobulinti prie- 
mones ir netolimoje ateityje pamatyti tai, kas dar šiandien regėjimo lauke. 
neįžiūrima. Geofizikai, tobulindami aparaturą, tiksliais matavimais nustatys 
tikrą Žemės formą; vadinasi, ir jie netoli savo tikslo. * 

Atrodo, esant pagrindo tvirtinti, kad geofizikui nepasiseks Žemės 
įspraust į savo akių regėjimo lauką, nes jis pats yra menkiausia jo dalelytė. 
Nebent lėkdamas į Mėnulį arba į Marsą, pakeliui galės stebėti tolstančią 
Žemės formą; bet tai jau išeina iš realybės ribų, tuo labiau, kad ir tuo at- 
veju jis nesugebės susekti Žemės tikrąją formą. Tad pasilieka daryti seki- 
mus, matavimus ir iš jų lipdyti sau vaizdą apie Žemės formą. Bet, sakysi- 
me, geotizikai panoro valandėlei laikyti Zemę rutuliu; tuomet jų geri prie- 
teliai fizikai ir matematikai griežtai užprotestuos, nes besisukančio kūno 
masė nebus pusiausviroje, jei tik tas kūnas turės rutulio formą. Stockes 
įrodė, kad tuo atveju kūnas yra elipsoidas. Bet kokiomis priemonėmis 
susekama Žemės forma? 

Geodezijoje plačiai vartojama trianguliacija; šiuo metodu susekamas 
meridiano arba paralėlės 10 ilgumas. Tokių matavimų padaryta labai daug 
ir iš gautųjų duomenų pasirodė, kad meridiano kreivumas nėra vienodas 
ir jis atrodo esąs elipsas. Atseit, Žemė turi elipsoido formą, kurio trumpes- 
nioji ašis sutampa su sukimosi ašimi. Pastaraisiais laikais, derinant vis 
gausėjančius duomenis, diskutuojamas klausimas, ar ekvatorius yra ap- 
skritimas, ar elipsas. Vadinasi, kyla klausimas, ar Žemė yra dviašis, ar tri- 
ašis elipsoidas. Yra pagrindo tvirtinti, kad ir ekvatorius nėra apskriti- 
mas, bet kiek ištemptas Greenwich'o meridiano kryptimi, nors jis ir negali 
būti laikomas elipsu. Bendrai galima sakyti, kad ekvatorius yra bent kiek 
deformuotas apskritimas dėl nevienodo masių suskirstymo Žemės plutoje. 

Zenklais a ir 5 žymėsime atitinkamai meridiano ilgesnį ir trumpesnį 
pusašį, o a ir 4, — ekvatoriaus pusašius. Tuomet 4=—6378388 m; 5=— 
6356911 m; 24—56=21477m ir a—a,—4200 m. Vadinasi, ekvatoriaus su- 
siplojimas yra labai menkas. 

Kadangi Žemė sukasi, tai gali kilti klausimas apie jos formos pasto- 
vumą. Cia trumpai suminėsiu įvairias teorijas. 

Dar Newtonu' ir Huyghensu'i teko spręsti klausimas, kaip sfe- 
roidas traukia tašką, esantį jo paviršiuje. C. Maclorin'as (1698—1746) 
įrodė, kad suplotas skystas sferoidas gali turėti pastovią formą, jei sukasi |. 
vienodu greičiu aplink pastovią ašį, sutampančią su trumpesniąja sferoido 
ašimi. Vėliau paaiškėjo, kad masei besisukant dideliu kampiniu greičiu, ji 
gali būti susidariusios didelės išcentrinės jėgos sudraskyta. 

Sakysime, suskaičiuota, kad ekvatoriuje, išcentrinė jėga yra di- 
džiausia (—u27, kur f yra išcentrinė jėga, w kampinis greitis ir 7 taško at- 
stumas nuo sukimosi ašies) ir sudaro 259-3vorio jėgos. Jei Žemės sukimo- 
si kampinis greitis padidėtų 17 kartų, tai išcentrinė jėga padidėtų 172—289 
ir tuomet ekvatoriuje daiktai visai nesvertų; 0 jei Žemė suktųsi dar grei- 
čiau, tai daiktai atsiskirtų nuo jos paviršiaus ir nulėktų į visatą. Vadinasi, 


šiuo atžvilgiu Žemės apsisukimo laiko riba turėtų būti 2 valL=1 val. 25 


min. Tiesa, riba būtų pasiekta lėčiau sukantis, nes pradėjus Žemei smar- 
kiau suktis, jos susiplojimas eitų didyn ir išcentrinė jėga augtų; mat, ji 
priklauso 7. Tad tam tikras sukimosi greitis sudaro atitinkamą formą. 

Verta paminėti Maclorin'o įrodymą, kad besisukąs suplotas sferoi- 
das gali būti pusiausviroje, tuo tarpu kai ištempta forma neišsilaiko, at- 
seit, jis negali suktis aplink ilgesniąją ašį. Kyla klausimas, ar nėra kitokių 
formų, kurios sukdamosi išlaikytų pusiausvirą. Siuo reikalu atsirado visa 
eilė matematikos atžvilgiu painių tyrinėjimų. K. Jacobi's (1804 —1851) 
įrodė, kad ir triašis elipsoidas gali būti pusiausviroje, jei tik jis sukasi ap- 
link trumpiausią ašį; tokią formą gali turėti, sakysime, cepelinas. 

Tad šių laikų Zemės elipsoidas trimis ašimis neatitinka Jakobi'o nu- 
statytą formą. Vėliau H. Poincarė (1854—1912), G. Darwin (1845— 
1912) ir Liapunov (1857—1918) tyrinėjo besisukančių figurų pusiausvi- 
ras, kurių forma panaši į kriaušę. Šių laikų fizikas ir astronomas J. Jeans 
daro išvadų, kad kriaušės pavidalas gali būti pusiausviroje tik tuo metu, 
kai besisukąs kūnas skyla į dvi dali. Gal yra pagrindo prileisti, kad ir 
Žemė turėjo tokią formą anais laikais, kai Mėnulis nuo jos atsiskyrė, jei, 
žinoma, toks atskilimas kuomet nors yra buvęs. Kalbant apie formų pu- 
siausvirą, turima galvoje, kad skysta masė, sukdamosi pastoviu greičiu, iš- 
laiko savo forma neapibrėžtai ilgą laiką. Vadinasi, išorinis veiksmas gali 
bent kiek pakeisti formą; bet jam veikti nustojus, kūnas vėl įgauna pirminę 
formą. Jei sakoma, kad kūnas neišlaiko pusiausviros, tai mažiausis veiks- 
nys pakeičia formą ir negrįžta į pirminę padėtį, nors tas veiksnys ir iš- 
nyktų. Pavyzdžiui, mažai suplotos trijų ašių figuros gali būti pusiausviroje; 
tuo tarpu didelio susiplojimo yra nepastovios; patvirtinimui galima nu- 
rodyti, kad dangaus kūnų tarpe labai suplotos trijų ašių elipsoido formos 
neužtinkama. | m bla 

Žodžiu, Žemė yra elipsoidas, kurio suplojimas ———= „Beto, lai- 


kysime kaip visiems žinomą dalyką, kad svorio jėga, kaipo Žemės traukos 
ir išcentrinės jėgos atstojamoji, ekvatoriuje yra mažiausia, o poliuose didžiau- 
sia. Svorio jėgos sukeltas greitėjimas gali būti suskaičiuotas (žymėsime 
tai 1) ir susektas matavimais (tuomet žymėsime g). Geolizikoje prigijo grei- 
tėjimo vienetą žymėti ga! (pagerbiant Galilejaus vardą); jo tūkstantinė da- 
lis vadinama /2ga/ (miligal) Tad Kaune, Astronomijos observatorijoje, 


* Gavę progos čia pridursime, kad viename naujame aukštosios geodezijos ir ge0- 
fizikos veikale Žemės suplokštėjimas išvedamas esąs tarp '/294 ir 1/206 (žiūr. R. Wavre, Fi- 
gures planetaires et gėodesie. Paris 1932, Gauthier-Villars; serijoj „Cahiers Scientifigues“). 

Red. 

g—981.491 Žo arba 981.491 gal. Svorio jėgos greitėjimui suskaičiuoti daž- 
nai vartojama Helmert'o formula 

j 14—978.052 (1--0.005285 sin?“ — 0.000007 sin*29)* 

Šis svorio jėgos greitėjimas yra suskaičiuotas jūrių lygiui. Bet, kaip 
minėta anksčiau, galima svorio jėgos greitėjimą surast ir matavimais. Tuo- 
met, pasinaudojus Clairaut'o teorema, sudaromas Žemės formos tikrasis 
vaizdas. Šią formulą galima užrašyti ir taip: 

=! -25 2 Eroe 

ge if gp čia yra svorio greitėjimas atitinkamai ekvatoriuje ir poliuje, /, — išcen- 
trinė jėga ekvatoriuje. Be to, gp ir ge yra funkcionaliai surištos su susek- 
tais g bet kuriose geografinėse platumose. Tuo būdu, kuo daugiau bus 
sekta g Zemės paviršiuje, tuo tiksliau bus atvaizduotas Žemės susiplojimas. 
Absoliutūs matavimai buvo daromi arba siūline svyruokle, kuriai taikoma 
matematikinės svyruoklės formula, arba apverčiamąja. 1898— 1904 m. prof. 
Kūhnen'as ir pro“. Furtwangler'is penkiomis įvairiomis apverčia- 
momis svyruoklėmis per šešerius metus kruopščiai darė matavimus 
Potsdame Geodezinio Instituto patalpose ir galutinai nustatė tai vietai 
g—081.274+0.003 gal. Dabar šie duomenys padėti visų relativių matavi- 
mų pagrindan, atseit, visų valstybių centrinės stotys yra surišamos su Pots- 
damu. (Anksčiau tą vietą turėjo Viena; dabar vietoje Vienos vartojama 
Potsdamo sistema). Tą surišimą reikia vaizduoti taip: 

Sakysime, taške A (Potsdamas) svorio jėgos greitėjimas g; yra žino- 
mas, o taške B (Kaunas), kurį žymėsime g;, reikia jis rasti. Imsime bet 
kurią svyruoklę, kad ir Sterneck'o 4-rių svyruoklių aparatą (žiūr. Kosmos 
1931 m. 190 pusl, arba Mat.—Gamtos F—to darbai VII t, 243—277 pusl.) 
ir susekame jos svyravimo periodus taškuose A ir B; tai bus Ą ir 4, Pri- 
siminę svyruoklės formulą, taikinsime ją abiem vietom. Tad 


= VL ir Č Iš šių lygčių eina: gs=g1713 

Kadangi t; ir t; susekama, g, buvo žinomas, tai lengvai suskaičiuoja- 
ma g;. Žinoma, visos darbo sąlygos privalo būti vienodos, redukuotos į 
tam tikrą padėtį. Pabaltijo Valstybių Geodezinės Komisijos nustatytu pla- 
nu 1930 m. prof. Schmehl'is iš Potsdamo ir Dr. Andersen'as iš Ko- 
penhagos kiekvienas atskirai darė matavimus: Potsdam — Kopenhaga — 
Stokholm — Helsinki — Leningrad — Tallinn — Riga — Kaunas — Dan- 
zig — Potšdam; iš visų tų vietų palyginimo su Potsdamu nustatė kiekvie- 
no miesto centrinei stočiai g. Kad ir gauta kai kurių netikslumų, bet Kau- 
nui Astronomijos observatorijoje, rodos, visai patikimas rezultatas bus 
g—981,491 gal. 

Dabar, turėdami tikslų g Kaune, galime daryti matavimus kitose Lietu- 
vos vietose. Sie darbai buvo vykdomi 1930, 31, 32 ir 34 m. ir iš viso pa- 
daryta matavimų 35 stotyse. Smulkiai šių darbų neaprašinėsiu (žiūr. Mat- 
Gamtos F-—to darbai VIII t. 51--89 pusl.). Esmė yra ta, kad svyruoklės svy- 
ruoja pakabintos ant stovo, kuris statomas tam tikru būdu ant tvirto pa- 
grindo. Reikalinga surasti patalpas su cementinėmis grindimis, nes netvir- 


* Yra ir kitokių fiormulų + suskaičuoti. Žiūr. Kosmos 1931 m. 188—189 pusl. 

tai pastatytas stovas duoda labai didelį ir nevienodą sąsvyrį; mat, svyruok- 
lės svyruodamos išjudina stovą ir tuo būdu kinta jos svyravimo periodas. 
Nevisuomet ir nevisur galima buvo rasti tinkamas patalpas. (Greta gravi- 
metrinių darbų aprašymo galėčiau parašyti Lietuvos rūsių monografiją; mat, 
rūsiuos yra patogiausia daryti matavimus, nes ten ramiau ir pastovesnė 
temperatura. Lengva suprasti, kad temperaturos kitimai daro įtakos svyra- 
vimo periodui, nes, kintant tenperaturai, keičiasi ir svyruoklių ilgis. 

Kad visų stebėjimo vietų duomenys būtų palyginami, juos reikia redu- 
kuot į vienodas sąlygas. Svyravimo periodas susekamas dideliu tikslumu. 
Sakysime, Kaune visų keturių atstojamoji svyruoklė turi periodą Z— 
0* 4946633 0 ir Skuode (ten g turi didžiausią reikšmę) £— 05 4946334 1. 
Verta pažymėti, kad svyruoklių ilgis vis dėlto keičiasi, kad ir jos perveža- 
mos iš vienos vietos į kitą su didžiausiu atsargumu. Mūsų aparato svy- 
ruoklės invarinės ir paauksuotos. Kartais pasitaiko keistų dalykų. 1931 m. 
atlikę matavimus Piktupėnuose (netoli Tauragės), atvykome į Girdiškę ir 
nustebę pamatėme, kad viena svyruoklė gerokai sutrumpėjo; jos svyravimo 
periodas sumažėjo apie 300x10—7 sek; taip sutrumpėjusi ji ir laikosi iki 
šiai dienai. Maži ilgio pasikeitimai susekami lyginant kiekvienos stoties visų 
svyruoklių atsilenkimus nuo vidurinės — atstojamosios. Siuo atveju gau- 
nama didelė rezultato vidurinė klaida. 

Suradus g tam tikroje vietoje reikia redukuoti į jūrių lygį; tam nau- 
dojama žinoma formula, kuri išaiškina svorio jėgos kitimą, keičiant atstumą 
nuo Žemės paviršiaus. Jei jūrų lygyje susekta gą, ir aukštumoje / 2 bus g, 
tai 2; — g —0.00031 A. Vadinasi, pakilus 100 m, svorio jėgos greitėjimas 
sumažės 0031 gal. Tat Kaune pakilus aeroplanu 1 km, svorio jėgos grei- 
tėjimas bus ne 981.491 gal, bet 981.191 gal, o aukštumoje 10 km 7— 978.391 
gal, atseit beveik tiek, kiek ekvatoriaus kraštuose. Kartais daroma vad. 
Bouguer'o pataisa, būtent, atsižvelgiama į tai, kad tarp jūrių lygio ir stebė- 
jimo vietos yra ne oras, bet Žemė, kurios vidurinis sūdrumas yra apie 
2.6— 3.0; tuomet pataisa bus kiek mažesnė, nes ir tos masės traukia krin- 
tantį daiktą. Tad iš vienos pusės Helmert'o ir kitokiomis formulomis su- 
skaičiuojamas svorio jėgos greitėjimas 14, iš kitos pusės matavimais tai vietai 
. susekamas g, kurį redukavus į jūrių lygį gausime g! arba 9!!, atsižvelgiant 
ar bus padaryta redukcija dėl aukštumo turint gavoje orą, ar Žemės plutą. 
Skirtumas g!!—+44 vadinamas gravitacijos anomalija. Ji gali būti teigiama 
arba neigiama. Pirmuoju atveju susektasis svorio jėgos greitėjimas yra 
didesnis už suskaičiuotąjį, antruoju — atvirkščiai. 

Čia dedamame Lietuvos žemėlapy apskritimais pažymėtos vietos, kur 
atlikti gravimetriniai darbai. Ten, kur eina Pabaltijo Valstybių Geodezinės 
Komisijos nustatytas triangulacijos tinklas, stebėjimų tinklas tirštesnis, nes 
reikėjo išmatuoti g ties kiekvienu bokštu. Kitose Lietuvos vietose tinklas 
retesnis, kur buvo patogesnis susisiekimas. Būtų ne pro šalį padaryti mata- 
vimus dar 15—20 vietose, bet, kadangi didelių anomalijų nelaukiama, tai 
gal būt teks pasitenkinti ir atliktais matavimais. Be to, ties kai kuriais 
apskritimais stovi skaičiai; jie nurodo anomalijos didumą mgalais. Kitoms 
vietoms anomalijos nesuskaičiuotos, nes nežinomas tų vietų aukštumas 
aukščiau jūros lygio. Šį kartą nenoriu daryti bet kokių išvadų dėl anoma- 
lijų, nes nevisų vietų jos suskaičiuotos, bet tik pažymėsiu, kad Žemaitijos 


K. >leževičius, Gravimetriniai darbai Lietuvoje 37 


aukštumoje jos neigiamos, žemesnėse vietose teigiamos. Atrodo, kad aukš- 
tesnėse vietose yra masių nedatekliaus. Jei yra anomalija, tai svorio jėgos 
linkmė nėra statmena elipsoido paviršiui; olandų geofizikas Vening- 
Meinesz davė formulą, kuria galima nustatyti iš anomalijos didumo ir 
Zemės paviršiaus nukrypimą nuo elipsoido. Si formula geodezijoje yra 


o Matavimo viefos' 


9 4 29 00 0 Sean 
im ki 


Apskritimais pažymėtos vietos, kuriose atlikti gravimetriniai matavimai 1930—1934 m. 


labai svarbi. Jei;Žemės paviršius nesutampa su elipsoidu, tai reikia ieškoti 
kitos figuros, kuri atitiktų Žemės formą. Tokios tiguros nėra; Žemė turi 
savotišką formą, kuri vadinama geoidu; tas paviršius yra statmenas svorio 
jėgos linkmei. ; Geoido paviršius kai kur nusileidžia žemiau sieroido, kitur 
iškyla aukščiau,žbet tų paviršių skirtumai neprašoka 200 m.; jie dažniausiai 
svyruoja ribose kelių ar keliolikos dešimčių metrų (žiūr. čia įdėtą brėžinį 


Fizinio Žemės, elipsoido ir geoido paviršių schema (masto neprisilaikyta) 

Iš to galima spręsti apie tobulumą priemoniu, kuriomis susekamas svo- 
rio jėgos greitėjimas, ir juo pasiremiant suskaičiuojamas vaizduojamas Že- 
mės paviršius. Kaip ir visose srityse, taip ir gravimetrijoje aparatura tobu- 
linama sparčiais žingsniais ir pačiame stebėjimų metode pasiekta labai di- 
delės precizijos. Gravimetrinių darbų duomenys naudojami ne tik Žemės 
formą nustatant; labai didelės vertės jie turi geologijoje; tuo atveju varto- 
jami aparatai, kuriais galima pasiekti tikslumas iki 10 * C. G. S. ir jie pa 
keičia gręžimus. Atseit, iš svorio jėgos pasikeitimų sprendžiama apie Že- 
mės plutos strukturą. Sio darbo ribos neleidžia plačiau apie tai kalbėti. 

Galima būtų nurodyti dar ir tai, kad gravimetrinių darbų išdavos mums 
byloja apie Žemės gelmių sudėtį. Atrodo, kad Žemės pluta plūduriuoja 
viršum „skystos“ magmos. Aš sakau „skystos“, nes ji, kad ir turi skys- 
čių savybes, sakysime, gali tekėti, bet tas vyksta labai lėtu tempu; jo klam- 
pumas keletą kartų yra didesnis už kieto plieno klampumą. Gražų pavyz- 
dį duoda Skandinavijos pusiasalis. Senovės laikais Skandinaviją ir Suomiją 
dengė storas ledo sluoksnis; jo slėgiama tų plotų Žemės pluta nugrimzdo 
kiek giliau į magmą. Kai ledai nutirpo, tai pluta atsipalaiduoja nuo to slė- 
gimo ir, laikui slenkant, „skystoji“ magma kelia ją į viršų. Šiuo laiku pa- 
stebima, kad Skandinavijos pusiasalis kyla maždaug 1m per 100 metų. Kai 
įvyks pusiausvira, kilimas išnyks. o 

Dabar gali kilti klausimas, kokioje gilumoje prasideda magma. Siuo 
klausimu nėra vienodos nuomonės; kalbama apie 40—120 km ribas, nors 
veikiausiai gilumoje 50 —60 km jau prasideda magma, kurios sudrumas yra 
3,1—3,4; tuo tarpu plutos vidutinis taurumas laikomas 2,7—3,0. Toje vie- 
toje, kur prasideda magmos sluoksnis, visuose jo paviršiaus taškuose Že- 
mės plutos slėgimas yra vienodas, atseit virš jo bus visur vienodi masės 
ištekliai; redukavus į jį Žemės paviršiuje susektą svorio jėgos greitėjimą (g) 
ir palyginus su suskaičiuotais tam paviršiui (x), reikėtų gauti sutapimą, nes 
anomalijas duoda nevienodas masių išdėstymas Žemės plutoje. 

Baigdamas noriu pažymėti. kai kurių Lietuvos vietų svorio jėgos grei- 
tėjimą. Atsargumui pažymėsiu, kad tretysis dešimtainis ženklas griežtai ne- 
garantuojamas, nes stebėjimų vidurinė klaida yra +0.003 gal; be to, kai 
kurioms vietoms nevisos ir pataisos padarytos. 


1. Kaunas 9081.491 gal. 12. Utena 981.527 gal. 
2. Alytus „452 13. Zarasai „546 
3. Marijampolė 470 14. Rokiškis „538 
4. Vilkaviškis 466 15. Panevėžys 591 
5. Kaišiadorys 503 16. Biržai „595 
6. Jurbarkas 506 17. Siauliai .556 
7. Pervelka .536 18. Joniškis „601 
8. Tauragė „537 19. Telšiai 543 
0. Raseiniai .519 20. Plungė 553 
10. Kėdainiai 513 21. Svėkšna „529 
11. Ukmergė 516 22. Skuodas 614 


Vykdant darbus teko daug patirti palankumo ir visokiariopos pagalbos 
iš atskirų asmenų bei įstaigų. Ir šioje vietoje visiems reiškiu giliausią padėką. 


Gamta, urbanizmas, geodezija ir mes 


(Urbanistinės nuotrupos Kaune ir geodezija Lietuvoje) 
Inž. J. Deksnys, Kaunas 


Kai kurie žmonės tvirtina, kad gamta ir technika — tai du nesuderi- 
namu dalyku. Bet yra ir atvirkščiai manančių. Neieškosime katra šių dviejų 
nuomonių teisingesnė; tačiau kam teko pamatyti centrinės Anglijos ar va- 
karinės Vokietijos industrinius plotus su nesibaigiama berūkstančių fabri- 
kų eile, su dūmų ir anglies suodžių debesynais, tirštai gyvenamą ir nenu- 
trūkstamą miestelių ir kaimų virtinę — tikrai gali paneigti technikos ir gam- 
tos ypač estetiškuosius broliškumo ryšius. 

Lietuva dėl to dūmų ir tepalų klimato dar gali jaustis be baimės. 
Tačiau ir mūsų tėvynės žemėvaizdis greitai kinta, gyventojų tankėja, gyve- 
namų vietovių branduoliai ir jų skaičius eina didyn ir daugyn, pastatų, 
kelių, regulavimo ar šiaip civilizacijos nepaliestos gamtos bepalieka vis 
smulkesni ir smulkesni langeliai. 

Argi krašto pramoningumo kilimas, miestų apsistatymas turi sudarkyti 
mūsų šalies šiandien dar turimą, jau nevieno globetrotterio estetiko-turisto 
įvertintą, švelnios gamtos žemėvaizdį? Atsakysime, kad ne. Rodos, kad 
technikas-projektuotojas, šalia visų kitų sumetimų, turi sustoti ir prie 
darnumo su aplinka, neskirti gamtai paskutinės vietos, žiūrėti, kad nebūtų 
sudaryta anarchistinio įspūdžio, estetiškai nesuderinamo kontrasto. 

* F * 

Vokiečių okupantai karo metu apie Kauną sakydavo, kad tai esąs 
bjaurus paveikslas gražiuose rėmuose. Ir, žinoma, netenka įrodinėti, kad dar 
ir šiandien Kauno apylinkės savo grožiu imponuoja. 

Istoriniai eskizai yra palikę nemaža aprašomosios medžiagos tam gro- 
žiui iš praeities pavaizduoti. Ir tik prieš šimtą metų, kaip rodo dar išlikusi 
dokumentacija, naturalioji pakaunės gamta kad ir lėtais žingsniais, bet vis 
dėlto pamažu turėjo užleisti vietą tiems dirbtiniesiems pastatams, kuriuos 
šiandien matome namų, geležinkelio, plentų, gatvių ir kitokiu pavidalu. Iš 
tuomet buvusio gyvenamo branduolėlio (1835 m.) Nemuno ir Nėries kam- 
puty! ir turėjusio nuosavius „rezervatus“, šiandien matome veik visose 
tose miškų ir net ganyklų srityse įsikūrusias sodybėles, sustatytus namus. 
Net užnemunės ir Viliampolė turi dabar visai kitą nuotaiką. 

Šiandien gamtos mėgėjai veltui ieškotų tų miškų, miškelių, į mūsų 
didžiausio neokupuoto miesto kūną įsiliejusių. Seniai nebeliko Viesulavos- 
Garliavos tankių liepynų. Nugyveno svetimieji ir Neries žemupio šilą (šių dienų 
Viliampolė) 2, o ir pats miestas likvidavo savo juridinę gamtos atžvilgiu 

1 65 ha su 7000 gyventojų (dabar turi arti 4000 ha su daugiau kaip 100.000 gyv.). 

Be šio gyvenamo ploto, Kaunas valdė čia pat, žemumoje ir kalne didelius plotus ganyk- 
lų-miškelių („gorodskije vygony“), nusitęsusių abipus Ukmergės plento net už dabarti- 
nės Muravos (nuo Rotušės 7 km). Dar be šios juridinės nuosavybės, Miesto Taryba 
(Gorodskaja Duma) turėjo plotus dvarų — 796 dešimtinių, malūną. ir kaimų lais- 
vųjų Žmonių žemių (464 deš.) Trakų apskrity (prie Jezno) tada buvusių dar su Kau- 
nu toje pat gubernijoje (Vilniaus). Ir pagaliau netoli Karmėlavos dar už skolas turėjo 
sekvestruotą Gruzdiškių palivarką Devalgonių okolicoje („v raznych šachovnicach“) 
išmėtytą. 

2 Vilijampolės apylinkėj Radvilų dvarai su įkurta Slabados Karališkąja Jurisdika 

(1698 m. privilegijos) XIX šimtmety' jau buvo rusų kunigaikščio Vitgenšteino nuosa- 

turtingą nuosavybę, buvusią už Zaliakalnio fortų (VI, VII). Tik įdomiu isto- 
rinių-politinių aplinkybių keliu išliko vėliau įsigytas, šiandien mums gerai 
pažįstamas ąžuolynas3. Sių dienų kauniečiui, nuošalesnio gamtos kampelio 
ieškančiam, tenka jau daug toliau panemuniais ar kitur išvykti, kaip 
anuomet poetui Mickevičiui paneriais, ar į jo vardo slėnį. 

Ir toje, tikrame gamtos prieglobsty buvusioje, teritorijoje * išugdytas 
miestas, rodos, turėtų tenkinti nemažus reikalavimus estetiniu atžvilgiu. 
Aišku, kad be šio, netaip jau praktiško pageidavimo, pilnuoju urbaniz- 
mo principu išaugęs miestas turėjo statyti sau ir kitų nemažesnių 
utilitarinių uždavinių tinkamą išsprendimą. Sis technikų-ekonomistų ir kitų 
kūrinys turėjo patiekti geresnes egzistavimo sąlygas, pakelti gerbuvį, civili- 
zuoti, ir kartu su tuo būti gražus ir darniai įpintas į buvusios gamtos foną. 

Pilies griuvėsiai Nemuno ir Neries santakoje primena mums gana se- 
nus laikus. Yra Kaune ir Hansos laikus gyvenusi senamiesčio kiek patvar- 
kyta ir gaisrų naikinta dalelė. Bet kai visai sąmoningai iš viršaus žmogaus 
valia ir tvarkanti ranka pradėjo formuoti statymosi linijas, — laikas visai ne- 
senas. Vos kiek daugiau per šimtą metų. Tačiau jau tas šimtmetis įmušė 
žymių įspaudų į miesto formavimąsi. Ypač kad tik nuo šio laikotarpio pra- 
sidėjo žymus teritorijos plėtimasis ir kas 20—25 metai, įstorinėms-ekono- 
minėms sąlygoms verčiant, išprojektavimai ?, kurių galia tik Didžiojo Karo 
audroms prasidėjus sustojo ir po to Nepriklausomoje Lietuvoje veik nebe- 
atgaivinta. 

Ir pastarųjų metų miesto praplatėjimas, teritorijoj šuoliai net kiekvienu 
kartu padvigubinti“, reikia pasakyti, yra tik gaivalingas augimas, urbanisto 
valios beveik nediriguojamas. Nors, reikia spėti, neretas skaitytojas, gal būt 


vybė. Jam likus be įpėdinių, turtą paveldėjo kunigaikštytė M. L. Hohenloe iš Hohen- 
zolernų (buv. Vokietijos kaizerių) giminės. Per savo dvaro nuomininką įgaliotinį (tada 
prekybininko titulu) I. B. Volfą buvo pasiūliusi 1892 m. Viliampolės dvarą (iš 500 deš.) 
Kauno magistratui įsigyti; šis pasiūlymas buvo svarstomas; tačiau nerealizuotas. 

3 Šių dienų ąžuolynas kartu su Vaižganto, Trakų, Bažnyčios, Karo Ligoninės ra- 
jonu (Karmelitų Jurisdika) buvo dar XIX šimtm: pradžioje Karmelitų Vienuolyno val- 
domas; vėliau, rusų valdžiai jį konfiskavus, priskirtas prie valstybinio Rumšiškių dvaro, 
kurio miškai ir žemės buvo gretimos. 1862—1867. III.17 rusų valdžia sukeitė su Kauno 
miestu taip, kad Kauno miestas gavo šių dienų ąžuolyną, žemes už Tunelio gatvės ir 
aukščiau minėtą Karmelitų Jurisdiką, o rusų valdžia į Rumšiškių dvarą įjungė buv. miesto 
nuosavybės siaurą ganyklų ir krūmų plotą, toli Ukmergės plento kryptimi nusitęsusį. 
Charakteringa, kad panašus istorinis faktas savivaldybės vėl buvo, tik atvirkščiai, pa- 
kartotas 1953 m. su mūsų Valstybine žeme, jau pelkių plotus nuperkant tik žymiai to- 
liau, — 9—10 km nuo Rotušės. 

* Iš viso plotu apie 15 km?, ir apytikriai iš senų planų skaičiuojant, galima iš- 
vesti, kad tose apylinkėse gyveno ne daugiau kaip 4—7 žmonės viename kvadratiniame 
kilometre. 

> 1821 m., 1847 m., 1871 m., 1910 m. (projekte). 

“ Teritorijos ir gyventojų sk. didėjimas atrodė taip: 

1914 apie 900 ha, su kariuomene gyventojų per  70.000 

1920-22 „1518 „ ir 1 „ 80.000 

1931 2082 ir o „ 107.000 sėsliųjų, 
vien teritorijose, 1923 m. skaičiavimu ir prie to pridėjus per tą laikotarpį tik demokra- 
finį prieauglį. Šiaja proga tenka pastebėti, kad Statistikos Biūro paduotos gyventojų skai- 
čiaus žinios, 1931 m. žemių padidinimo laikotarpį pereinant, nėra su teritorija suderin- 
tos ir dėlto čia autorius, reikšdamas abejonių, paduoda savo suskaičiuotą 1931 metams 
cifrą. 

ar nesuskaitomų informacijų periodikoje paveiktas, ar miesto šeimininko — 
Tarybos darbų apyskaitų žiūrėdamas, funguojantį gyventojų reikalams di- 
delį tarnybos aparatą matydamas yra įsitikinęs, kad, bent daugumoje tvarky- 
mosi sričių, einama pagal pastovų generalinį projektą. 

Taigi, Kaunas ne nuo šiandie pradėtas tvarkyti. Bet pokarinis laiko- 
tarpis ypač daro net intuitivaus kiekvienam įspudžio, kad tai ir yra tas pir- 
mas nuoseklaus tvarkymosi žingsnis. Ir ištiesų, jis ypač paskutiniu momen- 
tu pradėtas labai rūpestingai globoti, statyti. Tai jo staigiais žingsniais ki- 
tėjimo gadynė. Nenustoja juo, kaip laikinąja sostine, rūpinusis ir vyriausy- 
bė. Nemažu susiinteresavimu seka jį ir krašto gyventojų dalis 7, nekalbant 
jau apie gyvenančius jame ar pačius namų bei sklypų savininkus. 

Nevienas žymus užsienietis po trumpo vizito pastebi mūsų miesto sta- 
tyme gyvą pažangą. Neretai iš dienraščio perskaitome svetimšalio nuomo- 
nę, kad Kaunas net labai gražus miestas. Pastarąją nuomonę visaip tačiau 
galime komentuoti. 

Bet labai dažnas akylesnis miesto gyventojas ar šiaip, estetiškos ir prak- 
tiškos nuovokos turįs, vertintojas prieina išvados, kad panaši nuomonė yra 
mūsų Kaunui tik gryna panegirika. O dar jei kam yra tekę nors kelis žings- 
nius už Lietuvos sienų išsikelti, kad ir labai menko vokiško miestuko nau- 
jai išdygusį priemiestį akimi permesti, ar net čia pat įdėmiau svetima kal- 
ba ilustruotą žurnalą pavartyti — visai nuoširdžiai pajunta mūsiškojo urba- 
nizmo gūdžią stagnaciją. 

Kad ir lygiomis plytomis klojam, smaluojam gatves bei aikštes, euro- 
peinėmis vitrinomis nušvietėm miesto vidurėlį, bet pažiūrėję į tai, ir net ar- 
timiausio priemiesčio nepasiekę, jaučiame kartu čia pat, kad stinga kažko 
jungiamo, cementuojamo. Negana jau kad tarp kyšančio moderniškojo kom- 
forto ir čia pat architektoninio skurdo didelis tarpas, bet ir vyraujančioji 
bendrai, daugumoj kuklioji, statyba kažkaip anarchiška, nes pati aplinkuma 
visaip kaip užrioglinėta, nederinta. Ir vis tiek, ar pačiame miesto branduoly, 
ar vadinamame atvirame kvartale ar visai naujai, buvusiuose laukuose ar 
daržuose, išdygusioje būsimojo miesto dalelėje. 

Konkrečiau imdami, dėl kai kurių Kauno aktualijų pakartosime dažno aky- 
lo kauniečio, o net ir valstybės gyventojo, vieną kitą klausimėlį: 

1. Kodėl dar šiandien visos susisiekimo svarbiosios arterijos praeina 
per senamiestį? Kodėl taip į pakraščius užkaišioti Kauno tiltai? 

2. Kodėl pagrindinis judėjimo ir miesto aprūpinimo centras neperkel- 
tas prie Įgulos bažnyčios ar kitur, tuo būdu senamiestį izoliuojant? Ar ne- 
reikia centrinės turgavietės kur nors visų regioninių kelių susikirtimo centre? 


" Žiūr. pav. V. Alantas, Malaro ežero karalienė. Liet. Aidas 1955. — A. Zem- 
ribas, Gražu mūs Lietuvoj. Nauj. Romuva 1934, Nr. 184-5. — J. Purickis, Kauno 
parko reikalu. Liet. Aidas 1933, Nr. 211. — J.Kuprionis, Kauno pagražinimo keliu. 


Liet. Aidas 1933, Nr. 160; Vytauto ąžuolyno tvark. reikalu. L. Aidas 1934, Nr. 274. — 
J.Ž., Koks turėtų būti Ąžuolyno parko stilius. L. Aidas 1955, Nr. 70. Vaižgantas, 


Dėl Gulbės aikštės ir Valančiaus paminklo. L. Aidas 1933. — Stb., Dėl Kauno gražinimo. 
L. Aidas 1933 — Nemo, Kauniškės pastabos. L. Aidas 1933. — N. Ma., Nauj. Viliam- 
polės pažanga, vargai ir nusiskundimai. L. Aidas 1954 — Purvabredis, Vytauto 


prospektas prieš Velykas (feljetonas). L. Aidas 1933; ir neišskaičiuojama eilė trumpesnių 
pastabų dienraščiuose ar ilgesnės monografijos „Savivaldybėje“. 


42 J. Deksnys, Gamta, urbanizmas, geodezija ir mes 


3. Kodėl vos 100000 su viršum gyventojų teturinčiame, skystai gyve- 
namame mieste (1 ha—28 žmonės) jau keltuvų ir tunelių griebiamasi, apie 
ką, rodos, nė manyti nereikėtų? 

4. Kodėl tiek nepriimtino statumo (1:9 iki 1:6) net ir svarbiųjų už- 
važiavimų? 

5. Kodėlir šiandien Kaune tebėra ta pati esplanada, kaip prieš 40 metų? 

6. Kodėl miestas net savu noru vidurmiesty įsiūlė Krašto Apsau- 
gos Ministerijai kareivinių rajonus išpirkti? 

7. Kodėl ties miesto viduriu žiemos uostas amžiams jau nuspręstas 
būti sunkiojo balasto centras? Ar mūsų palikuonys nesumanys su salomis 
padaryti tą pat, ką yra padarę dauguma miestų 3? 

8. Kodėl taip ilgai ir taip neaiškiomis perspektivomis sprendžiasi 
viešojo pobūdžio institucijų reikalas? Kodėl dar ir šiandien nėra paaiškėję 
turgaviečių-prekyviečių, skverų ir vaikų aikščių likimas? Kodėl dar šiandien 
iškeliamas klausimas dėl ligoninės vietos, dar šiandien apstatomi barikado- 
mis būsimieji mūsų paminklai (Panteonas-Prisikėlimo bažnyčia) ?. 

0. Kodėl turgavietėse, kurių eksploatacija kasmet duoda po 50000— 
70000 litų, neveikia Apskrities Viršininko švaros laikymosi ir drabužių tvar- 
kingumo įsakymas? Kieno apsileidimas — policijos, pakaunės burliokų 
purve braidyti '? priverstų, ar savivaldybės — neskatina turėti kad ir pav. 
Klaipėdos prekyvietės vaizdo? 

10. Kodėl miesto tankumyne atsidūrusios kapinės beveik mauzoliejais 
tebepuošiamos? Kuri yra jų iškėlimo sunkumo priežastis, jei sanitarinių ir 
tarpžinybinių komisijų per 10 metų rašytas protokolų tomas nesirealizuo- 
ja ir net Ministerio iniciativos susilaukia? 

11. Kodėl darbininkas, tarnautojas, žemesnysis valdininkas, mokinys, 
tarnaitė šių dienų Kaune nesinaudoja dviračiu? Ar tik dėl to, kad reljefin- 
gas terenas, kad dauguma nelygių gatvių, kad turtingesnį jaunimą slegia 
motorizmo slogutis? Ar gal, pagaliau, kad dviratis jau virto archaiška 
priemone? 

12. Kodėl prieš /—8 metus Kaunas nepažiūrėjo į savų upių veidrodį 
ir nepamatė ten savo veido bruožų, kad pasimokytų istorijos iš Nilo, Tig- 
ro, Eufrato laikų ir visų augusių pirmatakų savo brolių (—miestų)? Ar 
negalėjo sau pasidaryti didžiųjų pagrindinių traktų lygiais paupiais? 

13. Kodėl šių dienų Kaune Ukmergės plentas, Žemaičių gatvė tarp 
7—9 val. rytą mato apie 609/, Žaliakalnio gyventojų pėsčia į darbus besku- 
bančių, kurių visuma savo didele mase niekados neatsipalaiduos nuo 15 — 
20 minučių kelio iš Aukštaičių g. į Laisvės Alėją? 

14. Kodėl Zemės Reformos Valdyba paskyrė buvusių fortų pylimus 
naujam „savanorių“ miestui sukurti, o ne būsimojo ateities 300 000 gyven- 
tojų miesto sodnui? 

15. Kodėl šiandien yra pranykusi juridinė ir praktinė sąvoka tarp sta- 
tybinio ir žemės ūkio sklypo, kai iki karo ji ir įstatyme ir praktikoje figu- 
ravo, o joks naujas įstatymas senojo dar nepanaikino? 


* Roma, Praha, analogiškai ir Ryga. 
* Ziūr. „Nauj. Romuva“ 1934 Nr. 184-5 A. Zemribas, Gražu mūs Lietuvoj. 
10 Zaliakalnio turgavietė. 

16. Kodėl kiekvienas ir siauriausio rėžio laukuose savininkas šiandien 
įgijo teisių statyti ir tuo palikti miestiečiu (kai tuo tarpu anksčiau prieš 
1915 m. to negalėjo), kai įstatymas tebeveikia tas pats? 

17. Kodėl dabartinės naujosios miesto dalys sudaro anarchiškesnį 
įspūdį, kaip prieškarinės senesnės, kai tuo tarpu tebegalioja dar tas pats 
statybos įstatymas? Gal atsakingieji miesto tvarkytojai čia kalti? 

18. Intimus klausimas, kodėl tie mokesčiai savininkus taip slegia? Ar 
čia valiutiniai sunkumai ar turto valdytojų nepajėgumas? Kam, pagaliau, 
linksmieji broliai radiofone dainuoja apie miesto vandentiekiu laistomas 
daržuose bulves?.. 

Nevienas gerb. skaitytojų palaikys šiuos klausimus esant perdaug pa- 
prastus, kai kuriuos, gal būt, ir labai naivius. Dėl jų paprastumo, gal net 
pasakys, kad dėl atsakymo neverta ir galvoti, kadangi ir taip jie yra aiškūs. 
O kai kas juos dar papildys nemažu skaičiumi pastabų kai dėl architekto- 
ninio pobūdžio nenuoseklumų, ar dėl gatvių zigzagiškumo, ar dėl namų sti- 
liaus, jei jis iš visa yra, ar dėl kokios kitokios architekturinės netvarkos. 
Sie pastarieji, kaipo vykdomosios, o ne projektuojamosios srities klausimai 
nebuvo čia visai keliami. 

Trumpi atsakymai į iškeltius klausimus, rodos, skambėtų apytikriai taip: 
„Cia kalta savivaldybė, jos funkcionieriai“; !! arba: „neprivalu norėti visko 
iš karto; ir šiaip per 15 metų daug atstatomojo darbo turimomis pajėgo- 
mis jau padaryta“; arba: „nėra dar naujo atatinkamo įstatymo (ypač staty- 
bos), todėl negalima senosios negeros tvarkos taip greit pakeisti visai radi- 
kaliai, supanašėti su vakarų tobulais pavyzdžiais“; arba dar: „persilpni mu- 
nicipaliteto piniginiai resursai“ ir pan. 

Iš reiškiamų periodikoje trumpų žurnalistinių pastabų, suinteresuotųjų 
susirinkimų, pačių technikų spaudai pareiškimų ir jų (tiesa, labai negausin- 
gų šiąja tema) diskusijų paviršutiniški sprendimai būna gana įvairūs, bet 
jie atatinka maždaug anksčiau patiektus trumpus atsakymus. 

Autorius, tų lakoniškų atsakymų teisingumo nepaneigdamas a priori, 
nori vis dėlto konstatuoti, kad paties negalavimo svarbiausių priežasčių ten- 
ka paieškoti kur kas giliau. Tą besislepiančią neklaidingą diagnozę nevisa- 
da net atsakingieji vykdytojai nujaučia, atspėja. Ir nenuostabu; daugelis į 
komunalinį darbą atėjo nerasdami nei senų tradicijų, nei atatinkamo stažo 
neatsinešdami. Taigi nė specialiems įtikinėjimams ne visada pasiduodama, 
nes ta galutinė priežastis nebėra tokia konkreti; atrodo esanti daugiau teo- 
rinė, net mokslinė. Dėl to tariama, kad negalį būti nė tokių realių aiškių 
faktų — (kaip miesto tvarkymo, statymo) negalavimų versmių. Ir taip tat 
gana dažnai, tikrosios diagnozės nesuradus, gydoma pagal atrodančią; tai, 
aišku, neveda prie gero. 

Jei kas statydinasi namus, pirmiau savo sumanymą persvarstęs reali- 
zuoja tinkamu planu su gerai peržiūrėta sąmata, Ir tik tada, iš paruošiamo- 
jo eina prie vykdomojo darbo etapo. 

Patyrinėjus giliau Nepriklausomosios Lietuvos urbanizmą, pasirodo,; kad 
jis nuo 1910 m. niekur neturėjo ir neturi pilnos paruošiamosios dalies. 
Kai kuris miestas ir turi sumanymų, bet jie nėra kaip reikiant bazuoti, ne- 


11 Spaudoje žinomi iš seno „miesto tėvų“ vardu. 

turi kaip tik svarbiausios paruošiamos dalies pradedamojo narelio. O be 
šio negali susidaryti ir bendrojo projekto, kurį galima pavadinti būsimo 
miesto modeliu, 

Nevienas skaitytojų manau yra buvęs Rygoje, Brolių kapuose. Viena- 
me miesto muziejų yra šio, jau dalinai egzistuojančio, monumento pilnas 
modelis. Iš modelio galima apytikriai spręsti apie visą kūrinio nuotaikin- 
gumą tada, kai jis bus visas tikrumoje įvykdytas. Kūrinys didelis, todėl 
vykdomas dalimis. 

Tikrieji miesto statytojai analogiškai taip pat privalėtų turėti modelį. 
Tik jau kur kas sudėtingesnį. Nebegalima jau čia pasitenkinti viena negy- 
va sukurta pastovia menine mase. Čia jau įeina eilė labai įvairių kompo- 
nentų ir, svarbiausia, daug jų nepastovaus pobūdžio. Nenutraukiami ryšiai 
su praeitim (ypač teisiniai) — labai kintamas ekonominis faktorius, o daž- 
nai net ir politinis-strateginis. 

Tokiam ruošiamam modeliui pats pagrindas vadinasi — geodezija 
(pilna to žodžio prasme). Tik į tokį tvirtą aplikuotos geodezijos pagrindą 
sutalpinamos paskui visos juridinės, ekonominės (inventorinės), statistinės 
žinios, — su nuolatine kitėjimų registracija. Iš šito ir susidaro galimumas 
komponuoti būsimą modelį. Ir tik šis, laikui bėgant, sąlygoms staigiai pa- 
kitėjus su priimtu urbanistikoje konservativizmu šiek tiek koriguojamas. 
Faktiškai net ir žymus karai, sunaikinimai ligšiol niekados šioje srity neį- 
vykdė techniškų ideologinių stambių revolucijų. Tik nebent ateities strate- 
gija (iš viršaus) urbanistinį modelavimą iš pagrindų pakeistų. 

Bekurdami mes savą valstybę, besteigdami įstaigas užmiršom vieną, 
tiesa, buv. Rusijoj menkai fungavusią, moderniems laikams kiek ir susene- 
jusią instituciją, o drauge su tuo, tarp kitų, nepasiėmėm ir įstatymo, taip 
pat nepergeriausio. Jei būtume pradėję dirbt ir su blogu, gal tuoj jį būtu- 
me perredagavę, taisę; o kai neturėjome nieko — lai ta tradicija staiga ir 
nutrūko. Ir neiškilo kaž kaip visu savo aiškumu ir iki šiol, kad ir jos ne- 
buvimo padarinių turime jau daug ir nuostolingų. 

Dvarus, kaimavietes palietė žemės tvarkymo įstatymas. Jie, gam- 
tiškos romantikos kiek netekę, vis dėlto per tuos 12 metų žengia su nau- 
jaisiais ekonomikos reikalavimais. O mūsų miestų, miestelių teritorijos liko 
izoliuotos ir neteko visiškai geodezinės jūridinės valstybės globos. Mies- 
tų savivaldybėse geodeziniai reikalai, kurie buvo joms reikalingi ir būtini, 
prieš bet kurį kitą tvarkymą pradedant, buvo palikti jų savam likimui. Bu- 
vusios (Rusijos) Justicijos ministerijos juridinių matavimų institucijos į mū- 
sų valstybę nebeatkeliavo. Nuo čia prasidėjo gana didelės dezorganizacijos 
laikotarpis, 0 smarkiu tempu besiplėtusiuose miestuose, ir nemaža teisinė, 
taip pat ir techniška, dezorientacija. 

Ypač Kaunas dėl tų ir panašių priežasčių yra daug nukentėjęs; nepa- 
taisomų, nebesugrąžinamų klaidų ir sprendimų pridirbęs. Kad ir vienu kitu 
laikotarpiu buvo beprieinąs mintį, kad kaip didelių turtų administratoriui 
reikia daryti inventarizuojamą žygį, bet niekados nebuvo įsisąmoninęs, kad 
tai turi būti tokio plataus masto, kad į tokią inventarizaciją privalo įeiti ne 
vien tik komunalinė juridinė nuosavybė, bet ir viskas, kas tik yra nejudama, 
administracinėse ribose, ir žymiai už tų ribų. O valstybinių turtų teritorijos 
(kurios Kaune yra apie !/,) ypatingai viešųjų kelių, vandens, plentų, gele- 

žinkelių korpo ne tik smulki registracija, jų geometrinis plane (ne žemėla- 
py!) išreiškimas reikalingas, bet nei kiek nemažiau būtini ir tų įstaigų kad 
ir artimiausios ateities tvirtesnieji sumanymai, 

To meto valdybos pradėjo ir be šių žinių tariamąjį urbanizmą. Taip, 
tepasinaudodamos vos elementarine vad. praktiškos geometrijos pagalba 
(kurios mūsų miestuose kaip erzaco šiandien jau net perdaug), tepasisiųs- 
damos kiekvienam kasdien iškylančiam smulkmeniškam, bet vis atrodančiam 
neatidedamam, interesui tirti bei aiškinti tarnautoją ar specialinę Komisiją 
į vietą — dirbo visą laiką be atvangos, bet vis savo siaurame rūpesčių ra- 
jone. 30-tūkstantiniame mieste jau vien dėl demėgrafinio ir teisinio turtų 
judėjimo neintensivi registracija negali pasibaigti, o ko laukti iš šimtatūk- 
stantinio ir dar staiga, sąlygoms susidarius, labai besiplečiančio. Taip rei- 
kiamos orientacijos neįsigyta nė per 10 metų. 

O prieš kelerius metus ?/4 ploto dar prisidėjo 1? tik vietose komisijoms 
kiek pasivažinėjus, dėl kąsnio pasižvalgius, o neįsigijus nei geometrinio 
bent kiek patikimesnio vaizdo (kurio, deja, nėra ir iki šiol!), bet net ir pro- 
vizorinio projekto nenusischematizavus 8. Dėl to, tik po kelerių metų iškyla 
netikėtai ir artilerijos sandėlių draudžiamos zonos įstatymai ar pan. stam- 
besni perversmai Kauno urbanizme. 

Ir dėlto be geodezinio pagrindo jokio bendresnio vaizdo ir tinkamai 
vadžių savo rankose šeimininkai nėra turėję. Ir lygiai, kaip senoviniame 
nuo 1920 iki 1931 m. miesto plote, taip ir dabartinio pakraščiuose, kuris 
anuomet dar buvo anapus administracinių ribų. 

Užtat mūsų pokarinius miestus, bent situaciniu atžvilgiu, statė it 
tvarkė daugiau ne pačios valdybos ir savivaldybės, bet visi, kas tik bent kiek 
buvo suinteresuoti savo nejudamuoju geru. Kaune dar ypač net ir įvairios 
valstybinės žinybos. Ir dėl to nesistebėkime, jei šiandien vieningumo ir nuo- 
seklumo beveik niekur nematome. Betermininių žemių valdytojai, su savo tei- 
sių paveldėtojais pirkėjais pasistatė sau Žaliąjį Kalną; Br. Vailokaičiai Viesulavą 
ir Universiteto dalį; Žemės Reformos apdovanoti savanoriai ar jų turto 
teisėti perėmėjai — savus pushektarinio tipo „sodnamiesčius“; geležinkelių 
ruožo tarnautojai — tunelio stogą; privatūs sklypų savininkai —įvairių įvai- 

12 Nepriklausomoje Lietuvoje Kauno miesto savivaldybės paimtas administruoti 
plotas iki 1931 m. buvo 1518 ha (15 km?). 1951 m. Gegužės m. 7 d. praplėtimu šis 
plotas pasidarė 3982 ha (59,8 km?) dydžio. 

5 Buv. Rusija ir pačiame Kaune darė visai kitaip. Lygiai taip, kaip vakarų ar 
žiem. valstybių miestai. Kas įėjo į administracinę sieną, beigydavo teisę statyti tik ant 
statybinio sklypo. Užtat visos iš tos pusės kliūtys (sklypų ir gatvių išplanavimas, suskal- 
dymas statybai) buvo nugalimas dar prieš administracijon įjungimą, prieš praplėtimo 

tvirtimą arba bent tuojau po to. Šių dienų Lietuvos savivaldybėms tebeveikia tas 
pats įstatymas, bet jos jo nebegali įvykti dėl susidėjusių aplinkybių: dėi nesamo geode- 
žinio paruošimo, sistemingų išmatavimų ir reikalingos ten žemėtvarkos (Umgliederunų 
vom Bauland). Ir miesto zonon prijungę plotus, dažnai jau labai statybai pribrendusius, 
iki sumano išlėto per 2—3 metus imtis ir pradėti tvarkyti, — tie plotai paties beskubančio 
gyvenimo būna senai jau „sutvarkyti“. Tų nuosavybių savininkai pas notarus išpardavimo 
aktais miestą pastato nespėjus nė apsižiūrėti. Ir magistratams belieka rūpintis tik vienos 
prieš porą metų buvusios pagrindinės nuosavybės su kitos taip pat pagrindinės, bet daž- 
nai nedidelės, parceliacijos „Svarbesniąsias komunikacijos arterijas derinti“ ar imtis neiš- 
brendamų laukuose „gatvių“ pravažiavimą, apšvietimą ir pan. prievoles tvarkyti. Ir 
priemiesčių pagal turtą labai vargingai mokami skatikai (kitur vad. „Strassenanlieger- 
beitrūge“| duoda pilniausį pamatą iš S-bių reikalauti, kad ir nuo šiandien viso miestiško 
komforto. Tai tokia, bendru bruožu, pas mus daugumoje komunalinė politika, 


45 J. Deksnys, Gamta, urbanizmas, geodezija ir mes 


riausias „Brazilijas“; ūkininkai apstatė miestiškomis gryčiomis savus rėželius 
ir dabar tik visi urmu laukia miestiškų gatvių ir jose bent kokio žiburė- 
lio. Bet statistikos mėgėjai šią viltį, — vaduodamiesi matematiškai įrodomu, 
ir tokiu tik ir tegalimu būti, miesto pajėgumu, -— tepranašauja vos po 
šimto metų. 

Miesto statybos komisijos visados atsistodavo prieš aiškiai ir negin- 
čijamai jau įvykdytą faktą — sklypelio pirkimo Vyr. Notaro patvirtintą ak- 
tą. O ant nuosavos žemės, kas jau nebegali būti ir miesto namų savinin- 
kas! Ar tinka tas sklypas apstatyti, ar nepakenks leidžiamoji statyba būsi- 
mam tinkamų - gatvių pravedimui, ar, bendrai, dera gerbuvio kėlimui, ar 
darniai susiriš su aplinkuma — tam niekados nebuvo nei statistikos, nei 
pilno, kad ir siauresniame rajone geometriškai pakankamo vaizdo. Ir dėl 
to miesto statytojai — leidimų davėjai veik kiekvienu atveju atsirasdavo 
prieš dilemą: neleisti statytis — negalima; Statybos Komisijai tokio įstaty- 
mo niekas į rankas nedavė. Leisti, nežinia kaip: nėra išplanavimo: ateities 
modelis neatvaizduotas. Taigi, kompromisu — vietos apžiūrėjimas arba 
dalinas, vis po gatvikę, ar net jos dalį, su atatinkamu per visas instancijas 
(Kaune ir per Ministerių Kabinetą) patvirtinimu. Ir pigiau ir greičiau. Savi- 
valdybei tuo tarpu suprofanuotas geodezijos pritaikinimas kainuoja (bent 
atrodo tuo kartu) pigiau, interesas paskubinamas ir būsimas namų savinin- 
kas ar jų grupė greičiau sau pastogę susikuria. Taigi, dėl to Kaune šian- 
dien tiek daug čia perplačių, čia siauručių, susikimšusių gatvių ir nuosek- 
Iesnio tarp jų ryšio  kodidžiausia stoka. Taip buvo sukurta, bendrai nu- 
sakius, Kauno situacija, kuri jau ir liksis šimtmečiams stovėti. Gal kai ka- 
da ir specialaus turizmo susilauksime, būtent... pažiūrėti, kaip nereikia pro- 
jektuoti ir leisti statytis miestams. 

Buvo, žinoma, ir Kaune laikų, kai kapitališko pertvarkymo sumanymų, 
bent centrinėje, mažiausia reikalingoje daly būta gražių. Gaila tik, kad jie 
nebuvo paskaičiuoti anuomet net ant geometrinio (juo net nesidomėta ir 
reikalingumo nežinota), nei ant turėtų įstatymų, nei ant turėtų ekonominių 
išgalių pagrindo. Realizuoti pabandžius ir aiškaus fiasco tada tesusilaukus, 
taip ir rezignuota, 

Sio straipsnio autorius norėtų prisipažinti, kad yra gerai išstudijavęs, 
berods, žymiai sunkesnius to meto (1923—29 m.) magistrato laikus, taip pat 
turėtus piniginius resursus, net sunkesnę prestižiniu atžvilgiu, ypač su vals- 
tybinėmis įstaigomis santykiaujant, padėtį ir — su įsitikinimu vis dėlto 
nori patvirtinti, kad ant tada turėtos bazės, jei tik viešpatavusia ignoracija 
būtų buvę laikų nusikratyta, aukščiau išrašytų paklausimų šiandien ne- 
beturėtume beveik nei vieno: jie visi per dešimtmetį būtų buvę jau fizinės 
tikrumos atsakyti, — Realizavimas arba būtų baigtas ar, kai kurių, nebetoli 
savo pilnumos. Juo labiau, kad, kaip praeitis rodė, sąlygų palankumas 
(greitas augimas, lengvas darbo jėgos turėjimas) tinkama kryptimi pastūmė- 
jus, buvo per tą dešimtmetį neabejotinas. 

Visi tiltai - ta fatališkoji mūsų sostinės urbanistinė klaida, kuri jau ir 
prieš tiltų statybą buvo kai kurių jaučiama ir intervenuojama !*+--būtų gal, 


4 Dėl statomo Vytauto Didžiojo tilto vietos netinkamumo Lietuvos pagražinimo 
D-jos memorandumas p. Respublikos Prezidentui. 


J. Deksnys, Gamta, urbanizmas, geodezija ir mes 


jei tik geodeziniu pagrindu būtų buvę pasiremta, atsistoję į sau priklauso- 
mas tinkamesnes vietas. Senamiestis būtų pasidaręs sau vieną kapitališkai 
praplėstą gatvę, kuri šiandien jau būtų per pusę savininkų noru ir pastan- 
gomis įgyvendinta ir mums būtų kaip Romai Via dell' Impero. Be to, se- 
namiestis izoliuotųsį beturėdamas maža tranzitinių pravažiavimų. Centrinė 
prekyvietė ir turgavietė būtų kur nors prie elevatoriaus, nes čia visi regio- 
niniai keliai būtų suėję be didelių išlaidų; tiltas, žinoma, prie Karmelitų 
bažnyčios vienas pirmųjų būtinumų, todėl ir komunikacijos judėjimo cent- 
ras — gelež. stoties rajone. Savu laiku, pagal bendrą geodezijos padarytą 
apžvalgą teleidžiant statybai skaldyti sklypus — visi magistraliniai kalnus 
siekią užvažiavimai būtų buvę tobuli (ne Parodos g-ve!) ir vakarietiškai 
gražūs !? kalnų šlaituose, Militarinės įstaigos, ypač artilerijos dirbtuvės ar 
panašios, iniciativos magistratui dedant, būtų senai kur periferijose prie 
gerų kelių (Palemone ar pan.), jau vien ir dėl ekonomiško suskaičiavimo, 
beveik už dyką turėdamos moderniškų pastatų bei kareivinių; o būsimos 
strategijos iš oro atžvilgiu, rodos, geriau išlaikytą saugumo ir apsaugos 
principą. Tikrai būtų nereikėję šiandien riipintis ir ilgiausiai ieškoti plotų 
ligoninei, turgavietėms ar siaip aikštėms — tie dalykai visada pirmaeiliai 
plane, ir jau savo laiku dar niekam nežinant, kad spekulacijos išvengtų, 
miesto gerų politikų už akių užbėgami. Taip pat turėtume nemaža ir gra- 
žiai išplanuotų Kauno miestelių visur paupiais, kuriuose būtų paštas, vie- 
tos bažnytėlė, mokykla ir būtinumų krautuvės. Su Kaunu juos tejungių 
geras kelias ir šalia žalitvore atskirtas dviračių takas. Tokių kolonijų turė- 
tume prie Nauj. Fredos-Jesios, Užsilių, Panemunės, Petrašiūnų, o Kleboniš- 
kio šile ir vilas su vandentiekiu. Visi trys pirmieji paupio miesteliai nuo 
centrinės turgavietės ir svarbiausių gatvių (Vytauto prosp.) būtų per 1!/,— 
2 km, pastarieji per 3—4!/, km. Taigi, per 10 iki 15 minučių dviratinio 
kelio. Užsilio-—Petrašiūnų —Panemunės magistralė, tai ne dabartinės Tunę- 
lio gatvė ar Juozapav. prospektas, bet visai viena, apytikriai nauja (šiandien 
jau nebegalima), einanti nuo stoties maždaug dabartinės Ivinskio gatvės 
kryptimi, toliau tiltas beveik į dabartinę Birutės g-vės vietą. Prieš tiltą 
paupiu atsisukimas į Petrašiūnus. Žalias Kalnas miesto žemėse tebūtų bu- 
vęs tik dabartinių VI ir VIĮ fortų savanorių ir vieno kito neterm. nuomos. 
daržininko gyvenamas, su Žemės Reformos Valdyba sukeitus už gražiuo- 
sius tvirtovės pylimus ateities miesto parkui turėti. Tokiu projektu dabartinės 
Birutės gatvės rajonas būtų jungiamas į centrą 10— 15 min. autobusinio ke- 
lio, vietoje dabar turimų 20—30 min. (o praktiškų —su priėjimu 40 min.). Zino- 
ma, Kaunas turėjęs laimingą aplinkybę prašokti gazo ir tramvajaus erą, šian- 
dien būtų tikrai jau trolley-busų (elektr. autobusų) kelių išvakarėse. Kelių, 
kurie jungtų lygiomis vietomis aukščiau minėtus miestu-kus — trabantus. 

Kelti abejonių, kad nebūtų buvę išnaudota miesto nuosavybė — Min- 
ties Rato pelkynai — yra mažiausia pagrindo, net ir ekonominio. Tačiau 
šis punktas ir yra daugiausia apsukęs, nemokėjusių tada galvoti, urbanistų 
galvas. Lygiai iš panašaus punkto pavojai tebegresia ir šiandie, jei tik te- 
ritorialiai nepasistengsime apsičiupinėti. Didžiausiu patikimumu neklaidingoms 
išvadoms padaryti ir šiandien yra tas pats kelias, tiesa, kad ir labai dar 
neįvertintas. 


15 Stuttgartas, Nica. 

Gaila, kad ta fantazija, kaip ją nevienas skaitytojų pavadins, jau yra 
tikrai fantazija. Tačiau tuo metu būtų buvusi visai realus projektas, nes 
tuomet tebūtų kainavusi tik šiek tiek magistrato energijos, kur nekur vyk- 
dyme laikino pralaukimo ir anuo laiku dar išsiverčiamą gana mažą pinigų 
sumelę, šiandien jau tūkstančiais susigrąžintą Tačiau apie tai jau ir gal- 
voti pervėlu. 

* ž * 

Visai bendrai vietos savivaldybių vadovų negalima perdaug kaltinti, 
kad jie to nesuprato. Vienur kitur šis supratimas, tikrųjų priežasčių kons- 
tatavimu buvo, kad ir vėliau, aiškiai surastas, bet susidurta tada, ypač ma- 
žesniuose komunaliniuose vienetuose, su gana svarbiu ekonominiu veiks- 
niu — brangiai kainuojančiam kapitališkam darbui bepinigingumu “. Ir iš 
tarybų narių sunku būtų buvę laukti, kad šiuos teoriškai atrodančius darbus 
neignoruotų !*. Tuo tarpu čia valstybės funkcijos nesiekė nei įstatymais, nei 
finansais, kaip kad prieš karą. Aišku ši, kad ir iš esmės būtiniausioji pa- 
reiga, buvo labai sunki, ir nevien mažesnėms savivaldybėms. Praktiškai ją- 
ja užtat tik nesenai pradėta rūpintis Ministerijai spaudžiant. 

Prie tos nenormalios padėties taisymo einant, žinoma, nėra reikalo bū- 
tinai laikytis senosios rusų sistemos, taip pat ir persenusios. Sklaidyti geo- 
dezinius darbus po ministerijas, kaip Rusijoj buvo 18, yra neracionalu. Nuo 
to beveik visos vakarų valstybės yra jau išsivadavusios. Ir mūsų Ž. Ū. M. 
Žemės Tvarkymo D-tas jau dabar turįs dalį juridinių matavimų, elementarinės 
geodezijos pagrindu vykdomų, turėtų imtis ir miestų teritorijose juridinio tvar- 
kymo dalį, jau preciziškesniu pagrindu paremtą. Tik mūsų nelaimė; mes 
esame ir čia kiek pavėlavę. Mūsų kaimynai latviai ir smulkiąją triangula- 
ciją yra įvykdę, ir jų Ž. Ū. M-ja daro miestų nuotraukas, jas papildinė- 
ja ir išplanavimus vykdo nuosekliai su Valst. Fondo žemėmis; o mūsų trian- 
gulacija K. A. M-jos pradėta, juridiniams, urbanistinams reikalams dar tik 
po eilės metų bus tepritaikyta. Ir dėl to net atatinkamo supratimo priėję, 
dėl pavėlinimo, negalime ant tvirtesnių kojų tuojau atsistoti. 


16 Kai, pav. 1952 m. panašūs Vokietijos (10—30 tūkst. gyv.) miestai turėjo valst y- 
biniame biudžete skirtų matavimams po 70—150.000 litų metams, mūsų ir pirma- 
eilių miestų savivaldybėse grynai tik savivaldybiniai metų balansai visam admi- 
nistraciniam tvarkymui, socialiniam rūpinimui ir statyboms sudarė 1932 m. vos dviguba 
sumą. (Alytus — 175.000 Lt., Biržai — 165.000 Lt., Kėdainiai — 238.000 Lt., Telšiai — 
190.000 Lt., Vilkaviškis — 385.000 Lt.). Tenka pastebėti, kad Vokietijoj, ir visur kitur 
Europoje, geodezinių darbų vykdymas — valstybės prievolė, Savivaldybės teprisideda 
daugiau natura. Panašiai kaip pas mus švietimo organizacijoje — pradžios mokyklos. 

17 Kaunas jau iš to sau antros pamokos susilaukė. Pirmoji istorinė būtų įvykusi, 
jei savu laiku gubernatoriaus nebūtų reikiamai paspausta. Smulkiau žiūr. Ružancovo 
„Nuotraukos ir matavimai Kaune 1843—1844 m.“ „Savivaldybė“ 1933 m. Nr. 8. 

15 Geodezinius darbus, nuotraukas, juridinius matavimus, tyrinėjamuosius paruoši- 
mus vykdė Rusijoj net 9 ministerijos pagal 19 įvairių instrukcijų. To nedarė tik Užsie- 
nių Reikalų M-ja, Švenčiausias Sinodas ir Valstybės Kontrolė. Bet jau 1915 m. Valst. 
Dūmos narys M. J. Simonovas Valstybės žemės turtų sąmatą svarstant iškėlė šių darbų 
jungimo reikalingumą. Vokietijoje 1934 m. Liepos m. 5 d. kancleris Hitleris taip pal 
pasirašė „Reichsvermessung'o“ aktą ir tas jau įvykdyta, — susikoncentruota vienon Ži- 
nybon. Yra ir daugiau panašių Valstybių Europoje (Austrija), kur viskas sujungta vie- 
name Departamente ar Institute. 

O savo iniciativa reta savivaldybė yra įvertinusi laiku tinkamą pasi- 
ruošimą. Bet gi kai kurie apskričių miestai — Panevėžys, Siauliai, Telšiai — 
pagal savo išgales su dideliu rimtumu ėmėsi geodezinių darbų: triangu- 
lacijos-poligonometrijos pagrindus dėti. Ir reikia nuoširdžiai sveikinti tų 
miestų apskričių inžinierių ir savivaldybių pasiryžimą. Jie tuo žygiu, ka- 
pitališkų darbų pradėjimu, pralenkia net mūsų laikinąją sostinę. Kad ir tas 
dar nepatenkins visų pilnumu juridinio matavimo organizacijos, bet nors tech- 
niškam apsitvarkymui bus pradėta nauja gadynė, kurią laikysime rimta atsi- 
statymo ir urbanizmo pradžia Nepriklausomoje Lietuvoje. Sitoks tos geo- 
dezinių darbų problemos išsprendimas yra dar tolokai nuo vakarietiškos san- 
tvarkos, bet jis yra jau analogiškesnis buv. Rusijos, daugiau vakarų civilizacijos 
įtakoje turėtuose miestuose !? pasiimtam organizacijos principui. Tai nėra dar 
pilnasis kelias į pageidaujamą urbanistams reikalingąjį idealą 20; tačiau tai 
jau svarbus žingsnis įsigalėti tai tikresnei linijai į tvarkingą miestų statymą. 

Be to, Kauno ir kitų Lietuvos miestų, miestelių dabartinio tvarkymosi 
bruožus peržvelgus tenka, urbanistiniu požiūriu, konstatuoti vieną gana ža- 
lingą principą, praktiškai pas mus pripažintą ir įsigyvenusį, atsiradusį, gal 
būt, dėl mums okupacijų primesto aziatiško išviršinio miestelių pavidalo. 
Nukreipę visą savo dėmesį į šį tašką praleidome daug svarbesnių dalykų. 
Laikas, kad ir neilgas, padarė daug nebesugrąžinamo didelei mūsų nenaudai. 

Stai imkim, kad ir Kauną. Teisybę apie jį sakydami, turime pri- 
pažinti jam net milžiniškos pažangos, pav. vien ir stoties aikštę su dar 
lengvai atminty tebėsančia palyginę?!. Taigi, nenuostabu girdėt ir antrą 
kartą atsilankiusių, svetimšalių nuoširdūs pagyrimai. "Bet kaip tik tas dar 
nesako, kad jau yra-nueita ir einama teisingu keliu. Cia komunalių reikalų 
tvarkytojai yra atžagariai apvertę vieną svarbų principą. Jie nesidairydami 
pasiėmė sau uždavinį miestą statyti. Kaip tik turėtų būti atvirkščiai: miestas 
(municipalitetas) tvarko, — gyventojai jį stato. Si taisyklė negalioja tik 
kur-ne-kur Amerikoje, kur vienas kitas milijonierius ar pramoninkas, keliasde- 
šimt akrų nupirkęs, pats vienas pastatydina standartinį miestelį.  Savival- 
dybė tik už sumanaus tvarkymo laimėtus kapitalus iš turtų vertės prieaug- 
lio gali sau leisti ir tokius pastatus užsakydinti, kaip Stokholmo miesto 
rūmai 22, ar eilė Vokietijos Prancūzijos nematyto komforto logoninių, kolo- 
nijų ar mokyklų. 

19 Varšuva, Ryga, Odesa, Petrapilis. 

* Be minėtų juridinio matavimo darbų su geodeziniu pagrindu, mūsų kraštas 
vistiek negalės išsiversti. Suomija, Latvija, Lenkija juos jau įsivedė. SSSR taip pat nu. 
pirmų porevoliucinių dienų jos nejudomųjų valstybinių  nuosavybių tvarkymui priėmė 
sistemingos inventarizacijos pagrindus. 

“ 1920—1928. Konkė, sukrypęs Girstupio tiltukas, apipuvusios, išvartytos, su spra- 
gomis tvoros, jokio naujo namo Vytauto prospekte, o brukas!... Su širdgėla tuo laiko- 
tarpiu teko žiūrėti mokslo koiegos parodytą autoriui užsienio automobilistų žurnale vieno 
"turisto kelionės įspūdžių aprašymą ir Kauno komunikacijos reprezentaciją, su konkės 
fotografija stoties rajone. 

2? Stokholme, Stadhuset — pramogų ir princo salės labai luksusingai įruoštos. 

2 Ypatingai tai įsidėmėtina Kaunui, nes nei vienas Europos miestas nėra turėjęs 
tokių urbanistinių galimybių, kokias turėjo Kaunas 1920—1930 m. Ir, gal būt, tik Šan- 
chajus savu laiku tokį koeficientą tebuvo pralenkęs. Kai 1914 m. kainą už vienetą pa- 
ėmus, statybinės žemės pabrangimas Europos miestuose buvo apytikriai 1919—1927 m. 
maksimalus iki 8X, 1929—1932 m. iki 14Xx, tai Kaune, vos tik dviem aukštais vyraujan- 
čioje statyboje, buvo net keleriopai didesnis. 

Komunalinės politikos šlubumas gerai neapsidairius vedė prie to, kad 
dėl laiku neišnaudotų visuomenės (==miestiečių) gerui patogių aplinkybių 
— šiandien turtų laikytojai traukiami net į visišką ekonominį nepajėgumą *š. 


* 
* * 


Kaip matome, geodezija pavėlavo ateiti pagalbon mūsų miestams. Bet 
geodezijos pritaikymas, kad ir siauros mūsų valstybės ribose, siekia plates- 
nių sričių. Viso krašto geodeziniu tinklu padengimas yra reikalingas ne 
tik strategijai — karybai, kaip daugelio yra manoma (triangulacijos signalai 
— karo prajovai!) Ne. Tuo turi būti pasinaudota visiems mūsų atsistatymo, 
civilizavimosi interesams; visur turi būti tuo tikru paruošiamuoju darbu. Tiesa, 
mūsų gyvenime, iš Rusijos paveldėtame, yra geodezijos (— praktiškos 
geometrijos), labai elementarinės net perdaug. Nemanykime, kad ir toliau 
su ja išsiteksime. Suprecizinta ir milžinišku šuoliu - pažengusiai echnikai 
reikalinga ir precizinio lankstaus ir ekonomiško paruošimo. 

Mus laukia kelių tiesinimai, naujųjų statyba, upių regulavimas ir neju- 
domųjų nuosavybių teisinis tvarkymas, kuris yra ypatingai pakrikęs. Pastaruoju 
miisų kraštas tiek gali didžiuotis, kaip ir vaikų mirtingumo nuošimčiu. Cia 
energijos ir laiko ištekliai, kurių mums nėra ko taip barstyti, plaukia kaip 
nesunaudotas kalnų upelio vanduo. Siuos didelius artimiausios ateities už- 
davinius turėtume pasitikti su jau gerai paruošta baze. Tik tuo būdu už- 
tikrinsime technikos darbų planingumą, išvengsime neekonomiškų pakarto- 
jimų, neproduktingo mūsų žingsnių sklaidymo ?4, 

Kad iš tikrųjų materialiniam tautos labui ir geryneigai tas reikalinga 
— įsitikinimui turime pakankamai medžiagos net ir savoje teritorijoje. Tai 
vokiečių geodeziniai darbai. Klaipėdos žemumų kulturinimas, kaip praeito 
šimtmečio darbų apyskaitos rodo, pradėtas nuo visai teorinės geodezijos. 
Bet dar didesnį įtikinimą mums patiekia vokiečių okupacijos laikmetis Ze- 
maičių teritorijoje. Ar reikia ieškoti geresnio pavyzdžio, mums pamokai ir 
geodezinių darbų pirmoje eilėje būtinumo įrodymui, turint tokius pamink- 
lus, kaip — precizinės nivelacijos reperiai ? nuo Lauksargių iki Šiaulių. 
Ties Daugavpiliu fronte tebegriaudė kanuolės, Ludendorias viešpatavo 
Ober-Oste, o čia jau tyliai pradėtas pirmas, visai realus, „jojimo į rytus“ 
žygis. Ir pirmasis avangardas prižygiavo nuo Klaipėdos krašto iki Stulgių 
bažnytkaimio *9. Sių geodezinių darbų negalime skirti prie tiesioginių, mi- 


* Kad bus vingių, klaidžiojimų ir krašto resursų nenaudingo barstymo daugiau 
biūrokratijai, 0 ne produktingajam gėriui, — nebetenka „veik abejoti. Štai ir paruoštas 
hipotekos įstatymas, jei tik jis išeis toks, koks 1931 m. Tarybos darbų projektu yra pa- 
tiektas. Jis, kad ir iš labai tobulo užsienių pavyzdžio paimtas, į Lietuvą teatnešamas tik 
viena dalimi (techniškąją visai paneigiant). Ir dėlto tenka konstatuoti, kad komunalinės 
ir jos pakraščiais greit beparceliuojamos žemės, nuosavybiškai kintamos teritorijos — nu- 
kentės nuo didelių painiavų; išplanavimų vykdymas sudarys nenugalimų kliūčių. Be ge- 
odezinės aplikacijos tokiose teritorijose išsiversti tikrai nebus galima. Bet kol iki to bus 
iš praktikos prieita, — visi trūkumai atsilieps nepataisomu skaudumu, taip pat kaip 
ir kitose gyvenimo srityse, dėl neapsižiūrėjimo ar  ignoravimo, yra įvykę. Technikai 
yra pratę daugiau tyloje dirbti; jų balsas juristų sferose veik neišgirstamas. 


* Reperiai — granito stulpeliai, tvirtai, giliai įkasti, įcementuoti žemėn. Stulpelio 
šone būna įliedintos metalinės galvutės. [Tokios galvutės viršus rodo aukštumą nuo jūros 
paviršiaus. 


6 Precizinė nivelacija vokiečių tespėta padaryti tik minėtam ruože. Tolimesni karo 
įvykiai ir finalas atitraukė juos nuo šio, pilna prasme okupacinio, veiksmo, 

litariam tikslui vykdytų. Tai buvo jau teritorijos užvaldymo pirmoji stadija. 
Civilizuota tauta žinojo gerai, kas naujakuriui reikalinga iš pat pradžių. 
Žinojo, kad jokia hidroelektrinė stotis, joks net ir mažesnis upelis, kelių 
tvarkymas, tiltukas, kurių aibės bus reikalingi, nebus tinkamai išskaičiuoti 
ir ekonomiški be šių pagrindų. Kaip geodeziniams darbams, taip ir hidro- 
metriniams, vandens matavimo stotims įrengti vokiečiai įdėjo daug darbo 
Lietuvoje. Tai tauta, kuri gerai ir visai sąmoningai praktikuoja žinomą 
mums patarlę: ne tada metas šunes lakinti, kai reikia eiti medžioti. Ir tai 
yra pagrindinė geodezijos darbų laikui nusistatyti taisyklė, ypač įsidėmėti- 
na technikams. Gaila, kad ji Lietuvoje, tarp kitų mus užgulusių rūpesčių, 
labai pamirštama, 

Net ir iš Kauno miesto to meto vokiečių „Bauamto“ išlikusių sche- 
mų ir planinio eskizo matyti tas kruopštus, su tikrų supratimu darytas or- 
ganizacijos, įsigyvenimo ir turtų valdymo darbas, ir visokią kartografinę 
medžiagą panaudojant. Ir, pavyzdžiui, apie to meto Žaliakalnio gyventojus, 
žemių valdytojus turime daugiau žinių nes vokiečiai sugebėjo sukoncentruoti 
ir patiekti daug išsamiau, kaip prieškariniai magistratai ar ir dabartinis—per 
visą 15 metų kad ir šiam turtų valdymo sritis visą laiką kėlė kuodidžiausio 
intereso. Okupantams pavyko greičiau ir geriau, kad remtasi geometrine baze. 
Lietuvos organizacijos savivaldybė, neįsisąmoninusi tų reikalų, tebeklaidžioja ir 
šiandien, o iš tų šunkelių žymiai sunkiau grįžt į tiesioginį kelią. Taisymas 
darosi ir brangesnis, ir ilgesnis, ir sunkesnis. Kad taip yra, tai gali patvir- 
tinti ne vienas interesantas ar mokesčių mokėtojas, turėjęs reikalų, su mies- 
to ūkiu surištų. Panašus keblumas kyla ir kils ir kitose valstybės tvarky- 
mo srityse (vieškelių tiesinimai, kompensacija už plentams paimtą žemę etc). 

Gal mažiau gali mus stebinti SSSR, net Kinijos penkmetiniai astrono- 
miškų sumų biudžetai gęodeziniams darbams, kur technika specialiai dirb- 
tinai ima tempą, bet ir Sveicarijos pavyzdys be jokių komentarų tos orga- 
nizacijos reikalingumą įrodo *7 iš skiriamų juridiniams ir technikiniams ma- 


tavimams stuumų. 
* 
* * 


Po pirmesniųjų, grynai specialinių triangulacijos, gravimetrinių ir ki- 
tokių straipsnių „Kosmo“ geodeziniame sąsiuviny šiuo baigiamuoju rašinėlių 
parodytas mažas eskizas iš tų nesėkmių ir skaudesnių technikos kūrybos 
momentų mūsų valstybės gyvenime. Blogiausia čia tai, kad tų negerovių, 
per įvairių komponentų ilgą virtinę, tikrosios šaknies visuomenė ne- 
beįstengia atsekti. Ieško priežasties daug arčiau. Iš rašinėlio matėme, kad, 
net keliose mūsų gyvenimo aplinkumos srityse, ištiktų negalavimų diagno- 
zė yra šiame žurnalo sąsiuviny minimos disciplinos pamiršimas. 

Ir nemanykite, gerb. skaitytojai, kad aukščiau tos p. p. profesorių iš- 
rašytos formulės, tie astronominiai skaičiai, visokios triangulacijos ir kitoki 
mums labai tolimi savo net skambesiu vardai — tai tik mokslininkų mo- 
nopolizuotos teorinės disciplinos, į mūsų kasdienos gyvenimą nė nenusilei- 
džiančios. Tikrumoj tačiau yra netaip. — Jei šiandien turtingesnis kaunietis 


*7 Šveicarijoj juridinio-techniško matavimo darbų planas sudarytas 64 metams (nuo: 
1912 iki 1976), kasmet skiriant biudžete po 4 su viršum milijono frankų, o vėliau (po 
1976 m.) pakitėjimų registracijai po 2 milijonų frankų kasmet, 


52 J. Deksnys, Gamta, urbanizmas, geodezija ir mes 


sau vilą statosi Kulautuvoj, o neturi jos įsitaisęs Kleboniškio šlaituose, kur 
ir vandentiekį turėtų, gal būt ir astaltuotą kelią, kad ir apyretį, bet ga- 
rantuotą susisiekimą, o vasarą ir gražią pramogą baidare plaukti iki Kau- 
no; jei šiandie darbininkas iš senai Šančiuose įsikurto nuosavo namuko 
neturi nė dviračiu žmoniškesnio kelio magistralėmis nuvykti darbui į Verš- 
vų kaliošų fabriką; jei šiandie gimnazijos mokinys-ė nuo Zaliojo Kalno ge- 
ležinių vartų, pas savo tėvelius gyvenąs, privalo 50 minučių pamokoms ir 
į kalną pietums beskubėdamas dar tiek pat rikiuotės padaryti (autobusai 
niekados tos jaunimo masės negalės suimti, niekados tiek neatpigs) — tai 
tas parodo, kad esame paliečiami ir mes ar kaip miestiečiai, ar kaip turto 
valdytojai ar kaip krašto gyventojai. Nevisada todėl ir tas formules priva- 
lome laikyti tokiomis svetimomis, nuo mūsų kasdienio pasaulio atitrūkusiomis. 

Ištikrųjų, rodos, ką galėtų turėti tos geodezinės teoremos, kokius aiš- 
kesnius ryšius su Kauno nepavykusiuoju urbanizmu, su netinkamų magis- 
tralių padiktavimu, su pripainiotais juridiniais teisiniais santykiais, su archi- 
tekturiniu nesiderinimu, ar su gyventojų piniginiu nepajėgumu?! 

Tų nenormalumų ieškant daug arčiau, daug realesnių, o šitų aukšto teo- 
riškumo siekiančių praktiškumu nebepatikint, dažnai suklysta net atatinkami 
valstybės funkcionieriai. Cia yra viena taip pat nemažų mūsų šalies tragiš- 
kųjų pusių. Cia dažnai pristingama pilnutinai surišto santvarkos vaizdo, 
nes mūsų valstybė čia ir tradicijų nepaveldėjo. 

Prof. Pakštas vienoje savo paskaitų yra nurodęs, kaip vieno arti- 
miausių būtinų mūsų civilizacijos, kulturėjimo uždavinių tarpe — tinkamą 
miestų sukūrimą, apstatymą. Be abejo, tas metas, kaip iš smulkesnių skait- 
menų statistikos galima išvesti, yra nebetolimas. Tuo labiau, kad ir kraš- 
to pramonėjimas kaip tik prasideda. Ir liūdna būtų, jei mes net nuo kai- 
mynų daug kur atsilieką ir čia tik tada pagal minėtą anksčiau patarlę tepra- 
dėtume rūpintis, kai jau į medžioklę reiktų. Tada krašto vietovaizdį supa- 
našinti su vakarietiškomis ar Skandinavijos valstybėmis būtų per vėlu. Ir 
be didelių abejonių tenka pasakyti, kad geodezinių darbų pavėlinimo atveju 
mus laukia panašus Kaunui likimas, o pavėlintas tų klaidų supratimas nė 
milijonais nebepataisytų. 
ant nuosavybinių santykių geometrinio vaizdo sukurtoji situacija yra tinka- 
miausia. Be to, čia sukuriamas kūrinys amžiams, kartų kartas pergyvenąs. 
Senamiesčių dalys labai puikiai tai įrodo. Ir kaip ši taisyklė tinka akmenų, 
mūro taip ir mediniams miestams. Cia laiko amžius ne pati medžiaga, bet 
teisė. Ir naujo tobulesnio gatvių ar kelių tinklo pertvarkymas pareikalauja 
milijonų 8. Užtat net pavienių traktų pravedimas yra labai retas sensacinis 
ir istorinis atsitikimas ??, 

* 


* * 
Gaila, kad rašinio apimtis teleido tik labai bendrai kai ką apie Kauną, 
jo tvarkymo nenuoseklumus ir su tuo surištą pritaikomąją-paruošiamąją 


* Brūsselio, Stuttgarto, Florencijos centrinių dalių regulavimas. Budapešte dalies 
prie tilto pritaikymas. Stokholmo centrinei daliai pertvarkyti konkursas 1933 metais. 

*9 Mussolini'o pravesta Romoj gatvė — Via del! Impero. Bostone traktas tarp Har- 
vardo ir Wellingtono tiltų. Londone — Holborn'o viadukas. 

mokslo šakelę konstantuoti, nepatiekiant išsamesnio vispusiško nagrinėjimo 
ir pačių faktų braižiniais, statistika bei nuosekliais įrodymais paremtų. Tu- 
rėdamas vilties kuomet nors prie to vėl grįžti, reiškiu padėkos p. Redakto- 
riu,, kad jo geodeziniame numery atsirado vietos ir šiam, daugiau 
technikos pobūdžio, žinoma, gerokai „sukosmosintam“ pasvarstymui. 

Gerb. skaitytojai! Gal yra jūsų tarpe ir tokių, kurie laikotės pirmosios 
nuomonės, — kad gamta ir technika — tai du nesuderinamu priešu. Bet 
faktiškai šiandie mūsų kraštas tokioje stadijoje jau yra atsidūręs, kad natu- 
raliosios gamtos išsilaikymui plotai, nors pamažu, bet vis eina mažyn (upių 
regulavimas, užtvankos, keliai etc.) Ir jei anksčiau rasdavome daug esteti- 
kos naturaliausioje gamtoje, dabar vis daugiau ir daugiau privalome turėti 
nuolaidumo, ieškoti kompromiso, gražaus technikos kūrinio gamtos fone. 
Kad tai estetiškai be rimto konflikto su gamta yra galima, rodos, parodo 
gausūs užsienio urbanizmo, parkų, užtvankų, hidroelektriniai, tunelių, tiltų ir 
kt. statiniai, kurių estetišką prie gamtos prisiderinimą paneigtų nebent tik 
visai kraštutiniai naturalistai. 

Buvusios pakaunės, jau dabar, išnykusios gamtos vietoje atsirado kū- 
rinys, kuris tačiau turėtų būti mums tik pamoka ir įspėjimas. Tuose gra- 
žiuose rėmuose veltui ieškotume skoningo paveikslo. Ir pavėluotai jį per- 
dažyti nebepasiseks. 

Tinkamai esamą pamoką išstudijavę pamatysime, kad techniko kūrybi- 
nio darbo turinio grandinėlėje turėtų būti pirmoje vietoje užveriama gran- 
. delė, kurios vardas — geodezija. Kažin kokiu lėmimu ta grandelė mū- 
sų yra kaž kur užmesta ar pamiršta. Juo greičiau ją pavyks surasti ir ųž- 
verti į technikos darbų grandinės jai priklausančią pradinę vietą, tuo grei- 
čiau pradės nykti bevykstąs technikos ir gamtos konfliktas, atsitiktinumas 
statiniuose, nekalbant jau apie reikšmę kitose materialinės kūrybos srityse. 

Visi nuo širdies norime, kad mūsų aplinkumoje viskas būtų gražu, 
tvarkinga, ritmiška, darnu. Tų mūsų norų realizavimo svarbiausiuoju pio- 
nieriu, Nepriklausomai Lietuvai atgimus, yra mūsų Jubiliatas Garbės Dr. 
T. I. Bonsdoriff'as. Jis — astronomas. Iš to tvarkingojo kosminio 
žvaigždžių pasaulio jis yra nukėlęs savajam kraštui, Suomijai, Ugnį ir ją iki 
šiol saugojąs. Jis — Geodezinio Instituto Vadovas. Kaip Prometėjus, ne- 
pagailėjo tos Ugnies 3? atsiųsti ir mūsų Tėvynei. Žinodami, kad ji yra ki- 
lusi iš tos ritmiškos visatos ir eina mūsų krašto nevisur.linksmos aplinku- 
mos nuskaidrinti, — ją priimkime, supraskime. 

Kaunas, 1935, III. 27. . 


30 Pabaltijo Geodeziniai Darbai. 


Nauji žemėlapiai ir knygos 
Lietuviškas žemėlapis 1: 100 000 


Beveik vienintelis stambesnės skalės žemėlapis, kuriuo kelioliką metų 
esame verčiami naudotis, tai vokiečių išleista „Karte des westlichen Russ- 
lands“ 1:100 000, atspausdinta iš „slapto“ rusų žemėlapio 1:84 000 („dvuch- 
viorstkos“). Tas žemėlapis, bendrai, labai geras, palyginti ne senas (pagal 
18900—1914 m. nuotraukas), su horizontalėmis. Jo trūkumai — svetima vie- 
tovardžių transkripcija, senos sienos; leidėjai nesirūpina taisyti, žymėti nau- 
jų geležinkelių ir kitų dalykų; svarbiausia, kad tą žemėlapį reikia pirkti iš 
vokiečių ir daug pinigo už jį mokėti. 

Senai nekantraudami laukėm naujo savo žemėlapio. Jis. galėjo būti 
provizorinis, kiek pataisytas, tik su mūsų vietovardžiais. Kylant mūsų kul- 
turai, žemėlapių reikalaujama vis daugiau. Augantį lietuviško žemėlapio rei- 
kalavimą suprato Karo Topografijos Skyrius ir 1933 m. išleido Lietuvos 
žemėlapį skalėje 1:400 000; apie jį jau rašėm pereitų metų „Kosme“. 

Mažai buvo pastebėtas naujas, labai svarbus Karo Topografijos Sky- 
riaus žygis. 1933 ir 1934 metais išleisti du pirmieji lapai žemėlapio 1:100000: 
1606 Pažaislis— Kaišiadorys ir 1506 Zeimiai—Jonava. O tie žemėlapio lapai, 
pirmosios kregždės, verti mūsų dėmesio ir recenzijos! 

Zemėlapio 1:100000 lapo rėmus sudaro meridianų ir paralelių tinklas; 
projekcija poligonalinė. Į lapą telpa 15' geogr. platumo (27,5 km) ir 30' 
geogr. ilgumo (apie 30 km). Paralelės paimtos tos pačios, kaip rusų 1:84000 
ir vokiečių 1:100000 žemėlapių, bet meridianai neatitinka nei vieną, nei 
kitą: rusai meridianus skaitė nuo Pulkovo, vokiečiai nuo Ferro, o mūsų 
žemėlapis — nuo Grinvičiaus, kaip dabar visur priimta. Siąja proga reikia 
priminti, kaip ilgumai nuo Grinvičiaus mažesni, kaip nuo Ferro, 17039'58“, 
didesni, kaip nuo Pulkovo, 30919'40*, 

Zemėlapio numeracija sudaryta iš juostos ir stulpelio numerio, pav. 
15 ir 06, pažymėta 1506. Nepriklausomą Lietuvą liečia juostos nuo 10 iki 
20, stulpeliai nuo 00 iki 10; visas jos plotas tilps 78 lapuose. 

Be rėmų — geografinių koordinatų — žemėlapiuose pažymėtas sta- 
čiakampainių koordinatų tinklas, 5 cm=—5 km kvadratais; tas tinklas gali 
būti naudingas įvairiems ilgių ir plotų matavimams. 

Naujas žemėlapis spausdinamas 4 spalvomis: 1) juodi rėmai, keliai, 
geležinkeliai, visi vietovardžiai, altitudės, upių ir ežerų krantai, sienos, mies- 
tų ir kaimų konturai, pievų ir miškų rūšys, miško kvartalų sprindžiai; 2) 
rudos horizontalės — vietos reljefui žymėti — kas 10 m, lyginės nutiestos 
storesnės, kaip nelyginių dešimčių (10, 30, 50...), vietomis pažymėtos ir tar- 
pinės horizontalės per 5 m; 3) mėlynai nudažyti vandenys — ežerai ir pla- 
tesnės upės, pelkių brūkšniai; be to, mėlynai pakartoti visi smulkesni upe- 
liai; 4) žalia spalva atspausdinti miškų plotai, kiek apibendrint jų ribas, pa- 
lyginus su tuo, kaip jos pažymėtos žemėlapyje 1:25 000. 

Palyginant mūsų žemėlapį su dvispalviais vokiečių ir rusų, iš karto 
matyti, kaip naudingos žemėlapiui 4 spalvos; mūsų žemėlapis turi labai 
dailią išvaizdą; vienintelis mažmožis, kuris kenkia jo ryškumui, tai smulkių 
upių dvigubos —juodos ir mėlynos linijos; menkiausias nesutapimas čia 1a- 
bai nemalonus. 

Ypatingai malonu matyti lietuvišką vietovardžių transkripciją po tiek 
metų svetimų žemėlapių su jų iškraipytais vardais. Tiesa, ir šie vietovar- 
džiai dar negalutinai nustatyti; vietovardžių taisyklinga rašyba, mano many- 
mu, daug svarbesnė Lietuvai, kaip plačiai proteguojanias pavardžių atlietu- 
vinimas; mūsų šalies vietovardžių „ekzotika“ daro mums daugiau negarbės, 
kaip atskirų asmenų pavardės. 

Naujas žemėlapis turi būti nuoširdžiai sveikinamas visų, kam teks jį 
paimti į rankas; ypač juo apsidžiaugs geografai ir, bendrai, gamtininkai, tu- 
ristai, etnogralai... Reikia tikėtis, kad tas žemėlapis plačiai paplis po Lietuvą 
ir nebus laikomas „tik tarnybai“, kaip atsitiko su žemėlapiu 1:25 000. 

Karštai pageidaujama, kad naujo lietuviško žemėlapio leidimas būtų, 
kiek tik galima, pagreitintas; pradžiai mielai pasitenkintumėm blogesniu že- 
mėlapiu, pav. dvispalviu. Jei Topografijos Skyrius leis po 2 lapu kasmet, 
tai vien Nepriklausomos Lietuvos žemėlapio teks dar laukti 38 metus; o 
žemėlapis per 15—20 metų pasensta! Prof. S. Kolupaila 


Naujos knygos 


A. Krikščiūnas, pulk. ltn. Topogratijos vadovėlis. Elementarinis 
kursas. Kaunas 1934, 143 pusl. ir 2 spalvuoti žemėlapiai. Vyr. Stabo spau- 
dos ir švietimo skyriaus leidinys. 

Popularus topografijos vadovėlis skiriamas kariams, šauliams, skau- 
tams ir mokiniams. Jo turinys — žemėlapio skaitymas ir vartojimas. Sky- 
riai: Geometrijos žinios. Braižomieji įrankiai. Matai. Masteliaj. Sutartiniai 
ženklai. Nelygumų (reljefo) žymėjimas žemėlapyje. Orientavimasis ir žemė- 
lapių orientavimas. Lietuvos žemėlapiai.  Akinės nuotraukos. Perspektyvinė 
nuotrauka. Žemėlapių plotų matavimas. Uždaviniai. 

Topografijos vadovėlis parašytas populiariškai ir pakankamai rimtai. 
Jis bus naudingas ir geografams, kurie naudojasi Vyr. Stabo žemėlapiais: 
vadovėlyje duoti visi tų žemėlapių sutartiniai ženklai. Visi brėžiniai labai 
ryškūs ir dailūs, ypač žemėlapių iškarpos. Bendras knygos įspūdis — labai 
kulturingas. S. Kolupaila 


M. Ivanauskas, stat. technikas. Nivelyrai. Tikrinimas, ištaisymas 
ir nurodymas darbui atlikti. Kaunas 1934, 60 pusl. ir 27 brėžinių lapai. Spau- 
dos Fondo leidinys. 

Knygos tikslas — duoti technikams žinių apie geodezinio instrumen- 
to— nivelyro naudojimą; aprašytos įvairių tipų konstrukcijos, patikrinimai 
ir ištaisymai. Kai žinoma, nivelacija yra vienas lengviausių topografinių 
darbų, kuris beveik neturi teorijos, labai svarbus įvairiems technikos reika- 
lams ir reikalingas didelio praktiško prityrimo. Knygoje rasime daug nau- 
dingų nurodymų, bet jie daugiau teorinio pobūdžio; praktikai jų permaža. 

Naudotis šiuo darbu labai sunku dėl išskirstytų brėžinių; jie spaus- 
dinti litografijos būdu, ir labai blogai. Keista, kad ne tekste įdėti ir nive- 
lyrų piešiniai, spausdinti užsienio klišėmis. (Gaila, kad leidėjas pašykštėjo 
pagaminti visų brėžinių klišes ir juos padėti greta teksto. 

Linkiu jaunam autoriui susilaukti antrojo leidimo ir papildyti jį nive- 
Javimo praktika, S. Kolupaila 

M. Šalčius, Svečiuose pas 40 tautų. I dalis: nuo Kauno iki Atėnų. 
Kaunas 1935, 314 pusl. Spaudos Fondo leidinys. 

Žinamas mūsų žurnalistas p. Šalčius keletą metų keliavo per visą 
pietinę Aziją ir savo įdomius įspūdžius Jabai gyvai aprašo dideliame vei- 
kale, kurio išleido pirmąjį tomą. Trumpus jo kelionių nuotykių aprašymus 
skaitėm mūsų dienraščiuose, bendrais . žodžiais pamini juos auiorius pir- 
mojo tomo įžangoje (Aisiminimų atsiminimai). Nuoširdus tų nuotykių apra- 
šymas traukia skaitytoją prie knygos; skaitoma ji, kaip koks romanas, 
labai lengvai ir nenuobodžiai. 

I dalies turinys: Per kaimynus Prūsus. Dancigo valstybėj ir Lenkijos 
koridoriuj. Tikrojoj Vokietijoj. Kulturingų slavų žemė — Cekoslovakija. Su- 
sisielojusi Austrija. Skausmo šalis Vengrija. Įvairi Pietų Slavija. Darbščioji 
Bulgarija. Saulėtoji Elada. 

Labai kenkia knygai netikę vaizdai, kurie labai menkai ilustruoja gražų 
darbą. Ir knyga pati blogai brošiūruota, irsta beskaitant, kaip koks pigus 
liaudies leidinėlis. 

Geografams p. Salčio kelionės aprašymai duos daugybę medžiagos 

pamokoms pajvairinti ir savo akiratį praplėsti. S. Kolupaila 


Akiras-Biržys, Kėdainių apskritis. Lietuvos miestai ir miešteliai, 
III. Kėdainiai 1934, 520 pusl. Autoriaus leidinys. 


Nemažos energijos „savanoris geografas“ p. Akiras-Biržys yra suma- 
nęs išleisti lyg kokią „enciklopediją“ — atskirų Lietuvos apskričių mono- 
grafijų seriją. 1931 m. jis parašė Alytaus apskritį (išleido Amerikos lietuvis 
J. Bačiūnas), 1952 m. — Biržų apskritį (išleido p. V. Atkočiūnas), trečiąjį 
tomą išleisti padėjo Kėdainių apskrities valdyba. Trečiasis tomas, kaip ir 
du pirmuoju, sudaro rinkinį įvairios pusiau apdirbtos ir visai žalios me- 
džiagos, sudėtos be ypatingos sistemos. Knyga suskirstyta valsčiais; apie 
kiekvieną kas nors parašyta: istoriniai dokumentai, žymesnių (o kartais ir 
visai nežymių) žmonių biografijos, atsitiktino pobūdžio statistika. Greta su 
senais dokumentais (kiti jų pateko visai ne vieton) matome ir paskutinių 
metų įvykių reportažą, kuris dar nepriklauso istorijai ir kuriam nelemtas 
ilgas amžius. Trečiame tome rečiau pasitaiko neskanių asmeniškumų, kaip 
„komplimentai“ šykštiems klebonams 1-me tome, bet ir čia neišvengta pigios 
reklamos, 0 ypač — nekuklios autoreklamos. Pasitaiko įdomių žinių, kitur 
nematytų, bet knyga labai daug išloštų, jei būtų per pusę mažesnė (išme- 
tant nereikalingas priemaišas). Paveikslai, kaip ir anksčiau, labai prasti; kas 
kart menkesnis darosi ir popieris, o spauda ir ypač blogas brošiūravimas 
daro garbę tik Kėdainiams. 

Geografas ir istorikas, šią Kėdainių apskrities monografiją perskaitęs, 
ras joje kiek naujos medžiagos, bet pasigęs rimtos sistemos, gero plano, 
tikslių žinių (kelios stambios klaidos autoriaus atitaisytos, bet daug dar tai- 
sytinų) ir bent kiek moksliškos kritikos. S. Kolupaila 


GAMTOS DRAUGAS 


POPULARUS „KOSMO“ SKYRIUS 


1935 

Atsispausdinant straipsnius ištisai ir darant jų santraukas 
būtina aiškiai pažymėt: 

Iš „Gamtos Draugo (popularus „Kosmo“ skyrius) tokių me- 
tų ir tokio mėn. 


Kaunas, . „Šviesos“ spaustuvė, Jakšto gatvė, Nr. 2. Tel. Nr. 20-05 

Popularus „Kosmo“ skyrius 
|| 1935 metų Sausio mėn. 


Šis tas apie saulę 


Gimn. mok. B. Ketarauskas, Linkuva 


Tur būt ne vienas esate girdėję apie juokdarį, pasakiusį, kad mėnulis 
yra reikalingesnis už saulę, nes saulė šviečia dieną, kada ir taip šviesu, o 
mėnulis — naktį, kai tamsu. Tai, žinoma, tinka tik juokų rinkiniui. Nes tik- 
rovėje, jei saulės nebūtų, tai ir dieną būtų tamsu kaip nakti Dienos šviesa 
yra saulės šviesa. Debesys negali pastoti saulės spinduliams kelio. Jei tarp 
saulės ir žemės atsistotų neskaidrus dangaus kūnas, tada dienos šviesa 
išnyktų. Tai įvyksta, kai turime saulės užtemimą. 

Pažiūrėkime, koks dangaus kūnas yra ta saulė. Saulė yra milžiniškas 
dangaus kūnas. Tas kūnas turi dujišką pavidalą. Jo skersmuo 1.390.600 ki- 
lometrų, tai yra 109,1 karto didesnis už žemės skersmenį, o saulės tūris yra 
1.300.000 kartų didesnis už žemės tūrį. Saulės vidutinis sudrumas, lyginamas 
su vandeniu, yra 1,406. Saulės medžiagos yra 330000 kartų daugiau kaip žemės 
medžiagos. Išreiškę tą žemės masę kilogramais, gausime skaičių 2.1039, 
kurio didumo visai negalime įsivaizduoti. Saulės milžiniską kūną pažįstame 
tik truputį iš paviršiaus; apie to kūno vidaus gyvenimą nieko nežinome; jei 
ką sakome, tai tik spėjame. Saulės paviršius yra nevienodas. Tokiu būdu ir 
spindulių sklaidumas nuo jos paviršiaus yra nevienodas. Be: to, spindulių 
sklaidumas į žemės paviršių pareina nuo to, kokioj vietoj saulė stovi. Tekėdama 
ir nusileisdama saulė atrodo raudona, o pietų metu ji baltos spalvos. Tas 
spalvos pakitimas pareina nuo to, kokį atmosferos sluoksnį pereina spin- 
duliai. Pirmu atveju saulės spinduliai pereina per storesnį atmosferos sluo- 
ksnį, o antru — per plonesnį. Reikia žinoti, kad maža saulės spindulių da- 
lis tepasiekia žemę, o likusieji išsisklaido erdvėj, 

Ant saulės paviršiaus matome dėmių. Tos dėmės kartais būna to- 
kios didelės, kad jas matome net plika akimi, žiūrėdami pro aprūkytus stik- 
lus. Antai, 1858 m. buvo matoma 230000 kilometrų ilgumo dėmė. Dėmės 
paviršius sudarė !/454 matomo saulės paviršiaus dalį. Dėmės turi įvairius 
pavidalus. Spektriniai nagrinėjimai parodė, kad tose vietose, kur yra dėmės, 
yra labai daug vandenilio ir kalcio garų. Apie tas dėmes siaučia milži- 
niškos audros. Tos audros kartais susidaro iš įelektrintų dalelių srovių. 
Tos elektros srovės sudaro milžiniškus magneto laukus, kurie veikia 
spektrą. Tie kitėjimai spektre leidžia pastebėti saulės viesulus. 

Dėmių skaičių saulės paviršiuje maiome įvairų; kartais matome dė- 
mių labai daug, o kartais labai maža. Dėm ų skaičius eina didyn arba ma- 
žyn tam tikrais laikotarpiais pastoviai ir nuosekliai, tai yra, maždaug kas 
11 metų. Pasirodo didžiausias dėmių skaičius, paskui ima eiti mąžyn, kol 
prieina, prie visiško sumažėjimo, paskui vėl pradeda eiti didyn. 

Pastebėta, kad kuomet saulėj dėmių skaičius pasiekia didžiausią gau- 
sumą, ant žemės pasirodo daug žiemių pašvaisčių ir magnetinių audrų. 
Kaip šį reiškinį išaiškinti? Manoma, kad nuo saulės iki žemės eina elek- 
tronų srovės“. Žemės polių magnetai veikia tas elektros sroves ir dėl to 
jos nukrypsta į atšiaurį. Elektronai, eidami pro praskiestus atmosferos 
sluoksnius, sukelia tam tikrą švitėjimą. Svitėjimo spalva pareina nuo to, 
kokios dujos randasi tuose praskiestuose atmosferos sluoksniuose. Dabar 
aišku, dėl ko tos pašvaistės susidaro ir kodėl jos matomos žiemiuose, o 
ne kitur. Be to, tos elektronų srovės sukelia ant žemės magnetines au- 
dras. Juo didesnis dėmių skaičius ant saulės, juo didesnės elektronų sro- 
vės ir juo didesnis tų elektros srovių veikimas. Reikia šiąja proga pažy- 
mėti, jog yra manoma, kad saulės dėmės turi įtakos oro reiškiniams, tai 
yra, žemės temperaturai, oro atmainoms. 

Viršinį saulės paviršiaus aptraukalą, kurį matome paprastose sąlygose, 
vadiname fotosfera. Sitas aptraukalas atrodo, lyg būtų sudarytas iš ryžių. 
Tie tariamieji ryžiai yra vadinami granulais. Granulai yra įvairaus pavi- 
dalo ir įvairaus didumo. Jie yra garų ir dujų debesys, kurie plaukioja ant 
Totosferos. Jei žiūrėtume iš milžiniško kalno viršūnės, kuri būtų debesų 
viršuj, tai debesų paviršius sudarytų panašų raupuotumą, kaip fotosfera. 


labai dideli, jei tokiame dideliame atstume juos galime matyti. Ant foto- 
sferos yra vietų, kurios labai stipriai šviečia. Tos vietos vadinamos fake- 
lais, arba žibintais. Tai pakilusios, degančios fotosferos dalys. 

Raudonos spalvos sluoksnį, kuris supa fotosferą, vadiname įchromo- 
sfera. Chromosferos storumas siekia apie 10.000 kilometrų. Iš to sluoksnio 
tryška milžiniški dujų fontanai. Tuos fontanus vadiname protuberansais. 
Protuberansai būna kartais daug kartų ilgesni už mūsų žemės skersmenį. 
Su pasibaisėjimu skaitome apie žemės vulkanus, kurie daro išsiliejimus iki 
300 metrų aukštumo. O ką besakyti apie saulės išsiliejimus, kurie siekja 
320.000 kilometrų. Tie išsiliejimai parodo, kad saulė yra gyva ugnies vers- 
mė. Joje baisiai turi siausti ugnies audros, jei ji išmeta tokius milžiniš- 
kus ugnies stulpus.  Protuberansai būna dviejų tipų: debesų ir vulkaniško 
pavidalo. ; 

Per pilnus saulės užtemimus matome vadinamą saulės vainiką, turintį 
milijonus kilometrų ilgumo. Tas vaimkas turi nepastovų pavidalą. Bendrai 
kalbant, saulės vainikas turi spinduliuojančio kūno pavidalą. Kartais vai- 
nikas iš visų pusių lygiai gaubia saulę, o kartais ištysta tam tikromis kryp- 
timis. Darydami vainiko pjūvio spektrinę analizę, gauname trijų rūšių 
spektrus. Dėl ko tie spektrai skirtingi, tikrai nežinome, ir aiškiname spė- 
liojimais. Vainiko šonas, kuris yra atkreiptas į saulę, šviečia daug stipriau, 
kaip tolimesnės vainiko vietos. Manoma, kad vainikas skleidžia ne savo, 
bet atmuštą nuo saulės šviesą. Fotosteros stiprus šviesos skleidimas už- 
temdo chromosferą ir vainiką. Juos tik galima matyti per pilnus saulės 
užtemimus. Tiesą pasakius, šiandien mokslininkai moka chromosiferą tirti 
ir saulei aiškiai šviečiant. Tokiu būdu kelioliką milijonų kilometrų aplin- 
kumoj aplink saulę randama praskiestos medžiagos. Dalis tos medžiagos 


* Elektronu vadiname mažutytę medžiagos dalelę, įelektrintą neigiamąja elektra. 

dujų, o dalis dulkių pavidale. Tas dulkes ir dujas gali tolinti nuo saulės 
elektros jėgos ir šviesos slėgimas. Reikia pasakyti, kad daugeliu atžvilgių 
saulės vainikas yra nesuprantamas reiškinys. 


Saturnas Neptunas Merkuras Marsas Žemė Mėnuo Venera Uranas Jupiteris 


Tikrasis didumo santykis saulės su planetomis ir planetų su vienų kitomis. 
Saulėje juodais taškais pažymėtos dėmių grupės. 


Saulė, kaip ir kiti dangaus kūnai, juda. Saulė besisukdama nuskrenda 
per vieną sekundę du kilometru. Sukdamosi aplink savo ašį, nestovi vie- 
noj vietoj, bet lekia priekin į erdvę, tai yra, dar sukasi aplink vieną žvaigž- 
dę, kuri yra be galo toli nuo žemės. Kol saulė aplekia tą žvaigždę, praeina 
daug tūkstančių metų. Ji skrenda į priekį 18 kilometrų per sekundę. Lėk- 
dama aplink tą žvaigždę, traukia kartu su savimi žemę, mėnulį ir planetas. 

Pažiūrėsime, kokio didumo šiluminę energiją skleidžia saulė. Saky- 
kime, kad žemė yra be atmosieros. Tyrimai parodo, kad tuomet vienam 
žemės paviršiaus kvadratiniam centimetrui vidutiniškai tektų 0,37 mažųjų 
kalorijų per sekundę. Tiesą pasakius, dalį tos šilumos praryja atmostera. 
Paimkime saulę kaip centrą, išveskime rutulį 150 milijonų kilometrų spin- 
duliu ir suskaičiuokime to rutulio paviršių. Tas paviršius bus nemažas. 
Jis bus lygus 680.000.000.000.000.000.000.000.000 cm*. Padauginę tą skaičių 
iš 0,37 mažųjų kalorijų, gausime energijos kiekį, kurį atiduoda saulė per 
sekundę visatai, būtent, apie 250 000.000.000.000.000.000.000.000 mažųjų ka- 
lorijų. Šių laikų fizika žino medžiagos ir energijos sąryšio formulą: m=; 
kur m yra masė, E — energijos kiekis, o c — šviesos greitis. Jei tą for- 
mulą pritaikintume energijos kiekiui, kurį saulė atiduoda visatai per vieną 
sekundę, tai gautume, kad saulė nustoja apie 10 milijonų tonų masės per 
sekundę. Tas skaičius, palyginus su saulės didumu, nėra toks didelis, 
kaip atrodo. Saulė per pusę gali sumažėti tik per 3000 milijardų metų, po 
tiek atiduodama medžiagos visatai. Žemei tos saulės medžiagos tenka apie 
16 kilogramų. Kaip matome, žemė tegauna iš saulės visai nedidelį medžia- 
gos kiekį. Jei žemė to medžiagos kiekio negautų, kitaip tariant, jei žemė 
negautų iš saulės tos šiluminės energijos, kurią dabar gauna, tai negalėtų 
atsirasti debesų, nebūtų lietaus, iš kalnų netekėtų vanduo, nebūtų upių, 
nebūtų nei augalų, nei gyvulių, apskritai sakant, nebūtų jokios gyvybės. 
Suskaičiuota, kad saulės šiluma per metus paverčia 600 bilijonų kūbinių, 
metrų vandens į garus, iš kurių susidaro debesys. Reikia žinoti, kad vie- 
nas kubinis metras vandens sveria apie 1000 kilogramų. Tai tokį milži- 
nišką darbą atlieka ta mažutė saulės energija, kurią gauna žemė. 

[Saulė yra versmė tos visokeriopo pavidalo energijos, kuria mes nau- 
dojamės.  Augindama augalus, ji suteikia mums kura ir maistą mūsų dar- 
biniams gyvuliams. Ji, įjudindama orą, sukelia vėją, kuris suka vėjinius motorus. 
Ji iškelia aukštyn vandenį, kuris, krisdamas žemyn, suka vandens varomąsias 
mašinas. Pagaliau, saulė yra išauginusi ir tuos augalus, iš kurių susidarė ak- 
mens anglys, sukančios mūsų garo ir elektrą gaminamąsias mašinas. Red.| 

Kyla klausimas, ar saulės didumas eina mažyn? Jei ji nemažėja, tai 
iš kur ji gali nuolat atpildyti savo išaikvotą energiją? Helmholtz'as sako, 
kad saulė spinduliuodama šąla ir traukiasi, o to traukimosi dėka atsiranda 
naujas šilimos kiekis, kuris atpildo išaikvotą šilimos kiekį. Yra mokslininkų, 
kurie mano, kad išaikvotą energiją papildo meteorai, kurie nukrenta ant 
saulės. Tokiu būdu, pagal tuos spėjimus, saulė turėtų dabartinį pavidalą 
apie šimtą milijonų metų. Tuo tarpu geologijos ir astrofizikos mokslai tuo 
daviniu nepasitenkina. Jų saulės dabartinio pavidalo laikotarpis siekia apie 
dešimts milijardų metų. Tais sakytais spėliojimais negalima gauti tokio ilgo 
saulės laikotarpio. Saulės energijos versmės reikia ieškoti kitur. Gal būt, 
saulės energijos versmė yra saulėj esančių daiktų irimo procesuose. Toks 
kūnų irimas duoda milžinišką energijos kiekį, kuris gali palaikyti dabartinį 
saulės pavidalą per ilgus amžius. Kokios rūšies yra tas irimas nežinome. 
Gal būt, tas irimas yra panašus į žemės radioaktingąsias medžiagas. Savo 
laboratorijose negalima pagaminti tokio spaudimo ir tokios temperaturos, 
kokia yra saulės viduj. (Galime tik pasakyti, kad saulės dabartinį pavidalą 
žemė dar ilgus amžius matys.— Tiek šiuo tarpu bendrais bruožais apie saulę. 


Atspausdinta iš gamtos mokslų žurnalo KOSMOS XVI, 1955 


Septyntaškinių (Petromyzontidae) šeimyna 
Gim. dir. J. Elisonas, Panevėžys 


Septyntaškinėmis (devynakėmis, minagomis ir kitaip) vadiname apskri- 
tažiomenes žuvis, kurios savuoju apvaliu ir pailgu kūnu iš dalies primena 
ungurį. o prietaringiems žmonėms net gyvates. Jų nasrų vidus virtęs savo- 
tišku piltuvo pavidalo čiulptuvu, kurio orutinį pakraštį, kitaip tariant, lūpas 
dengia skaroti, panašūs į spurgelius padarėliai (ž. atv.). Piltuvo vidus ap- 
tekęs koncentriniais įvairaus kiekio išaugų apskritimais; šitos išaugos, sep- 
tyntaškinių dantimis vadinamos, panašios į nedidelius kūgelius ir padengtos 
rago medžiaga. Raginių dantų turi ir septyntaškinių liežuvis. Jei paimtume 
į rankas bet kurią septyntaškinę ir neleistume jai į kūną įsisiurbti, tai 
turėtume progos įsitikinti, kad jų žiomenys (— nasrų anga) turi pailgo 
plyšio pavidalą. Nosies angą septyntaškinė turi vieninę ir padėtą kaktoje; 
jinai atsiveria duobutėn, kuri neturi jokios ryšio su nasrų vidumi. Kūno 
šonais, galvos užpakalyje randame po 7 žiaunų plyšius, kurie turi susisie- 
kimo su žiaunų maišeliais; žiaunų vidaus angelės atsiveria ypatingan vidun, 
kuris guli apačioje ryklės ir priešakine dalimi susisiekia su nasrų vidumi, 
o užpakaline — aklas. Dveinių pelekų sentyntaškinėms stinga; vieninių turi: 
du nugaros peleku, kurių užpakalinis susisiekia su uodegos peleku; be to, 
jos turi vieną pauodegio peleką. Pelekus, kurie primena savimi odines 
raukšles, remia plonučiai raginiai spinduliai.  Plaukiamosios pūslės septyn- 
taškinėms taip pat stinga. Kūnas plikas, nuolatos gleivėtas, skujomis ne- 
apaugęs ir be šonų ruožo. Žarnų kanalas visu pratęsimu nuo nasrų vidaus 
ligi užpakalio vartų turi tiesaus vamzdžio pavidalą. Minta septyntaškinės 
čiulpdamos savųjų nasrų vidumi kitas gyvas ir negyvas žuvis bei kitą grobį. 
Priklauso prie skirtalyčių gyvulių; jų kiaušinėliai smulkūs, o išsiritę iš ap- 
vaisintų kiaušinėlių jaunikliai pasižymi virtimo stadijomis. Neršti pavasarį, 
daro tuo tiksliu kelionių, o nerštui pasibaigus dvesia. 

Turi kurios-ne-kurios reikšmės žuvų ūkyje, nes jų mėsa, ypatingai stipriu 
kvapu pasižyminti, įvairiais pavidalais suvartojama valgiui. 


I. Septyntaškė jūrinė (Petromyzon marinus) 


Septyntaškė jūrinė nuo kitų savo giminiečių skiriasi tuo, kad nasrų 
angą turi skarotais pakraščiais. Abudu jos nugaros peleku nuo vienas kito 
atskirtu. Kūno spalvos atžvilgiu septyntaškė jūrinė nugarą ir šonus turi 
gelsvai šviesiame arba pilkame dugne juodai juosvomis arba olyvinėmis- 
žalsvomis dėmėmis marmoruotą, o papilvę šviesią. Priklauso prie tikrų jūros 
gyventojų, ir sutinkama čionai ir dugne, ir viršutiniuose vandens sluoks- 
niuose. Puolanti žymiai stambesnį už save grobį, kuriuo pati naudojasi 
ir kelionės tikslams. 

Prieš nerštą jos kūne atsirandanti ypatinga skiauteris, kuri nugaroje 
besitęsianti nuo pakaušio ligi nugaros pelekų, o apačioje — nuo užpakalio 
vartų ligi uodegos peleko. Taip pat buvę pastebėta, kad septintaškės jūrinės 
neršto metu keliaujančios stambesnėmis žuvimis, o kai kiaušinėlius išner- 
šiančios, tai atvelkančios siurbamuoju nasrų vidumi pusėtinų akmenėlių 
kiaušinėliams duobutėse užversti. Neršiančios jūrų pakrantėmis, retkarčiais 
atsikraustančios tuo tikslu ir upėsna. Pasižymi pusėtinu ūgiu, nes siekia 
ligi 70—90 cm ilgio ir 1,5—3 kg svorio. 

Septyntaškės jūrinės gyvenimo būdas nevisai aiškus. Zinoma tiek, kad 
jūroje jinai daranti didelių kelionių. 2 

Septintaškė jūrinė sutinkama Atlanto vandenyne paliai Skandinavijos, 
Vokietijos, Anglijos ir Prancuzijos krantus, Viduržemio jūrose, Adrijos, 
Baltijos jūroje ir kt; pas mumis, Lietuvoje, retai tesutinkama. 


II. Septyntaškė upinė (Petromyzon fluviatilis) 


Septyntaškė upinė (kiti ją vadina devynake, minaga ir kt.) pasižymi 
ypatingu kūno sudarymu ir priklauso prie retesnių mūsų šalies žuvų. Prie- 
taringi žmonės jos net žuvimi pripažinti nenori ir vandenine gyvate vadina. 

Kalbant apie jos kūną, kuris ilgokas ir suaugusiojo žmogaus nykščio 
storumo tesiekia, reikėtų tikrai pasakyti, kad jisai ypatingas ir sudarytas ne- 
taip, kaip daugelio kitų žuvų. Pradėsime nuo to, kad septyntaškė upinė 
turi gyvatiško pavidalo ir jokiomis skujomis neapaugusį, nuolatos slidų 
kūną. Jai stinga porinių pelekų, 0 žiaunų plyšiai, kurių jinai turi po 7 
abiem šonais, aiškiai matyti kūno paviršiuje. Nosies angą turi vieną kaktoje 
padėtą ir su nasrų vidumi nesusisiekiančią. Nasrų anga primena savimi 
pailgą — ovalų plyšį, pasvirusį žemyn ir storos, skarotų pakraščių lūpos 
apsuptą; nasrų vidus pilnas raginių dantų ir eina, nelyginant, siurblio ar- 
ba, tiksliau pasakant, čiulptuvo pareigas, nes jisai, liežuvio, kuris taip pat 
apaugęs raginiais dantimis, padedamas jo savininkę įgalina čiulpti jos 
pultos aukos kūną. Akys vidutinio dydžio ir geltonom, tamsiai dėmėtom 
“ rainutėm. Priešakinė kūno dalis apvali, cilindrinė. o užpakalinė — uodegos 
linkme šonais suspausta. Priešakinis nugaros pelekas atskirtas nuo užpa- 
kalinio; uodegos pelekas mažas, o pauodegio peleką sudaro silpna raukšlė. 
Kūno spalvos santykiai septyntaškės kūne tokie: nugara tamsiai žalsva, 
alyvinės spalvos arba žalsvai juosva ir mėlyno, plieninio atspalvio; šonai 
pilkai gelsvi (kiti sako: purvinai geltoni), sidabrinio atspalvio, apačia šviesi. 

Septyntaškė upinė priklauso prie žuvų keliauninkių, kurios savąją gy- 
vybę pradeda ir baigia upėse, o galutinai suauga ir subręsta jūrose. Jos 
gyvenimas jūrose neaiškus, 0 upėse jinai mėgsta šaltą vandenį ir graužuo- 
tą, žvyruotą dugną. 

Gyvendama jūrose septyntaškė upinė, reikia manyti, minta kitomis 
žuvimis, jų ir kitų gyvulių, taip pat ir žmogaus, lavonais ir tuo, ko susi- 
randa dugne. Neatsisakanti jinai nuo dumblų ir įvairių pūvančiųjų dugne 
medžiagų, suryjanti nemaža ir žuvų kiaušinėlių, o todėl ir nemažos žalos 
žuvų ūkiui padaro. Aptikusi reikalingo grobio, pavyzdžiui, žuvies, tinkluose 
arba įvairiais kitais įrankiais pagautos, septyntaškė tuojau prisisiurbianti 
prie aukos kūno ir pradedanti jį siurbti. Visų daugiausia šitame darbe jai 
padeda liežuvis, kuris darbuojasi čionai, nelyginant, siurblio stumeklis. Sa- 
vaime suprantama, kad tinklų ir kitų žuvavimo įrankių kraustymas jokios 
žvejų užuojautos septyntaškei nesukelia. Kadangi septyntaškė puola ne 
tiktai pagautas, bet ir laisvai plaukiojančias žuvis, kurių daugelį taip pat 
tiktai sudarko, tai žuvininkai turi visiško pagrindo septyntaškės nemėgti, 
nes kas gali mėgti savojo uždarbio darkytoją Tokiu būdu septyntaškę 
upinę, atsižvelgdami į jos gyvenimo būdą, galime pavadinti žuvimi pa- 
razitu, kuri, berods, prie savojo šeimininko prikimba tiktai laikinai. 

Septyntaškė upinė įsisiurbus į gyvą žuvį. Dešinėj atvizduota priešakinė 
septyntaškių kūno dalis atidarais nasrais. 

Septyntaškės gyvenimo būdas, ypatingai jos veisimosi reiškinys, kitą 
kartą davė progos daugeliui pasakų susidaryti. Galop, šiandien jie taip pat 
"nevisai aiškūs ir galutinai nesusekti, pav., daugelio manoma, kad septyn- 
taškė baigianti augti ir lytiškai subręsti jūrose, tačiau kaip jinai tenai gyve- 
na — tikrų nurodymų neturima. Kaip minėta, septyntaškė upinė priklauso 
prie žuvų keliauninkių. Sulaukusios rudens ir žiemą septyntaškės, kurios 
galutinai suaugusios, pradeda iš jūrų rinktis upių žiotysna ir kartais net 
ankstyvą rudenį pradeda kilti aukštupio linkui. Paprastai septyntaškės upė- 
mis keliauja dideliais būriais ir dažniausiai naktimis. Keliaujančiųjų septyn- 
taškių jokios kliūtys, nei kriokliai, nei slenksčiai nesulaiko. Tiršti septyntaš- 
kių būriai ritasi vis aukštyn ir aukštyn. Tyrimai, kurie buvo daryti ženkli- 
nant tam tikromis plokštelėmis pagautas kelionėje septyntaškes ir vėl pa- 
leidžiant jąsias upėn, parodė, kad suaugusios septyntaškės paros metu nu- 
plaukia ligi 10 km; ypatingai smarkus esti jų judėjimas naktį. Kelionės 
metu jokio maisto septyntaškės nepriima ir gyvena tąja taukinio audinio 
atsarga, kurios atsigabena iš jūrų. Patirta, kad pradėdamos kelionę, jos turi 
savame kūne ligi 349/, taukų, kurie kelionės galan visiškai sumažėja, nes jųjų 
atsargą septyntaškių kūnas sunaudoja ne tiktai raumenų išlaidoms padengti, 
bet ir lytiniams produktams subręsti. Pavasariop septyntaškės pasiekia rei- 
kalingą joms augštupį, kuris turi turėti šaltą srovingą vandenį ir akmenuo- 
tą, graužuotą dugną. Suradusios tokiu būdu reikalingą jų nerštui vietą, 
septyntaškės gulį kurį laiką jos duobėse ir kitose gelmėse; jų lytiniai pro- 
duktai spėja tam metui visiškai subręsti. Pavienės septyntaškių kelionės 
aplinkybės, taip pat jų neršto pradžia ir galas pareina nuo įvairių vietos 
aplinkybių ir orų stovio. Pav., kai kuriais metais ir kai kuriose vietose sep- 
tyntaškės labai gausiai susirenka nerštų, o kitais — jų esti visai maža. 
Dažniausiai septyntaškių nerštas prasideda Gegužės mėn. pradžioje ir trun- 
ka ligi Birželio mėn. pabaigos. Neršti jos sėkliose vietose, kurios, be to, 
dar turi būti akmenuoto, graužuoto dugno ir sraunesnio vandens. Aptikęs 
septyntaškes, nerštų susirinkusias, gali pastebėti nedidelius jų patelių būre- 
lius, kurios laikosi prisikabinusios prie dugno akmenų ir graužų. Patinai 
savo atveju prisikabina į patelių pakaušius, ir tuo būdu visi savo kūnu 

vinguoja, rausdami kartu su tuo dugno graužuose nedidelių duobučių, ku- 
riosna ir patenka išneršti kiaušinėliai. Paprastai tų pačių patelių nerštas 
trunka kelias dienas paeiliui; tokiu būdu jų kiaušinėliai išneršiami porcijo- 
mis ir bevingiuojančiųjų neršėjų visi apklojami jiems išraustose duobutė- 
se graužais. Turima rimtų įrodymų, kad nerštui pasibaigus neršusios sep- 
tyntaškės iš nuovargio dvesiančios; tačiau, ar visos jų dvesia, galutinai 
klausimas dar neišspręstas. Kiaušinėlių, kurie neskaidrūs ir turi 1 mm 
skersmens, viena septyntaškė patelė išneršianti 10000 —32500. Tenka kreipti 
dėmesio į tai, kad septyntaškė upinė, kaip ir kitos jos giminietės, pasižymi 
virtimo stadijomis, būtent, jų jaunikliai, ne tiktai vos iš kiaušinėlių atsiradę, 
bet ir kiek paūgėję, skiriasi nuo savųjų tėvų ir tiktai per ke'etą metų su- 
laukia jųjų pavidalo. Paprastai dedasi taip, kad iš nerštų septyntaškės kiau- 
šinėlių per kelias dienas atsiranda prieš tai minėtas jų vikšras — smegže- 
mė, arba vingilis (Ammocaetes branchia is), kuris greičiau primena savimi 
ne septyntaškę, bet kažkokią kirmėlę. Jų smegžemės gyvena upės dugno 
dumble, po truputį auga ir per 3—5 metus sulaukę jau 15—20 cm ilgio, 
darosi panašios į savuosius tėvus. Suaugusios septyntaškės siekia 30—40 
cm ilgio, bet taikosi jų ir tokių, kurių ilgis pašokėja ligi 45—50 cm. 

Nevisai aišku, ar septyntaškės upinės smegžemės daro kurių kelionių 
ir ar pasižymi jos veisimosi gabumu. Galutinai savąjį virtimą baigusios, 
septyntaškės upinės keliauja iš upių jūrosna ir tenai išgyvena ligi joms 
skirtos neršto kelionės. 

Gaivumo atžvilgiu septyntaškė upinė priklauso prie ištvermingų gy- 
vulių. Dienos metu jinai linkusi ilsėtis gyvenamosios vietos dumble, o 
naktį ima judėti ir ieškoti grobio. Pavargusi taiko prisikabinti prie bet ku- 
rio akmens pasilsėtų arba dar geriau, pasirenka tam reikalui gyvą žuvį, kuri 
ir „paneša“ ją priešakin. Priešų turi: šamą, vėgėlę, ungurį, lydį ir kitas plėš- 
riąsias Žuvis. 

Daugelis žmonių vengia septyntaškių valgyti, nes įtaria jas gyvačių 
prigimtį turint. Kiti daro atvirkščiai: septyntaškių mėsą per gardumą laiko 
ir ją su smagumu valgo. Gaudomos septyntaškės dar tuo metu, kai jos, 
neršto kelionę vos pradėjusios, tebegyvena upių žiotyse ir esti pakankamai 
riebios, butent, rudens gale ir žiemos pradžioje. Pav., pas mumis Nemune 
jų visų daugiausia pagaunama Gruodžio — Sausio mėn. protarpiu. Jų gaudy- 
mui vartojami tošiniai ir balaniniai įrankiai, panašūs į kūgius. Kiek seneliau 
septyntaškės būdavusios sulydomos taukams. Dabartiniu metu jas vartoja 
valgiui ūmias arba marinuotu pavidalu. Kai kurie žuvienos mėgėjai pareiš- 
kia nuomonę, kad ūmios ir marinuotos septyntaškes, ypač žiemą pagautos, 
esamos delikatingas ir rinktinis valgis. Prieš marinavimą pagautas septyn- 
taškes paprastai ištrina smėliu, nuplauna, pasūdo ir, kiek pakepinę, marinuo- 
ja. Pavasarį septyntaškės darosi sausos, suliesėjusios ir dėl to negardžios. 
Kai kuriose šalyse septyntaškių gaudymas duoda žmonėms nemažo pelno. 
Pas mumis jų gaudymas kiek gausesnis tiktai Klaipėdos krašte. Praverstų 
ir mums šitos žuvų ūkio šakos praplėtimu susirūpinti. Pagautas smegže- 
mes suvartoja jaukams kitos žuvims gaudyti. 

Septyntaškė upinė sutinkama Žiemių, Baltijos, Baltųjų jūrų baseinuose, 
taip pat Norvegijos pakrantėmis, Dūnojuje ir kt. Pas mus ji sutinkama Nemu- 
ne ir kiek rečiau kitose upėse. Didelės reikšmės žuvų ūkyje dar neigijo. 

III. Septyntaškė upelinė (Petromyzon Planeri) 


Kai kurie žmonės, pirmą karią septyntaškę upelinę pamatę, bijo jos 
net rankom paliesti, nes mano, kad tai esanti nedidelė vandeninė gyva- 
tėlė, o visos gyvatės juk nuodingos ir jų reikią saugotis. Daugely vietų 
šitą nedidelę žuvytę taip ir vadina — vandenine gyvatėle ir tuo daro di- 
delę klaidą, nes septyntaškė upelinė su gyvatėmis nieko bendra neturi. 
Artimesnė pažintis su septyntaškės upelinės kūno sudarymu ir gyvenimo 
būdu parodo, kad jos besama visai nekalto vandeninio gyventojo, kuris 
žmogui tiek tenusideda, kad, vandenyje nutvertas, įsisiurbia į jo ranką, o 
kai pajunta gerą progą gelbėtis, tai vikriai atsileidžia ir vėl krinta vandenin. 
Tokiu būdu septyntaškė upelinė pasižymi žuvų prigimtimi. ir su gyvatėmis 
nieko bendro neturi. Kai kurie gamtininkai linkę net manyti, kad tai esanti 
septyntaškės upinės neužaugos forma. 

Kūno pavidalu septyntaškė upelinė nuo upinės savo giminietės tiek 
tesiskiria, kad jos kūnas daugių daugiausia pasiekia 30—40 cm ilgio ir 
plonos virvutės storio. Be to, jinai kiek daugiau už upinę septyntaškę su- 
spausta. Visi nasrų vidaus ir liežuvio dantys buki. Abudu nugaros pe- 
leku nuo vienas kito neaiskirtu; pauo/egio pelekas, ypatingai patelių, žy- 
mus. Kūno spalva tokia pat, kaip upinės septyntaškės: nugara alyvinė 
žalsva, šonai gelsvi, apačia šviesi. Kai kurie ekzemplioriai spalvos atžvilgiu 
esti tamsesni, kiti gelsvesni. 

Gyvenamąją vietą paprastai apsirenka mažesnėse upėse ir upeliuose. 
Betgi čia sutinkama ne visur, nes vengia žolėto dugno, nemėgsta taip pat 
upės gilumos, palinkusi į srovingesnį vandenį, kuriame septyntaškes upe. 
lines ir aptinkame prisisiurbusias į sėklumų akmenėlius ir graužus. Pa- 
prastai jos sutinkamos čionai nedideliais būreliais, kuriuose jos labai gra- 
žiai vingiuoja toje pačioje vietoje nedideliu savo kūnelių. 

Minta įvairia gėlųjų vandenu mažuomene. Apskritus metus, vadinasi, 
visą savo amžių, septyntaškė upelinė gyvena tuose pačiuose upeliuose ir 
jūrosna neiškeliauna.  Neršti pavasarį (mano turimais nurodymais: „tuojau 
po potvinio“, „Gegužės mėn. gale — Birželio mėn.“). Patsai jų nerštas 
įvyksta kur sėklesnėje vietoje, graužuose ir trunka dvi, tris savaites. Vis- 
kas dedasi taip, kaip ir kitų septyntaškių neršte: kiaušinėliai paliekami už- 
kasti dugno graužuose, o senės septyntaškės po neršto dvesia. Sodiečiai, 
visų šitos ir kitų septyntaškių veisimosi aplinkybių nežinodami, mano, kad 
minėtosios žuvys po neršto sulendančios upelio smėlyn ir tenai gyvenan- 
čios liki kito neršto, o kad jų nuomonė esanti teisinga, tai jie stengiasi 
įrodyti tuo būdu, kad, girdi, septyntaškių neršto vietoje galima esą iškasti 
iš po akmenų ir graužų tokių pat žuvelių, kurios iš dalies esančios pana- 
šios į baltas kirmėles. Savaime suprantama, kad šiuo atsitikimu sodiečių 
kalbama apie septyntaškės upinės vikšrą — smegžemę, kuria virsta jų iš- 
neršti šviesiai pilki (kiti sako: pilkai gelsvi), 1 cm skersmens kiaušinėliai. 
Tokiu būdu atsiminkime, kad septyntaškė upelinė visą laiką ir gyvena, ir 
neršti, ir virtimą baigia tuose pačiuose upeliuose. 

Gyvenimo būdu pasižymi naktiniu, nes dienos metu slapstosi po 
akmenimis ir kt. Daugiausia jų galima pamatyti rytais, kai jos, dugno 
graužų dar nepametusios, juose juda, raitosi ir visaip kilojasi. 

Gaudo septyntaškes upelines tiesiog rankom. Tačiau nepratęs netaip 
greitai ją pagaus ir iš vandens ištrauks, nes jos pakankamai vikrios ir turi 
slidų kūną. Kai kuriose apylinkėse mėgėjai prigaudo jų ištisus krepšius 
ir pigiai paskum jas parduoda, tačiau ne visi sugeba pakankamai gardžia 
jų mėsa pasinaudoti. Septyntaškė upelinė labai patogus jaukas meškerio 
kabliukui pamauti, nes pakankamai gaivi, ilgai juda ir privylioja grobį. 

Gyvenamąją sritį septyntaškė upelinė turi labai plačią, nes sutinkama 
visu Vokiečių, Baltijos, Juodųjų, Aralo ir Kaspijos jūrų baseinų plote. Pas 
mumis, Lietuvoje, septyntaškė upelinė sutinkama daugelyje upių ir upelių. 


IV Smegžemė (Ammocaetes branchialis). 


Visos septyntaškės, kaip minėta, pasižymi virtimu, nes jų jaunikliai, iš 
kiaušinėlių išsiritę, ir kūno pavidalu ir jo sudarymu daug kuo skiriasi nuo 
tėvų. Šituos septyntaškių vikšrus ir vadiname smegžemėmis. Suaugusiųjų 
septyntaškių ir smegžemių skirtumas yra toks didelis, kad gamtininkai kitą 
kartą smegžemes net per atskirą žuvų rūšį laikė, Ištraukę smegžemę iš 
smėlio, pamatytume, kad jinai iš dalies panaši į septyntaškę, tačiau ir stam- 
bių skirtumų tarp jų dviejų tuojau „pamatytume. Visų pirma atkreipkime 
dėmesio į tai, kad smegžemės nasrų angą turi pailgą ir nepritaikintą siur- 
bimui; nasrų angą čionai supa dvi lūpi, kurių viršutinė platesnė ir dengia 
apatinę iš šonų, Be to, smegžemės galvos paviršiuje nematyti akių; dėl to 
sodiečiai smegžemes vietomis ir vadina aklosiomis septyntaškėmis; betgi 
akis smegžemė turi, nes jos paslėptos kūne po oda. Galop, šitą reiškinį 
galėtume saviškai ir paaiškinti: smegžemė gyvena dugno graužuose tam- 
soje, taigi akys jai ir nereikalingos; O kai jinai virsta suaugusiąja septyn- 
taške, tai oda atatinkamoje vietoje trūksta, ir akys atsiranda. Ta pačia pro- 
ga atsiminkime, kad ir daugelio kitų gyvulių jaunikliai atsiranda akli. Oru- 
tinius žiaunų plyšius, viso 7, smegžemė turi padėtus abiem šonais pailzo- 
je raukšlėje, o per žiaunų maišelius kiekvienas jų skyrium susisiekia su 
rykle. Dantų smegžemė stinga. Turimieji jos pelekai nenustoja tarp savęs 
ryšio ir, nelyginant tatai būtų išilginė raukšlė, ištisai juosia kūną nuo nu- 
garos ligi pauodegio. Kūno spalvą smegžemės turi purvinai geltoną. 

Gyvena smegžemės įsiraususios į dugno graužus ir minta čionai įvai- 
riomis organinėmis medžiagomis, o taip pat ir dugno mažuomene iš au- 
galų ir gyvulių valstybių. Virtimo metu, kuris trunka ligi 4—0 mt, smeg- 
žemės spėja pasiekti ligi 20 cm ilgio ir susilaukia nemažų kūno sudarymo 
atmainų: jų galva padidėja, nasrai įgyja siurbamojo pobūdžio, akys pasiro- 
do iš po odos ir kt. Galop, jos subręsta ir lytinių atžvilgiu. Tačiau kai ku- 
rių gamtininkų tvirtinimas, būsią smegžemės, vikšro stadijos nepametusios, 
galinčios veistis, tenka tiktai tam tikru atsargumu nagrinėti. 

Virtimui jų kūne bevykstant, smegžemės po truputį iš upių ritasi že- 
mupio ir jūrų linkme. Sulaukusios 30 -40 cm ilgio ir žmogaus nykščio 
storio, o taip pat ir galutinai suaugusiųjų septyntaškių pavidalą gavusios, 
atsiduria jos Rugpjūčio — Vasario mėnesių protarpiu jūrose, per vasarą 
baigia lytiniu atyvilgiu čionai tvarkytis ir rudeniop vėl išsiruošia neršto 
kelionėn. Pirmasai smegžemės virtimą pastebėjo ir dirbtinu keliu moksliškai 
ji patikrino 1856 m. vokietis Aug. Mūller'is. — Praktikos gyvenime smeg- 
žemės suvartojamos jauku kitoms žuvis gaudyti. 


Atspausdinta iš gamtos mokslų žurnalo KOSMOS XVI, 1935 


Dangus Lietuvos sodžiuje 
Mokytojas Z. Masaitis, Plungė 


Mes žavimės senovės rytų ir pietų tautų žiniomis astronomijos srity. 
Ne kiekviena tauta galėjo lenktyniuoti šioj srity su senovės babiloniečiais ar 
aigiptiečiais, anksti pasiekusiais aukštos civilizacijos, gyvenusiais po beveik 
nuolat giedriu dangumi. Siuo atžvilgiu mūsų kraštas yra labai blogose są- 
lygose: giedrių nakčių iš viso nedaug teturime; be to, žiemą dangaus ste- 
bėjimo malonumą sumažina šalčiai, o vasarą naktys pas mus yra per trum- 
pos ir per šviesios. 

Tačiau nereikia manyti, kad lietuviai visai nesidomėjo žvaigždėtu dan- 
gum; atvirkščiai — mūsų sodiečiams, ypatingai senesniais laikais, dangus 
buvo daug artimesnis, geriau pažįstamas, kaip mūsų šių dienų inteligen- 
tams. Siaipjau branginaine mūsų senovę; todėl būsime nedovanotinai nusi- 
dėję mūsų būsimosioms kartoms, jei nesurinksime ir nesutvarkysime jau 
nykstančių mūsų kaime žinių ir apie žvaigždėtąjį dangų. Tos žinios gal 
nėra labai gausios, tačiau tuo labiau brangintinos, nes jos yra mums sa- 
vos, nepaveiktos internacinio astronomijos mokslo. O tų žinių grynumo 
nuo svetimų įtakų geriausias laidas ir yra mūsų inteligentijos visiškas ne- 
sidomėjimas žvaigždėtu dangumi ir nenusimanymas jame. Pastaraisiais Jai- 
kais šį tą svetimo yra įterpę kalendoriai, tačiau šią nežymią įtaką galime 
lengvai išskirti. 

Bijau, kad kai kas gali paabejoti, ar iš viso yra kas rinkti, ir, paskai- 
tęs mano straipsnį, gali tik truktelti pečiais dėl mūsų „tautinės astronomi- 
jos“. Todėl aš čia ir duosiu pavyzdžių, nugirstų sodžiuje (Girkalnio vals- 
čiuje) ir užsilikusių mano atminty. Palieku skaitytojams patiems spręsti, 
kiek šios žinios, padėjusios mūsų bočiams ilgus laikus orientuotis erdvėje, 
laike ir kasdieniuose darbuose, yra geresnės ar blogesnės už kitų tautų 
astrologiškus, niekuo nepagrįstus išvedžiojimus, randamus mūsų spaudoje. 

Pirmoj vietoj stovi mėnulis su savo atmainomis. Lengva pastebėti, kad 
mėnulio atmainų suskirstymas keturiomis fazėmis — jaunu, pirmąja ketvir- 
timi (priešpilniu), pilnačiu ir antrąja ketvirtimi (delčia) — yra mūsų kaime 
tik vėliau prigijęs iš kalendorių. Senovės lietuviai išskirdavo tik du mėnu- 
lio laikotarpiu: jaunatį ir delčią. Jaunatis, arba jaunas mėnuo, yra dvie- 
jų savaičių mėnulio augimo laikotarpis; delčia — kitas dviejų savaičių lai- 
kotarpis, kada mėnulis eina mažyn, „dyla“. Pilnatis yra jauno ir delčios 
riba; ši riba yra gana tiksliai nustatoma: gauname delčią, kai patekanti saulė 
užtinka dar danguje nesuspėjusį nusileisti mėnulį. Jauno pradžia sunkiau 
nustatoma, nes jis pasirodąs tik į trečią vakarą, ir tai tik trump +m laikui; 
"iš čia atsirado posakis: „pasirodė, kaip jaunas mėnuo, ir vėl jo nėra“. 

Siuodu laikotarpiu — jaunatis ir delččia — mūsų bočių buvo rišami 
su įvairiais jų kasdienio gyvenimo įvykiais. Jaunas mėnuo dažnai prausiasi, 
t. y. jaunam stojus gauname lietų. Jauname viskas tarpsta, auga, kaip ir 
pats mėnulis; tai yra tinkamas laikas sėti, sodinti. Delčioje — atvirkščiai, 
viskas nyksta: suvalyti vaisiai, daržovės — pūva; delčoje nukirsto medžio 
kelmas neleidžia atžalų; delčioje nukirpti plaukai greitai neatauga, 

Panašių taisyklių yra labai daug. Mes visas panašias taisykles linkę 
„bendrai vadinti prietarais; tačiau meteorologija jau daug panašių taisyklių 
yra patvirtinusi, išaiškinusi mokslo pagrindais. Sodiečio darbų vaisiai labai 
„priklauso gamtos reiškinių, jam nesuprantamų; sodietis stengiasi suprasti 

įvairių gamtos reiškinių tarpusavio sąryšį, tik jam ne visada pasiseka pa- 
stebėtąjį sąryšį logiškai pagrįsti. Sis sodiečio artimumas su gamta daro jį 
tariamai prietaringesnį už miestietį. 

Apie ekliptiką pirmą suoratimą esu gavęs sodžiuje, kai man paaiški- 
no, kad žiemą mėnulis pilnaty eina aukštai dangumi, o vasarą atvirkščiai 
— žemai viršum horizonto; sodiečių žodžiais tariant, žiemą mėnulis pilnaty ei- 
nąs „Saulės vasaros taku“, o vasarą — „saulės žiemos taku“, t. y. saulė 
ir mėnulis „pasikeičia takais“. 

Svarbu būtų surinkti žvaigždynų ir atskirų žvaigždžių vardus, nes pla- 
čiau žinomų yra tik keletas: Sietynas (Plejados), Grįžulio (Grigo) Ratai, Sien- 
pjūvys (Orionas). Sunku tikėti, kad jų neatsirastų daugiau. 

[Apie senovės lietuvių astronomiją prof. Kodatis šiaip rašo Lietuviš- 
kojoj Enciklopedijoj (I, 1334): „Lietuviai turi labai senų žvaigždžių pavadini- 
mų, kaip štai: Didelieji grįžalių (arba grįžulio, grįžo, grigo) ratai (ursa ma- 
jor); mažieji grįžalių ratai (ursa minor): jukštandis (kasiopeja), Sėtynas arba 
Sietynas (pleiades), Kibelka (taurus), Sienapiuviai arba Sienpiuviai (orion), 
Dangaus svarstyklės (cygnus su lyra ir aguila), Paukščių Takas. Prie šio 
turto, turi būti, priklausąs ir žinomas pasakojimas, kuriuo norima išaiškinti 
mėnulio fazės. Išėmus pavadinimus „Didieji ir mažieji grįžalių (grįžulio, 
grigo) ratai“, kurias kontiguracijas ir vokiečiai panašiai vadina „Didieji ir 
mažieji dangaus ratai“, kiti žvaigždynų pavadinimai neturi sau lygių kitų tautų 
kalbose. Sprendžiant iš pavadinimų Sėtynas arba Sietynas ir E aiiunai, lię- 
tuviai, suteikdami šiuos pavadinimus, jau buvę sėsliai — ūkininkai. Įdo- 
mus pavadinimas yra Dangaus svarstyklės, aiškinamas, kad Lyra su Vega 
yra svarstyklių „viena torielka, ant kurios uždėta voga“, 0 Aguila „antra 
torielka, ant kurios voga“... tai esąs tipingas lietuvių pavadinimas... Pavadi- 
nimas Paukščių Takas, neturi... kitose kalbose sau lygaus. Red.) 

Zvaigždynų paros judėjimas danguje mūsų bočiams buvo gerai pažįs- 
tamas: žvaigždynai, drauge su gaidžiu, mūsų bočiams pavaduodavo laikro- 
dį. Yra užsilikęs posakis: „Vyrai, kelkit: Grigo Ratai ant stogo“. Laiką 
parodydavo taip pat Sietynas ir Sienpjūvys. Sį pastarąjį Maironis, matyt, 
buvo klaidingai supratęs, sakydamas: „septyni, antai, šienpjūviai“; teturime 
vieną Sienpjūvį, sudarytą iš septynių žvaigždžių. 

Buvo pažįstamas mūsų bočiams ir dangaus vaizdo pasikeitimas įvai- 
riais metų laikais; apie tai galime spręst kad ir iš posakio: „kumelė vejoj 
— Sietyns pazaroj“ (pavasarį, kai arkliai leidžiami į ganyklą, Sietynas nusi- 
leidžia tuoj paskui saulę). 

Siais keliais pavyzdžiais ir pasitenkinsiu. Panašių žinių surinkę ir jas 
sutvarkę, gautume gražų, savą dangaus vaizdą. Mūsų kaimynai vokiečiai 
jau yra išleidę platų veikalą apie savo tautiečių astronomines žinias praei- 
ty (Germanische Himmelskunde, von O. S Reuter, Miūnchen). Jie, gal 
būt, ir šį veikalą panaudos savo rasizmo teorijai paremti. Mes pastatykime 
sau daug kuklesnį tikslą: pripažinkime savo bočiams tai, kas jiems priklau- 
so; gal tuo paskatinsime ir vieną kitą jaunuolį labiau pamilti žvaigždėtąjį 
dangų: jis visoms tautoms lygiai priklauso. 

Į darbą galima būtų pakviesti daug ką: pradžios mokyklų mokytojus, 
studentiją, vyresnių klasių moksleiviją per kosmografijos mokytojus ir šiaip 
gerų norų šviesuomenę, dažniau susiduriančią su sodžiumi,. 


Pirmutinis išradėjas — gamta 
Pagal Roberto E. Martin'o strai-snį 
žurnale „Popular Science“ New York, 1933 m. Spalių mėn. 

Kai Didžiojo karo metu pirmą kartą buvo panaudotos nuodingos du- 
jos priešininkų kariuomenei išnuodyti, tai šitai laikyta kaž kokiu nauju da- 
lyku. Tačiau daug anksčiau prieš tai, kaip žmogus sugebėjo pasidirbdint 
grubiausius titnaginius ginklus, gamta jau daugelį savo gyvųjų padarų 
buvo parengusi kariaut cheminį karą. 

Norėdamas tuo įsitikinti, nepraeik nepavartaliojęs nė vieno ant žemės 
gulinčio akmens, ypač drėgnose vietose. Anksčiau ar vėliau tavo trūsas 
bus apmokėtas: išgirsi silpną ūžesį ir pamatysi, kaip nuo ten tūnojusio va- 
balo kils melsvų dūmelių mažytis debesėlis. Kai tokį vabalą nori pulti 
koks jo neprietelius, tai jis nuo jo atsigina paleisdamas tų dujų debesėlį, 
kuris ir padeda vabalui pasislėpti, ir, be to, jo neprietelių dar paraližuoja. 
Dėliai šio sugebėjimo savo neprietelius apsvaigint dujomis, šios rūšies va- 
balai ir vadinami vabalais bombininkais. 

Kai kurios skruzdžių rūšys ginkluotos rūkščių švirkščiamuoju apa- 
ratu. Kai jas kas puola, tai jos iškelia galvą ir iš savo nasrų ištreškia 
skruzdinės rūkšties srovę, pasiekiančią apie 12—13 cm atstumo punktą. 

Imkime tokius ginklus, kaip lankas bei strėlės (saidokas), šautuvas ir 
kiekvienas kitas ginklas, kuris išmeta šovinį Manytum, kad tai tik žmo- 
gus juos galėjo sugalvoti. Bet net ir šiokius ginklus gamta jau buvo iš- 
radusi anksčiau, kaip žmogus. Antai, šaunamaisiais (— medžiagą metamai- 
siais) ginklais naudojasi daugelis augalų ir gyvulių. Tur būt nuostabiausį 
čia pavyzdį rodo medžiojamasis šautuvas Indijos vandenyse gyvenančios 
žuvies, vadinamos žuvimi šauliu (Zoxožes j/culuror). |os svarbiausią maistą 
sudaro vabzdžiai, prisilaikantieji ant augalų lapų netoliese vandens pavir- 
šiaus.  Kalbamoji žuvis, negalėdama tų vabalų tiesioginiu būdu pasiekti, 
juos šaudo lygiai taip, kaip kiekvienas medžiotojas nudeda savo grobį iš 
tolo. Ta žuvis įryja vandens, o paskui savo žiaunomis taip stipriai ir 
taikliai jį iššvirkščia, kad retai kuomet nepataiko į nužiūrėtąjį vabzdį. 

Medicinoj vartojami įšvirkštimo švirkštai sugalvoti tik prieš pusę šim- 
to metų ir tuo tikslu, kad galima būtų į kraują įleisti skausmus tildančio 
skysčio. O gamta šį išradimą jau turėjo daug anksčiau. Tiktai gamta sa- 
vąjį švirkštą pripildė nuodų, kuriais naudojasi gintis kai kurie jos padarai. 
Gyvatės barškuolės, kobros ir kitų nuodingųjų gyvačių nuodingieji dantys 
veikia (funkcionuoja) tuo pačiu principu, kaip infekcijos (įšvirkštimo) švirkštai. 

Infekcinėmis adatomis ginkluotos taip pat bitės, širšės ir kai kurios 
skruzdžių rūšys; tos jų adatos (gyliai), įdurdamos kitų vabzdžių kūną, juos 
užmuša, o žmogui padaro nemalonaus skaudėjimo (sugėlimo). 

Kad ir gamta labai dažnai tūlą mūsiškių išradimų jau buvo pirmiau 
turėjusi, tačiau žmogus savus išradimus tik retais atvejais yra padaręs imdamas 
pavyzdį iš gamtos. Tačiau taip yra atsitikę pirmą kartą statant kristalinius 
Londono rūmus; tai buvo pirmutinis tik iš plieno ir stiklo pastatydintas 
trobesys, koki dabar visur statomi fabrikams ir geležinkelių salėms. 

1854 metų parodai Londone turejo būt pastatydintas didelis trobe- 
sys, bet nė vienas architektas neįstengė nubraižyt tokio plano, kuris 
būtų patenkinęs visus statomus reikalavimus. Staiga vienas sodininkas, 
Juozas Paxton'as, stambiais bruožais nubraižė projektą, paremdamas įį 

visai nauju principu. Jis buvo detaliai išstudijavę vandeninio augalo Vicžo- 
ria Regia milžiniškus lapus, kurių kai kurie gali pakelt net mažą vaiką, ir 
suradęs tų lapų keliamosios jėgos stiprumo paslaptį. Paxton'as tat nuko- 
pijavo didžiųjų lapų atramų santvarką, jų vietoj įstatė plieninius atramus, 
o tarpus užpildė stiklu, ir kristaliniai rūmai buvo baigti. Tuo būdu šis, iki 
tol niekam nežinomas, sodininkas savo originalia ideja pagarsėjo kaip archi- 
tektas; bet tą ideją, matėme, jis buvo paėmęs iš augalo. 

Kiekvienas žino, kad tvanki vasaros diena po staigios audros atvėsta. 
Fizikas žino ir dėl ko taip yra: oras atvėsta dėl to, kad susivartoja karštis, 
buvęs reikalingas paverst garais dabar lietaus pavidalu išlytą vandenį. Kai 
kurios substancijos, tokios kaip amoniakas ir anglirūkštė, garuodamos su- 
vartoja daugiau šilimos kaip vanduo ir dėl to labiau atvėsina aplinkumą. 
Šį faktą žmogus panaudojo dirbtiniu būdu ledui pasidaryti (Plačiau apie 
tai galima rasti inž. Sulco straipsny „Dirbtinis šaltis ir dirbtinis Tedas“. 
Kosmos 1932, 57—83 pusl. su 23 brėžiniais). 

Tačiau gamta garuojančios angli/ūkštės ir garuojančio vandens veiki- 
mą senai panaudojo vieno Indijos augalo konstrukcijoj. Siam vijokliniam 
augalui dažnai tenka kęsti nuo sausros. Kad galėtų ilgiau pasilaikyt iš oro 
gaunamą vandenį, jis naudojasi vėsinamuoju aparatu. Kai kurie jo lapų 
turi karafos pavidalą. Nuo stiebo iki šios karafos dugno eina ilga išsiša- 
kojusi šaknis.  Karafos vidinė sienelė išskiria vandens ir anglirūkštės. Kai 
šis vėsinantis mišinys garuoja, tai temperatura karafoj krinta ir dėl to oro 
drėgmė nugula ant karafoj esamos šaknies, nuo jos nuteka ant karafos dug- 
no, ir paskui tas vanduo sunaudojamas augalo reikalui. Pr. Dovydaitis 


Ar galima iš nagų pažinti žmogų sergant džiova? 


Vienas New Yorko gydytojas, Dr. A. G. Hahn, ištyrė sunkiai džiova 
sergančių 50 žmonių nagus ir įsitikino, kad jų visų nagai kriaupuoti, išrai- 
žyti išilginėmis vagelėmis. Paskui jis ištyrė nagus 50 žmonių džiova sirgu- 
sių, bet visai pasveikusių. Jų nagai pasirodė esą visai lygūs. Be to, jis 
pastebėjo, kad visų džiovininkų nagai yra melsvos spalvos ir juo sunkesnis 
ligonis, juo tas melsvumas tamsesnis. 

Paskaičiusi šią žinią, peržiūrėjau su didinamuoju stiklu 20 žmonių 
(savo šeimos narių ir pažįstamų, visai sveikų žmonių) nagus ir štai ko- 
kių išvadų teko padaryti: dešinės rankos pirštų nagai, išskiriant nykštį, visi 
lygūs. Kairės rankos visų pirštų nagai ir dešinės nykščio nagas daugiau 
ar mažiau ruožuoti. Mano manymu, tai yra todėl, kad dešine ranka dirbdami 
daugiau duodame progos jos pirštų nagams nusitrinti, o nykščio nagas, dėl 
savo padėties, nudyla mažiau. Taip pat kairės rankos pirštų nagų paviršius 
mažiau nusitrina, todėl jame esantieji nelygumai pasidaro didesni. Tai gali- 
mas daiktas, kad Dr. Hahn'o pacientų nagų kriaupuotumo ryšys su tuber- 
kulozu nėra fiziologiškas, bet tik atsiiiktinas, nes ilgai sirgusių silpnų ligo- 
nių nagai neturi progos nudilti. = 

Kitas dalykas — melsva nagų spalva. Cia tuberkulozo fiziologiškas 
ryšys su nagų spalva visai galimas, nes plaučiais sergančių kraujas negali 
gauti užtektinai deguonies. O jau senai yra žinoma, kad kraujas, kuriam 
trūksta deguonies, pasižymi melsvu atspalviu. A. Prielgauskienė 


—————————————— 


GAMTOSDRAUGAS 


Popularus „Kosmo“ skyrius 
1935 metų Vasario mėn. 


Iš ko susideda Saulė ir žvaigždės? 


Dr. P. Slavėnas, Kaunas 


Apie Saulės ir žvaigždžių sudėtį pavyksta - sužinoti tiriant jų šviesą 
spektroskopu. Dar 17-me šimtmety didis anglų mokslininkas Newto n'as 
(sk. Njutonas) nurodė, kad Saulės: šviesa, pereidama pro stiklinę prizmą, 
skyla į įvairios spalvos spindulius: gaunamoji įvairių spalvų juosta vadi- 
nama šviesos spektru. 

Ilgainiui šitas reiškinys buvo giliau ištirtas. Pereitojo šimtmečio pra- 
džioję buvo išaiškinta, kad šviesa susideda iš tam tikrų, įvairaus ilgio ban- 
gų. Šviesos spalva yra susijusi su bangos ilgiu, Trumpesnės bangos tei- 
kia akiai vyšninės (violetinės) spalvos įspūdį, ilgesnės — duoda mėlyną, 
žalią, geltoną ir pagaliau raudoną spalvą. Saulės šviesa — tai įvairių bangų 
mišinys. Įvairūs spinduliai, praeidami pro stiklinę prizmą, nevienodai persi- 
laužia: raudonieji spinduliai — visų mažiausiai, vyšniniai — visų daugiausiai. 
Saulės šviesa skyla į savo sudėtines dalis, ir taip atsiranda šviesos spektras. 

Tas pats reiškinys kartais įvyksta gamtoje: lietaus lašai taip pat gali 
skaidyti Saulės spindulius; kuomet tai įvyksta, atsiranda visiems žinomas 
reiškinys, lietuviškai vadinamas Vaivorykštė, arba Laumės juosta. 

Ilgainiui, vietoje paprastų stiklinių prizmų, padirbdinta kitokių, kur kas 
tobulesnių įrankių šviesai skaidyti — vadinamųjų spektroskopų. Prasidėjo 
tolesni svarbūs atradimai. Pasirodė, kad Saulės spektras nėra kažkoks ly- 
gus, tolydinis įvairių spindulių rinkinys: jame buvo surasta aibė tamsių |i- 
nijų — tarytum siaurų spragų. Tas pat ir žvaigždžių spektruose. 

Pereitojo šimtmečio vidury du vokiečių fiziku Kirchhoff'as ir Bun- 
sen'as, padarę laboratorinius bandymus su įvairiomis medžiagomis, nusta- 
tė kelis svarbius dėsnius. Tarp kita ko teko pripažinti, kad kiekvienas che- 
minis elementas, būdamas dujų stovyje, gali skleisti arba sugerti (absor- 
buoti) tik tam tikro (savotiško) ilgio bangas. . Todėl šviesos sudėtis rodo, 
iš ko susideda šviečianti medžiaga. Pavyzdžiui, užtenka įkišt į liepsną kad 
įr truputį paprastos valgomosios druskos, kaip tuojau liepsnos spektre pasi- 
rodo tam tikra linija, priklausanti metalui natriui, kuris, kaip žinoma, įeina į 
druskos sudėtį. Spektro tyrimas, arba spektro analizė, pasirodė nepaprastai 
naudinga chemikams. Kaitinant bet kurį mineralą, arba įdedant jį į lieps- 
ną, tuoj galima spektroskopu patirti, iš ko tas mineralas susideda. Lygiai 
taip pat astronomai sprendžia apie karštų dangaus kūnų sudėtį. Spektrų 
analizė astronomui yra dar svarbesnė kaip chemikui, nes astronomas ir ne- 
turi kitokių tyrimo priemonių, tuo tarpu kai chemikas galėtų apsieiti ir be 
spektroskopo. 

Dabar panagrinėkime, kaip susidaro Saulės spektras. Saulės paviršius 
susideda iš kelių sluoksnių. Tas sluoksnis, kuris duoda daugiausia švie- 
sos, vadinamas totosiera. Tenai esama didžiulio karščio (apie 60000 C) ir 

nemažo spaudimo. Fotosfera nėra permatoma; taigi, ji yra žemiausias sluo- 
ksnis Saulėje, kurį siekia žmogaus žvilgsnis. Įvairios medžiagos fotosfero- 
je, būdamos gerokai suspaustos, netenka savo charakteringų spinduliavimo 
savybių: jos skleidžia įvairių įvairiausias bangas, ir tokiu būdu duoda švie- 
sų, tolydinį spektro pagrindą. Iš tos šviesos galima spręsti tik apie tem- 
peraturą. 

Saulės fotosierą dengia retesnė atmosfera, kur įvairių medžiagų garai 
nenustojo savo požymių, skleisdami arba sugerdami tik tam tikro ilgio. ban- 
gas. Žemutinėje Saulės atmosferos dalyje —vadinamame „apvertimo sluoks- 
nyje“ (apverčiamajame, arba reversijos, sluoksnyje) — atsiranda spektro linijos. 
Saulės atmosfera susilpnina kai kuriuos spindulius, einančius pro ją iš 
iotosferos. Taigi, spektre atsiranda tamsesnės spragos — spektro linijos, 
liudijančios Saulės atmosferos sudėtį. 

Aukščiausia Saulės atmosferos dalis — vadinamoji chromosfera — yra 
taip reta, kad paprastam Saulės spektrui mažai daro įtakos. Bet per užtemi- 
smus, kai Mėnulis uždengia visą Saulę, išskyrus pačius kraštus, chromo- 
sfera išeina aikštėn, tarytum koks raudonas žiedas. Tąja proga galima stebėti 
jos spektrą ir tirti jos sudėtį. 

Spektroskopiniams tyrimams prasidėjus, Saulės spektre tuoj buvo pa- 

matyta daugybė linijų. Pasirodo, kad Saulėje esama vandenilio, geležies, 
natrio, kalcio, aluininio ir kitų žinomų cheminių elementų. Pasitaikė Saulės 
spektre taip pat ir nežinomų linijų. Antai, per Saulės užtemimą 1868 metais 
Saulės chromosieros spektre buvo pastebėta nežinoma linija. Tuoj buvo 
padaryta išvada, kad ji priklausanti dar nežinomam cheminiam elementui, 
kuris buvo pavadintas heliu (iš graikų žodžio hėlios — saulė). Praėjus 
apie 30 metų, anglų chemikas Ramsay (sk. Ramzi) surado tą patį helį Žemės 
ore labai mažu kiekiu. 
i Bet Saulės spektre nebuvo surasta linijų, priklausančių kai kurioms 
Žemės medžiagoms. Pavyzdžiui, galėtų atrodyti, kad Saulėje nesą nei aukso, 
nei chloro, nei gyvsidabrio. Tokių medžiagų yra gana ilgas sąrašas: nė 
viena jų nepalieka pastebimų žymių Saulės spektre. Tačiau būtų labai neat- 
sargu tvirtinti, kad Saulėje tų medžiagų ir tikrai nėra. Gali būti labai įvairių 
priežasčių, dėl kurių kai kurie cheminiai elementai darosi nepastebimi. 
Chloras, bromas, auksas ir daug kitų medžiagų turi savo ryškiausias spektro 
linijas nematomoje spektro dalyje — tarp ultra vyšninių spindulių, kurių 
nepraleidžia Žemės atmosfera. Elementas cezis, atvirkščiai, turi savo svar- 
biausią liniją tarp ilgų, infraraudonų spindulių, kurie taip pat blogai pra- 
siskverbia pro Žemės orą. Pagaliau, daugelio elementų spektrai dar nėra 
pakankamai ištirti, kad galėtume apie įuos bet ką griežtai tvirtinti. Kur kas 
daugiau yra pagrindo manyti, kad Saulėje yra tie patys cheminiai elemen- 
tai kaip ir Žemėje. 

Pastaraisiais laikais cheminis Saulės tyrimas daromas ne tik koky- 
biniu, bet ir kiekybiniu atžvilgiu. Dedama pastangų sužinoti, kiek nuo- 
šimčių įvairių medžiagų yra Saulėje. Tai nėra iš karto aišku. Kai kurios 
cheminės medžiagos, pavyzdžiui natris, net ir labai mažu kiekiu duoda ryš- 
kias spektro linijas. Ir atvirkščiai: pasitaiko elementų, kurie tarytum nenori 
duoti žinių apie save. Spektro linijų ryškumas pareina ne tik nuo procen- 
tinio medžiagos kiekio, bet ir nuo kitų veiksnių, būtent, nuo temperaturos 

ir spaudimo. Priėmus visa tai dėmesin pasirodo, kad Saulėje yra daug 
vandenilio, kalcio, silicio, geležies ir kitų, gerai žinomų Zemėje elementų. 
Žemės plutoje, kaip žinoma, vyrauja silicis, kalcis, aluminis, magnis. Žemės 
gelmės susideda, tur būt, daugiausia iš geležies ir nikelio. Visų šitų me- 
džiagų gausiai pasitaiko ir Saulėje. Skirtumas yra tik tas, kad Saulėje turi 
būti, palyginti, labai daug lengvųjų dujų — helio ir vandenilio. Zemėje tų 
dujų nuošimtis yra kur kas mažesnis. Tai yra dėl to, kad Zemė, būdama 
mažesnė už Saulę, nepajėgia savo trauka sulaikyti labai lengvų elementų. 
* 


* * 

Dabar paklauskime, iš ko susideda žvaigždės? Žvaigždžių spektrai 
pasirodo labai įvairūs. Vienur, panašiai kaip Saulės spektre, matoma dau- 
gybė plonų linijų, priklausančių daugiausia įvairiems metalams. Kitur ma- 
tomos tik kelios linijos. Dar kitur, spektras atrodo plačių tamsių juostų 
perskirtas. Galima būtų pamanyti, kad žvaigždės labai skiriasi savo sudė- 
timi. Bet, dėmesingiau panagrinėjus, pasirodo, kad spektro išvaizda visais 
atvejais pareina daugiausia nuo temperaturos ir iš dalies nuo spaudimo 
žvaigždės atmosieroje. Esant nevienodoms temperaturoms, įvairūs chemi- 
- niai elementai pasireiškia nevienodai. Labai karšiose žvaigždėse, kurių 
temperatura siekia 20.0000 C, už vis aiškiau matomas helis; o kitos medžia- 
gos vos tepajėgia duoti pastebimų spektro linijų.  Žemesniose tempera- 
turose helis tarytum netenka jėgos; už tat išeina aikštėn visoki metalai. 
Dar žemesnės temperaturos raudonose žvaigždėse cheminiai elementai 
pradeda jungtis; tatai taip pat palieka spektre savo žymių. Tačiau pro- 
centinis įvairių cheminių elementų kiekis visais atvejais turi būti gana vienodas. 

Koks gi yra tų medžiagų stovis? Turime suprasti, kas darosi žvaigž- 
dėse, turėdami galvoj jų aukštą temperaturą. Iš dalies tai galime patirti 
fizikos bandymais. Tiesa, žvaigždės yra labai karštos; tačiau jų tempera- 
tura toli gražu nėra nepasiekiama technikos priemonėmis. Pavyzdžiui, pa- 
talpinus elektros lanką (kitaip vadinamą — Volto lanką) į suspaustas du- 
jas, galima turėti daugiau kaip 50000 C karščio. Taigi, nedaug trūksta 
iki Saulės temperaturos. Kita priemonė aukštai temperaturai gauti — tai 
vielų sprogdinimas elektros pagalba. Labai stipri elektros srovė iš karto 
paleidžiama per trumpą, ploną vielą. Įvyksta, kaip sakoma elektrotechni- 
koje, „trumpas sujungimas“: viela iš karto baisiai įkaista ir pavirsta garais; 
elektros srovė tuoj nutrūksta. Per tą akimirksnį temperatura kartais gali 
prašokti 30.0000 C, — taigi daugiau, kaip karščiausių žvaigždžių atmosierose. 

Ką gi galima būtų pasakyti apie medžiagų stovį tokiame karštyje? — 
Visų pirma netenka abejoti, kad, temperaturai kylant, po viens kito išsi- 
skirsto visi cheminiai junginiai. Galų gale lieka tik grynų cheminių ele- 
mentų mišinys. Gerai žinome, kad organiniai junginiai, pavyzdžiui cukrus, 
jau kelių šimtų gradų karšty išsiskaido į anglį, vandens garus ir t. t. Van- 
dens garai tarp 900 ir 1000 gradų ima savaime skilt į vandenilį ir deguonį. 
Toks pat likimas, temperaturai kylant, laukia visus kitus cheminius jungi- 
nius. Daugiausia atsparumo rodo kai kurie angliavandeniliai, cianas, kar- 
bidai, o taip pat kelių metalų oksidai, pavyzdžiui — titano oksidas, cirkono 
oksidas ir kalkės. Šitų junginių žymės pasitaiko raudonų žvaigždžių spek- 
truose, o taip pat Saulės dėmių spektre. Bet jau Saulės fotosferoje, kur 
temperatura siekia 6000 gradų, ir čia suminėtos medžiagos žymia dalimi 

Visiems žinoma, kad materialistinio evolucionizmo tikėjimas visą žmogų 
laiko esant evolucijos keliu išsiplėtojusį iš žemesnio gyvulio ir dėl to nuo 
gyvulio skirtingą ne kokybiniu, bet tik kiekybiniu atžvilgiu. Sis tikėjimas 
turi iriš jo išvedamų dogmų. Viena tokių dogmų — tai kad vadinamas pri- 
mitivinis, arba pirmovinis, bekulturis (tiksliau būtų pasakyt — becivilizacinis) 
žmogus yra tokia būtybė, kuri prie gyvulio stovi daug arčiau, kaip vadina- 
mas civilizuotas europietis ar amerikietis. Siokia dogma tiesioginai eina iš 
sakytojo tikėjimo: jei žmogus kilęs iš žemesnio gyvulio, tai primitiviniame 
žmoguje gyvulio būtybės dar turi būti daugiau, kaip civilizuotame žmogu- 
je, kuris jau esąs pažengęs tolyn nuo gyvulio, tapęs „tobulesnis“ ir vis 

turi skilt į savo elementus. Karštesnėse žvaigždėse cheminių junginių, vei- 
kiausiai visai nėra. 

Pakankamai žemoj temperaturoj kiekviena medžiaga pasidaro kieta. 
Temperaturai kylant, kieti kūnai virsta skysčiais, o skysčiai — dujomis. 
Taigi, kiekvienas kūnas, kylant temperaturai, anksčiau ar vėliau pavirsta 
dujomis. Didelis spaudimas kiek sutrukdo šilą procesą; tačiau sustabdyti 
jo negalima jokiomis priemonėmis. Pavyzdžiui, vanduo normaliose sąly- 
gose (vienos atmosteros spaudžiamas) verda 1000 temperaturoj. Uždarame 
katile, dideliai spaudžiamas vanduo, kad jis užvirtų, reikalingas aukštes- 
nės temperaturos. Tačiau, 3050 gradų temperaturoj vanduo virsta dujomis, 
nepaisant bet kokio spaudimo. Sita riba vadinama kritiška vandens tem- 
peratura. Kiekvienas cheminis elementas taip pat turi savo kritišką tempe- 
raturą. Ją pasiekus, medžiaga vis tiek virsta dujomis, nepaisydama jokių 
apystovų. Žvaigždžių atmosferose, kur spaudimas nėra didelis, įvairios me- 
džiagos lengvai pavirsta dujomis. Einant gilyn, spaudimas auga, bet taip 
pat auga ir temperatura. Todėl ir tenai vyrauja dujų stovis. Gal tiktai 
Saulės dėmėse, o taip pat šaltesniose, raudonose žvaigždėse kai kurios 
medžiagos galėtų suskystėti ir sudaryti lašų debesis. Tačiau ir ten didelė 
medžiagos dalis yra tik karštos dujos. 

Taigi, aukšta temperatura žvaigždėse paverčia medžiagas dujomis ir 
suskaido cheminius junginius. Maža to: didelio karščio veikimu, pradeda 
irti net patys cheminių elementų atomai: nuo jų atskyla po viens kito nei- 
giamai įelektrintos dalelės — elektronai. Įvyksta, kaip sakoma, atomų ioni- 
zacija. Sprendžiant iš spektrų, ionizacija pasireiškia jau žvaigždžių atmo- 
sierose — ypač karštose žvaigždėse. Žvaigždžių gelmėse tas pats reiški- 
nys turi būti dar didesnis, ir sunku įsivaizduoti, kokia medžiagos būklė 
tenai vyrauja. Siuo klausimu įvairios teorijos dar nemažai skiriasi. Vieni 
mokslininkai (kaip antai, Emden, Eddington ir kiti) išvedžioja, kad 
žvaigždės susideda perdėm iš dujų; kiti (kaip Jeans) leidžia, kad kiek- 
vienos žvaigždės viduje turi būti skystas arba net kietas branduolys. 
Esamųjų mokslo duomenų dar nepakanka šiam ginčijamam klausimui iš- 
spręsti, 

einąs „iš tamsios praeities į šviesią ateitį“. Pats didžiausias evolucionizmo 
šulas 19-me šimtmety Karolis Darvinas (Charles Darwin) savo veikale 
apie žmogaus kilmę net paskelbė visam pasauliui pats savo akimis matęs 
primitiviojo žmogaus tą baisųjį žvėriškumą, kuris jį taip nuteikęs, jog jis 
ir po daugelio metų paskui dar sakė bevelijąs kilt iš karžygiškos, savo drau- 
gą gelbstinčios bezdžionaitės, kaip iš visokių žiaurumų kupino laukinio. 

Savo šiokį sprendimą apie primitiviuosius žmones Darvinas ištarė pa- 
siremdamas tuo savo neva patyrimu, kurį jis buvo gavęs plaukdamas lai- 
vu paliai vadinamus Ugrių žemės krantus (piet. Amerikoj). Mat, toj savo, 
prieš 100 metų ailiktoj ir visam jo gyvenimo darbui lemiamoj, kelionėj ap- 
link Žemę kalbamasis gamtininkas turėjo galimumo vienai kitai valandai išlipt 
į Ugnų žemės krantą ir jame susitikt su vietos primitiviniais gyventojais *. 

Ugnų žemės primitiviesiems, berods „civilizuotų“ europiečių jau bai- 
giamiems išnaikinti, gyventojams Darvino nuplėštą šlovę šiandien yra grą- 
žinę Martinas Gusindeir Vilhelmas Koppers, pagrindingai ty- 
rinėję jų gyvenimą protarpiais maždaug per ketverius metus (nuo 1918 — 
19 m.) (plačiau visais šiais klausimais galima rasti „Sotero“ 1930 m. 2—8 
pusl. ir „Ateities“ 1929 m. 10-me n-ry). Sioj vietoj aš noriu su „Gamtos 
Draugo“ skaitytojais pasikalbėti apie tokius pat pačius seniausius, t. y. pri- 
mitiviausius, pačius pirminius Australijos gyventojus, pasinaudodamas pra- 
džioj minėtuoju straipsniu. Šio straipsnio autorius patsai gyvena Aucklan- 
d'e, Naujojoj Zelandijoj, taigi australiečių gyvenimą bus gerai pažinęs. Cia 
tat ir patiekiu jo straipsnio ištraukų jo paties ir mintimis kalbėdamas. 

Iš visų mažai pažįstamų žmonių rasių, Australijos pirminiai gyventojai 
yra mažių mažiausiai pažįstami. Taip yra vyriausiai dėl to, kad jie nėra ka- 
ringai nusiteikę nei savo prigimtimi nei tradicijomis, ir kad jie ramiai vis 
traukiasi tolyn nuo baltųjų gyventojų, kurie savo sodybas nuo pajūrio vis 
stumia tolyn į šalies gilumą. Kiti šių kraštų senieji gyventojai, kaip antai, 
maori, zulu, raudonodžiai indėnai, energingai priešinosi baltiesiems jų už- 
puolikams ir iš tų įsibrovėlių išsikovojo bent teorinę teisę gyvent savo 
gimtojoj žemėj. Tuo tarpu Australijos juododis (nigeris) pasišalino iš savo 
gyventos žemės be jokio pasipriešinimo. Pirminiai gyventojai dabar yra iš- 
nykę iš visų Australijos valstybių (jei neskaityt jų dar kur likus kokią sau- 
ją). Jų dabar esti tik vakarinėj, žieminėj ir centrinėj Australijoj ir Gueens- 
land'e (Karalienės žemėj). Iš visa gal būt jų dar yra kokios septynios ar 
aštuonios dešimtys tūkstančių. Tasmanijos salos juododžiai gyventojai, 
buvę dar primitivesnės rasės kaip Australijos kontinento seniausi gyvento- 
jai, jau yra visi iki vieno išmirę. Dabar stengiamasi sustabdyt kontinento 
vietinių gyventojų išmirimą.  Dėlto valdžios ir misijonierių įrengtos stotys 
rūpinasi juos apsaugot kiek dar jų likę. 

Dar iki palyginamai neseno laiko Australijos vietiniai gyventojai buvo 
laikomi kaip žemiausias žmogaus tipas ir dvasiniu ir kūniniu atžvilgiais. 
Dabar nuo šiokios pažiūros atsisakyta ir keliama aištėn, kad ir šie žmonės 
galį pakilt aukštesnėn kulturon. Pirmiau buvo jau perdaug mielai tikėta, 
kad kulturėti jie nesugebą dėl savo menkų dvasinių sugebėjimų.  Tyrinėji- 

* Šios kelionės dienoraščio pilną tekstą iš rankraščio dar tik nesenai pirmą kartą 

mas tačiau parodė, kad šiokia pažiūra nesutinka su tikrove. Baltųjų tarpe 
išaugęs ir išauklėtas Australijos juodukas labai veikiai pasisavina visas ži- 
nias. Jis gali būt tiek pat išmokslintas, kaip ir baltųjų vaikas. 

Aš kartą — sako Davison'as—dalyvavau paskaitoj, kurią skaitė vienas 
grynos rasės Australijos pirminių gyventojų. Jis korektingai ir mikliai kal- 
bėjo angliškai, jo kalba buvo nepaprastai vaizdinga (lyginant ją ne su jo 
rasės draugų kalba, bet su vidutiniškomis baltųjų kalbėtojų kalbomis). Tū- 
las vietos gyventojų labai lengvai įvalioja klasikinę muziką ir skambina ga- 
na tobulai; iš kitų išeina stiprūs mechanikai ir matematikai. Kai kas gal pa- 
sakys, kad čia tik gamtos kaprizai, kadangi tik labai nedaugelis vietos gy- 
ventojų pasiekia tokio laipsnio. Bet tai nesutinka su tikrove, nes jų tik ne- 
daugelis ir tetur galimumo mokslintis; bet to nedaugelic didelis nuošim- 
tis parodo turį didelių dvasinių sugebėjimų. 

Kuri tad yra priežastis, kad primitivioj buklėj gyveną Australijos pir- 
miniai gyventojai stovi žemai kulturiniu (tiksliau pasakant, civilizaciniu) 
atžvilgiu? Atsakymą randame dirstelėję į tas gamtos apystovas, kuriose jiems 
tenka gyventi. Australiečiams jų kovoj dėl būvio stigo daugelio to, kas, pav., 
Europos (primitiviųjų, ledynų gadynės) žmonių gyvenime vaidino lemiantį 
vaidmenį. Europiečiui, antai, teko grumtis su pavojingais žvėrimis—urviniais 
lokiais, taurais, liūtais ir hijenomis, o australiečiui tokių kovų kovoti neteko. 
Be to, šalia jo nebuvo jokios aukštėsnės už jį rasės, su kuria jis būtų ga- 
lėjęs pasimėgint savo stiprumu ir vikrumu. Proto aštrinimas Europos rasėms 
buvo gyvenimo būtinumas, o australiečio protas neturėjo reikalo plėtotis. 

Dar kita priežastis, tai kad Australijoj nebuvo jokių galimumų prijau- 

(bastūniškas) gyvenimas, pareinąs nuo laukinių paukščių ir žuvų gausumo 
ar trūkumo, sukliudė čia išsiplėtot ir statybos menui. Pastogė, kokios vietos 
gyventojas yra reikalingas, yra mia-mia, t. y. iš medžių šakų suraizgaliota 
laikina priedanga nuo vėjo ir saulės. Tačiau kur išradimo motina buvo rei- 
kalas (vargas), ten australietis parodė nemenko išmislumo, ir kasdienio maisto 
rūpestis visai savotiškai paaštrino jo protą. 

Gerai yra žinomi kai kurie australiečių ginklai, toki kaip bumerangas 
ir metamoji lazda jietims svaidyti. Visiems geriausiai žinomas bumerangas, 
turįs pusmėnulio pavidalą, vieną šoną paplokščią, kitą lengvai išgaubtą ir su 
išilgai padarytu įrėžimu. Šiokios konstrukcijos dėliai aukštyn mestasis bu- 
merangas, du ar tris kartus apsisukęs ore, nukrinta vėl prie metusio kojų. 
„Sioks bumerangas skiriamas ne grobiui numušti. Grobiui mušti vartojami 
sunkesni, įvairiausių pavidalų bumerangai, kurie prie metusiojo nesugrįžta. 
Grįžtąs bumerangas daugiausiai vartojamas kaip žaislas ir sporto įrankis. 
Tačiau jis kai kuomet panaudojamas ir medžioklei. Vieną įdomų jo pritai- 
kymą ir paukščiams gaudyt Davison'ui papasakojęs vienas pietinės Austra- 
lijos vetinis gyventojas. 

Paupiais dažnai esti žiogių (lagunų). Tai yra senos upių vagos da- 
lys, kurios vandens užliejamos potvynio metu. Upei grįžus prie normalaus 
vandens aukščio, žiogiai telkšo nuo upės atskirtų ežeriukų pavidalu. Juose 
įsigyvena daug ančių ir kitų vandeninių paukščių. Tiems paukščiams gaudyti 
vietos gyventojai pridirba tinklų iš stiprių medžių žievės plaušų ir priraiz- 

Kilbukas — visiems pažįstama, nedidelė mūsų krašto žuvelė, kurios 
meškeriojimu daugelis jaunų žuvautojų pradeda žuvų gaudymo pamėgimą. 
Jisai turi pailgą ir apvalų, arčiau galvos kiek storesnį, o uodegos galan 
laibėjantį kūną. Galvą kilbukas turi podidę ir storoką, kaklą ir viršugalvį 
iškilius. Akys didelės, šonais padėtos ir auksinės — gelsvomis arba gelsvai 
pilkomis rainutėmis; pakankamai žvalios ir greitai pastebi priešą. Prie- 
šakinės ir užpakalinės nosies angelės atsiveria bendroje duobutėje ir nuo 
vienos kitų atskirtos odos raukšle. Nasrų anga— apačioje snukio; lūpos mė- 
singos, žiomenys platūs, o jų kertelėse du, po vieną kiekviename šone, 
ūsu, kuriuodu priglaustu prie galvos vos tesiekia akis. Nugaros pelekas 
augštumu pralenkia savąjį ilgumą ir šalia minkštų spindulių turi dar keletą 
kietų; pauodegio pelekas nustumtas gerokai į užpakalį; uodegos pelekas 
giliai iškirptas. Ilgumo suaugę kilbukai tesiekia 12—15 cm, retkarčiais iki 
18 cm; svorio retkarčiais jie siekia ir ligi 100 g. Kūno paviršių dengia 
skujos, kurios didelės, plonos, minkštos ir netvirtai laikosi. Kūno spalvą 
kilbukas turi šią: nugara tamsiai pilko dugno su tamsiai žaliomis arba tam- 
siai mėlynomis dėmėmis, kurios ypatingai ryškios šonuose ir sudaro čio- 
nai išilginę juostelę; šonai šviesesni, o papilvė gelsvai balkšva; nugaros ir 
uodegos pelekai pamarginti juodai juosvomis dėmėmis gelsvame dugne. 
Bendrai imant, kilbukas — dugninė žuvelė, kuri savo kūno spalva darosi 
beveik nežymi, sunkiai pastebima jos gyvenamoje vietoje. 

Kartais tenka susidurti ir su tokiais kilbukais, kurie kuo-ne-kuo, ypa- 
tingai kūno spalva skiriasi nuo prieš tai duotų šiuo reikalui nurodymų. 
Tai turėkime galvoje, kad tokiais atsitikimais susiduriame su tam tikromis 
kilbuko atmainomis, kurios susidaro jį gyvenamosios vietos, maisto ir kt. 
aplinkybėms beveikiant. Gyvenamąją vietą kilbukas paprastai apsirenka to- 
kią, kad vanduo būtų tyras, o dugnas sėklus ir smėliu arba, dar geriau, 
žvyriu ir akmenėliais padengtas. Gilių ir žolėtų vietų nemėgsta, patinka 
jam sėklumos prie smėlio, bet dar dažniau jį gali sutikti besislapstantį kur 
nors prie akmenėlių arba dugno žvirgždelių. Paleistas į bet kurį upės 
duburėlį, tuojau pakyla arčiau vandens paviršiaus ir pakraščių. Sutinkamas 
bet kuriame nurodytų privalumų upelyje, upėje, ežeruose ir balose, net po- 
žeminiuose vandenyse. Sūraus vandens nemėgsta, bet upių žiotyse ir ties 
jūromis įsigyvena. Minta įvairia dugnine fauna: kirmėlėmis, šliužais, van- 
deninių vabzdžių vikšrais ir ktt Mėgsta pūvančią mėsą. Kai 1683 m. tur- 
kai gavo didelį smūgį prie Vienos miesto, ir kai jų nugalėtojai, kitaip ne- 
sugalvoję atsikratyti nuo kovoj kritusių žmonių ir arklių lavonų, suvertė 
juos Dunojun, tai kiek vėliau buvo pastebėta ties suverstais lavonais ir 
juose devynios galybės kilbukų, kurie džiaugėsi netikėtu grobiu. Paragauja 
kilbukas ir augalinio maisto, įvairių kripšlų ir pūvančių vandenyje medžia- 
gų, tačiau duonos, kaip tvirtina mūsų meškeriotojai, jisai neliečiąs. Alkani 
kilbukai grobį paprastai puola visu būriu ir varžosi dėliai jo, o būdami 
sotūs net nuo slieko, jų taip mėgiamo, nusisuka ir jo pagundai nepasi- 
duoda. 

Kilbukų nerštas įvyksta pavasarį (vienais nurodymais dar Kovo mėn. 
kitais — Gegužės mėn.) ir trunka apie 4 savaites. Prieš nerštą kilbukai da- 
rosi tamsesni, o sulaukus neršto patinų pakaušį, nugaros ir šonų skujas, 
krūtinės pelekų spindulius padengia smulkūs išbėrimai; odoje pasidaro 
nedidelių išaugų. Be to, prieš nerštą kilbukai, kurie žiemą gyveno ežeruo- 
se ir balose, eventualiai plaukia į upelius ir ieško čionai sėklesnių vietų. 
Suradę panašesnę vietą, jie šliaužioja čionai dugnu, trinasi į akmenis, nu- 
gara net iš vandens išsikiša ir, šerdami uodega į dugną, taip pliaukši, kad 
net aplinkui tos: vietos girdėti. Kiaušinėliai, kurių kiekviena patelė parū- 
pina 1000 —3000, esti mėlynos spalvos, mažučiai ir nedidelėmis krūvelėmis 
paliekami prilipinti prie akmenėlių arba vandeninių augalų. Per krūvelių 
mažumą jų nepastebi įvairūs priešai, ir tatai daro kilbuką pakankamai vislų. 
Nerštą baigę seniai kilbukai grįžta į ežerus ir kt. jų gyvenamas vietas, 0 
išsiritę iš kiaušinėlių jaunikliai minta įvairia gyvulinės ir augalinės prigim- 
ties mažuomene, sparčiai auga ir ligi rudens pasiekia 2 cm ilgio. Jaunikliai 
kilbukai paprastai vaikšto dideliais būriais. 

Kilbukas pakankamai visuomeniškai nusiteikęs ir dažniausiai sutinka- 
mas būreliais bevaikščiojant; retkarčiais pamatysi jį pavieniui, nuo kitų 2t- 
siskyrusį beplaukiojantį. Kaip minėta, pataikęs sėklią vietą jisai vaikšto 
paliai dugną, o jei vieta esti kiek gilesnė — kyla į vandens paviršių. Paste- 
bėta taip pat, kad mažesni, kokių 5 cm ilgumo, kilbukai turi paprotį prieš 
lietų vandens paviršiumi vaikščiot ir uodegytėmis pliaukšėti. Ramiai be- 
plaukiodamas paliai žvyrą ir akmenis, kilbukas prisiglaudžia retais atsitiki- 
mais ir prie žolių. Jei kilbukai kiek tolėliau paplaukia, tai, radę jiems pato- 
gesnę vietą, mėgsta joje kuriam laikui sustoti. Kai kurie neprityrę meške- 
riotojai mano, kad kilbukui stingą apsukrumo ir vikrumo; kiti jį net kvai- 
loku tinginiu pavadina. Daro tokio įspūdžio tiktai alkani kilbukai, kurie 
visu būriu puola grobį ir lengvai duodasi pagaunami. Tačiau sotus kilbu- 
kas, žiūrėk, slieko neliečia ir pavojų pajutęs vienu metu žybtelėja ir pra- 
nyksta. Alkani kilbukai, ypatingai kurie didesnio daro įspūdžio, kad jie 
junta paslėptą slieke kabliuką, visokiais būdais stengiasi tą slieką nunerti, 
suka aplinkui slieką ir, galop, jį nugnyba. Žiemos metu kilbukai gyvena 
gilesnėse ežerų ir upelių bei upių žiočių vietose. 

Kilbukus gaudo, daugiausia maži vaikai, meškerėmis, nedideliais ir tan- 
kiais tinklais arba šaudo nedidelėmis strėlomis, kuriomis taikoma nudėti pri- 
siglaudusi prie dugno žuvelė, o kad patogiau būtų taikyti, tai strėlos galas 
kišamas vandenin. Vietomis naktį, žibintuvais pasišviesdami, juos žeberklė- 
liais bado. Daugiausia jų pagauna meškerėmis, ir taip lengvai, kad net 
menkas, pradedantis meškeriotojas prigaudo jų pilną kibiriūkštį Paprastai 
ant nedidelio meškerės kabliuko pamaunamas taip pat nedidelis sliekas, ku- 
ris ir paleidžiamas su kabliuku kilbukų gyvenamoje vietoje ligi pat dugno: 
gaudoma žuvelė dugnu vaikšto. Kai kilbukas pradeda slieką imti, nereikia 
tuojau traukti, nes besivaržydami dėliai tariamojo grobio kilbukai meškerę 
tiktai timpsi, o ją nelaiku patraukus visi išbėgioja; paprastai meškerė trau- 
kiama tuomet, kai žuvelė pradeda ją vienodai į bet kurią šalį nešti. Bet... 
nevisuomet kilbuką ir pagausi; žiūrėk darmaniukas — taip: supykę vaikai jį 
pavadina — tampo, tampo meškerę ir, nutampęs slieką, pasišalina. Kai kurie 
meškeriotojai, pav. anglai, prieš gaudydami kilbukus, jų gyvenamoje vietoje 


Šapalas (Idus melanotus) 


Gim. dir. J. Elisonas, Panevėžys 


Sapalas pažinti ir nuo artimų jam žuvų, pav., kuojos ir kt. atskirti gą- 
lima iš akių spalvos ir kai kurių kūno pavidalo pažymių. Akis jis turi 
nedideles, gelsvas su tamsia dėme jų viršuje. Kūnas vidutinio ilgumo, ku- 
ris 4 kartus praneša jo aukštumą; šonais mažai tesuspaustas. Praužulnūs 
nasrai padėti snukio priešakyje, kakta plati. Nugara neiškili. Ryklės kau- 
luose dvi eili nuo 3 ligi 5 dantų. Skujos nedidelės, ir tuo jis skiriasi nuo 
artimos jam meknės (Sgualius cephalus). 

Šapalo kūno spalva esti labai įvairi ir pareina nuo daugelio aplinky- 
bių: vietos, meto, lyties, amžiaus ir kt. Dažniausiai nugara esti juodai mė- 
lyna arba juodai žalsva, ryškaus metalinio antspalvio; galva tokios pat spal- 


vos, auksinio antspalvio. Sonai mėlynai šviesūs, o pilvas palšas — sida- 
brinio antspalvio. Nugaros ir uodegos pelekai pilkai mėlynai violetiniai, o li- 
kusieji pelekai — rausvi. Pavasarį šapalo nugara esti pilkai juosva gelsvo 


atspalvio, o papilvė ryškiai sidabrinės spalvos; rudeniop jo kūnas tamsėja. 

Gyvenamąją vietą šapalas paprastai apsirenka ežeruose, upėse, tvenki- 
niuose ir, apskritai, visose vietose, kuriose jam nestinga gilaus, tyro ir šal- 
to vandens; vasarą jį gali sutikti ir arčiau krantų, kur nors žolėse arba pa- 
liai akmenis, o žiemai jis susikrausto į gelmes. 

Minta šapalas įvairia gėlųjų vandenų iaunos mažuomene: kirmėlėmis, 
vabzdžiais ir, rasi, net mažomis žuvytėmis. Vabzdžių, pav., laumės žirgų, 
musių ir kt., jis turi pakankamai progos prisimedžioti, kai tie, belekiodami 
paliai vandenį, patenka į jo paviršių. 

Pavasariop šapalai esti riebūs; jų patinai susilaukia priešnerštinio iš- 
bėrimo. Vienais nurodymais šapalų nerštas įvyksta  Balandžio— Gegu- 
žės mėnesių, o kitais net Birželio — Liepos mėnesių protarpi. Vienu 
žodžiu, šapalai neršti ankstyvą vasarą. Prieš nerštą jie pakyla dideliais bū- 
riais iš ežerų ir žemupių į aukštupius, ir čionai neršti smėlingose ir žvy- 
EST TE EI 
geležine mente prakasa dugną, drumsčia tenai vandenį, ir paskum meške- 
rioja: puolę drumzliname vandenyje grobio ieškoti kilbukai greičiau pakliūva. 

Pas mumis dauguma pagautų kilbukų, kai vaikai parneša juos namo, 
patenka katės vakarienei. Kai kurie žmonės kilbukus verda ir tiktai skun- 
džiasi, kad tai esąs vargingas valgis — nedideliais kąsneliais tepavalgomas. 
Galop, valgiui niekas rimtai jų ir negaudo. Senelis K. Klu k'as, minėdamas 
kilbuką, sako, kad jo mėsa esanti minkšta, gardi, sveika ir net ligoniams 
duotina. Pietinėse Europos dalyse kilbuką, kaipo gardų valgymą, kur-ne- 
kur brangina. Ūkiškoji jo reikšmė jokia, nors kai kur juos augina upėta- 
kių tvenkiniuose, kaipo maisto medžiagą šitai brangiai žuviai penėti. Taip 
pat ir mūsų ežeruose jinai tinka kitoms žuvims maistui. Pas mumis dau- 
gelis ir rimtų žuvautojų meškerioja kilbukus kaipo patogų jauką ešeriams ir 
lydžiams gaudyti. Peiktinas tiktai paprotys, kad pagautiems kilbukams, prieš 
paneriant ant palaidinio, nupiaustomi pelekai ir tuo žuvelė kankinama. 

Kilbukas sutinkamas žymesnėje Europos dalyje ir vakarinėje Azijoje. 
Pas mumis jisai visur paprastas. i 

ringose, augalais apaugusiose, vietose. Kiaušinėlių išneršiama daugybė, o 
dviem-trims mėnesiams praslinkus gali matyti daugybę mažučių šapaliu- 
kų, kuriuos gerokai praretina plėšriosios žuvys. Mano turėtais nurodymais 
šapalai neršti Balandžio mėn. gale — Birželio mėn. pradžioje. Įdomu bū- 
tų, kurių šiuo klausimu turi pastebėjimų mūsų krašto žuvininkai. Neršto 
metu nesupratingi mūsų krašto žuvautojai daugybę šapalų išnaikina, gau- 
dydami juos įvairiais įrankiais arba įvairių pakeliui į aukštupius kliūčių 
darydami. 

apalas atsargi, pakankamai baili, greita ir stipri žuvis, kuri paprasto- 
mis aplinkybėmis gyvena pavieniui arba nedideliais būreliais. Didelio pri- 
sirišimo tai pačiai vietai jisai neturi, nes nuolatos keliasi iš vienos vietos 
į kitą. Siltuoju metu šapalai gyvena lėkščiose vietose, kur nors vandenų 
aikštėse ir tiktai retkarčiais prisiartina į negilius krantus, o žiemą, kaip mi- 
nėjau, keliasi į gelmes. Pajutęs pavojų šapalas dumia tuojau kitur, iš po 
vienų karklų į kitus; rankom sugautas šapalas netaip lengva ištraukti, nes 
jis pakankamai stiprus ir lengvai iš rankų pasprunka. 

„ Sapalo mėsa ašakota, bet minkšta ir, kaipo maisto medžiaga, daugelio 
žmonių mėgiama; virinama sūriame vandenyje jinai įgyja gelsvos spalvos 
ir darosi panaši į lašišieną. (Gaudo šapalus įvairiais žuvavimo įrankiais, 
pav., meškerėmis, tinklais ir kt. Meškerėmis pas mumis daugiausia gaudo 
vaikai, kurie kabina prie meškerės kabliuko mėšlavabalius, ožiukus, žuvy- 
tes ir kt Pamatęs vyliojantį gabalą, šapalas puola ir godžiai praryja vy- 
lingą kąsnį: bebėgdamas tolyn jisai pajunta, kad kažkas duria į nasrus, dar 
smarkiau bėga, kabliukas dar labiau įsmenga, o žuvininkas tuo tarpų meš- 
kerę pakelia ir išmeta pagautą žuvį į krantą, atkabina ją nuo kabliuko ir 
kiša maišan. Lengva gaudyti šapalai ir tinklu, nes jie dažniausiai plauko 
arčiau vandens paviršiaus. Gaudo juos ir venteriais tuo būdu, kad pri- 
plaukia laiveliu prie kranto, suleidžia venterius vandenin ir taip juos iš- 
tempia, kad šapalai negalėtų sulįst į krantus. Paskum juos pabaido ir di- 
deliu kiekiu pagauna. (Gaudo juos tokiu būdu per nerštą ir, žinoma, tuo 
alina mūsų vandenis. Sapalai užauga ligi 80 cm ilgio ir 8 kg svorio, bet 
dažniausiai jie pagaunami 30 - 60 cm ilgio ir ligi 1—3 kg svorio. Didelių 
šapalų tačiau pagaunama labai maža, nes paaugusias žuvis žmonės tuojau 
išgaudo.. 

Šapalas dažna žuvis beveik visoje Europoje ir žymioje Azijos dalyje. 
Pas mumis Lietuvoje jisai sutinkamas pakankamu kiekiu daugelyje vietų. 


* 
* * 

Minėtinas šapalas orfa, arba mažasai šapalas (/dus minutus) — graži, 
gelsvos spalvos žuvis, kuri savo kūno spalva primena auksinę žuvytę. 
Orfą mėgėjai augina akvariumuose ir karpių tvenkiniuose, o kadangi orfa 
turi paprotį plaukyti tvenkiniuose arčiau vandens paviršiaus ir, pamačiusi 
žuvinį vanagą, tuojau neria į gelmes, ir tuo būdu, nelyginant įspėja karpius 
apie gręsiantį jiems pavojų, tai šitą žuvį karpių sargu praininė ir kai kas net 
tyčiomis karpių tvenkinių apsaugai augina. 

(Tęsinys ir pabaiga iš 22-jo puslapio) 

go jų tarp medžių upės pakrantėj. Netoliese šiaip užtaisytų kilpų tarp jų 
ir žiogio pasislepia būrys vietos gyventojų; o kiti, užėję iš priešingos pu- 
sės, prisiartina prie žiogio ir pabaido iš jo antis; tos pakilusios lekia į 
upės pusę. Tuomet pasislėpusieji australiečiai pašoka ir svaido aukštyn 
savo bumerangus. Bumerangai, iškilę viršum paukščių pulko, vartaliojasi 
kaip koki vanagai ir priverčia lekiančias antis nusileist žemyn. O belėkda- 
mas pažeme, kai kurios šmaukšt ir įkliūva į užtaisytus rezginius ir medžiotojų 
pigiai rankomis sučiumpamos. 

Australiečiai dar praktikuoja ir kitą savotišką paukščiams gaudyti bū- 
dą. Vietos gyventojas prisiriša ant galvos kuokštėtą medžio šaką arba ve- 
lėną su tankia žole, pasineria visas į vandenį lauke palikdamas tik akis ir 
nosies šnerves, kad galėtų kvepuot oru, ir pradeda imituot (pamėgždžiot) 
ant vandens plūduriuojančią medžio šaką arba žolės pluoštą. Taip užsi- 
maskavęs jis įslenka į plaukiojančių paukščių pulką, čiumpa už kojų pir- 
mąjį pasiektą, įtraukia jį po vandeniu, nusuka jam kaklą ir vėl paleidžia plū- 
duriuoti; paskui vėl taiko nutverti kita ir taip toliau. Taip jis daro iki pri- 
sigaudo tiek, kiek jam reikia. Šitai jam pavyksta nepabaidant kitų paukščių. 
2 Vietiniai australiečiai žemės nedirbo nė primitiviausiomis priemonėmis. 
Šitai tur būt galima paaiškint tuo būdu, kad, prieš baltiesiems įsibraujant į 
jų gyvenamas šalis, jie turėjo maisto perteklių ir žemės nedirbdami. Jie su- 
simala kai kurių žolių sėklas ir iš jų kepa bandutes. Bet jie niekuomet ne- 
galvoja, kad sėklas reikėtų pasėt ir javų derlių išsiaugint. 

Australietis yra ir sumanus žvejys. Upių sėkliose vietose ir jūrės įlan- 
kose gali dažnai pamatyti jo iš akmenų padirbdintus žuvims gaudyti ba- 
seinus (varžas). Į juos žuvys įvaromos, o paskui čia išbadomos jietimis. 

uvims gaudyti vietos gyventojai taip pat turi įvairiausių žeberklų, tinklų, 
harpunų ir spąstų. į 

Australijos senieji gyventojai gyvena susiskirstę giminėmis. (Giminės 
nuo vienos kitų labai skiriasi savo tarmėmis, taip jog dažnai vienos gimi- 
nės nariai nesusikąlba su kitos nariais. O betgi nesantaika tarp giminių retai 
tekylanti.  Australiečiai visai nekaringi. Jei kuomet tarp jų kyla kovų, tai 
tatai yra tik baudžiamosios ekspedicijos už bet kurio giminės papročio ar- 
ba vedybų įsakymo sulaužymą. O jei jau kyla karas tikra prasme, tai jis kariau- 
jamas laikantis tradicinių taisyklių, panašiai kaip dvikovėje. Kai tik tikslas 
pasiektas, tai kova nutraukiama ir abi pusės palieka prie to, kas buvo sutarta. 

Paskutiniu laiku misijonieriai įsitikino, kad primitivūs australiečiai nėra 
skirti išmirt, bet kad jie gali palikt gyvent-ir ateičiai, jei jiems bus suda- 
rytas galimumas gyvent. Patyrimas parodė, kad australietis gali būt puikus 
gyvulių augintojas, o protingai vadovaujamas jis gali būt išmokytas ir že- 
mę dirbti. Jis yra linksmos nuotaikos žmogus su palinkimu į jumorą ir 
labai pamilsta tuos, kurie elgiasi su juo draugiškai ir stengiasi jį suprasti. 

P. S. Gavęs progos. čia dar suminėsiu vieną seniausių Australijos pir- 
minių giminių, vardu Kurnai, labai įdomią savomis jaunimo šventinimo apei- 
gomis, kurias aprašė A. W. Howitt veikale „The Native Tribes of South 
East-Australia“ (London 1904); to veikalo rezultatų santrauką patiekė W. 
Schmidt S. V. D. knygelėj „Die geheime Jugendweihe eines australischen 
Urstammes“ (Paderborn 1923). Pr. Dovydaitis 


Puvimas—organinių medžiagų kitėjimas 
Prof. P. B. Šivickis, Kaunas 


Kiekvienas augalas ar gyvulys beaugdamas sudaro savo kūną, kuris 
susideda beveik išimtinai iš įvairių organinių medžiazų. Kada bet kurio 
augalo ar gyvulio paprastasis gyvenimas pasibaigia — o dažnai ir nepasi- 
baigus—jis miršta. Medis ar augalas nuvysta, ar vėjas jį nulaužia; gyvulys 
dvesia, o žmogus miršta. Jo gyvenimui pasibaigus, organinės medžiagos 
pasilieka beveik tokiame pat stovyje, kuriame jos buvo jam gyvenant. Bet 
taip tik iš viršaus žiūrint. Labai greitai jos pradeda keistis, pradeda pūti ir 
anksčiau ar vėliau, tinkamose sąlygose, iš to individo, kuris prieš kiek lai- 
ko išdidžiai augo, palieka tik vienos mineralinės arba neorganinės medžia- 
gos, o visa kita pražūsta. Kas su juo atsitinka? Atsakymas trumpas — kiti 
matomi ir nematomi gyvi organismai jį sunaikino. 

Tokiose šalyse, kur yra nemaža plėšriųjų gyvulių, didesnieji gyvuliai 
retai savo mirtimi gyvenimą baigia. Dar nepadvėsusius nusilpusius plėšrieji 
gyvuliai juos sudrasko ir viską, net ir kaulus jų suėda. Šiltose šalyse, už- 
augę ir pasenę dideli medžiai nepaspėja nuvirsti, kaip juose atsiranda ma- 
ži, į skruzdes panašūs gyvulėliai, termitai, ir visą vidurį to nuvirtusio me- 
džio išėda taip, kad tik viena žievė pasilieka, kuri nuo savo sunkumo pati 
sukrinta į gabalėlius. Mūsų šalyje tokių dalykų rečiau tepasitaiko; tačiau 
jei paliksi padvėsusį arklį kur nors slaptoje vietoje lauke, po kiek laiko 
rasi jo tik kaulus. Dalį jo sules paukščiai, dalį suės žiurkės, pelės, įvairūs 
vabalai, bet daugiausia jo teks mikroorganismams, arba, kaip sakoma, jis supus. 

Ir visos organinės medžiagos pūva. Tas puvimo procesas labai įvai- 
rus, dėstis, kokios yra pačios medžiagos, kiek yra vandens, kiek yra oro, 
kokia šiluma, ir kokių mikroorganismų yra daugiau toje vietoje, kur tos pū- 
vančios organinės medžiagos randasi. Kai kurios organinės medžiagos, 
kaip antai, smalingi medžiai, gyvulių kaulai labai ilgai nesupūna; O kitos 
medžiagos, kaip antai, gyvulių įvairūs minkštieji organai, minkšti augalų vai- 
siai labai greitai pūna. Drėgnoje, šiltoje vietoje, ypačiai jei ji užkrėsta įvai- 
riais mikroorganismais, organinės madžiagos greičiau pūna, negu kur kitur. 
Sausoje, šaltoje vietoje be oro, organinės medžiagos gali pasilikti labai ilgą 
laiką visai nesupuvusios. Visa tai reikšminga, kad puvimo eigą galėtume 
-suprasti. 

Taigi, puvimas puvimui nelygus. Kad geriau išsiaiškintume, padalinki- 
mę organines medžiagas į atskiras grupes, kaip jas paprastai dalinama. Tos 
medžiagos yra: karboidratai, tai yra celulosės, krakmolai, cukrai ir p.; pro- 
teinai, arba baltiminės medžiagos, kurios turi savyje daugiau ar mažiau 
nitrogeninių, arba azotinių, medžiagų, ir taukai bei į taukus panašios me- 
džiagos, kurias paprastai vadiname lipoidais. Įvairios neorganinės medžia- 
gos, kad ir įeina į gyvųjų organismų kūno sudėtį, tačiau jų prie pūvančių- 
jų medžiagų neskiriama. Greičiausiai pūna karboidratai, kiek ilgiau, kartais 
net ir labai ilgai, užtrunka proteinai, dar ilgiau laikosi taukai ir lipoidai. 

Paimkimė kad ir tokią medžiagą kaip celulosė. Iš jos susidaro labai 
didelė dalis medžio kūno, o medžių puvimas mums visiems yra labai ge- 
rai žinomas. Jo puvimo eiga skirstoma į septynis laipsnius: 

1. Anaerobinių bakterijų veikimas. Tokioje vietoje, kur vi- 
sai nėra arba kur randasi labai maža oro, įei yra anaerobinių bakterijų, tai 
yra tokių bakterijų, kurios gali gyventi be oro, medis keičiasi. Tokios ana- 
erobinės bakterijos įsigavusios ėda celulosines medžiagas, pakeičia jas į 
įvairias organines riigštis tol, kol jos galutinai pasikeičia į dujas, kaip (CO,, 
CH;, H:), karbono dioksidą, arba anglies dvidegį, metaną ir idrogeną, arba 
vandenilį. Geriausia vieta tokį celulosinį pasikeitimą sekti yra žole mintan- 
čiųjų gyvulių žarnos; čia tą procesą vadiname virškinimu, bet tai galima 
rasti ir kitur, kur jį tada vadiname tiesiai puvimu. 

2. Aerobinių bakterijų veikimas. Tokioje vietoje, kur ran- 
dasi pakankamai oro, augalinę medžiagą apninka aerobinės bakterijos. To- 
kių bakterijų ypačiai daug tvarto mėšlyne. Tos bakterijos, įsigyvenusios 
augalinėje medžiagoje, labai greitai ją suėda taip, kad galų gale lieka tik 
karbono dioksidas arba anglies dvidegis. Kitokių medžiagų beveik nelieka. 

3. Termofilinių bakterijų veikimas paprastai eina tik tokioje 
vietoje, kur randasi daugiau šilumos. Kada kitos bakterijos gyvai veikia, 
naikinamojoje medžiagoje atsiranda šilumos. Paprastos bakterijos tada ne- 
gali gyventi, pradeda jos nykti, bet tuo pačiu laiku atsiranda kitos rū- 
šies bakterijos, kurios gyvena geriausiai ten, kur yra daug šilumos. Jos 
tada gerai veisiasi, ir pūvančioji medžiaga tol, kol randasi tų bakterijų, esti 
visą laiką šilta, nes tos bakterijos įstengia pačios sau šilumos pasigaminti; 
kartais toji šiluma gali būti arti 600 C. Labai geras pavyzdys čia gali būti 
pūvantis šienas, kai jis šlapias sudedamas į daržinę. 

4. Azotinių bakterijų veikimas pūvančiose medžiagose yra 
tokio pobūdžio, kad ne tik celulosinė medžiaga yra sunaikinama, bet dar 
gerokai paimama azoto ir iš oro. Tokios bakterijos gauna sau gyvenimui 
reikalingos energijos iš celulosės, bet tą energiją suvartoja savo tikram 
maistui sudaryti — azotines medžiagas. Azotą jos gauna iš oro. Tokios bak- 
terijos išdirba enzymus, tie enzymai suardo celulosę, tos suardytosios me- 
džiagos atsiskiria kaipo organinės rūgštys. k 

5. Aktinomicinių grybelių veikimas. Sie grybeliai ypa- 
čiai daug prisideda savo veikimu, kada įvairių rūšių bakterijos baigia savo 
darbą ir kada tos bakterijos pradeda pačios gaišti. Tvartų pakraščiais mėšle 
galima tokių grybelių dažnai rasti. 

6. Pelėsių veikimas. Baigiant savo darbą ir nykstant įvairiems 
mikroorganismams, atsiranda filamentiniai grybeliai, arba pelėsiai. Jie atsi- 
radę gerokai susilpnina kitų mikroorganismų veikimą. 

7. Mažų gyvulėlių, daugiausia mikroskopinių gyvulėlių, veikimas 
eina greta su kitų mikroorganismų veikimu. 

Visi tie mikroorganismai, ardydami nykstančias medžiagas, ne tik kad 
patys suėda daug tų medžiagų, bet savo veikimu jie išleidžia įvairių savo 
pačių pagamintų medžiagų. Tos visos medžiagos turi savo kvapą ir tuo 
mes paprastai lengvai atskiriame pūvančias medžiagas nuo sveikųjų medžiagų. 

Kas pasakyta apie karboidratus, galima pasakyt ir apie proteinus. Ta- 
čiau tarp vienų ir kitų yra daug ir skirtumų. Pirmiausia kai kurie pro- 
teinai labai greitai pradeda pūti, o kiti labai sunkiai pūna; antra, jų puvi- 
mas paprastai yra sujungtas su smarve. Puvimo sąvoka žmonėse ir yra 
surišta su proteinų puvimu, 

Tinkamoje vietoje esančios negyvos proteininės medžiagos duoda la- 
bai gero maisto įvairių rūšių bakterijoms. Tos bakterijos kai kuriuose pro- 
teinuose veisiasi labai sparčiai, bet jos yra labai opios savo apystovų pa- 
kitėjimui. O apystovas' pakeičia tos pačios bakterijos. Pirmiausia jos pa- 
čios sunaikina didelę dalį savo maisto, antra — jos misdamos išdirba 
įvairių savo metabolismo ątmatų, kurios labai kenkia toms pačioms bakte- 
rijoms, kurios tas medžiagas pagamino, bet gali visai nekenkti kitoms bak- 
terijoms. Tada pirmosios nyksta, o jų vietoj stoja kitos. Kol proteininės 
medžiagos baigia pūti, pereina net keletas kartų įvairių rūšių mikroorga- 
nismų, taip kad kai vieną rūšis miršta, kita stoja jos vieton. 

Bendrai imant, vienos rūšies mikrorganismai naikina tik vienos rūšies 
organines medžiagas, ir kada vienos rūšies mikroorganismai veikia, kitos 
rūšies skursta. Kita rūšis pradeda geriau veikti tik tada, kada pirmoji rūšis 
pradeda silpti. Labai gražus pavyzdys čia gali būti paprastas linų mirkimas. 
Kada linus ar kanapes sumerkia į linmarką, tuojau juose atsiranda daugybė 
bakterijų. Tos bakterijos ėda linų ar kanapių vienos rūšies medžiagas, ku- 
rios vėliau pasikeičia į spalius, bet pačių gijų nenaikina tol, kol nebaigia 
spalių pūdyti. Kada spaliai jau supūna, tai sunykusios spalių bakterijos 
užleidžia vietą pluokštų gijas naikinančioms bakterijoms. Tačiau žmonės 
nelaukia, kol tos bakterijos pradės veikti; jie išima linus iš markos ir juos 
pakloja, kad spalius pūdančios bakterijos pabaigtų išlengva juos pūdyti, bet 
kad pluokštus pūdančios bakterijos negalėtų pradėti savo darbo. Taigi, linų 
ar kanapių gijų prirengimas pareina nuo to,, kaip ilgai leista spalius pū- 
dančioms bakterijoms veikti. 

Pūvantieji proteinai paprastai paleidžia nemažai įvairių dvokiančių dujų. 
Tos dujos tik parodo bakterijų darbo padarinius. Kitos pūvančios medžia- 
gos taip pat išdirbą labai daug dujų, tačiau jos taip nedvokia, nes neturi 
nei nitrogeno, arba azoto, nei sieros nei kitų panašių medžiagų. Bakterijų 
suardyti proteinų molekulai pasikeičia į tokias medžiagas kaip indolas, ska- 
tolas, fenolas ir daugybė organinių rūgščių. Visos tos medžiagos turi labai 
nemalonų kvapą, kuris iš tolo praneša apie tą bakterijų darbą. Visi proteinai 
prieš baigimą pūti pasikeičia į amoniją, o galop, jei puvimas ilgai eina, tai 
ir į nitrogeną, arba azotą. 

Riebalinės medžiagos paprastai piūna daug lėčiau, tačiau jų puvimo 
eiga taip pat yra bakterijų veikimo išdava. Kai kurios lipoidinės, ypačiai 
vaškinės ir resininės medžiagos gali išbūti daug metų visai nepasikeitusios. 
Geriausi tokių pastovių medžiagų pavyzdžiai gali būti kopalas, gintaras ir 
kt. Mūsų gintaras yra liekanos prieš daugybes metų augusių ir išnykusių 
pušų sakų. Per tūkstančius metų tie sakai išsilaikė nesupuvę. Kitos 
riebalinės medžiagos, paprastai, taip ilgai neišsilaiko. 

Prie įvairių mikrooganismų veikimo puvimo eigoje prisideda ir nemikro- 
organismai, ypačiai įvairūs vabzdžiai ir jų larvos. Vabzdžiai deda savo kiau- 
šinius į pūvančią medžiaga. O iš jų išsiperi jaunikliai kirminai. Vieni jų 
atsiranda arba pataiko išsiperėti pačioje puvimo pradžioje. Kiti vėliau, pa- 
- prastai sutinkant su tuo, kokios rūšies bakterijos dirba savo naikinamąjį darbą. 

Kyla klausimas, kokia yra gamtos ekonomijoje puvimo svarba? Ji yra 
labai didelė. Puvimo eigoje grįžta atgal į gamtą tos medžiagos, kurios yra 
reikalingos naujiems organismų kūnams išaugti. Ypačiai reikalinga auga- 

lams; bet kadangi gyvulių gyvenimas priklauso augalų, tai tos me- 
džiagos yra reikalingos ir gyvuliams. Pažiūrėkime, kaip tai atsitinka. 

Gyvulių ir augalų kūnui reikalingi karboidratai. Jiems susidaryti reika- 
lingas karbono dioksidas ir vanduo. Tos medžiagos fotosyntesio keliu, 
tai yra saulės spinduliams veikiant, susijungusios augaluose sudaro karbo- 
idratus. Karbono dioksido ore yra labai maža; kada celulosė ar kiti karbo- 
idratai bakterijų sunaikinami, jie pasikeičia į karbono dioksidą, o iš čia 
grįžta vėl atgal į kitą augalų kūną, kaipo karboidratai, kuriuos bakterijos 
pūvant sunaikino. 

„ Visų augalų ir gyvulių kūnams sudaryti yra reikalingi proteinai. Pro- 
teinams sudaryti reikia būtinai nitratų, arba, kaip paprastai vadiname, azoti- 
nių druskų. Tų druskų reikalą visi ūkininkai žino, ypačiai tie, kurie perka 
Cili salietrą ar kitas azotines trąšas. Kada proteinai pūna, vienos rūšies bak- 
terijos suardo proteinus taip, kad tarp kitų medžiagų palieka ir laisva amo- 
nija. Toji laisvoji amonija, bakterijoms veikiant susijungusi su kitomis me- 
džiagomis, sudaro tas azotines druskas, kuriomis augalai minta. Augalais 
mintą gyvuliai ir naudojasi tomis azotinėmis druskomis; jie užaugę miršta, 
jų kūnai pūdami grąžina atgal į žemę amoniją ir vėl ciklas prasideda iš naujo. 

Tas pats atsitinka su fosforu. Gyvuliams ir augalams fosforas reikalin- 
gas sudaryti kai kurias medžiagas kūno celių branduoliuose. Gyvuliai gau- 
na fosforą iš augalų. Padvėsus gyvuliams ar augalams, pūdančios bakteri- 
jos, sunaikindamos proteinus, palaisvina ir fosforą; kitos bakterijos perdir- 
ba tą fosforą į fosfatus, tie fosfatai grįžta iš dirvos vėl atgal į augalus. 

Ir visos medžiagos, kurios tik reikalingos gyvulių ir augalų kūnui 
sudaryti, tiems kūnams bepūvant grįžta atgal į gamtą, į orą, į dirvą, iš ku- 
rios augalai, jas vėl pasiima, o iš augalų pasiima jas gyvuliai ir žmogus. 

Tie įvairių medžiagų ciklai per amžius įvairiose šalyse žemdirbių jau 
buvo žinomi. Gyvulių mėšlas, kuris yra tikrenybėje pūvančios organinės 
medžiagos, buvo ir tebėra vartojamas ne tik Lietuvos, bet ir visų šalių ūki- 
ninkų, kur tiktai yra jaučiama tų medžiagų trūkumas. 

Taigi, puvimas yra mūsų gyvenimo cikliaus dalis. Tą cikliaus dalį at- 
lieka milijonai mikroorganismų. Tas jų darbas yra naudingas, nes grąžina 
atgal gamtai tas medžiagas, kurios buvo, taip sakant, mūsų iš gamtos tik 
laikinai paskolintos. Bet nereikia manyti, kad tas mikroorganismų darbas 
yra toks lengvas. Kiekvienoje pūvančiųjų medžiagų krūvoje eina didžiausia 
kova dėl gyvybės tarp milijonų ten esančiųjų mikroorganismų. Visų jų gy- 
venimas, tiesa, priklauso to, kiek yra toje krūvoje pūvančiųjų medžia- 
gų, bet priklauso ir to, kiek jie turi savo konkurentų. O tų konkuren- 
tų čia yra labai daug. Bet yra ir kooperacijos (bendro darbo). Paprastai, 
viena rūšis mikroorganismų pradeda pūdymo darbą, bet retai kada, beveik 
niekados, ji to darbo nebaigia. Užtenkant maisto ir esant tinkamoms sąly- 
goms, tie mikroorganismai labai greit veisiasi ir trumpu laiku prisiveisia jų 
perdaug. Savo metabolismo atmatose toji riššis pradeda nykti ir tuo 
laiku kita rūšis pradeda augti, veistis ir atsistoja vyriausioj vietoj. Vėliau 
nyksta ir ta. Viena rūšis nykdama, prirengia dirvą kitai rūšiai. Taip kad 
vienoje puvėsių krūvoje galime rasti ir kovą vienų mikrooganismų su ki- 
tais, o tuo pačiu laiku ir kooperaciją vienų organismų su kitais. Vienoje ir 
kitoje pusėje dalyvauja milijonai individų, bet individo gyvenimas čia ma- 

žai reikšmės teturi. Jo gyvenimas, kaip atskiro savistovio individo, dažnai 
tik keletos valandų laiko teužima, bet tų trumpaamžių individų darbai la- 
bai dideli. 

Ar yra tie pūvančiųjų medžiagų mikroorganismai žmogui pavojingi? 
Taip, toki jie yra. Kai kurie tų mikroorganismų, patekę į žmogaus kūną, 
gali laisvai veistis ir sukelti kai kurių ligų, o be to, ir jų pagamintos įvai- 
rios medžiagos, kurių gali būti nemaža pūvančiose vietose, gali būti labai 
kenksmingos. Įvairūs piomainai ir kiti proteinų puvimo produktai yra ne- 
mažai žmonių prikankinę. Taigi, turint kokį nors darbą prie pūvančiųjų me- 
džiagų, reikia saugotis, kad tomis medžiagomis sau nepakenktum. Ypačiai 
saugotis, kad jos nepatektų į kūno vidų. 


Įvairenybės 


Pirmutinis išradėjas — gamta 
(Pabaiga iš G. Draugo 1935 m. Sausio mėn. 16-jo pusl.) 


Kiekvienas dailidė žino, kad dėžės briauna (lentos kraštai) tvirčiausiai 
suleidžiami vadinamu kregždės uodegos pavidalu, t. y. tokiais išpjovimais, 
kaip kregždės uodega kad yra iškirpta; tuomet vienos lentos kraštas į ki- 
tos kraštą įeina kaip išskėstų rankų pirštai į vieni kitus. Šį metodą, kaip 
ir kiekvieną kitą gerą konstrukcijos principą, pirmutinė panaudojo gamta. 
Antai, gana tik dirstelt į (žmogaus ar gyvulio) kaukolės linijas (siūlės), 
kuriomis atskiros kaukolės dalys surištos su vienos kitomis, ir tuoj pa- 
stebėsi, kad kiekvienas sujungimas čia atliktas tikru kregždės uodegos principu. 

Visuose tinkamai pastatytuose naujoviškuose privačiuose ir viešuose 
namuose, k. a., teatruose, fabrikuose, kalnų kasyklų patalpose įtaisoma 
ventilacija, kuri yra dar tik visai nesenas žmogaus architekturos išradimas. 
Tuo tarpu ventilacijos principą jau nuo senų senovės turėjo ir turi pritai- 
kiusios bitės savo aviliuose, Jos čia siekia to pat, ko žmogus siekia savo 
namus ventiluodamas. Tiktai aviliuose bitės oro srovę sukelia ne elektra 
varomais ventilatoriais, bet plasnodamos savo pačių sparnais. Tam tikras 
bičių skaičius išsirikiavęs ilga eile prie avilio angos tol judina orą mušda- 
mas jį savo sparnais ir garsiai zvimbdamas iki temperatura ir drėgnųmas 
avilio viduj nukrinta. 

Visi suminėti pavyzdžiai verčia padaryti tokią išvadą: kad ir koks ori- 
ginalus atrodytų bet kuris žmogaus išradimas, beveik gali būt tikras, kad 
gamta panašią mintį jau bus turėjusi prieš tūkstančius metų. Todėl šian- 
dien mokslas pataria išradimų ieškotojams pirmiausia patyrinėt mechaniš- 
kuosius gamtos įtaisymus, kadangi ten galima surasti esant tokių vertingų 
mechanizmų, kurie tiks ir žmogui pasinaudot savuosius išradimus bedarant. 

Pr. Dovydaitis 


Kiek esama kalbų Žemės rutulio paviršiuj? 


Jei neimti domėn dialektų (tarmių), kurių skaičius siekia apie 5000, 
tai kalbotyra priskaito 860 įvairių kalbų. Iš to skaičiaus 417 kalbų tenka 
Ramiojo ir Indijos okeano saloms, 123 — Azijai, 117 — Amerikai ir tik 80 
kalbos Europai (Iš „Der Kurzberichterstatter“ Berlin 1933.XII.31). Pr. D. 


—— 

Popularus „Kosmo“ skyrius 
1935 metų Kovo mėn. 


Pasaulio matavimas 


(Skaityta Valstybės Radiofone 1933. XII. 22 ir 20 d.) 
Dr. P. Slavėnas, Kaunas 


Knygose, ar šiaip spaudoje, nuolat pasitaiko duomenų apie dangaus 
kūnų atstumus. Sakoma, pavyzdžiui, kad iki Mėnulio yra apie 380000 ki- 
lometrų, iki Saulės — apie 150 milijonų kilometrų. Zvaigždės esančios 
taip toli, kad jų šviesa pasiekia mus tik po daugelio metų... 

Kiekvienas, pirmą kartą išgirdęs tuos dalykus, tuoj paklausia: iš kurgi 
mokslininkai sužinojo dangaus kūnų atstumus? Juk nieks negali pasiekti 
nei Mėnulio, nei Saulės, nei žvaigždžių. Kažin, ar nėra tie „atstumai“ tiktai 
koks prasimanymas. 

Nenuostabu, jei daug žmonių netiki, kad galima išmatuoti dangaus 
kūnų atstumus. Jie mano, kad galima matuoti tik artimus, prieinamus daik- 
tus. Tačiau kiekvienas matininkas gali parodyti, kad nepasiekiamų daiktų 
matavimas visai nėra toks jau sunkus arba neįmanomas darbas. Tiesa, ma- 
tininkas savo darbuose dažnai naudojasi grandine arba metaline juosta, 
kuria jis tiesioginai matuoja nedidelius atstumus. Tačiau nevisur tai bū- 
na patogu. Ypač jei pasitaiko bala, ežeras ar kokia kita gamtinė kliūtis; čia 
jau matavimas juostomis arba grandinėmis darosi tiesiog nebegalimas. Bet 
matininkas dėl to nenuleidžia rankų. Jis pasiima tam tikrą aparatą — vadi- 
namąjį teodolitą. Tai yra žiūronėlis, kuris, dviejų ašių dėka, gali būti 
sukamas į įvairias puses; be to, kiekvienas žiūronėlio pasukimas gali būti 
tiksliai išmatuotas pagelba tam tikrų, smulkiais brūkšniais padalintų apskri- 
timų. Matininkas, statydamas teodolitą čia vienoje čia kitoje vietoje, nutai- 
ko žiūronėlį į įvairius daiktus (arba į tam tyčia pastatytas gaires) ir ma- 
tuoja kampus tarp regėjimo spindulių. Iš tų duomenų kartais nesunku 
spręsti apie ilgius bei atstumus, net ir neprieinant prie stebimo daikto. 

Kai kurie astronominiai matavimai iš esmės beveik niekuo nesiskiria 
nuo matininko darbų. Gal svarbiausias skirtumas yra tik tas, kad astrono- 
miški žiūronai — teleskopai — kur kas didesni už matininko prietaisus; 
taip pat ir pagelbiniai įrankiai, kampams matuoti, astronomų praktikoje 
yra gerokai tikslesni. 

Bendrai imant, norėdami išmatuoti nepasiekiamo daikto atstumą, tu- 
rime stebėti tą daiktą iš dviejų skirtingų vietų, ir išmatuoti kampą tarp 
abiejų regėjimo spindulių. Juo smajlesnis yra tas kampas, juo toliau turi 
būti stebimasis daiktas. Žinant atstumą tarp abiejų stebėjimo vietų, galima 
suskaičiuoti, kaip toli yra stebimasis daiktas. Visa tai daroma trigonometri- 
jos pagelba. O pati pagrindinė matavimo mintis yra labai nesudėtinga. Ge- 
rą jos pritaikymą rodo žmogaus akys. Gal kai kam ateina galvon klausi- 

žai reikšmės teturi. Jo gyvenimas, kaip atskiro savistovio individo, dažnai 
tik keletos valandų laiko teužima, bet tų trumpaamžių individų darbai la- 
bai dideli. 

Ar yra tie pūvančiųjų medžiagų mikroorganismai žmogui pavojingi? 
Taip, toki jie yra. Kai kurie tų mikroorganismų, patekę į žmogaus kūną, 
gali laisvai veistis ir sukelti kai kurių ligų, o be to, ir jų pagamintos įvai- 
rios medžiagos, kurių gali būti nemaža pūvančiose vietose, gali būti labai 
kenksmingos. Įvairūs ptomainai ir kiti proteinų puvimo produktai yra ne- 
mažai žmonių prikankinę. Taigi, turint kokį nors darbą prie pūvančiųjų me- 
džiagų, reikia saugotis, kad tomis medžiagomis sau nepakenktum. Ypačiai 
saugotis, kad jos nepatektų į kūno vidų. 


Įvairenybės 


Pirmutinis išradėjas — gamta 
(Pabaiga iš G. Draugo 1935 m. Sausio mėn. 16-jo pusl.) 


Kiekvienas dailidė žino, kad dėžės briauna (lentos kraštai) tvirčiausiai 
suleidžiami vadinamu kregždės uodegos pavidalu, t. y. tokiais išpjovimais, 
kaip kregždės uodega kad yra iškirpta; tuomet vienos lentos kraštas į ki- 
tos kraštą įeina kaip išskėstų rankų pirštai į vieni kitus. Šį metodą, kaip 
ir kiekvieną kitą gerą konstrukcijos principą, pirmutinė panaudojo gamta. 
Antai, gana tik dirstelt į (žmogaus ar gyvulio) kaukolės linijas (siūlės), 
kuriomis atskiros kaukolės dalys surištos su vienos kitomis, ir tuoj pa- 
stebėsi, kad kiekvienas sujungimas čia atliktas tikru kregždės uodegos principu. 

Visuose tinkamai pastatytuose naujoviškuose privačiuose ir viešuose 
namuose, k. a., teatruose, fabrikuose, kalnų kasyklų patalpose įtaisoma 
ventilacija, kuri yra dar tik visai nesenas žmogaus architekturos išradimas. 
Tuo tarpu ventilacijos principą jau nuo senų senovės turėjo ir turi pritai- 
kiusios bitės savo aviliuose, Jos čia siekia to pat, ko žmogus siekia savo 
namus ventiluodamas. Tiktai aviliuose bitės oro srovę sukelia ne elektra 
varomais ventilatoriais, bet plasnodamos savo pačių sparnais. Tam tikras 
bičių skaičius išsirikiavęs ilga eile prie avilio angos tol judina orą mušda- 
mas jį savo sparnais ir garsiai zvimbdamas iki temperatura ir drėgnymas 
avilio viduj nukrinta. 

Visi suminėti pavyzdžiai verčia padaryti tokią išvadą: kad ir koks ori- 
ginalus atrodytų bet kuris žmogaus išradimas, beveik gali būt tikras, kad 
gamta panašią mintį jau bus turėjusi prieš tūkstančius metų. Todėl šian- 
dien mokslas pataria išradimų ieškotojams pirmiausia patyrinėt mechaniš- 
kuosius gamtos įtaisymus, kadangi ten galima surasti esant tokių vertingų 
mechanizmų, kurie tiks ir žmogui pasinaudot savuosius išradimus bedarant. 

Pr. Dovydaitis 


Kiek esama kalbų Žemės rutulio paviršiuj? 


Jei neimti domėn dialektų (tarmių), kurių skaičius siekia apie 5000, 
tai kalbotyra priskaito 860 įvairių kalbų. Iš to skaičiaus 417 kalbų tenka 
Ramiojo ir Indijos okeano saloms, 123 — Azijai, 117 — Amerikai ir tik 80 
kalbos Europai (Iš „Der Kurzberichterstatter“ Berlin 1933.XII.31). Pr, D. 


GAMTOSDRAUGAS 


Popularus „Kosmo“ skyrius 
1935 metų Kovo mėn. 


Pasaulio matavimas 


(Skaityta Valstybės Radiofone 1933. XII. 22 ir 20 d.) 
Dr. P. Slavėnas, Kaunas 


Knygose, ar šiaip spaudoje, nuolat pasitaiko duomenų apie dangaus 
kūnų atstumus. Sakoma, pavyzdžiui, kad iki Mėnulio yra apie 380000 ki- 
lometrų, iki Saulės — apie 150 milijonų kilometrų. Zvaigždės esančios 
taip toli, kad jų šviesa pasiekia mus tik po daugelio metų... 

Kiekvienas, pirmą kartą išgirdęs tuos dalykus, tuoj paklausia: iš kurgi 
mokslininkai sužinojo dangaus kūnų atstumus? Juk nieks negali pasiekti 
nei Mėnulio, nei Saulės, nei žvaigždžių. Kažin, ar nėra tie „atstumai“ tiktai 
koks prasimanymas. 

Nenuostabu, jei daug žmonių netiki, kad galima išmatuoti dangaus 
kūnų atstumus. Jie mano, kad galima matuoti tik artimus, prieinamus daik- 
tus. Tačiau kiekvienas matininkas gali parodyti, kad nepasiekiamų daiktų 
matavimas visai nėra toks jau sunkus arba neįmanomas darbas. Tiesa, ma- 
tininkas savo darbuose dažnai naudojasi grandine arba metaline juosta, 
kuria jis tiesioginai matuoja nedidelius atstumus. Tačiau nevisur tai bū- 
na patogu. Ypač jei pasitaiko bala, ežeras ar kokia kita gamtinė kliūtis; čia 
jau matavimas juostomis arba grandinėmis darosi tiesiog nebegalimas. Bet 
matininkas dėl to nenuleidžia rankų. Jis pasiima tam tikrą aparatą — vadi- 
namąjį teodolitą. Tai yra žiūronėlis, kuris, dviejų ašių dėka, gali būti 
sukamas į įvairias puses; be to, kiekvienas žiūronėlio pasukimas gali būti 
tiksliai išmatuotas pagelba tam tikrų, smulkiais brūkšniais padalintų apskri- 
timų. Matininkas, statydamas teodolitą čia vienoje čia kitoje vietoje, nutai- 
ko žiūronėlį į įvairius daiktus (arba į tam tyčia pastatytas gaires) ir ma- 
tuoja kampus tarp regėjimo spindulių. Iš tų duomenų kartais nesunku 
spręsti apie ilgius bei atstumus, net ir neprieinant prie stebimo daikto. 

Kai kurie astronominiai matavimai iš esmės beveik niekuo nesiskiria 
nuo matininko darbų. Gal svarbiausias skirtumas yra tik tas, kad astrono- 
miški žiūronai — teleskopai — kur kas didesni už matininko prietaisus; 
taip pat ir pagelbiniai įrankiai, kampams matuoti, astronomų praktikoje 
yra gerokai tikslesni. 

3 Bendrai imant, norėdami išmatuoti nepasiekiamo daikto atstumą, tu- 
rime stebėti tą daiktą iš dviejų skirtingų vietų, ir išmatuoti kampą tarp 
abiejų regėjimo spindulių. Juo smajlesnis yra tas kampas, juo toliau turi 
būti stebimasis daiktas. Zinant atstumą tarp abiejų stebėjimo vietų, galima 
suskaičiuoti, kaip toli yra stebimasis daiktas. Visa tai daroma trigonometri- 
jos pagelba. O pati pagrindinė matavimo mintis yra labai nesudėtinga. Ge- 
rą jos pritaikymą rodo žmogaus akys. Gal kai kam ateina galvon klausi- 

mas: kam žmogus turi dvi aki? Kodėl jam neužtektų vienos akies? Gal, tai 
yra atsargai: jei viena akis pražus, tai bent liks antra! Tačiau, dėmėsingiau 
panagrinėjus, dviejų akių buvimas pasirodo turįs didesnės prasmės. 

Kiekvienas žino, kad žmogus pajunta artimų daiktų atstumą, net ir 
nepaliesdamas jų rankomis. Kaip tai daroma? — Čia kaip tiktai pasireiškia 
žiūrėjimas dviem akim. Kiekviena akis būna atkreipta į stebimą daiktą. Abi 
regėjimo linkmi nevisai sutampa. Jei stebimas daiktas stovi toli, tuomet 
abiejų akių žvilgsniai eina beveik lygia greta. Bet, jei stebimas daiktas yra 
visai arti, tuomet žmogus, dėmesingai į tą daiktą žiūrėdamas, truputį suve- 
da savo akių vydžius prie vienas kito. Iš tokio akių pasisukimo žmogus 
pajunta stebimo daikto atstumą. Tai įvyksta visai nesąmoningai — vien 
tik papratimo dėka. Taigi, kiekvienas regintis žmogus, kad ir nemokėdamas 
trigonometrijos, ir nepasitikėdamas astronomais, pats savo kasdienos gyve- 
nime nuolat vartoja tą patį būdą atstumams matuoti, kaip matininkai ir 
astronomai, 

Įsivaizduokime du stebėtoju, žiūrinčiu į dangų iš skirtingų vietų. Sa- 
kysime, kad vienas jų bus, pavyvdžiui, Lietuvoje, antrasis -— pietinėj Afri- 
koj. Paklauskime, ar bus koks nors skirtumas jų dviejų stebėjimuose? Ste- 
bėtojas pietinėj Afrikoj matys daug tokių žvaigždynų, kurie niekad nesiro- 
do Lietuvos danguje, ir atvirkščiai: daug mums geriau pažįstamų žvaigž- 
dynų neužtekės pietinės Afrikos danguje. Mat, Žemė yra apvali, ir kiek- 
vienas, esąs jos paviršiuje, stebėtojas vienu laiku apžvelgia tik savo erd- 
vės pusę. 

Tačiau nepaisant tokio reginių skirtumo, bendras žvaigždžių bei žvaigž- 
dynų pasiskirstymas danguje atrodys tas pats vienam ir antram stebėtojui. 
Žvaigždės yra taip toli, kad sakytas vietų skirtumas neturi jokios apčiuo- 
piamos reikšmės. Atstumas tarp Lietuvos ir piet. Afrikos, palygintas su 
žvaigždžių atstumais, tampa nepastebimai mažas. 
k Visai kas kita bus stebėti Mėnulį — artimiausį mums dangaus kūną. 
Čia jau stebėjimo vieta daug reiškia. Pavyzdžiui, mums kartais atrodo, kad 
Mėnulis, keliaudamas danguje, kartais susitinka su viena arba kita žvaigž- 
de. Mėnulis kartais net uždengia savimi tą žvaigždę, 0 po kiek laiko (ko- 
kių kelių dešimčių minučių) ji vėl pasirodo. Tačiau, žiūrint tuo pat laiku 
iš piet. Afrikos, Mėnulis gali atrodyti tolokai nuo tos žvaigždės; jis praei- 
na danguje, visai jos nepaliesdamas. Taigi, regimoji Mėnulio vieta žvaigž- 
'dynuose, žiūrima iš Lietuvos, pasirodo kitokia] kaip iš piet. Afrikos tuo 
pat metu. Sitas regimasis būklės skirtumas — vadinamas paralaksu 
(graikiškai — pasislinkimu) — liudija Mėnulio artumą. 

18-jo šimtmečio vidury Prancuzų Mokslo Akademija suruošė ypatingą 
ekspediciją pasauliui matuoti. Vienas astronomas, vardu Lacaille, buvo 
nusiųstas į piet. Afriką, į Gerosios Vilties Iškišulį. Kitas astronomas — 
Lalande — turėjo stebėti tuos pačius dangaus kūnus iš Berlino, kuris 
yra beveik visai tame pat meridiane, kaip ir Gerosios Vilties Iškišulys. 

Po kelių metų darbo abudu astronomu, sugrįžę Paryžiun, suderino 
savo stebėjimus ir iš to padarė svarbių išvadų. Pirmoje eilėje pavyko 1a- 
bai tiksliai sužinoti Mėnulio atstumas. Tiesą sakant, tai dar nebuvo didelė 
naujiena, nes jau senovės graikų astronomas Hipparchas (gyv. 2-me 
šimtm. pr. Kr.) buvo visai neblogai išmatavęs Mėnulio atstumą, remda- 

masis vien tik Mėnulio užtemimais. Tasai metodas teturi istorinės reikš- 
mės. Todėl čia ties juo nesustosime. Svarbu pastebėti, kad tikslus pa- 
ralakso metodas pirmą kartą buvo sėkmingai išplėtotas 18-me šimtmety. 

Sakytu astronomu tada pabandė išmatuoti, be Mėnulio, dar Saulės ir 
planetų atstumą, bet pasisekimo iš karto neturėjo. Tatai yra Suprantama, 
nes Saulė ir planetos yra daug toliau kaip Mėnulis (Saulė — apie 400 . 
kartų toliau); tad ir jų paralaksai turi būti atatinkamai mažesni, kaip Mė- 
nulio. Be to, Saulės būklė danguje nelengva matuoti. Mat, Saulė savo 
spinduliais nustelbia visus kitus dangaus kūnus; todėl nėra progos paly- 
ginti jos būklę su kitų kūnų būklėmis. Taip pat nepaprastai stipri, apaki- 
nanti Saulės šviesa kliudo tiksliai taikyti matavimo įrankius. Saulės para- 
laksą, jei jis būtų ir nemažas, vargiai pavyktų tiksliai išmatuoti tiesioginė- 
mis priemonėmis. Todėl prie jo tenka eiti aplinkiniais keliais. 

Prieš pradedant gvildenti šį dalyką, galima paklausti: kokiu matu ma- 
tuosime Saulės ir planetų atstumus? Atstumo matai būna įvairūs. Pavyz- 
džiui, galima paklausti, kiek kilometrų iki Saulės? Bet galima taip pat pa- 
sitenkinti kuklesniu uždaviniu, būtent — paklausti, kiek kartų Saulės atstu- 
mas yra didesnis už Žemės radijų. Cia jau Zemės radijus tampa ilgio 
matu. Išmatavus Žemę, galima paversti tą matą kilcmetrais. Pagaliau, ga- 
lima paklausti, kiek kartų planeta yra toliau (arba arčiau) už kitą planetą 
arba Saulę. Šiuo atveju atstumo matu patogu laikyti vidutinį Žemės at- 
stumą nuo Saulės. Suradus palyginamuosius planetų atstumus, galima jau 
kalbėti apie jų pavertimą Žemės radijais, kilometrais ar kitais matais. 

Pirmutinė matavimų dalis — palyginamųjų atstumų suradimas — yra 


lengviausia. Jau nuo Koperniko laikų žinoma, kad visos planetos — jų 
tarpe ir Žemė — skrieja aplink Saulę. Už vis arčiau prie Saulės skrieja 
Merkuras, toliau — Venera, dar toliau — mūsų Žemė. Toliau už mus 


nuo Saulės eina iš eilės: Marsas, Jupiteris, Saturnas, Uranas, Neptunas ir 
Plutonas. Be to, tarp Marso ir Jupiterio takų skrieja aibė mažučių planetų 
— asteroidų. Planetų takai savo išvaizda mažai tesiskiria nuo apskritimų; 
todėl kiekvienos planetos atstumas nuo Saulės mažai tesikeičia; užtat jų 
atstumai nuo Žemės nuolat svyruoja. Kiekvienas, kam teko stebėti plane- 
tas pro žiūroną, gali lengvai įsitikinti, kad jos skrieja aplink Saulę, čia pri- 
siartindamos prie mūsų, čia nutoldamos nuo mūsų. Prieidama arčiau pla- 
neta atrodo didesnė; kai nutolsta — pasidaro mažesnė. Lengva stebėti, kaip 
svyruoja planetų atstumas; tačiau patys atstumai yra kur kas sunkiau susekami. 

Saulė, kartu su Žeme ir kitomis planetomis, sudaro Saulės siste- 
mą. Galima suprasti Saulės sistemos santvarką net ir neturint jokių duo- 
menų apie Saulės atstumą. Jau Kopernikas, pirmoje 16-jo šimtm. pusėje, 
apytikriai žinojo, kaip santykiuoja planetų takai su vieni kitais. Jis jau Ži- 
nojo, kiek kartų kuri planeta yra arčiau prie Saulės (arba toliau) kaip mes. 
Palyginamųjų atstumų suradimas nėra sunkus uždavinys. Pavyzdžiui, Mer- 
kuras mūsų akivaizdoje klajoja arti Saulės: kartais jis pasirodo rytuose 
nuo Saulės, kartais — vakaruose. Stebint dėmesingai Merkuro judėjimą, 
tenka patirti, kad jis yra daugiau kaip du kartu arčiau prie Saulės negu 
Žemė. Antroji planeta — Venera -- danguje pasirodo kartais gana toli 
nuo Saulės, tačiau niekad nenueina nuo Saulės toliau už tam tikros ribos. 
Iš to eina, kad Veneros takas yra didesnis kaip Merkuro, bet mažesnis 

kaip Žemės. Beveik tokiais pat sumetimais galima sužinoti, kiek kartų 
Marsas, Jupiteris, Saturnas ir kitos planetos yra toliau nuo Saulės už mus. 

17-jo šimtm. pradžioje vokiečių astronomas Kepleris iš pagrin- 
dų ištyrė kelių planetų takus. Jis nustatė visas jų geometriškas savybes 
ir palyginamąjį dydį. Nuo to laiko astronomai išmoko labai tiksliai matuoti 
palyginamuosius planetų atstumus; tačiau dar ilgą laiką nieks negalėjo iš- 
reikšti tų atstumų priprastais ilgio matais. Kitaip sakant, astronomai mokė- 
jo gerai nupiešti pasaulio vaizda; bet to vaizdo mastelis liko nežinomas. 

Kaip gi surasti tas mastelis? Tam tikslui užtektų išmatuoti bent vie- 
nas atstumas Saulės sistemoje, pavyzdžiui, bet kurios planetos atstumas 
nuo Žemės tam tikru laiku: tuomet visi kiti atstumai galimi suskaičiuoti 
remiantis žinomais atstumų santykiais. Vidutinis Žemės atstumas nuo Sau- 
lės tokiais atvėjais yra paprastai vartojamas kaip bendras Saulės sistemos 
mastelis. Dėl to priimta vadinti jį astronominiu vienetu. Taigi, vi- 
si palyginamieji atstumai Saulės sistemoje patogu išreikšti astronominiais 
vienetais. Tolimesnis astronominių matavimų uždavinys yra: paversti astro- 
nominis vienetas kitokiu, labiau įprastu matu, 

Jau du minetuoju astronomų — Lacaille ir Lalande — stebėjo 
Marso būklę danguje. Sužinojus Marso atstumą, nesunku būtų buvę su- 
skaičiuoti Saulės atstumą. Tačiau Marso paralaksas pasirodė toks mažas, 
kad teko abejoti duomenų tikrumu. Abudu astronomu taip ir nesusitarė 
dėl galutinės išvados. Apie Saulės atstumą tebuvo apytikriai spėliojama. 

Dar to paties 18-jo šimtm. pradžioje anglų astronomas Halle y pata- 
rė pasinaudoti vadinamais Veneros perėjimais per Saulę. Mat, retkar- 
čiais Venera, praeidama tarp Saulės ir Žemės, pasirodo dienos metu, kaip 
kažkoks juodas taškas Saulėje. Stebint tokį reginį iš skirtingų vietų, būtų 
galima tiksliai sužinoti Saulės atstumą. Tačiau tokia proga pasitaiko labai 
retai — 4 kartus per 243 metus, nes šiaip Venera paprastai praeina į žie- 
mius arba į pietus nuo Saulės. Pats Halley mirė nesulaukęs artimiausio Ve- 
neros perėjimo; bet jo mintį sunaudojo kiti astronomai. 1769 metais įvykęs 
Veneros perėjimas buvo labai dėmesingai stebėtas. Anglų ir prancuzų moks- 
lo įstaigos nusiuntė dideles ekspedicijas į įvairius kraštus. Susirinko aibė 
duomenų. Nuo to laiko Saulės atstumas buvo gerai žinomas. Veneros 
perėjimai vėl atsikartojo 1874 ir 1882 metais. Zinomieji duomenys buvo 
dar labiau patobulinti. Ateinantieji Veneros perėjimai įvyks dar negreit — 
2004 ir 2012 metais: vargiai kuris mūsų jų sulauks. Tačiau nereikia dėl 
to nekantrauti, nes šių dienų mokslas turi jau daug kurkas geresnių būdų 
Saulės atstumui matuoti. 

Savo laikų astronomai, matuodami Saulės sistemos didumą, neturėjo 
šiam tikslui kokios kitos, parankesnės planetos, be Veneros ir Marso. Bet 
1898 m. vokiečių astronomas W'itt'as aptiko asteroidą (mažąją planetą) E r o s'ą. 
Jo takas dabar yra gerai ištirtas. Retkarčiais Erosas prieina prie Zemės ar- 
čiau kaip bet kuri kita planeta; tuomet jo paralaksas pasidaro gana didelis 
ir gali būti tiksliai išmatuotas. Zinant palyginamąjį Eroso atstumą, jau ne- 
sunku suskaičiuoti, koks yra Saulės atstumas nuo Žemės, 

Paralaksų matavimas, tikrai sakant, duoda galimumo tiktai palyginti 
Saulės arba planetų atstumus su Žemės skersiniu. Bet, norint išmatuoti 
atstumus kilometrais, reikia dar sužinoti Žemės didumas. 

(Tęsinys 45-me puslapy) 


Varnėnas (Sturnus vulgaris) 


Gim. dir. J. Elisonas, Panevėžys 


Kiekvienas paukštis žmonėse turi draugų ir neprietelių; draugai jį myli 
ir saugoja, o neprietelai jo nemėgsta ir naikina. Jei kalbėti apie varnėną, visai 
paprastą pas mumis paukštį, tai jį visi mūsų krašte myli ir saugo, bet vi- 
sų labiausiai juo rūpinasi vaikai; jį net vaikų mylimuoju paukščiu galėtume 
pavadinti. Sitą visiems pažįstamą pavasario giesmininką kitaip dar vadina 
šnekučiu, arba kalbučiu, švilpiku ir špoku, arba špogu; šnekučio, arba kal- 
bučio, pavadinimą jisai gavo dėl gabumo keletą žmonių kalbos žodžių iš- 
mokti tarti; švilpiko pavadinimas rodo nepaprastus jo gabumus švilpauti; 
o špokas, arba špogas, greičiausia bus kilę iš slavių kalbų. 

Varnėnas yra nedidelis — truputį didesnis už žvirblį ūgio — paukštelis. 
Snapą jis turi tiesų, stiprų ir truputį sulenktu galu; jisai mėgsta savąjį sna- 
pą visur į mažiausią plyšelį kaišioti; snapo spalva geltona. Sparnai pailgi 
ir padeda neblogai jam skraidyti; jų spalva truputį marga, rausvai kanapė- 
ta. Kojos neaukštos, bet stiprios ir padeda varnėnui daug žemės paviršiu- 
mi ne tiktai gerai vaikščioti, bet ir bėginėti; jų spalva rausva. Plunksninius 
drabužius varnėnas turi labai gražius, juodos spalvos su tamsiai rudomis 
dėmėmis; ypatingai gražiai žvilga jų žalsvas metalinis atspalvis saulės švie- 
soje. Visų gražiausio žalsvo atspalvio jo drabužiai gauna vestuvių metu, 
kai varnėnas ištisą dieną, giedodamas meilės giesmelę, linksmina žmones. 
Po rudeninio šėrimosi jo drabužiai kiek nublunka, juosę atsiranda baltų 
dėmelių. 

Gyvenamąją vietą varnėnas paprastai pasirenka šalia žmogaus, kur 
nors jo kieme, sodne arba ir pakelėje, jei tiktai žmogus maloniam paukš- 
čiui prisivylioti iškelia ant aukšto stiebo arba medyje pakabina nedidelį 
avilėlį (inkilą) — špokinyčią. Daugeliui varnėnų žmogaus pataisytų avilėlių 
nepakanka; tuomet jie susiieško sodno arba pakelės kurį drevėtą medį ar- 
ba ūkio trobėsių pastogėn lenda. Įsigyvena jisai ir miške arba nedideliame 
miškelyje (bet tiktai ne šile), jei tenai nestinga drevėtų medžių vaikams iš- 
siperėti. Patarnauja tuo pačiu reikalu varnėnui ir genio iškaltos uoksos ar- 
ba urvinių kregždžių prasirausti urvai ir daugelis kitų vietų. Tačiau visų 
dažniausiai varnėnai savuosius jauniklius išsiperi gerų žmonių -—— žilų se- 
nių ir paaugusių vaikų — tyčia jiems kur nors iškeltuose avilėliuose, kut 
riuos padaryt, pagražint ir iškelt, o taip pat tinkamą jiems vietą parink- 
sudaro visą paukščių gyvenimo sodžiaus žinovų pritaikomojo mokslo šaką. 

Paprastai, varnėno sodžiaus rūpintojai senuosius avilėlius pataiso, 
naujuosius daro prieš pat varnėnų sugrįžimą iš šiltųjų kraštų. Paklausti, 
koks reikalas varnėnams avilėlis taisyti, sodiečiai tuojau atsako, kad reikią, 
girdi, atsidėkoti taip naudingam paukščiui už jo gražias dainas ir žmo- 
nėms daromą gerą. Patys avilėliai pritaisomi kur nors arti gyvenamojo na- 
mo, po langais, kad geriau būtų girdėti linksma varnėno dainelė. Vieni 
avilėliui pritaisyti ima aukštą kartį, pririša keletą medžio šakelių ir prie tos 
karties avilėlį pritvirtina. Kiti pritaiso tam reikalui smaigą prie vartų arba 
įkelia avilėlį į medį ir pririša; daug avilėlių galima pamatyti vaisiniuose me- 
džiuose. Be to, kad avilėlis būtų gražesnis, kad varnėnui patogiau būtų 
jame gyventi, tai patsai avilėlis — keturkampė, pailga ir iš lentelių sukalta 

dėžutė — pagražinama stogeliu ir kitokiais priedais, o priešakinėje jo da- 
lyje pritaisomas pastovėlis, ant kurio stovi begiedantis paukštis. Dideli var- 
nėnų sodžiaus mėgėjai, dirbdami jam avilėlį, rūpinasi, kad dėžutės siene- 
lėse visai nebūtų plyšių ir kad saulės spinduliai vidun nejeitų, nes varnė- 
nas tokių avilėlių nemėgsta; be to, rūpinamasi, kad avilėlio anga būtų ne- 
perplati, — tikriau varnėnas įsigyvena. Patariama taip pat, kad avilėlio an- 
ga būtų atkreipta į pietų arba rytų pusę, nes iš to šono varnėnas turi 
daugiau progos pasišildyti. Tenka pasirūpinti ir tuo, kad varnėnas būtų 
apsaugotas nuo katės ir kitų priešų, kurie daro pastangų jo gūžtą su peri- 
mais jaunikliais lankyti; tuo tikslu avilėlio anga daroma paliai pat jo viršų, 
iš vidaus prie angos prikalama tam tikra lenčiukė, o patsai avilėlis apdeda- 
mas erškėčių šakelėmis. Visa tai padaroma pavasarį prieš varnėnų atskridi- 
mą. Galop, kurią nors dieną linksmų paukščių būrelis nusileidžia sodžiuje 
ir dideliu sujudimu pradeda žiūrėti avilėlius, kartais net peštynių dėliai jų 
daryti. Jei avilėlis padarytas tinkamai, tai bematant ir gyventojų jame atsi- 
randa. Kas varnėnų gyvenimą turi kantrybės sekti, tas be didelio vargo 
gali pastebėti, kad tan pačian avilėlin dažniausiai sugrįžta gyventi tos pa- 
čios šeimos varnėnai, jei ne seniai, tai jų jaunikliai. Kadangi varnėnų mė- 
gėjų pas mumis nestinga, tai špokinyčių skaičių didinant ir jų gyventojų 
skaičius kasmet eina didyn ir suteikia didelio džiaugsmo sodybos žmonėms. 

Atsiradusi varnėnų porelė turi daug riipesčių. Visų pirma tenka pa- 
sirūpinti tinkamu apsirinkto avilėlio sutvarkymu ir gūžtos būsimiesiems 
jaunikliams paruošimu. Be to, alkanas ir paukštis negali gyventi, kad ir 
puikiausias jisai būtų giesmininkas. 

Visą pavasarį ir vasarą varnėnas minta tiktai gyvuliniu maistu, būtent: 
skraidžiodamas daržais ir sodais, sekiodamas paskui artoją ariamuose lau- 
kuose, nurankioja čionai sliekus, šliužus, įvairius vabzdžius bei jų vikšrus ir 
kt; kito grobio skaičiuje jisai sunaikina daugybę medinio vabalo vikšrų — 
rudom galvom baltų, riebių padarų, kuriuos kitaip dar arimo kirmėlėmis 
vadina. Patekęs į pievas ir ganyklas varnėnas taip pat nesnaudžia: bėgi- 
nėja žemės paviršiumi, nurenka nuo jo įvairius augalų blogadarius; o ka- 
dangi jis yra ne tiktai drąsus, bet ir gudrus paukštis, tai, žiūrėk, vienas ki- 
tas varnėnas užšoksta besiganantiems galvijams — avims ir karvėms — 
ant nugaros ir išlesa jo odon įsisiurbusias erkes, atsiradusius inkštirus ir 
kitus pasislėpusius parazitus. Taip varnėną besidarbuojantį, paskum artoją 
dirvoje besekiojantį arba piemeniui banda rūpintis padedantį ir daržą bei 
sodą besaugojantį gali pamatyti ištisą dieną, nuo ankstybo ryto iki vėlybo 
vakaro. Rudens sulaukęs, kai vabzdinis maistas žemės paviršiuje sumažėja, 
varnėnas pradeda ragauti ir įvairių augalinių medžiagų, būtent: uogų, javų, 
grūdų ir kt Be to, tenka paminėti ir viena nuodėmė, kurią varnėnas pa- 
darąs maisto reikalu, būtent: bevaikštinėdamas laukais, pūdymais, pievomis, 
ganyklomis ir kt., jis sulesąs ką ne ką iš mažiukų paukščiukų kiaušinių. 
Tačiau, jei kas panorėtų varnėną už šitą nuodėmę bausti, tai tam reikėtų 
priminti šv. Rašto žodžiai: „kas be nuodėmės, mesk į jį akmeniu“. 

Kadangi varnėnas pridera prie tų paukščių, kurie atskrenda pas mu- 
„nis tiktai vasarotų ir tuo pat metu skubina savuosius jauniklius užsiau- 
ginti, kurių jisai paprastai peri du kartu, tai kartu su grįžimu mūsų kraš- 
tan prasideda ir jų rūpinimasis surasti gūžtai tinkamą vietą: kurią nors 

špokinyčią, drevę arba kitą skylę. Sodiečių pastebėjimais, iš pradžių grįžta 
patinai, kurie didesnę laiko dalį praleidžia linksmai bešvilpaudami ir gūžtai 
vietą nužiūrėdami. Netrukus pasirodo ir patelių būreliai, kurioms sugrįžus 
prasideda didelis gūžtos įrengimo darbas. Jei varnėnai grįžta į senąją gūžtą, 
kas dažnokai su jais atsitinka, tai senoji gūžta išvaloma ir iš naujo paren- 
giama; jei gūžtai jie naują vietą susiranda, tai taip pat turi nemaža darbo. 
Paprastai, varnėnų porelė, tinkamą gūžtai vietą susiradusi ir joje gyventi 
pasilikusi, tuojau stropiai ima darbuotis: abudu neša visokius šiaudagalius, 
šaparėlius, ašutus ir kitą tinkamą medžiagą. Ilgiausią šiaudą atnešęs ir jį 
vieton padėjęs, varnėnas patinas mėgsta patupėti ant artimos šakelės ir, iš- 
kėlęs galvą, judindamas sparnelius, linksmai, linksmai pagiedoti. Berods, 
šitą jo nuotaikos linksmumą kartais sudrumsčia būtinas reikalas gintis nuo 
kito varnėno užpuoliko, kuris rodo didelio noro užgrobti jo įsitaisytąjį 
lizdą. Prasideda tikros peštynės, kurios ne visuomet baigiamos tuo, ka 
užpuolikas nųvejamas; atsitinka ir taip, kad tikrieji gūžtos savininkai turi 
gerokai nukentėti ir net padėtų kiaušinėlių netekti. Taip pat didelio neri- 
mo pasidaro varnėnams gyvenamoje vietoje, kai jie priversti esti išgyven- 
dinti iš savųjų gūžtų akiplėšą žvirblį. 

Dalykas čia toksai. Sodiečiai, kaip sakyta, avilėlius varnėnams parū- 
pina ir paskirtosna vietosna sukelia iš anksto, varnėnams iš kelionės dar 
negrįžus. Žvirbliai tuojau pasinaudoja iškeltais varnėnams avilėliais (ne- 
praleidžia jie progos ir palikton drevėn sulįsti), susineša tenai savo gūžtas 
ir ruošiasi jauniklius perėti. Galop, grįžta pas mumis iš kelionės ir var- 
nėnai, skubina praėjusių metų gūžton arba naujan iškeltan avilėlin, kuris 
jiems patiko, ir randa juos žvirblių jau užimtus. Tuojau kyla dideliausios 
peštynės ir nesusipratimai. Varnėnas, įlindęs avilėlio vidun, pradeda žvirblį 
ir jo gūžtą dulkinti; sujaudinti žvirbliai skraido aplinkui, ir mėgina gintis. 
Dažniausiai tikrasis avilėlio šeimininkas nuveikia nekviestą, nelauktą atsi- 
kraustėlį ir išvaro jį iš užgrobtosios gūžtos laukan. Bet atsitinka ir taip, 
kad žvirbliai taip siaurai užtaiso avilėlio angą, kad varnėnas nepajėgia jo 
vidun įlįsti ir meta kariavęs su užgrobikais, kurie lengvai gali gūžton ir 
iš jos landžioti. Taip pat kartais ir žvirblis pataiko taip suduoti jį beve- 
jančiam varnėnui, kad pastarasai turi skubiai trauktis iš kovos lauko. Pa- 
stebėjęs, kad ties įkeltu medin avilėliu vyksta kova, ir pasipūtęs, gerokai 
jau apipešiotas žvirblis mėgina ne jam skirta gūžta pasinaudoti, varnėno 
užtarytojai, dažniausiai vaikų amžiaus arba pusberniai, lipa medin ir žvirblį 
„sudraudžia“, jį galutinai iš avilėlio iškrausto. Kiti stengiasi iš anksto var- 
nėno ir žvirblio nesusipratimus pašalinti: keldami avilėlį medin arba kartin, 
čionai pat pariša žvirbliui baidyti šiaudų kulelį. ; 

Galop, gūžta sutvarkyta, joki priešai varnėnų porelei čionai nebesi- 
painioja. Sulaukusi tokiu būdų Gegužės mėn. pradžios patelė padeda 4—7, 
dažniausiai 5 kiaušinėlius, kurie truputį mažesni už naminio karvelio kiau- 
šinius ir pasižymi žydria, kaip dangus, spalva. Jų perėjimas trunka dvi 
savaiti. Peri paprastai abudu tėvu pasimainydamu, sodiečių pastebėjimais, 
dieną patelė, naktį patinas. Katras neperi, pristato perinčiam maisto, 0 pa- 
tinėlis, be to, linksmai ant šakelės pagieda. Praslinkus skirtam laikui, iš 
prasikalusių kiaušinių išrieda mažučiai plikučiai ir bejėgiai varnėniukai, ku- 
rie pasižymi dideliu ryklumu. Abiem seniam prasideda didžiausia darby- 

metės: bepaliovos rankioja uodu įvairaus vabzdinio maisto ir, nutvėrę kokį 
vikšrą arba kirmėlę, jie tuojau skubina pas berėkiančius jauniklius. Atidavę 
atneštąjį kąsnelį, vėl skrenda jiems maisto ieškotų. Beskraidžiodami dar- 
žais, kiemu ir sodais, bevaikščiodami laukais, pievomis ir išganomis besirū- 
pinantieji savaisiais jaunikliais jie nurenka čionai devynias galybes įvairių ken- 
kėjų, kurie daug žalos žmonėms priešingu atveju galėtų padaryti. Išsipe- 
rėjusiais jaunikliais varnėnai taip pat rūpinasi pasikeisdami: vienas maisto 
ieško, kitas peni ir saugo. Besirupindamu abudu seniu kartais taip pa- 
vargsta, kad nebepajėgia net paskristi ir maisto daugiau benešti. Pasilsi 
seniai tiktai vakaro sulaukę. 

Praslinkus dviem trims savaitėms, jaunikliai varnėniukai apsitaiso pil- 
kos spalvos drabužėliais ir pamėgina savo sparnelių pajėgumą: pirmą kartą 
iš lizdo išskrenda. Atsitinka tatai Gegužės mėn gale — Birželio mėn. pra- 
džioje. Pradėjusius skraidžioti jauniklius tėvai išveda į laukus ir pievas, 
mokina tenai pasigauti grobio ir vikriai judėti. Pastebėta, kad kartais jau- 
niklių varnėnų būreliai painiojasi tarp žvirblių, kurie sugeba greičiau be- 
gresiantį pavojų pastebėti ir ne tiktai savuosius, bet ir varnėnus apie jį įspėti. 

Kada pirmosios kartos varnėniukai galutinai sustiprėja, tai seniai var- 
nėnai pradeda rūpintis naująja kiaušinių dėtimi; paprastai jie sudeda ją 
Birželio mėn. Be senių priežiūros palikę, varnėniukai patys savimi. rūpi- 
nasi ir dideliais būriais pradeda rinktis į karklynus ir kt. krūmus. Siena- 
pjūtės metu šituos būrius nuolatos turi progos iš krūmų išjudinti. Ant- 
rosios kartos perėjimas pridaro seniams taip pat didelių rūpesčių, o kai ir 
antrieji jaunikliai galutinai sustiprėja, tai abidvi karti drauge su seniais ir 
sudaro tuos varnėnų būrius, kurie, vasarai besibaigiant, pradeda skraidyti 
paliai javų laukus, pievas ir kt. vietas. Paprastai dienos metu tokie var- 
nėnų būriai bėgioja laukais ir rūpestingai čionai darbuojasi, ieško maisto; 
o nakties sulaukę taip pat dideliausiais būrlais jie skrenda į karklynus, žil- 
vitynus ir kt. pavandenių krūmus arba sutupia nendrėse. Labai gražu esti 
pasižiūrėti, kai varnėnai būrių būriais pradeda leistis į tokias jų pamėgtas 
nagtigulto vietas arba vienu metu kieno nors pabaidyti iš jų pakyla. Di- 
delis, kaip debesys, varnėnų būrys staiga išsisklaido į visus šonus, vėl su- 
lekia į krūvą, išsitiesia ir staiga vėl pražūva. 

Kas varnėną gerai pažįsta, tas tikrai pasakys, kad jisai — gražus ir 
linksmo būdo, pakankamai apsukrus ir vikrus, o taip pat nebailus, suma- 
nus ir pusėtinai gabus paukštis. Jisai, kad ir niūriausio būdo, žmogų ir 
pralinksmins ir prajuokins. Ir kaip paniuręs būsi, kaip nesidžiaugsi visu 
gyvenimu begirdėdamas linksmą varnėno giesmelę. Ar saulė kepina, ar 
lietus lyja, jisai nepameta nuotaikos ir galvelę aukštyn pakėlęs, pasipūtęs, 
sparnelius nuleidęs ir, nelyginant iš to džiaugsmo, visu kūneliu drebėda- 
mas, gieda tavo panamės medžio šakelėję ir, rodos, sakyte tau sako: žmo- 
gau, būk, kaip ir aš, visuomet linksmas. 

Visų labiausiai mūsų sodiečius stebina varnėno gabumai pamėgdžioti 
kitų paukščių ir bet kuriuos kitus balsus. Pasiklausyk giedančio varnėno 
giesmelės ir, jei esi gabus gamtos garsus nuo vieną kito skirti, tikrai iš- 
girsi: mažučius viščiukus čypsint, putpelę taukšint, katytę kniaukiant, par- 
šelį žviegiant ir arklį žvengiant. Vienu žodžiu, ką varnėnas išgirdo gie- 
dant arba kuriais balsais save pareiškiant, ko išmoko, tą ir gieda, tuo sa- 


J. Elisonas, Varnėnas (Sturnus vulgaris) 41 


vąją patelę linksmina. Kantraus būdo žmonės kartais įstengia geromis pa- 
sekmėmis išmokinti varnėną tarti vieną kitą žodį arba net trumpą sakinį 
žmogaus kalba. Kai kurie sodiečiai reiškia net tą mintį, kad varnėnas galįs 
pamėgdžioti bet kurio paukščio arba kito gyvulio balsą ir nuosavios gies- 
mės neturįs. Paprastai varnėnas gieda — švilpauja — nutūpęs į bet ku- 
rio medžio šaką netoli savo gūžtos; ypatingai mėgstąs jisai tatai daryti 
ryto saulei tekant arba vakaro leidžiantis; saulės atokaita apskritai jį vylio- 
janti, ir jisai tuomet ypatingu atsidėjimu giedąs: pasišiaušiąs ir vėl susi- 
traukiąs, snapeliu judinąs ir galvele, kaip koksai kapelmeisteris, linguojąs. 

Anksti pavasarį, kai, sniegui nutirpus ir upeliams pradėjus čiurlenti, 
orams atšilus ir pievoms sužaliavus, pradeda grįžt iš šiltųjų kraštų paukš- 
čiai, tai, išėjęs laukan, žiūrėk ir pamatysi, kaip staiga ore pasklinda visas 
nedidelių paukščių būrys, kuris, nelyginant žirnius būtų kas tenai pabėręs, 
išsiskirsto į visus šonus ir vėl vienon vieton susiburia. Zinok, kad tai 
varnėnai grįžta iš šiltųjų kraštų. Atskrenda jie kiek vėlėliau už veversius 
ir kovus, beveik kartu su pempėmis, laukinėms antims ir žąsims dar tebe- 
skrendant. Jei pavasaris ne ankstybas ir ne vėlybas, tai varnėnas jau Kovo 
mėn. pradžioje esti pas mumis, o jei orai sušįla anksčiau, tai net Vasario 
mėn. gale pasirodo; įei pavasaris nesiskubina įsigalėti, tai varnėnai su grį- 
žimu užtrunka ligi Balandžio mėn. pradžios. Atskridę jie tuojau puola į 
senąsias gimtinės vietas, įsigyvena arti žmogaus namų, ir didelis esti so- 
džiaus vaikų džiaugsmas, kai, rytą atsikėlę, jie išgirsta pro langus besisveiki- 
nant svetįį nebuvėlį arba namiškiai pasako, kad aukštan medin jų iškelta 
špokinyčia susilaukė tikrų jos gyventojų. Džiaugsmas ima tuomet ir su- 
augusius sodiečius, nes „varnėnai atsirado ir pavasaris jau čia pat, didelių 
šalčių nebebus“. 

Rudeniop, kai orais pradeda draikytis voratinkliai, ir paukščiai, pajutę 
mūsų krašte alkį ir besiartinančią žiemą, po vienas kito pradeda ruoštis ke- 
lionėn į šiltuosius kraštus, dausosna, varnėnai taip pat telkiasi dideliausiais 
būriais ir Rugsėjo mėn. pabaigoje išsiruošia tolimon kelionėn. Netekus my- 
limo paukštelio panamėje, visiems jo sodžiaus mylėtojams liūdna darosi; bet 
jie supranta, kad sunkoka būtų varnėnui pas mumis žiemą išgyventi. Berods, 
atsitinka, kad kai kurie paliegę varnėnai nepajėgia svetur išskristi ir sulau- 
kę žiemos šalčių lenda į pastoges arba kaminus: tokių varnėnų likimas esti 
labai liūdnas: jie visi žūsta, jei gailestingas žmogus, radęs sušalusį paukš- 
telį, nenuima jį nuo medžio šakelės ir, parsinešęs jį namo, neatšildo, o at- 
šildęs nepapeni ir nepalieka visai žiemai grįčioje gyventi. 

Žiemotų varnėnai skrenda ne būtinai į Afriką, bet pasilieka ir šiltes- 
niuose pietinės Europos kraštuose: Italijoje, Ispanijoje ir kt. Kelionėje dau- 
gelis varnėnų žūsta nuo audrų ir įvairių priešų iš plėšriųjų gyvulių; gero- 
kai jų išnaikina ir pietinių kraštų gyventojai, per kuriuos varnėnams tenka 
keliauti ir kurie godžiai jų mėsą suvalgo; užtat ir pastebime, kad kai kuriais 
metais varnėnų pas mumis žymiai mažiau pavasarį besugrįžta. 

Klausiamas apie varnėną kiekvienas sodietis pasakys, kad tai ne tiktai 
gražus, linksmas ir malonus, bet ir labai žmonėms naudingas paukštis. Jo 
naudingumas turi visiško ryšio su jo mitimo pobūdžiu, nes varnėnas, kaip 
prieš tai pažymėjome, minta beveik vienu vabzdiniu maistu ir išnaikina dau- 
gybę vabzdžių kenkėjų ir jų vikšrų, kurie darko mūsų daržus, sodus, miš- 

kus, javų laukus ir kitus žmogaus darbo vaisius. Visų didžiausios naudos 
jisai suteikia sodiečiams tuo metu, kai turi penėti ryklius savo paukščiukus. 
Šitą varnėno naudingumą sodiečiai puikiai supranta ir, kiek įmanydami, juo 
rūpinasi, vylioja ties savo namais įsigyventi. Jų rūpesčius varnėnas šim- 
teriopai atlygina: ne tiktai savo giesmele palinksmina, bet ir jo turtą nuo 
įvairių blogadarių gina. 

Keistoka, kad mūsų folklore varnėnas beveik neminimas. Man teko 
tiktai tiek nugirsti, kad žmonės, kurie varnėnui avilėlį įkelia, gyvendami, 
mirdami ir po mirties esą laimingi, nes varnėnas, kiekvieną pavasarį giedo- 
damas, Dievui už savo geradarius meldžiasi. Be to, gabumas visų paukš- 
čių balsais giedoti Dievo esąs suteiktas varnėnui už kaž kokius nuopelnus. 

Priešų varnėnas turi nedaugiausia: pasileidusius vaikus, kates, varnas 
ir kai kuriuos kitus plėšikus. Jei pasileidę vaikai pradeda įo gūžtą kraus- 
tyti, tai varnėnas skraido aplink ir čerškia, nelyginant prašydamas jo pa- 
sigailėti; jei priešas užklumpa jį gūžtoje, tai varnėnas atsigula aukštielnin- 
kas ir mėgina pirštų nageliais ir rėkimu apsiginti. Bet jei avilėlis tinkamai 
esti nuo kačių ir kitų plėšikų apsaugotas, tai nebent iškritusius iš gūžtos 
jauniklius katė suėda. Kai kurie sodiečių prikiša varnėnui, kad jisai vyšnias 
išlesąs, o kiti jokiu būdu negali dovanoti padaugėjusiai varnėnų šeimynai 
nuolatinio lankymosi į kviečių lauką. Keikia tuomet jie stalgiuosius varnė- 
nus, mėgina juos vyti, o kai nepaveja, taipasitenkina tuo, kad kaimyno laukan 
nuvaro. Tenka vis tiktai pripažinti, kad, puolę kviečių arba kitų javų lauką, 
varnėnai padaro varpas pustuščias. Mini sodiečiai ir daugiau varnėno nuo- 
dėmių, viena mano mokinė štai ką šiuo klausimu rašo: 

„1923 metų rudenį mes važiavom į Uogoniškių mokyklą, Rumšiškių 
val. Atėjus pavasariui padarėm špokams inkilėlių ir įkėlėm į aukštus me- 
džius, kurių buvo gana daug. Daug špokų įsigyveno inkilėliuose. Atėjus 
laikui sodinome daržoves. Pasodinom taip pat kelias dešimt pamidorų die- 
gų. Kartą, pažiūrėję į pamidorus, pamatėm, kad keli diegai nugnybti. Ma- 
nydami, kad kas numynė, ieškojom pėdsakų; bet jų nebuvo. Pamidorus 
apkaišėm žagarėliais, bet vėliau pamatėm, kad ir po šakelėmis nugnybti, 
Anksti rytą dabojom, kas čia apsilanko. IDalykas paaiškėjo: špokas atlekia, 
palenda po žagarėliais, nulaužia pamidorą ir neša į savo inkilėlį. Tėtulis 
įlipo į medį, kuriame gyveno tas špokas, ir rado inkilėlyje visus mūsų nu- 
laužtus pamidorus ir dar kai kurias sultingas žoles. Tas viskas buvo labai | 
netvarkingai sudėta. Vėliau pastebėjom, kad šis špokas buvo be poros; to- 
dėl jis nešė nežinodamas ką ir dėjo kaip pakliuvo (Užrašė B. Tijūnaitytė, 
Kėdainiai). 

Tačiau visos tos varnėno nuodėmės — gyvas menkniekis, — jas so- 
diečiai linksmam paukščiui noromis dovanoja, o mumis visus stebina italų 
žiaurumas, kad jie nesidrovi mūsų varnėnų valgiui naikinti. 

Gyvenamąją sritį varnėnas turi plačią, nes žiem. Europoje jisai sutin- 
kamas vietomis ligi 690 žiem. platumos, suomiuose iki 64? ž. p, Urale— 570 
ž. p. Azorų salose jisai priklauso prie sėsliųjų paukščių. Pas mumis atskren- 
da tiktai vasarotų ir visur paprastas ir labai dažnas paukštis. 


Zmonės nori apsigaudinėt 
(Apie alkoholį ir tabaką) 


Iš Prof. Dr. C. Mai'o straipsnio 
žurnale „Deutschlands Erneuerung“ 1934 m. Rugsėjo mėn. 


Viena puikiausių ir vertingiausių dovanų, kokių gamta teikia žmogui, 
yra: vynuogių cukrus; jo teikia ypač subrendusios vynuogės savo sulty- 
se. Sis cukrus ne tik jėgas:stiprina, bet ir gaivina sveikus ir ligonis; taigi, jis 
drauge yra maistas ir skanėsys. 

Tiktai gaila, kad kalbamosios sultys turi vieną trūkumą: jos ilgai ne- 
patveria, veikiai sugenda visai netekdamos savo vertingųjų savybių. Mat, 
ant vynuogių žievelės ir plaukelių visuomet tupi parazitų, mielių grybelių, 
kurie tiktai ir tyko kaip nors prisigriebt į cukrų ir jį iš mūsų atimt. Vy- 
nuoges išspaudžiant, tie parazitai patenka į sultis ir dabar godžiai puola 
ėsti cukrų, kuris jiems yra puikus maistas ir dėl to padeda jiems tarpiai 
augti ir gausiai veistis. 

Nė joks augimas nevyksta be išskiriamų medžiagos apykaitos pro- 
duktų, kitaip sakant, be ekskrementų (išmatų). Tokių išmatų pagamina ir 
kalbamieji parazitai — mielių grybeliai — vynuogių sultyse. Tų išmatų esti 
dvejopos rūšies. Viena jų dalis yra alkoholis; jis palieka pačiame skystime. 
O kita dalis yra anglirūkštė; ji dujomis išeina oran. Viskas, kas buvo vertin- 
ga vynuogių sultyse, dabar jau yra dingę; dingęs yra ypač cukrus, o taip 
pat ir dalis mineralinių medžiagų, kurių mielės taip pat reikalingos savo 
maistui. Dabar yra palikęs tik vanduo, kurin tėra prisimaišę mielių išmatų, 
— etilinio akoholio ir esterio pėdsakų, vadinamų buketinių medžiagų pa- 
vidalu. 

Sis visiems žinomas vyksmas, kurs sugadina cukringus skysčius, 
vadinamas rūgim'u. Tai yra toks pat vyksmas kaip tas, kuris sugadina 
baltimingus maisto produktus, pav., mėsą, ir kuris vadinamas puvimu 
(plačiau jis aprašytas „Gamtos Draugo“ Vasario mėn. sąsiuviny). Rūgimas 
ir puvimas yra analogiški vyksmai, kuriais gamta siekia aukštesnius junginius 
paverst paprastesniais, kai tų aukštesnių junginių turėtojai yra savo gyve- 
nimą baigę. O tą darbą atlieka mikroorganizmai: rūgime — mielės, o pu- 
vime — kitokios bakterijos. Ir vienų ir kitų sakytų mikroorganizmų me- 
džiagos apykaitos produktai yra nuodai, toksinai; tiktai jų veikimas įvairus. 
Bakterijoms suardžius nitrogenines, arba azotiūgas, substancijas (proteinus), 
pasidaro tokių nuodų, kurie gyvą kūną drastiškai ir veikiai apnuodija; ogi 
kai karboidratinę (anglies ir vandens) medžiagą cukrų suardo mielės, tai to 
suirimo produktas alkoholis savo nuodijančio, pragaištingo poveikio daug 
mažiau parodo kūnui, o daug daugiau sielai; ir kadangi šis poveikis vyks- 
ta labai iš lėto, tai kaip tik dėl to jis yra juo pragaištingesnis, nes jo pa- 
liestasis ne išsyk pasijunta esąs apnuodytas. 

Taip tat mielėms skubinant suėsti vynuogių cukrų, ką tuo metu daro 
žmogus? Nagi, užuot sukliudęs mielėms cukrų sunaikinti, jis padaro vieną 
didžiausių apsileidimo nuodėmių: jis pasišalina iš kovos lauko, palikdamas 
mieles veikti kaip tinkamas. Tuomet mielės cukrų suėda, 0 žmogui, kuris 
save vadina išmintinguoju (Homo sapiens), palieka tai, kas joms nebetinka 

ir dar savo išmatas — alkoholį. Iš šios žmogaus apsileidimo nuodėmės ir 
eina daugybė žmogaus kančių bei skurdo. 

Bet dar to negana, kad žmogus nestoja kovon su mielėmis; jis dar 
sudaro joms gyvuot palankesnes sąlygas: jas maitina, globoja ir visokiais 
būdais lengvina joms bujot. Vynuogių gimtinėj, pietiniuose kraštuose, ta 
žmogaus pagalba mielėms nereikalinga. Cia vynuogių syvuose yra tiek 
daug cukraus, kad mielės jos viso net nesuvartoja; rūgimas pasiliauja, kai 
tik alkoholio kiekis skysčiuje pasiekia tam tikrą ribą; šiuo atveju, mielės, 
taip pasakant, užtrokšta savo pačių išmatose ir nebeįstengia toliau bujoti. 

Tačiau žmogus vynuoges perkėlė ir į mažiau saulėtus kraštus, kame 
jos nevisuomet arba niekados negali prinokti. Dėl to jų sultyse, palyginant 
su rūgštimi, dažnai esti per maža cukraus. Tokiais atvejais vynininkas pasisku- 
bina mielėms pagelbėt: pradeda jas maitint svetimu cukrum, paimtu, sakysim, 
iš runkelių; jis tai daro norėdamas, kad mielės jam daugiau atmatų priga- 
mintų. Tuo būdu tat ir gaunamas vynas, kurį visoki „poetai ir galvotojai“ 
apdainuoja visokiausiais meilikaujančiais epitetais, kurių toki kaip „vynuogių 
sultys“, „uogų kraujas“ yra patys menkiausi; tuo tarpu kai iš tikrųjų rūgi- 
mo padarinys nieko bendra netur sų tikromis vynuogių sultimis. Ir užuot 
auginęs tikrai naudingus augalus tokiuose laukuose, kuriuose vynuogės 
kiek reikiant neprinoksta, žmogus visomis „aukštai pakilosios“ technikos 
priemonėmis fabrikuoja vyną; tai yra blogiausios rūšies išeikvojimas, medžia- 
gos ir dirvos pralėbavimas. k 

Bet ir to dar negana; bevalgant atsiranda apetitas. Zmogus imasi naujų 
priemonių alkoholiui gamint. Jis ir javų krakmolą aukoja mielės Molochui, 
paversdamas jį (krakmolą) cukrum. Jis pralėbauja miežius, padarydamas iš 
jų salyklą; šiuo būdu diastazės enzymas miežių krakmolą paverčia į saly- 
klinį cukrų, kuris yra mielėms toks pat puikus maistas, kaip ir vynuogių cuk- 
rus, ir kurį jos taip pat pakeičia į alkoholį bei anglirūkštę. Pridėjus čion 
apynių, padaromas alus; jis taip pat neteisingai vadinamas miežių sultimis, 
nes tokių iš visa nėra. Berods, aluje vis dėl to dar yra likę kiek tiek saly- 
klinio cukraus ir nesurūgstamų salyklo dalių, kaip antai, dekstrino ir pan, 
kurios alui suteikia dar kai kurios kalorinės vertės. Bet alus dėl to dar toli 
gražu nėra maistas, kad ir, deja, labai daugelis, netgi kai kurie gydytojai, jį 
Jaiko tokį esant. 

Sakoma, kad velniui ištiesus mažąjį pirštuką jis tuoj pačiumpa ir visą 
ranką. Toks yra ir jo brolis alkoholis. Išmintingajam žmogui (Homo sapiens) 
neužteko vyno ir alaus, kurie jau jį yra padarę kvailuoju žmogum (Homo 
stultus). Tas išmintingasis žmogus panoro turėt „stiprių gėrimų“. Vyną jis 
degino; t. y. kaitino, ir, dėlžemos virimo tęmperaturos pirmiau iš jo einan- 
čius, alkoholio garus suėmė atskirai. Tuo būdu gauta degintas vynas, arba 
konjakas. Bet ilgainiui degintam vynui gamint paprastojo vyno neužteko, 
o jo reikalauta vis daugiau. Tuomet ir vėl ieškota atstojamosios medžiagos. 
Krakmolas iš javų ir ypač iš bulvių, buvo hidrolizuotas, t. y. pervestas 
į cukrų, cukrus sušertas mielėms ir tai, kas buvo po to likę, buvo desti- 
luojama ir gaunama paprastoji degtinė. Pr. Dovydaitis 

(B. d.) 

j (Tęsinys iš 36-jo puslapiu) 

Šitas klausimas jau senai išspręstas. Taigi, pasaulio matavimas suside- 
da iš trijų dalių: s 

1) reikia išmatuoti Žemė; tai daro atskiras mokslas — geodezija; 

2) reikia surasti bent vienos planetos paralaksas, ir pagaliau 

3) reikia sužinoti palyginamieji Saulės ir planetų atstumai. 

Kaip matome, antroji dalis pasirodo sunkiausia. Apytikrį supratimą 
apie Žemės didumą turėjo jau senovės graikai 3-me šimtmety prieš Kris- 
taus gimimą“. Palyginamuosius planetų atstumus pirmą kartą susekė Koper- 
nikas 16-jo šimtm. pirmoje pusėje. Bet galutinis pasaulio matavimas buvo 
atsiektas tik dar po 200 metų. Dabar visokie matavimai yra nuolat tobu- 
linami ir kartojami. Tuo būdu siekiama vis tikslesnių duomenų. 

Visi ligšiol suminėtieji būdai remiasi vien tiktai geometriniais sumeti- 
mais. Todėl jie ir vadinami geometriniais, arba trigonometri- 
niais, metodais. Be jų, yra ir daug kitų, nė kiek neblogesnių būdų. 

Antai, dinaminiai meto dai remiasi visuotine trauka. Pavyzdžiui, 
žinoma, kad Mėnulis juda Žemės ir Saulės traukos poveikyje. Tiriant Mė- 
nulio taką, galima tiksliai palyginti Saulės trauką su Žemės trauka, kiek ji 
pasireiškia Mėnuliui. Iš to sužinome, kiek kartų Saulė yra mums toliau 
kaip Mėnulis. O kadangi Mėnulio atstumas jau gerai žinomas, tai iš to 
tuoj eina duomuo apie Saulės atstumą. Einant dinaminiais metodais, apie 
pasaulio didumą galima spręsti taip pat iš Žemės veikimo kitoms planetoms. 

Visai kitokį pagrindą turi aberacijos metodas. Visos žvaigždės 
metų bėgyje tarytum iš vien truputį švytuoja danguje: visos jos tarytum 
kiek pasislenka į tą pusę, kur skrieja Zemė savo kelionėje aplink Saulę. 
Dideliu greičiu (apie 30 km per sek.) Žemė kerta žvaigždžių spindulius, 
ir dėl to žvaigždės pasirodo mums ne visai ten, kur jos tikrai yra, bet 
kiek labiau į priekį (pagal Žemės judėjimo linkmę). Įvyksta, kaip sakoma. 
šviesos aberacija — gerai ištirtas fizikos reiškinys.  Aberacijos didu- 
mas pareina nuo dviejų dalykų: šviesos greičio ir Žemės greičio. Kadangi 
šviesos greitis yra nustatytas eksperimentinės tizikos priemonėmis, tai pa- 
sireiškianti žvaigždėse aberacija tiesiog rodo greitumą, kuriuo Žemė skrieja 
aplink Saulę. Sužinojus Žemės greitumą, galima suskaičiuoti Žemės tako 
ilgį (kurį Žemė perbėga per metus), o iš to paaiškėja Žemės atstumas 
nuo Saulės. 

Dar įdomesnis yra spektroskopinis būdas Saulės atstumui 
matuoti. Spektroskopinis žvaigždžių tyrimas įgalina pažinti tiesiog iš švie- 
sos, ar žvaigždė eina artyn prie mūsų, ar tolsta. Kaip ir reikėjo Jaukti, ste- 
bimas žvaigždžių judėjimas periodiškai kinta metų bėgyje. Toje dangaus 
pusėje, kurion skrieja Žemė, visos žvaigždės, vidutiniškai imant, atrodo 
einančios artyn. Po trijų mėnesių tos pačios žvaigždės jau neberodo ben- 
dro artėjimo žymių, nes Žemės takas užsilenkia. Dar trims mėnesiams pra- 
slinkus, Žemė skrieja atbula linkme, ir žvaigždės, kurios prieš pusę metų 
vidutiniškai ėjo artyn prie mūsų, dabar tokiu pat greičiu tolsta nuo mūsų. 
Iš tokių spektroskopinių stebėjimų betarpiškai sužinome Žemės judėjimą 
aplink Šaulę. Šis žinojimas — visai kaip ir aberacijos metodas — įgalina 


* Plačiau apie tai rašoma Kosmo 1933 m. 100-me pusl. ir toliau. Red. 

tuoj suskaičiuoti Žemės tako didumą bei Saulės atstumą nuo Žemės. Verta 
pastebėti, kad visi esantieji matavimo būdai, nepaisant jų esminio įvairumo, 
veda į tą patį atsakymą, suteikdami vienodus duomenis. Nedidelį skirtumai 
tėra neišvengiamų stebėjimo netobulumų išdava. 
* 
* k 

Kaip jau buvo sakyta, žvaigždės yra taip toli, kad, stebint jas iš įvai- 
rių geografinių vietų, nerandama nė mąžiausių paralakso žymių. Visa Že- 
mė, palyginus su žvaigždžių atstumais, yra lyg kokia dulkė. Todėl, stebėdami 
bet kurį žvaigždyną ar iš Lietuvos ar iš piet. Afrikos, nerasime jokio skir- 
tumo žvaigždžių pasiskirstyme. ; 

Gal kam ir atrodytų, kad nėsą priemonių žvaigždžių atstumams iš- 
matuoti. Tačiau nėra taip bloga. Atsiminkime, kad Zemė nestovi vietoje, 
bet skrieja aplink Saulę 1 metų bėgyje. Saulės atstumas siekia beveik 150 
milijonų kilometrų. Kas metai Žemė atlieka milžinišką kelionę. Leiskime, 
kad kartą buvo stebėta bet kuri žvaigždė. Pusei metų praslinkus, Zemė 
bus toli nuo pirmiau stovėtos vietos — apie 300 milijonų kilometrų atstu- 
me. Reikia laukti, kad žvaigždė atrodys jau kiek kitokioje vietoje, kaip ji 
buvo pirmiau matoma. Toks regimasis žvaigždės paslinkimas, kilęs dėl 
Zemės judėjimo, vadinamas metinis paralaksas; iš jo sprendžiama 
apie žvaigždžių atstumus. Metinio paralakso aptikimas ir išmatavimas sudaro 
vieną dideliausių astronomijos laimėjimų. 

Jau "senai kilo mintis, kad Zemė nestovi vietoje, bet juda aplink Sau- 
lę. Nevisi iškarto su tuo sutiko. Priešingos pažiūros gynėjai surado aibę 
priekaištų teisingam pasaulio supratimui. Tarp kito ko jie sakydavo maž- 
daug štai ką: „Jei Žemė iš tikro judėtų aplink Saulę, tai žvaigždynų išvaiz- 
da turėtų keistis meilų bėgyje. Sakysime, Zemės judejimas lieka nepastebi- 
mas; tačiau turėtų atrodyti, kad visos žvaigždės tarytum švytuoja danguje. 
Kadangi to nematoma, tai eina išvada, kad Žemė stovi nejudėdama pasau- 
lio vidury“. Į tai astronomai, kurie gynė Žemės judėjimą, atsakydavo, kad 
toks žvaigždžių švytavimas tikrai turįs būti. Jei to nepavyko pastebėti, tai 
tas tiktai rodo, kad žvaigždės esančios daug toliau kaip Saulė. Metinis 
žvaigždžių švytavimas, kitaip sakant — paralaksas esąs toks mažas, kad rei- 
kėsią ypatingai tobulių priemonių jam surasti. į 

Taigi, jau nuo senovės astronomai numatė metinį žvaigždžių paralak- 
są, kad ir pastebėti jo negalėjo. Metinio paralakso buvimas būtų geriau- 
sias įrodymas, kad Žemė juda aplink Saulę. Nuo Koperniko laikų astrono- 
mai apie 250 metų veltui bandė nųstatyti žvaigždžių paralaksą; žvaigždės 
vis tebeatrodė begalo tolimos.Tiktai apie 1839 m. trys astronomai, dirbda- 
mi nepriklausomai nuo viens kito, pirmą kartą surado trijų žvaigždžių pa- 
ralaksus ir išmatavo jų atstumus. Tai buvo vokiečių astronomai Besse!'is 
ir Struvė, ir anglas Henderson'as. Matavimai pasisekė labiausiai dėl 
to, kad šitų astronomų pasirinktosios žvaigždės buvo iš artimesniųjų. Be 
to, Bessel'is pirmą kartą pavartojo naują, labai tikslų stebėjimo įrankį — 
vadinamąjį heliometrą. i 

Taigi, Zemei skriejant aplink Saulę, atrodo, kad žvaigždės švytuoja 
danguje mažais takais. Šitas regimasis žvaigždžių pasilinkimas, arba para- 

laksas, yra nevienodas visoms žvaigždėms: artimesnėms žvaigždėms — jis 
kiek tiek pastebimas, o tolimoms — visai nežymus. Net pačių artimiausių 
žvaigždžių paralaksas neprašoka vienos lanko sekundės. Tam, kas nėra pra- 
tęs kampus bei lankus matuoti, užtenka pasakyti, kad viena lanko sekun- 
dė yra maždaug tas pats, kaip vienas centimetras, žiūrimas dviejų kilomet- 
rų atstume, Todėl, jei galėtume nuskrist į bet kurią artimą žvaigždę ir pa- 
žvelgt atgal, tai Žemės takas atrodytų ne didesnis, kaip smulkus pinigas ke- 
lių kilometrų atstume. Toks mąžmožis galima matuoti tik ypatingai tobu- 
lais prietaisais. Žvaigždžių atstumuose Saulė atrodytų visai kaip paprasta 
žvaigždė. O Žemės — kaip ir kitų planetų — visai nematytume, 

Jei pabandytume suskaičiuoti žvaigždžių atstumus kilometrais, tai gau- 
tume milžiniškus — kaip kartais sakoma -— „astronomiškus“ skaičius. Tai 
būtų ne milijonai, ne milijardai, o daugiau kaip milijonų milijonai kilometrų. 
Todėl astronomai šiais atvejais, patogumo dėliai, vartoja ypatingai didelius 
ilgio matus, pavyzdžiui — šviesmečius. Sviesmetis, arba šviesos me- 
tai, yra atstumas, kurį šviesa nueina per metus. Sviesa skleidžiasi labai 
greit — apie 300000 kilometrų per sekundę; tačiau nuo artimiausių žvaig- 
ždžių ji pasiekia mus tik po kelių metų. Taigi, šiomis naktimis matome 
žvaigždes ne tokias, kokios jos dabar yra, bet — kokios jos buvo prieš 
daug metų. 

Atstumų matavimas, pagrįstas metiniu paralaksu, pavyksta taikyti tik 
gana artimoms žvaigždėms. Iki šių dienų pavyko ismatuoti tokiu būdu tik 
kelių tūkstančių žvaigždžių atstumai. Tolimų žvaigždžių paralaksai yra tokie 
maži, kad jokiais mokslo įrankiais negalima jų išmatuoti. Todėl, nepaisant 
didelės pažangos, matavimo galia siekia kokius 2—3 šimtus šviesmečių. 
Toliau, metinio paralakso tyrimas pasirodo bejėgis, ir apie tolimesnių žvaigž- 
džių atstumus reikia spręsti kitokiais būdais. Šių dienų astronomija žino 
labai daug būdų žvaigždžių atstumams matuoti; tačiau dauguma jų tinka 
tik atskiroms žvaigždžių rūšims, ir nevisada duoda patikimus atsakymus. 
Viangdami šį kartą gilintis į visas tas smulkmenas, atkreipkime dėmesį į pa- 
čius svarbiausius dalykus. 

Apie žvaigždžių atstumą liudija, pavyzdžiui, jų regimasis šviesumas 
arba ryškumas. Juo toliau yra žvaigždė, juo menkiau ji mums žiba. Seniau 
astronomai manė, kad silpnos žvaigždės esančios toli, o ryškios — arti, 
Vėliau paaiškėjo, kad žvaigždės savo tikruoju šviesumu būna labai įvairios. 
Kai kurios žvaigždės tikrovėje šviečia stipriau, kaip Saulė, o kitos būna 
daug menkesnės. Taigi, regimasis žvaigždės ryškumas dar galutinai nenu- 
sako apie jos atstumą: reikia dar sužinoti, ar žvaigždė tikrai yra šviesi, ar 
menka. Tolima, bet milžiniška žvaigždė mums gali atrodyti šviesesnė kaip 
artima, bet menka žvaigždė. Jei sužinosime žvaigždės atstumą, galėsime su- 
skaičiuoti jos tikrąjį šviesumą, ir atvirkščiai: žinant tikrąjį žvaigždžių švie- 
sumą, galima spręsti apie atstumus: vienas žinojimas pavaduoja antrąjį. As- 
tronomiški atstumų matavimai dažnai remiasi tokiais sumetimais. Yra žinoma 
žvaigždėse įvairių požymių, iš kurių galima spręsti tiesiog apie jų tikrąjį 
šviesumą. Tuomet jų atstumai darosi žinomi. Tačiau, kaip jau buvo paste- 
bėta, toks matavimas pavyksta tik atskirais atvejais. 

Įvairenybės 
Iš ko pasidaręs žemės aliejus 

Apie žemės aliejaus pasidarymą yra sugalvota daug teorijų; jos aiš- 
kina jį pasidarius arba iš suirusios gyvulinės arba augalinės medžiagos. 
Cheminiu atžvilgiu geriausiai pagrįsta iki šiol atrodė Engler'io teorija, že- 
mės aliejų kildinanti iš gyvulinių riebalų ir aliejų. Tačiau paskutiniu laiku 
yra įrodyta, kad žemės aliejui atsirasti pirmąjį pagrindą bus davę žaliuo- 
jantieji augalai, o gyvulinės substancijos tebus prisidėjusios tik antroj vie- 
toj. Mat, paskutiniu laiku susekta, kad žemės aliejui giminingose medžia- 
gose esama raudonų darylų, porfirinų, kurie čia bus atsiradę pasikeitus 
augalų lapų žaliajai medžiagai (dalimi gal būt taip pat ir gyvulių kraujo 
medžiagai). Kalbamų medžiagų aptikimas duoda pagrindo spręsti ir apie 
žemės aliejaus pasidarymo apystovas. Labai aukštos temperaturos nerei- 
kėję; pakakę daugiausia 3009. Taip pat nebūta ir jokios Lu PSS 
schungen und Forschritte“ 1934, 18 Nr.). Pr. 


Parazitai pasakoja savo šeimininkų praeitį 


"Dauguma parazitų yra prisirišę tik prie tam tikrų savo šeimininkų 
bei tarpininkų ir drauge su jais yra gyvenę per visą jų geologinę praeitį. 
Pavyzdžiui, Afrikos ir piett Amerikos strutas savo žarnose turi tą pačią 
žarnų kirmėlaitę, tuo tarpu kai šių dviejų paukščių kiti parazitai pridera la- 
bai įvairioms gyvių grupėms. Sis faktas gal būt rodo, kad tų dviejų, da- 
bar toli nuo vienas kito atskirtų, kontinentų fauna tolimoj geologinėį pra- 
eity priderėjo draugėn, vadinasi, kad Afrika ir piet. Amerika gal būt buvo 
visai arti viena kitos, kaip tai tvirtina Wegener'io išdirbtoji kontinentų slin- 
kimo teorija (apie šią teoriją ir jos jau mirusį kūrėją plačiau rašė Kosmos 
1934, 474—480 pusl). — Kitas pavyzdys. Gėlųjų vandenų žuvis Lofa lota 
(kvapė) dar šiandien gyvenama tokių parazitų, kurie šiaip randami tik jūrų 
žuvyse; vadinasi, jie čia išsilaikė per ilgas geologines gadynes, kurios pra- 
ėjo nuo tada, kai šios žuvies pirmatakai paliko savo gimtinę jūrėse ir įsi- 
gyveno gėluose vandenyse. — Panašių liudijimų teikia ir dar kai kurių kitų 
žuvų parazitai. Pr. Bi 


Kaip seniai gandrai aprūpina vandeniu savo jauniklius 
(Drauge ir „Gamtos Draugo“ skaitytojams vasaros uždavinys) 

Klausimas, kaip sčniai gandrai aprūpina vandeniu savuosius, dar lizde 
tupinčius, jauniklius, iki šiol buvo ne visai išaiškintas. Apie tai pernai me- 
tais paskelbė savo stebėjimus vienas vokietis (Šumanas išBraunšveigo) žur- 
nale „Ornithologische Montsschrift“ 1934, 5—6 Nr. Jis "sako matęs, „kaip 
gandriukai lizde karštomis dienomis buvę vandeniu aprūpinami tuo būdų, 
kad senis gandras, pasiėmęs savo gūžin vandens iš artimiausios balos ar 
kūdros, paskui, atsitūpęs ant lizdo, tą vandenį iš savo gūžio išspausdavo 
ir pieštuko storumo čirkšle įšvirkšdavo į pusiau prasižiojusius jauniklių 
snapus. Įdomu dar ir tai, kad jaunikliai buvę girdomi ne tuo pačiu metu, 
kada jie buvę šeriami, ir kad vandeniu jauniklius rūpindavo visuomet „bu- 
dintis“ gandras, tai yra ne tas, kurs maistą atnešdavo.— „Gamtos Draugo“ 
skaitytojus kviečiame ateinančią vasarą tokių stebėjimų padaryt Er Lietuvoj. 

B) 


GAMTOSDRAUGAS 


Popularus „Kosmo“ skyrius 
1935 metų Balandžio mėn. 


Lėlis europinis (Caprimulgus europaeus) 


Gim. dir. J. Elisonas, Panevėžys 


Daugelis žmonių turi susidarę blogą nuomonę apie kalbamąjį paukštį, 
kuriam prikišama ir artimi santykiai su piktomis dvasiomis — velniais bei 
raganomis, ir ožkų melžimas ganyklose, ir kitos piktadarybės. Kadangi visi 
tie prasimanymai be reikalo tiktai niekina paukštį, žmogui niekuo nenusi- 
dėjusį ir kai kuriais atvejais, ypatingai miškų ūkyje, net naudingą, tai pa- 
mėginsime jį nuo tų nepagrįstų kaltinimų ginti. Zinoma, tenka pradėti nuo 
"artimesnės pažinties su kaltinamuoju individu: jo kūno sudarymu, gyveni- 
mo būdu ir kitais privalumais. 

Visų pirma turėkime galvoje, kad lėlis yra naktinis paukštis, kuris tikta 
prievakarių sulaukęs ir baigiant apyaušriais tepasirodo žmogui; o tatai ii 
duoda progos visokių prasimanymų apie jį skleisti, nes, anot žmonių par 
sakymo, doras sutvėrimas naktimis nesitranko. Didumo lėlis bus sulig na- 
miniu karvelių, rasi tiktai kiek laibesnis ir mažesnis už jį, (Galvą jisai tur- 
pailgą ir paplotą, snapą trumputį ir plačiais žiomenimis, kurių plyšys užpa-i 


Lėlis (kairėj) ir jo nasrai (dešinėj) 


kalyje net už akių siekia. Sis lėlio žiomens platumas ir davė progos susi- 
daryti plačiai žinomam priežodžiui: „šitas vyras išsižiojęs kaip lėlis“. Ta- 
čiau klaidingai mano tie, kurie tvirtina, kad lėlis plačiai atvertais žiomeni- 
mis ir skraidąs; to jisai nedaro; tik kai tenka pavytas grobis ryti, tai tuomet 
jis išsižioja. 

Sparnus lėlis turi ilgokus, kojas trumputes, uodegą. taip pat poilgę. 
Bendrai imant, jo sparnai ilgio siekia 190—202 mm, uodega —130 —140 mm, 
kojos 15—17 mm; kūno svoris apie 80 gr. Plunksninių lėlio drabužių spal- 
va beveik vienoda visu kūno paviršiumi: viršus tamsiai pilkas su tamsiai 
juosvais skersiniais plonais dryželiais, pagurklis juodokai juosvas, papilvė 
pasinešusi ruduman (kiti lėlio kūno spalvą trumpai nusako kaipo tamsiai 

rudą kanapėtą). Tokią kūno spalvą turėdamas lėlis ytin puikiai sugeba 
slapstytis apkerpėjusioje, parudavusioje gulstinio medžio šakų žievėje ar- 
ba senuose, žemės paviršium prikritusiuose lapuose. 

Gyvenamąją vietą lėlis pasirenka lygiai lapuotame, pav., beržynuose, 
lygiai spygliuotame, pav., pušynuose ir šiluose, arba mišraus pobūdžio miške, 
kad tiktai pakaitomis su mišku būtų pievų ir laukų. Didelių girių, jų vidurio 
lėlis vengia, o visų labiausiai mėgsta pamiškes, skynimus viduryje miško, 
jaunuolynus su pavieniui juose beaugančiais medžiais, krūmynus ir kitos pa- 
našias, sausas ir žabų gausingas, vietas. 

Minta lėlis tiktai įvairiais naktiniais vabzdžiais: vabalais, drugiais, uo- 
dais ir kt., kurių gaudyti išskrenda vos pradėjus brėkšti. Jei žinai, kad ar- 
timame miške esama lėlių, tai paėjėk vakaro sulaukęs į bet kurį miško 
kelią, ir pamatysi, kaip lėlis vikriai švaistosi naktinių vabzdžių debesyse ir atsi- 
dėjęs, be pasigailėjimo juos naikina; tatai sudaro jau neabejotiną jo nuopelną. 

Bet dar įdomiau pasekti lėlio gyvenimas tuo metu, kai jisai savąsias 
vestuves kelia. Kadangi iš pavasario dar alkana gyventi ir peranksti atsira- 
dę jaunikliai sunkoka būtų lėliam išpenėti, tai grįžę pas mumis iš šiltųjų 
kraštų jie vestuvių kelti nesiskubina, nudelsia jąsias net ligi Gegužės mėn. 
galo ar Birželio pradžios. Vestuvių metu lėlis patinas stengiasi patikti pa- 
telei, visaip vartosi ore ir gieda savotišką giesmelę, kuri vieniems pri- 
mena vakarinius varlių koncertus, kitiems žaliosios rupūžės kurkimą,- 
tretiems parplio parpimą, o dar kitiems katės barakatinavimą. Suvaikyk da- 
bar visus tuos palyginimus! Geriausia paklausyti pačią giesmelę, kurią lė- 
lis gieda atsitūpęs ant gulstinės šakos ir tuo pradėjimu tęsdamas: iš pra- 
džių girdėti chrrr (matyti, jisai traukia tuo metų į save orą), paskum kiek 
ilgiau orrr (orą iškvepia). Visa tai vasaros nakties glūdųmoje ypatingai 
ryškiai miške girdėti. Sakyti, kad lėlio giesmelė būtų maloni — negalima; 
patelės kurkia kiek silpniau. Be to, tenka nugirsti ir šaukiamasai lėlio bal- 
sas, primenąs: geit... geit, o kai netikėtai kur nors betupintį lėlį dienos me- 
tu išbaidai, tai jisai staiga pakyla dusliai terkšdamas: dak... dak. Bet grįžki- 
me į lėlių porelę, kuri kelia vestuves. Baigęs vestuvių giesmelę giedoti, 
lėlis patinas, kaip tasai gaidys sparnais suplasnoja, sušeria ir, galop susi- 
tinka su patele. 

Didelių povestuvinių rūpesčių lėliai neturi, nes jokios gūžtos nedaro 
ir kiaušinius deda tiesiog kuriame šilažemės paviršiaus įdubime, galvijų nu- 
mintame take, paliai kelmus, plikame kupste ir kt. Kartais tenka rasti lėlio 
gūžta ir tarp lapų ir žolių arba net tiesiog plikame žemės paviršiuje, bent 
kiek lapeliais išklota. Be to, lėlis stengiasi beveik visuomet savąją gūžtą 
kuo nors pridengti, todėl taiko ją arčiau bet kurios nusvirusios šakos, pa- 
parčio lapų arba apačioje žabų krūvos padaryti. Kiaušinių deda dažniausiai 
du, kartais vieną ir tiktai retkarčiais tris. Kadangi toksai nedidelis kiaušinių 
skaičius lengvai galėtų lėlių kiekybę sumažinti, tai lėliai turį dvi kiaušinių 
dėti, kurių antrąją sudedą ir pradedą perėti dar tuo metu, kai pirmosios 
dėties jaunikliai dar nėsą galutinai suaugę (Dr. O. Heinroth'o manymas). 
Lėlio kiaušiniai turi pailgą pavidalą, ovalūs, blizgančiu baltos spalvos pa- 
viršiumi, kuris išmargintas juosvais-pilkais-rudais taškiukais. Minėtina, kad 
lėlio kiaušiniai tiek pritaikinti savo paviršiumi gūžtos aplinkumai, kad, ne- 

Hidrometrijos keliai 


nuo senovės Egipto iki mūsų dienų 
Prof. Steponas Kolupaila 


1. Nilo potvynių žymės 


Vieni seniausių žmonių kulturos pėdsakų — tai babilonėnų, egiptėnų 
ir romėnų hidrotechniškos statybos paminklai: irigacijos sistemos, vanden- 
tiekių akveduktai, vandens rezervuarai ir t.t. Neabejojame, kad senovės hi- 
drotechnikai turėjo mokėti ir hidrologijos. Labai galimas dalykas, kad jie, 
kaip ir mes, tyrė gamtos vandenis, darė hidrometrinius matavimus ir mokė- 
jo jais naudotis. 

Seniausias „rašytas“ hidrologijos dokumentas — Nilo potvynių žymės. 

XII dinastijos faraonas Amenemhetas III, kurį graikų istorikas 
Herodotas vadino Meridu (Moeris), pasižymėjo dideliais statybos ir melio- 
racijos darbais. Jo įsakymu pastatytas Labirintas, iškastas Merido ežeras— 
milžiniškas rezervuaras Nilo vandeniui rinkti. Tas dirbtinis ežeras, įtaisytas 
viduriniame Egipte, kairiajame Nilo krante, dabar vadinamas Birket el 
GOuerun, egiptėnų Mer-uer, arba Didysis ežeras. Mūsų laikais ežero 
plotas siekia 260 km? (Didžiausias Lietuvoje Naručio ež. turi 80 km?, Ne- 
priklausomoje Lietuvoje — Dusios ež. teturi 23 kmš ploto), bet seniau jis 
turėjo būti daug didesnis. Jo vandens paviršius dabar laikosi apie 40 m 
žemiau jūros lygio. Iš Nilo į ežerą buvo iškastas kanalas per Libijos kal- 
nų grandinę; egiptėnai vadina jį Chunt. Kanalo pradžioje buvo įtaisyti 
šliūzai; dabar ten yra miestas ||lachun, egiptėnų Ro-Chunt, arba Ka- 
nalo vartai. Kanalu Nilo potvinių vandens perteklius buvo. nuleidžiamas į 
ežerą; kai Nilo slėny vandens pritrūkdavo, jį, matyt, grąžindavo iš atsargos 
rezervuaro (jis tada nebuvo toks nusekęs). Nenuostabu, kad senovėje Me- 
rido ežeras buvo laikomas vienu „septynių didžiausių pasaulio stebuklų“. 
Jį aprašė Herodotas, Diodoras, Strabonas, Ptolomėjus, Plinijus; vad. „Labi- 
rinto papiruje“ yra jo senoviškas planas. 

Per visą Amenemheto valdymą (prieš 4000 metų) Nilo krantų uolose 
tarp senųjų Nubijos pasienio tvirtovių Semne ir Kumne, 63 km aukščiau 
antrųjų Nilo slenksčių ir sauso intako Vadi Halfa, 411 km aukščiau Asu- 
ano, 1385 km žemiau Chartumo, kasmet buvo daromi aukščiausio van- 
dens pažymėjimai: jie buvo iškalami granito uoloje su atitinkamais hierogli- 
finiais užrašais. 

Faraono Amenemheto papėdininkai dar ilgai laikėsi tos tradicijos. Iš- 
skelti potvynių ženklai gerai tebematomi po 4000 metų. Iš jų patirta, kad 
Nilas per 40 šimtmečių įgilino savo vagą ne mažiau kaip8 metrus: tiek nu- 
smuko jo aukštieji ir žemieji vandenys. Skirstant tuos 8 m visam laikui, 
vagos įsigilinimas įvertinamas 2.mm per metus. Atrodo, kad gausiai Nilo 
vandens nešamas smėlis nesunkiai gali nudilinti kiečiausią uolą. 


2. Nilometrai. 


Dar nuostabesni kiti Egipto hidrologinių tyrinėjimų paminklai — ni- 
ometrai, įtaisyti įvairiose vietose Nilo vandens horizonto svyravimams 
sekti. Tokį įrengimą mes vadiname dabar vandens matavimo stotimi; mūsų 

upėse jų turime apie šimtą. Yra žinių, kad nilometrai buvo įrengti bent 7 
vietose (Hermanthis, Memphis, Babylona, Xais, Mender, Siena — Asuanas, 
Elefantina); tai tvirtina vyriausias Sudano inžinierius A. Chėlu, kuris tą 
klausimą studijavo. 

Apie du nilometrus randame literatūroje tokių žinių. Ties Asuanu (se- 
noji Sijena), 945 km į pietus nuo Kairo, Elefantinos saloje, buvo senoviška 
mūrinė krantinė. Toje krantinėje buvo padarytas įdubimas (niša) su ilgais 
akmeniniais laiptais, kurie ėjo į upės vandenį. Visa siena išilgai laiptų bu- 
vo išbraižyta įvairiausių ženklų; jų buvo labai daug ir nuo to laiko jie bu- 
vo gerokai nudilę; jie, matyti, rodė aukščiausius, vidutinius ir žemiausius 
Nilo horizontus. 

Tuo metu, kada Egipte buvo įsigalėję arabai, šiame nilometre buvo 
įtvirtintos matuoklės -— tiksliau sekti vandens lygio svyravimus — trys ska- 
lės 7 arabiškų uolekčių (0,540 m) ilgumo; tai įvyko apie 650 m. Kr. g. 

Napoleono ekspedicijos metu 1799 m. Asuano nilometras dar buvo 
tvarkoje. Kai jis suiro, 1870 m. jį restauravo egiptėnų astronomas M ah- 
mud Bey. Pritaisytos 6 naujos marmurinės matuoklės ir lenta su tokiu 
tekstu: „Daugiau kaip tūkstantį metų apleistas ir pamirštas šis nilometras 
visai atnaujintas, prisilaikant senoviškų pažymėjimų. Naujas matas (uolektis) 
patvirtintas ir leistas viešai naudotis 1870 Kr. g. metais, valdant geram 
valdovui, chedivui Izmailui, Egipto atstatytojui, vieno jo ištikimų tar- 
nautojų astronomo Mahmudo Bey““. 

Antrasis nilometras dar tebeveikia 4 km į pietus nuo Kairo, Rodah 
saloje, tarp El Gizeh ir Senojo Kairo; arabai jį vadina El Megyas. To 
nilometro tobula konstrukcija labai primena moderniškų automatinių stočių 
. — limnigraių — schemą. 

Senoviško egiptėnų šventnamio, vėliau arabų perdirbto į mečetę su 
mauretanišku kupolu, kieme įtaisyta stilinga kapela su šuliniu 4 m platu- 
mo (kvadratinio pjūvio). Sulinys jungiasi su Nilu dviem koridoriais, kuriais 
vanduo įeina į šulinį ir laikosi ten vienodame su Nilu lygyje. Į šulinį ga- 
lima nužengti mūriniais laiptais. Vidury šulinio pastatyta aštuoniakampė 
balto marmuro kolona 8,64 m aukščio, 0,5 m storio. Išilgai kolonos išgra- 
viruoti 16 senoviškų arabų uolekčių paženklinimai. Reikia spėti, kad toje 
pačioje kolonoje seniau egiptėnų buvo pažymimi Nilo horizontai hierogli- 
fais. Arabiška matuoklė iškapota 715 m. Kr. g. kalifo Suleimano įsaky- 
mu ir buvo taisyta 814 m. (kitomis žiniomis 861 m.) kalifo El-Maimu- 
no rūpesčiu. 

3. Kam buvo reikalingi nilometrai. 


Nilometrai buvo įtaisyti šventnamiuose arba arti jų. Prie nilometro 
buvo specialus observatorius — senovės egiptėnų kunigas, arabų šeichas 
— kuris sekė Nilo horizonto svyravimus ir skelbė per šauklius potvynio 
eigą gyventojams. Manoma, kad svarbūs gyventojams vandens horizontai 
nebuvo, kaip dabar tai daroma, atskaitomi matuoklėje, bet įvairiais slaptais 
ženklais pažymėti nilometrų sienose. Paslaptį žinojo vienas tik observato- 


* Nilometrą Elefantinos saloje 1934 m. Sausio mėn. aplankė inž. B. Banaitis 
su žmona; žiūr. J. Oginskaitė-Banaitienė, Įspūdžiai iš kelionės po pietų Egiptą. 
Naujoji Romuva 1935, 6 Nr., 141 pusl. 

rius; ją paveldėdavo, kaip ypatingą privilegiją, jo papėdininkai. Kunigo — 
nilometro saugotojo svarbiausia pareiga buvo paskelbti Nilo šventės pra- 
džią, kuri turėjo sutapti su Nilo potvynio maksimumu. 

Kam taip uoliai buvo sekami Nilo potvyniai? Egiptą jau Herodotas 
vadina „Nilo dovana“: nuo Nilo+ pareina visas to krašto turtingumas. 
Per potvynius Nilas plačiai išsilieja, apsemia visą platų savo slėnį, su ku 
riuo beveik sutampa Egipto ribos. Potvynio vanduo atneša su savimi daug 
dumblo —nuplauto Abisinijos ir Nubijos dirvožemio. Laukuose pasilikęs 
po potvynio dumblas yra nepaprastai derlingas; jokių trąšų nereikia; nerei- 
kia nė dirvos arti. Karšto klimato sąlygose, be debesų, kai pakanka drėg- 
numo dirvoje, javai auga nuostabiai vešliai. Iš vieno lauko per vienerius 
metus galima surinkti paeiliui 3—4 kviečių derlius, be ypatingai sunkaus 
darbo. Todėl Egiptas ir buvo senovėje turtingiausias kraštas. 

Nieko nėra amžino; pablogėjo ir egiptėnų laimingos sąlygos. Nuo 
dumblo palaipsniui pakilo visas slėnis ir Nilo vanduo kartais nebepakilda- 
vo tiek aukštai, kad apsemtų slėnį. Būdavo ir šiaip sausų metų su žemu 
potvyniu, kai Abisinijoje mažiau prilydavo. Laukai, negavę ne tik naujo der- 
lingo dumblo, bet ir vandens, sudžiūdavo į kietą plytą, saulės spinduliai 
sudegindavo visus pasėlius; nerūpestingi egiptėnai, išlepinti geradario Nilo, 
turėjo badauti. Pasitaikydavo ir atvirkščiai: labai aukštai pakilęs Nilo van- 
duo suardydavo pylimus, kuriais jį sulaikydavo laukuose, nuplaudavo ne 
tik dumblą ir pasėlius, bet sugriaudavo kaimus (iš molio lipdytas trobas), 
ir žmonės vėl kentėjo badą ir kitas nelaimes. 

Ar tik ne tokie „pablogėję“ Nilo potvyniai ir bus sugriovę garsiąją 
senovės Egipto kulturą? Matome, kiek egiptėnų gerovė buvo surišta sų 
Nilo potvyniais. 

Turint kiek prityrimo iš Nilo potvynių stebėjimų buvo galima rasti 
tam tikrą „korelaciją“ su gyventojų gerbūviu ir jau potvynio metu daryti 
ateinantiems metams prognozą. Egiptėnų kunigas ar arabų šeichas, skelb- 
damas tautai prasidėjusį potvynį, pranašavo derlių arba badą, laimingus ar 
nelaimingus metus. Galima spėti, kad tokie prognozai upės žemutiniam 
ruožui buvo daromi remiantis gautomis iš aukštupio, iš Asuano, per bėgi- 
kus raportais apie potvynio eigą. Tai buvo seniausia „potvynių įspėjimo 
tarnyba“, kaip dabar veikia „Service d'annonces des crues“, „Hochwasser- 
nachrichtendienst“ ir t. t. 

Potvynis — Nilo šventė — buvo laikomas Naujaisiais Metais; žydų 
metai, skaitomi nuo „pasaulio įkūrimo“, taktiškai sutampa su Nilo potvyniais 
ir, matyti, jų paskolinti iš egiptėnų. 

Potvynio pasėkmių prognozai pasiliko tradicijose, kaip horoskopai ir 
linkėjimai Naujiesiems Metams. 

Įdomu pacituoti vieną tinkamą nilometrų atvaizdavimą dailiojoje litera- 
turoje. Shakespeare'o dramoje „Antonijus -ir Kleopatra“ (II aktas, 7 
scena) Antonijus aiškina Cezariui: 

„Taip ten daroma: jie (egiptėnai) matuoja upės srovę pyramidų laip- 
tuose; iš to, pagal aukštą, žemą ar vidutinį horizontą, jie sprendžia, brangy- 
metis bus ar perteklius. Juo daugiau Nilas kyla, juo daugiau jis žada. Kai 
jis nukrinta, sėjikas barsto į dumblą ir balas savo sėklą ir netrukus valo 
derlių“, 

Ir dabar prie Rodah nilometro (Kaire), kuris nuo 1886 metų turi met- 
rinę matuoklę, tebelaikomas valdininkas, iždo apmokamas, bet turintis tą 
vietą įpėdinystės teisėmis. Potvynio metu valdiški šaukliai laksto Kairo gat- 
vėmis ir skelbia Nilo horizonto svyravimus. 

Nilo žemupy ir deltoje (kur Kairas) upės dugnas ir visas slėnis yra 
gerokai pakilęs: tiek prisidėjo dumblo. Dabartiniai vandens horizontai daug 
aukštesni už senuosius. Jau prancuzų ekspedicijos metu (1800—1801 m.) 
Rodah nilometre teko pailginti koloną, kurios neužteko potvynio aukščiui 
atskaityti. Pagal seniausius ženklus galima nustatyti, kad Nilo vaga pakilo 
apie 6 m nuo senovės Egipto laikų ir apie 3 m nuo arabų viešpatavimo 
laiko“. Svarbu palyginti šią išvadą su Nilo vagos įsigilinimu tarp Semne ir 
Kumne — aukštupy. Vagos nepastovumas pateisina ir tą aplinkybę, kad 
prognozas dėl potvynio pasėkmių buvo daromas ne tiesiog pagal matuoklę, 
bet su tam tikromis „slaptomis“ pataisomis, kurios dabartinių hidrometrų 
plačiai vartojamos, kaip vad. Staut'o pataisos. 

Egipto valstybiniame archivę esamą dokumentų apie Nilo potvynius 
1737 metais pradedant; taisyklingos moderniškos observacijos daromos 
nuo 1839 metų. Kai kurių tyrinėtojų Nilo potvynio aukščiai nurodomi nuo 
639 metų. Galima manyti, kad senesniųjų matavimų „metraščiai“ sudegė 
garsiojoje Aleksandrijos bibliotekoje. 

Anglų valdžios 1896—1902 m. atlikti dideli irigacijos darbai Nilo po- 
tvynių žalai sumažinti. Anglai pastatė skersai Nilą tris milžiniškas užtvan-- 
kas (Assuane, Siutoje ir Kaliuboje), kurios reguliuoja potvynio aukštį ir ap- 
rūpina vandeniu irigacijos kanalus. 

Kaip matome, Egiptas buvo klasiška didelių inžinierijos darbų arena, 
melioracijos ir hidrologijos lopšys. Pirmieji vandenų tyrinėtojai buvo kuni- 
gai, hidrometriniai įrengimai turėjo sakralinio pobūdžio, hidrometrija buvo 
ypatingai gerbiama ir pati upė — Nilas — buvo dievinama -— Hapi die- 
vaičio asmeniu. Tam dievaičiui pastatyti šventnamiai su nilometrais — tai 
seniausi hidrologiniai institutai! 


4, Centrinėje Azijoje 


Hidrologinių elementų matavimo pėdsakų randame ir kitur, taip pat 
prie irigacijos darbų. 

Pietų Turkestane, prie Murgabo upės, Mervo oazoje, jau XI-XII 
mūsų eros šimtmečiuose veikė didelės irigacijos sistemos. Visas kraštas 
(dabar plika dykuma) buvo vienas žydintis sodas, per kurį, vienu poetišku 
palyginimu, lakštingalos perskrisdavo šokinėdamos iš šakos į šaką. 

Arabams valdant Mervą 1409 m. buvo atstatyta Sultan-bend'o už- 
tvanka ir prakasti dideli irigacijos kanalai. Vandens aukščiui matuoti ką- 
naluose buvo įtaisyta lenta su smulkiais padalijimais per visą jos ilgį, vieno 
„šajiro“ (apie 3 ci) atstume. Kaip dabar internaciniai matai (metras, ki- 
logramas), „šajiras“ buvo nustatytas įstatymu, kaip 6 (ar 7) padėti greta... 
mulo uodegos plaukai, ar tiek pat šonais sudėtų miežių grūdų. Kaip ži- 
nome, kitur matų vienetai buvo nustatomi kiekvieno valdovo pagal savo 
„dimensijas“ (vad. karališki uolekčiai, pėdos). 

* Šios įdomios žinios paimtos iš klasiško hidrometrijos veikalo: J. Epper, Die 
Entwicklung der Hydrometrie in der Schweiz, Bern 1907, pusl 2—5 ir brež. 1—2. 

Ir čia buvo derliaus prognozo taisyklės. Pav., kai vanduo prie užtvan- 
kos per potvynį siekdavo 60 brūkšnių (apie 1,8 m), buvo laukiama der- 
liaus, jei pakildavo tik iki 6-jo brūkšnio (18 cm), žmonės turėjo laukti bado. 

Tokios vandeniui matuoti matuoklės, vad. „tiraz“, buvo įtaisytos visur 
kanalams atsišakojant, prie atskirų miesto kvartalų ir t. tt Tuose atsiša- 
kojimuose vanduo iš apskrito šulinio, vad. „budžur“, buvo skirstomas per 
dureles, mažiau ar daugiau atidaromas pagal reikalingą debitą. Vanduo 
buvo skirstomas taip tiksliai ir teisingai, kad visi tokiu matavimu buvo 
labai patenkinti *. 

lrigacijos sistemoms vadovavo tam tikri „mokesčių inspektoriai“. Van- 
dens matavimo stočių observatoriai, kartu ir kanalų prižiūrėtojai, per tam 
tikrus kurjerius (bėgikus) pranešdavo viršininkui vandens aukštį (dabar 
tokie „talonai“ siunčiami paštu kas savaitė ir kas mėnuo). Potvynio metu 
pranešimai buvo siunčiami kiekvieną valandą. Viršininkas tvarkė vandens 
skirstymą. Tais darbais užimtų valdininkų — hidrometrų vien Mervo 
oazoje buvo 10.000 žmonių. 

„Mokesčių inspektorius“ skyrė mokesčius pagal paimtą vandens kiekį; 
ši sistema labai artima moderniškam mokesčių pagrindui — pagal suvar- 
totą elektros energiją (tik, žinoma, ne pas mus!). Vandens debitui buvo 
taikomi specialūs matai: „best“ buvo vadinamas vandens kiekis, pratekąs 
per parą pro 1 kvadratinio šajiro angą; „peikal“ buvo lygus 10 bestų, „sa- 
ratą“ — ko besto. 

5. Europoje 


Romėnų vandentiekiai, kurių likučiai, milžiniškų akvedukų skliautų pa- 
vidalu, tebematomi Romos apylinkėse, piet. Prancuzijoje ir kitur, — laiky- 
tini statybos šedevru. 

Imperatoriui Nervai viešpataujant architektas Frontinus buvo įtaisęs viena- 
me keturių Romos vandentiekių prietaisą suvartojamo vandens debitui matuoti. 

Įvairūs, kartais gan komplikuotos konstrukcijos, vandens matuotojai 
buvo vartojami prie irigacijos, pav., Lombardijos slėny. Tam pačiam tiks- 
lui „vandens colius“ buvo išgalvoję aukso ieškotojai Kalifornijoje; jiems 
vanduo buvo reikalingas aukso grūdelius iš smėlio išplauti ir buvo par- 
duodamas „aukso kaina“. Tie „coliai“ buvo įvairios rūšies įtaisymai su 
užstumiama skląstimi anga, coliais (2,5 cm) paženklintą. 

Seniausi centralinės Europos hidrologinio pobūdžio paminklai — pot- 
vynių žymės namų sienose, akmenyse, tam tikrose tabelėse. Tokių ženklų 
galima rasti senesniuose miestuose. 

Taip antai, Linz'o mieste, prie Dunojaus, Austrijoje, vienuose var- 
tuose įtaisyta marmurinė lenta su 1501 m. potvynio ženklu ir tokiu eiliuo- 
tu tekstu: 

„Hiemit disem Stain betzaichent stat 

wie hoch die Tunaw geraichet hat 

Das ist beschehen im Monet Augusti 

bey Regirung romischen Kūnig Maximiliam 
Da von Christi gepurde ergangen war 
Tawsennt Funfhundert und ain Jar“ **. 


* Akad. Bartold, K istoriji orošenija Turkestana. Petrograd 1914, 53. pusl. 
** F. Schaffernak, Hydrographie. Wien 1935, 22 pusl. 

Tas reiškia: Šiuo akmeniu pažymima, kiek aukštai pasiekė Dunojus, tai 
atsitiko Rugpiūčio mėn., Romos karaliui Maksimilijonui valdant, kai nuo 
Kristaus gimimo nuėjo tūkstantis penki šimtai ir vieneri metai. 

Lindau mieste, Sveicarijoje, akmeninėje lentoje pažymėti 1511 ir 1566 
m. Bodeno ežero potvyniai. Uoloje prie Laufenburgo buvo išskeltas ypa- 
tingai žemas Reino horizontas 1541 metais; jį pastebėjo vėliau, kai vanduo 
buvo dar žemiau nukritęs. 

Tibro potvyniai Romoje registruojami nuo 1280 metų. Didžiųjų Se- 
nos upės potvynių aukščiai Paryžiuje tiksliai žinomi nuo 1615 metų, kada 
įvyko nepaprastai didelis potvynis. 

Nuolatinės hidrometrinės observacijos pradėtos Magdeburge prie El- 
bės nuo 1728 metų ir Paryžiuje prie Senos nuo 1732 metų. 


6. Renesanso gadynė 


Nuo Italijos Renesanso — mokslo ir meno atgijimo gadynės — pra- 
dėjo domėtis hidraulikos paslaptimis ir tirti vandens tekėjimo dėsnius. 

Genialus menininkas, inžinierius, matematikas, gamtininkas ir filoso- 
fas Leonardo da Vinci (1452—1519) parašė pirmąjį mokslo veikalą 
„Del moto e misura dell' acgua“ (Apie vandens judesį ir matavimą), kuris 
susideda iš 9 knygų su 567 paragrafais. Knygų pavadinimai: 1. — apie 


vandens rutulį (paviršių), 2. — apie vandens judesį, 3. — apie vandens 
bangas, 4. — apie vandens smūgį, 5. — apie krintantį vandenį, 6. — apie 
sūkurius vandenyje, 7. — apie plaukiančius vandenyje kūnus, 8. — apie 
vandenį vamzdžiuose, 9. — apie vandens malūnus ir kitas mašinas. Si pir- 


moji hidraulika, išleista pirmą kartą 1643 metais, turi daug brėžinių ir ori- 
ginališkų hipotezių. Da Vinči sugalvojo dvigubą plūdę, kuria jis matavo 
vandens greitį ties paviršiumi ir giliau. 

Mechanikos mokslo kūrėjas Galileo Galilei (1564—1642) mėgino 
tirti vandens tekėjimą, bet susidūrė su nenugalimomis kliūtimis dėl netin- 
kamų matavimo instrumentų. Jis skundėsi savo mokiniams, kad lengviau 
ištirti nepasiekiamas planetas ir žvaigždes, kaip tekantį pro mūsų akis 
vandenį. 

Galilejo mokinys Castelli (1577—1644) sugalvojo vad. upės kvad- 
rantą, kuriuo vandens greitis buvo matuojamas pagal pakabinto ant siūlo 
rutulio nulenkimo kampą. 1628 metais jis išleido pirmą hidrometrijos vado- 
vėlį „Della misura dell' acgue correnti“. Matematikos profesorius Parmoje, 
įėzuitas Cabeo (1585—1650) matavo vandens greitį kartimi, plaukiančia 
vienu apkrautu galu. Įvairius įrankius vandens greičiui matuoti pagal van- 
dens slėgimą buvo išradę: Michelotti (1771) — vandens svarstykles, 
Lorgna (1777) — vandens svirtį, Ximenes (1780) — vandens vėliavą, 
Brūnings (1789) — tachometrą. 

1694 m. E. Melchior išleido Frankturte pirmąjį hidrologijos veikalą 
„Hydrologia“. 

Paryžiaus Mokslo akademija 1732 metais apdovanojo Pitot'ą už 
sugalvotą prietaisą vandens greičiui matuoti — sulenktą stačiuoju kampu 
stiklinį vamzdelį; tas prietaisas, vad. pitometras, patobulintas, dar tebevar- 
tojamas hidraulinėse laboratorijose. 

Vokiečių hidrotechnikas Woltman'as 1700 metais aprašė savo pa- 
tobulintą „hidrometrinį malūnėlį“ vandens greičiui matuoti. Malūnėlis ir 
dabar laikomas tinkamiausiu instrumentu, tik, žinoma, daug kartų gerintas 
ir beveik nepanašus į prototipą. 


7. Mūsų laikai 


Pirmuosius rimtus upės tyrinėjimus atliko amerikiečių karininkai H u m- 
phreys ir Abbot 1850—60 m; buvo tiriama Mississippi upė, naudo- 
jantis dar plūdėmis. Moderniškas hidrometrijos metodas duotas Prahos po- 
litechnikos prof. Harlacher'io kaip rezultatas jo darbų Elbėje ir Duno- 
juje 1880— 1890 m. 

Moksliškos hidrologijos tėvynė — Prancuzija. Jos hidrologas Bel- 
grand 1854 m. įsteigė pirmą hidrometrinį biurą, kurio tikslas buvo tirti 
potvynius ir daryti jų prognozus. Jo vardas buvo „Service hydromėtrigue 
du bassin de la Seine“ (Senos baseino hidrometrinis biuras). Kitos šios 
rūšies įstaigos buvo įsteigtos: 1875 m. Cechijoje (tuomet Austrijos provin- 
cija), 1883 m. Badene (Vokietijoje), 1886 m. Vengrijoje, 1893 m. Austrijoje, 
1895 m. Šveicarijoje, 1902 m. Jungtinėse Amerikos Valstybėse. 

Hidrometriniai biurai išplėtė vandens matavimo stočių tinklą, matuoja 
upių vandens debitą ir skaičiuoja upių nuotakį, t. y. nutekančio kasmet iš 
upės baseino vandens kiekį. Tam tikslui plačiai naudojamasi vad. „debito 
kreive“, kuri riša upės debitus su jos vandens lygmens aukščiais. Pirmąją 
tokią kreivę sudarė Garonai 1847 m. prancuzų hidrologas Baumgarten 
(1808—1856). Dabar veikia tūkstančiai hidrometrinių stočių, tiriami upių 
debito svyravimai, nustatomi jo santykiai su drėgmenų kiekiu, su oro tem- 
peratura ir t. tt Pagrindiniai vandens apyvartos upių baseinuose dėsniai 
nustatyti austrų geografo Penck'o 1896 m. ir Ukrainos hidrologo Oppo- 
kov'o 1904 m. 

Tyrinėjimų rezultatai skelbiami „hidrometriniuose metraščiuose“, kurie 
profanui atrodo nuobuodžiausių skaičių rinkiniais, o specialistas džiaugiasi 
jais, kaip deimantų lobynu. Jų išvados naudojamos toli už baseinų ir val- 
stybių ribų; dažnai matome, pav., Lietuvos upių duomenis cituojamus ven- 
grų, rusų, amerikiečių, suomių, prancuzų mokslinėje literatūroje. 

1898 m. pradėtas leisti specialus hidrologijos žurnalas „Zeitschrift fūr 
Gewžsserkunde“ (Leipzige, nuo 1905 m. Dresdene); jį redagavo prof. G ra- 
velius; 1914 m. karas tą naudingą leidinį sustabdė. 

Hidrometrų darbas netilpsta valstybių rėmuose; jie plačiai keičiasi lei- 
diniais ir patyrimais, rengia kongresus ir konferencijas, stengiasi vienodinti 
ir derinti darbo metodus. 

Hidrometrijos pažanga dabartiniu metu pareina nuo nepaprastų nuo- 
stolių dėl potvynių, intensyvaus vandens jėgos naudojimo ir kitų praktiško 
gyvenimo reikalavimų. 

Šių dienų hidrometrai vis dėlto negali pasigirti jų darbų pripažinimu 
ir įvertinimu. Jie su pavydu prisimena garbingą hidrometrijos padėtį... se- 
novės Egipte... 


Hidrotechnikos darbai senovėje (keletas istorijos datų ir duomenų) 
Iš H. Dehnert'o straipsnio žurnale „Unsere Welt“ 1929, 11 N-rio išvertė Pr. Dovydaitis 

Met. | Upių regulacija ir melioracija | Vandens keliai | Tvenkiniai ir malūnai | Miestų vandentiekiai 

pr. | 4400 Menesas iškasa kanalą į Ni- Į 

Kr. lą paliai Memfio miestą | 

4000 4000 Arteziniai šuliniai Tėbų ir Ghar- 
bo oazėse. 

3000 3000 Vandeniui rinkti galerėjos Asiri- 

2700 Egiptiški pliauskų lai- joj 
vai 2750 Simajos  šveninamio apylinkės 
nusausinimas  Babilonijoj. 


2500 Memfio varinis vandentiekis; šu- 
linių šachtos Egipte 


| 

| 

| 

2280 Įtaisymai ryžiams laistyti 

Kinijoj | 

2220 Pirmoji žinia apie 

frachtų laivus Nile | 

2200 Irigacijos kanalai „Kinijoj | 2200 Judni vietos upeivys- | 
tė Kinijoj 

| 

| 

| 

| 

| 

| 

| 

| 

| 


2000 2000 Upeivystė  Eufratu ir 
1950 Eufrato ir Tigro regulacija Tigru | 
1900 Chamurago kanalai ir dre- 1900 Nusausinimas kapinių Babiloni- 
nos Babilonijo j 1800 Seli I kasa ikanalą nuo joj 


užtvara Arabijoj 


Poleno iki ad 1700 Pirmoji slėnio 
jūrų 


malą nuo Nilo iki Rau- 
donųjų jūrų 
1100 Dirbtiniai kanalai Ki- 
nijoj | 1055 Kanalai Jeruzalėje 
1015—975 Vendentiekio statyba Jerų- 
zalėje (Salamono kūdros) 


1250 Ramses II pradeda ka- | 
| 
| 

Hidrotechnikos darbai senovėje (tęsinys) 


Met.| Upių regulacija ir melioracija | Vandens (keliai 


i 


800 Homeras sumini 
750 Irigacijos švyturį 


Damasko 


įtaisymai prie 


iš Nilo į Raudon. jūras 
600 Periandro žygis laivais 
per Korinto sąsiaurį 


jūrų 
620 Necho pradeda kanalą 
| 600 Nebukadnezaro kanalai 
570 Žemutinio Eufrato Ikrašto 
nusausinimas . 
540—523 Santo uosto sta- 
tyba 


522 Egipto laukus laistomųjų 
įtaisymų tinklo sunylkimas . 
500 Pirmojo Suec'o kanalo 


500 
baigimas 
350 gokas aprašo mai'o 
varp | 
347— 350. Atėnų karo uosto 
statyba | 
315 Bandymai musausint Ponili- Į | 
jos balas (Italijoj) | 
300 
285 Pirmasis švyturys Fa- 
ro saloj prieš Aleksan- 
driją 
Ptolemėjus II baigia Ne- 
| cho kanalą 
200 1 
160 Drenos Ponilijos balose | 


109 Placentijos žemumų nusau- 
sinimas 


| Tvenkiniai ir“ malūmai | 
1000 Seniausi 


Miestų wandentiekiai 


Indijos | 1000 St. Morico vandens versmės įtvė- 
Timas. 
870 Šuliniai Ninivoj 
704—681 Ninivos aikvedukto statyba 
700 Tyras gauna vandenį iš metali- 
| nių vamzdžių miesto centre 
610 Grupinis vandens tiekimas 18-kai 
miestų paliai Ninivą 
600 Peisistrato akvedukas Atėnuose 
594 Solonas rūpinasi šuliniais Atė- 
| nuose 
| 590 Nusausinimai Romoj 


tvenkiniai 


500 Abhayacowe'o 
(Ceylone)  tyeniki- 
niai 


491—477Syrakusų alkvedukto statyba 


332 Akveduktas ir ikloakos Aleksam- 


drijoj 
320 4 AB gilumo šuliniai Sacha- 


312 E ieoiako Romos akvedulitas (Ap- 
pia Claudia) 

300 Ceylono tvenkiniaiĮ 300—200 Didesnių akveduūktų staty- 
ba Romos valstybės miestuose 

272—269 Romos akkveduktas Anio 
Velus 

230 Pirmasis perkeičiamų ir matuo- 
jamų graikiškų įrankių aprašy- 


250 Filono įrašyta se- 
niausia Žinia aipie 


vandens  sukamą mas (vandens kranai) 
ratą 200 Šiltų +tynių įvedimas Romoj 
| 197—159 Spaudžiamojo alkvedukto 
137 Strabonas statyba Pergamone 


rašo 
apie vandens ma-| 146—140 Romos aikveduktas Marcia 
lūnus 125 Romos alkveduktas Tepula 


ĄIauga(I H 

Met.| Upių regulacija ir melioracija | 


100| 100 Pirmoji žinia apie akmens 
ir fašinų dremas 


| 
| 
| 
| 
50 Cezaris bando musausint Fu- | 
cino ežerą 


| 

| 

| 

| 

Kr | 
gim. | 
10 Drusas kasa ikanalus ir da- | 

| ro pylimus Olandijoj | 

60 Dengti nusausinimo grioviai 
Italijoj | 

| 

| 

100 ! 
200 | 
250 Probas reguluoja Nilą | 

| 276—282 Sirenų lygumos m Eulii 
sinimas | 

300 
400 | 


450 Arteziniai šuliniai Egipte Į 
iki 500 uolekčių gilumo | 


Hidrotechnikos darbai senovėje (pabaiga) 


Vamdens keliai 


101 Gajaus Marijaus kana- 


las iš Ronos į Marselį 


42 Oslijos švyturys 


53 Trajano uostas Ostijoj 


60 Mėginimas 
Korinto sąsiauris 


prakasti 


100 Faros de Coruna, se- 


miausias 
švylturių 


dar 


esančių 


| Tvenkiniai ir malūnai | 


88 Mitridato 
malūnai 
Azijoj 


24 Vilruvi jus 
vandenį 
ir vandens 
mą ratą 


379 Ausonius 


marmorinį 


mą 
linikėse 


390 Seniausios: 
vandeninius 


apie 


vandens 
Mažojoj 


aprašo 


seimiamą 


sulka- 


aprašo 


malū- 
Moselio apy- 


žinios 


malūnus Germami- 


joj 


Miestų wvandentiekiai "14 


100 Centrinis vandens tiekimas Main- 
ce; seniausias romėnų spaudžia- 
masis vandentiekis Alatri švini- 
niais vamzdžiais 

| 63—135 Gerdono aikvedukto prie Ni- 
mes'o statyba (piet. Prancūzija) 

50 Centrinis vandens tiekimas Kel- 
ne 

30 Pakvietimas vadovo Romos van- 
dentiekiui 

24 Vitruvijus aprašo 
vimą 


vandeni ga- 


| 
| 
| 
| 
| 50 Lyono akvedukias 
| 74 Viešosios išvietės Romoj 
85 Sidabriniai vandens vamzdžiai 
| romėnų vilose 
|- 97 Frontinus moko Romos vandens 
| tvarkyto jus 
| 100 Frontinaus veikalas: „Romos 
J vandens įmonių įtaisymas ir ap- 
tarnavimas“ 
117—138 Atėnų akvedulkto statyba 
125 Kartaginos naujas lakveduktas 
| 1530 Meco akveduktas duodąs 40.000 
| mš vandens dienai 
160 Olympijos 
| mas 
| 222—255 Agua Severiama (Romoj) 
| 366 Valensas baigia Konstantinopolio 
| akveduktą 
| 500 Teodorichas pastalydina Spoleto 
| akvedukius 


vandeniu aprūpimi- 

(Tęsinys iš 50-jo puslapio) 

tikėtai išbaidęs beperintį lėlį, jo kiaušinius negreitai rasi, o radęs tiek nu- 
sistebėsi iš gūžtos paprastumo, kad tikras būsi aptikęs nežinia kurio paukš- 
čio kelionėje pamestus arba išdykusio piemens tolėliau nuo tos vietos iš 
gūžios išimtusir čionai žemėn numestus kiaušinius. Pirmosios dėties kiau- 
šinių perėjimas prasideda Birželio mėn. ir, jei niekas netrukdo perėti, trun- 
ka dvi savaiti su maža kaupa (16 dienų); peri patelė, o patinas tuo metu 
rūpinasi beperinčiąja patele, kuriai pristato maisto. 

Jaunikliai lėliukai išsirita iš kiaušinių pilkais pūkeliais apaugę. Įdomu, 
kad jų kūnelio apačia žymiai gausiau ųž viršų esti pūkeliais apaugusi, bet 
tatai ir suprantama: tankesni pūkeliai saugo jų kūnelį nuo žemės paviršiaus 
šalčio, o iš viršaus šildo tėvų kiinas, po kuriuo jaunikliai ir prisiglaudžia. 
Mažų jauniklių žiomenys esti ytin platūs ir duoda progos išdykusiems 
piemenims visaip niekuo nekaltus paukštelius kankinti: priverstinu būdu 
juos penėti, į nasrus akmenėlius sprausti, pirštus kišti ir t. t. Būtinų reikalų 
atlikti jaunikliai lėliukai eina toliau nuo gūžtos, per kokį metrą atstumo. 
Rūpestingai tėvų prižiūrimi ir šeriami jie greitai auga ir per dvi savaiti jau 
mėgina skristi. Kaip ir daugelis kitų paukščių, seniai lėliai savuosius jau- 
niklius labai myli ir visaip stengiasi begręsiantį pavojų nuo jų atitolinti. 
Stai du gražiu vaizdeliu, rnano klausytojų parašytu, katruodu turėjusiu 
progos susidurti su begelbinčiais šavuosius jauniklius lėliais. 

„Vieną kartą ėjau per kirtimą ir radau du kiaušiniu, padėtu ant žemės. 
Maniau, kad kas pametė juos, tačiau jų neliečiau. Parėjęs namo papasako- 
jau saviesiems. „Gerai, kad neėmei“, sako motina, „nes tenai buvo lėlio 
kiaušiniai“. Sugalvojau tą lėlį pamatyti. Einu antrą kartą į mišką. Nuėjau 
ton vieton, žiūriu — nebėra kiaušinių. Lėlio tupėta čionai pat ant kiaušinių, 
ir aš jų per tą senį lėlį nepamačiau. Maniau, kad pataikiau ne ton vie- 
ton, o čia visai kitaip būta: kai pradėjau atydžiau dairytis, lėlis staiga pakilo 
iš po mano kojų ir nuskrido į girią. Vėl kiaušinius apžiūrėjau, gerai juos 
įsidėmėjau ir parėjau namo. Kuriam laikui praslinkus paėmiau su savim ru- 
dinę ir vėl einu miškan. Eidamas maniau: „Jei jį vėl rasiu, tai tuojau su 
rudine užgaubsiu“. Nuėjęs pamačiau, kad lėlis tupi. Tylomis ėmiau eiti ar- 
tyn, o kai priėjau visai arti, užmečiau rudinę ant lėlio, kuris prisimerkęs, 
rodos, nematė manęs. Lėlis po rudine pradėjo šokinėti, draskytis ir labai 
mane išgązdino. Gerai jo nei nepasižiūrėjęs ėmiau ir paleidau. Paleistasis 
skubiai nudūmė artimiausian medin, nusileido šakon, pasižiūrėjo į mane ir 
vėl nuskrido tolyn. Praslinkus kelioms dienoms einu pro tą pačią vietą ir 
pamačiau nebe du kiaušiniu, bet du lėliuku. Priėjau artyn, ir koks jų žio- 
menėlių platumas, — kaip mintuvai. Teisingai žmonės ir sako: „Išsižiojęs 
kaip lėlis“. Paukščiukas dar pusplikis, o kišk jam ką nors į nasrus, tai taip 
išsižioja, kad, rodos, ir nemažą gabalą mėsos prarytų. Kai lėliukai plunksnomis 
jau apžėlę, tai eik artyn prie jų, o jie nebetupi, bet sparnelius iškėlę bėga 
tolyn. Pabėgėję atsisuka atgal, išsižioja ir, nelyginant tos gyvatės, šnypčia. 
Matyti, baido, kad nuo jų bėgtum“ (Užrašė B. Juška). 

„Nuėjau vieną vasaros dieną po pietų miškan uogautų. Išsirpusios 
mėlynės kabėjo ant krūmelių. Ėmiau jas skinti ir valgyti. Taip beuogauda- 
damas toli nuėjau. Tik štai iš po mano kojų išskrido nemažas rusvas 
paukštis. Krūptelėjau ir ėmiau į žemę žiūrėti, bet nieko nemačiau. Staiga 

išgirdau šnypštimą, kuris buvo panašus į gyvatės balsą. Norėjau bėgti, bet 
pastebėjęs kažką keistą judant pasilenkiau ir ką gi pamačiau: du mažu pil- 
ku paukščiuku, katruodu žeme voliojosi ir, kaklus tiesdamu, baisiausiai iš- 
sižiojusiu, šnypštė. Gūžtos nebuvo jokios, tik nedidelė žemės paviršiuje 
duobutė, o šalia jos gulėjo kiaušinių kevalai. Apsidairęs aplinkui pastebėjau, 
kad tas paukštis, visai netoli paskridęs, nusileido. Pamaniau, kad jis negali 
gerai paskristi ir ėmiau vyti. Bet vos tik prie jo prisiartindavau, jis vėl tru- 
putį paskrisdavo. Tokiu būdu jis mane toli nuvyliojo, nes jokiu būdu ne- 
galėjau jo pagauti. Galop, supratau, kad jis tyčiomis mane norėjo nuo 
gūžtos nuvylioti. Grįžau tų paukščiukų ieškoti, bet neberadau. Paskiau iš 
piemenų sužinojau, kad tai būta lėlio: matai, ir juos vieną kartą lėlis taip 
apgavęs“ (Užrašė St. Pikšrys). 

Kaip minėjau, lėlis — naktinis paukštis, kuris medžiotų išskrenda ka 
tiktai pradeda temti. Vakaro prieblandoje žiūrėk ir pamatysi jį artiese miš- 
ko apie trobas besisukinėjantį arba paliai kurį miško keliuką grobį begau- 
dantį. Mėgsta jisai nakties metu ir paliai piemenų sukurtą ugnį paskraidyti: 
ji, matyti, privylioja čionai ugnies šviesa ir jon suskridę naktiniai vabzdžiai. 
Skraidžioja lėlis vikriai, kaip kregždė, ir tykiai, kaip pelėda. Jei kas Ilėlio 
nepažįsta ir, be to, dar žvirblio drąsumu pasižymi, tai tokį vyrą lėlis net 
gerokai gali naktį išgązdinti: kaip tasai šešėlis, tykiai beskraidžiodamas, jisai 
vienu metu pasuka žmogaus linkui skristi ir švelniai nubraukia jam nosį il- 
gaisiais savo sparnais. Dienos metu lėlio beskraidant nepamatysi. Tupi . 
jisai prisimerkęs, prisiglaudęs kur nors žemės paviršiuje arba gulstinėje 
medžio šakoje. Visai net arti priėjęs taip betupinčio lėlio nepamatysi, o 
kai jį beveik jau koja būsi užmynęs arba, jo saugojamosios spalvos pato- 
gumo gerai nežinodamas, jį ranka nutverti sieksi, tai paukštis staiga pakyla 
skristi ir, nelyginant pažeistas būtų, puldinėdamas žemyn ir vėl pakildamas, 
skrenda tolyn ir netikėtai pražūva žmogaus akyse: vėl prisiglaudžia prie 
artimesnės gulstinės šakos ir dingsta. Daugelis kas įsitikinę, kad lėlis tiktai 
naktį gerai matąs, o dieną jisai apžlimbąs, ir užtat kartais mėgina beperinti 
arba šakoje betupintį ir, rodos, bemiegantį lėlį pagauti. Veltui panašūs mė- 
ginimai daryti, nes prisimerkęs ir, rodos, bemiegantis paukštis puikiai mato 
priešą, kuris prie jo artinasi, ir kaip tiktai metu pakyla skristi. 

Įdomu esti pasižiūrėti, kaip elgiasi lėlis su galvijais, kurie, bevaikščio- 
dami žiemą išvažinetais arba jų pačių išmindžiotais miško keliukais ir 
takais, netikėtai prisiartina prie beperinčio savuosius kiaušinius lėlio ir su- 
daro pavojaus juos sumindžioti: pajudintas paukštis vienu metu puola gy- 
vulio panosėn, staigiai suplesdena savaisiais sparnais, ir išgązdintas gyvu- 
lys metasi į šoną: pavojus padėtų kiaušinių ir net savosios gyvybės ne- 
tekti praslenka lėliui pro šalį. 

Sutikime, kad mitimo pobūdžiu lėlis pasižymi žmogaus atžvilgiu — 
miško ir žemės ūkio reikalai — tikrai naudingu (minta vabzdžiais!), o nakti- 
nis jo gyvenimo būdas, tai jau paties paukščio reikalas, kuris tačiau nesu- 
teikia jokios progos kalbėti apie jo santykius su įvairiomis piktomis dva- 
siomis arba įtarinėti kitus blogus darbus jį darant. Tačiau daugelis kas to- 
kių blogų kalbų apie lėlį nevengia, ir tatai patvirtina kai kyrie pavadinimai, 
lėliui prikergiami, būtent: velnio paukštis, ožkamelžė (=ožkų melžėja) ir kt. 

Klausinėjau sodiečių, kodėl jie lėlį velnio paukščiu vadina? Kaip, girdi 
jį kitaip pavadinsi: patylomis naktį skraido ir ne kam kitam, tiktai velniui 
tarnauja, nes kai jį pamatęs mėgini pagauti, tai jisai prisivylioja žmogų visai 
arti, prisimeta bėsąs pailsęs, nebegalįs paskristi; sieki jį pagauti, o jisai vėl 
kelius žingsnius palekia ir taip nuveda tave toli toli; o jei pavakarės 
metu jį gaudai, tai, žiūrėk, atsiduri kurioje nors baloje, raiste ir kt. panašio- 
se vietose, kurios nelaimių pilnos ir į kurias gerą žmogų tiktai piktosios 
dvasios įklampina. Galop, sukelia žmonėms įtarimo ir naktinės lėlio kelio- 
nės: kaip kokia ragana, žiūrėk, ir švaistosi lėlis aplinkui žmogų ir taiko 
jį sparnais per veidą perbraukti, o tatai jau ne prieš gerą; taip pasiaiškino 
man vienas senis, bekalbėdamas apie naktinyčią (=lėlis). Ožkamelžės pa- 
vadinimą (taip jį ir dabar daugelis tautų tebevadina) lėlis turįs kilusį iš Kre- 
tos salos (dabar priklauso Graikijai), kurios senovės gyventojai —- kretėnai 
— pagarsėjo kaipo dideli melagiai ir prasimanymų skleidėjai. Greičiausiai 
tuos prasimanymus bus sugalvoję kretėnų piemenys, kurie juk nedaug kuo 
skyrėsi nuo mūsų piemenų ir turėjo tokį pat, nevisai tiktai pagirtiną, pa- 
protį Išmelžti jų ganomus galvijus, jų skaičiuje ir ožkas. Parginus galvijai 
namo ir kretėnų piemenims tekdavo pasiaiškinti, kodėl jie parginė ožkas 
be pieno. Negi sakysies šeimininkui, kad kurią ožką išmelžei; taigi jie ir 
suversdavę visą bėdą tam paslaptingam paukščiui, kuris ne iš gero juk slap- 
stydavos ir dienos metu ganyklose nuo žmonių. Kadangi senovės graikai 
ir romėnai tokiais piemenų prasimanymais tikėjo ir nerado reikalo patikrin4 
iš lėlio pilvelio turinio, kuo jisai minta, tai be mažiausio pamato įdėtasai 
paukščio pavadinimas ilgainiui ir prigijo žmonių kalboje. 

Lėlis priklauso prie tų paukščių, kurie pas mumis tiktai šiltuoju metu 
gyvena. Atskrenda jisai Balandžio mėn. galė — Gegužės pradžioje, o iš- 
skrenda Rugpjūčio mėn. gale — Rugsėjo pradžioje. Vasarą jie gyvena po- 
romis, o kai jauniklius išperi, tai šeimynomis. Vasaros galop seniai atsiski- 
ria nuo jauniklių ir ligi iškeliavimo skraidinėja vieni. 

Europinis lėlis sutinkamas labai plačiai: visu Europos plotu ligi 630 
ž. pl. Skandinavijoje ir 59 —600 ž. pl. Urale; sutinkamas jisai ir Britų salose. Be 
to, gyvena Sibire ir kt. Azijos dalyse. Žiemotų skrenda į žiem. Afriką, ku- 
rioje vietomis ir jauniklių perėtų pasilieka. Pas mumis Lietuvoje daugelyje 
vietų lėlis paprastas, nors ir netaip dažnai sutinkamas, paukštis, kurį visi 
turėtume saugoti ir neleisti be jokio reikalo, dėliai tamsių žmonių prasima- 
nymų, jo skriausti. Taja pačia proga noriu gerbiamiems skaitytojams(joms) 
pažymėti štai ką: stingame paprasčiausių žinių apie savo krašto paukščius; 
dėl to, turėdami progos pasižymėkite ir periodinėje spaudoje paskelbkite: 
kada pastebėjote lėlius pavasarį Lietuvon sugrįžusius, kiek ir kada kiauši- 
nių lėlio gūžtoje radote, ar pastebima ir kuriuo metu sudedama antroji Iė- 
lio kiaušinių dėtis ir kt. Panašių žinių laukia visi mūsų gamtininkai. 

Redaktoriaus priedėlis. Straipsnio autoriaus paraginamas, pri- 
dedu šią pastabą lėlio papročiams būdinti. Suvalkijos miškų (Kazlų Rūdos, 
Jūrės urėdijos) gyventojai tvirtina, kad jei lėlį rasi kiaušinius beperintį ir jį 
nuo jų pabaidysi, tai jis toj pačioj vietoj kiaušinių nepaliekąs, o nuritąs 
juos į kitą vietą perėtų. Dėlto suvalkiečiuose net patarlės esama: „Nešiojasi 
(=kilnojasi) kaip lėlis su pautū“. 


Žmonės nori apsigaudinėt 
(Tęsinys iš G. Draugo 44-jo pusl.) 

Prof. Mai'us, kuriuo čia sekame, degtinės gaminamajam procesui 
atvaizduoti cituoja Goethė's Faustą) „Zum Teufel ist der Spiritus, das 
Phlegma ist geblieben“, t. y. „dvasia nuėjo po velnių (— išnyko), o paliko 
tik tlegma (— sukempėjęs kūnas)“. Iš degtinės darymo likusią „flegmą“, 
kurią čia, nežinau teisingai ar ne, vadinsiu žliauktais, kai kas mano esant 
netgi būtiną maistą naminiams gyvuliams, be kurio jie esą negalėtų gy- 
venti. Ir dėl to tat, sakoma, reikią degtinę varyti, kad gautume žliauktų. 
Tuo tarpu iš tikrųjų tie žliauktai yra tik dvokiantis tepalas, ir joks pašaras 
gyvuliams, kaip kad alus yra joks maistas žmonėms. Berods, žliauktuose 
dar yra likę baltiminių medžiagų su žymiu kalorijų kiekiu; bet kaip tik dėl 
to jie labai veikiai pūva, o jų suirimo proteininiai produktai yra labai nuo- 
dingi. Einąs didyn galvijų tuberkulozas, nasrų, kanopų ir kt. ligos tur būt 
eina nuo jų šėrimo žliauktais. Nes juk maisto vertė spręstina ne vien tik iš 
jame esamo kalorijų kiekio, bet reikia dar žiūrėt, ar jis nėra žalingas. Gy- 
dytojų principas medicinoj mi! mocere (kad nebūtų kenkiama) tinka ir mai- 
tinimuisi. Pav, mėsa su trichinais ar vyriais, miltai su skalsėmis yra tiek 
pat maistingi, kaip ir be tų priedų, o betgi tai yra sveikatai žalingas mais- 
tas. O degtinės ir alaus gamyboj nesuskaitomi bulvių ir javų kiekiai iš 
metų į metus sudarkomi ir atimami iš maisto. Tai yra dangaus keršto 
šaukianti nuodėmė, tai yra baisingas medžiagos naikinimas, už kurį gamta 
negali palikti neatkeršijusi. 

O tas gamtos kerštas — tai alkoholio vartojimo padariniai. Alkoholis 
apakina ir apkurtina dvasiniu atžvilgiu. Alkoholis yra kvailybės, melo ir 
piktadarybės tėvas. Dvasinį apakinimą ir apkurtinimą alkoholis atlieka tuo 
būdu, kad jis žmogui atima sugebėjimą pažint, įžvelgt, pramatyt ir jo elgesį 
padaro nesiderinantį su siekiamu tikslu. Alkoholis išplėšia žmogui sugebė- 
jimą daryt patyrimus ir iš jų išvest teisingas išvadas. 

Žmogaus kūnui alkoholis kenkia jį nuodydamas, ir tuo būdu silpnin- 
damas organizmo turimąjį atsparumą aplinkos žalingiems poveikiams. O 
gyventi — tai juk yra rodyt atsparumo. Juk kiekvienas gyvas daiktas — 
ar jis bus augalas, ar gyvulys, ar žmogus — nuo paties pirmojo savo gy- 
venimo momento yra išstatytas įvairiopos rūšies nepalankiems poveikiams, 
siekiantiems atimti jam gyvybę; ir tiktai nuo jo rūšiai įgimto atsparumo 
pareina, ar tas gyvas daiktas palieka sveikas, ar jis suserga ir miršta. Ats- 
parumo jėga yra paveldima. Iš ko ji susidaro atskirais atvejais, mes ne- 
žinome; bet tiek yra tikra, kad įvairūs viršiniai teigiamo ir neigiamo pobū- 
džio veiksniai gali tą atsparumą sumažinti; o tokių veiksnių tarpe pats svar- 
biausias yra alkoholis. 

Oticialinė statistika (Finansų Ministerijos Statistikos Biuleteniai) ro- 
do, kad 1927-—-30 metais Lietuvoj tik valstybinės degtinės buvo kasmet 
parduodama daugiau kaip už 40 milijonų litų. Ir paskutiniais „krizės“ me- 
tais tas skaičiųs nėra mažesnis kaip 30 milijonų litų. (O kiek dar išgerta 
slaptai pagaminto alkoholio visokių „šamerlakų“ pavidalu? Kiek dar suvar- 
tota alaus ir vyno? Sie pasibaisėtini skaičiai rodo, kad mūsų tauta ytin 
smarkiai alkoholiu nuodijasi ir žengia į išsigimimą. Dėl to gamtos ir tautos 
draugų pareiga yra pavyvdžiu ir žodžiu stot į kovą su tųyo mūsų tautos 
didžiuoju vidiniu neprieteliu, pavojingesniu kaip jos viršiniai neprieteliai, jos 
nedraugingi kaimynai. 2 M — Pr. D. 


GAMTOSDRAUGAS 


Popularus „Kosmo“ skyrius 
1935 metų Gegužės mėn. 


Kosminiai ūkai 
(Skaityta Valstybės Radiofone 1934. II. 26) 
Dr. P. Slavėnas, Kaunas 


Tamsią giedrią naktį danguje galima įstebėti, ypač turint gerą žiūroną, 
savotiškus dangaus kūnus, nepanašius nei į žvaigždes, nei į planetas. Cia 
kalbėsiu apie ūkus, kitaip dar vadinamus miglynais. 

Ūkai atrodo kaip koki silpnai šviečią debesėliai. Jų išvaizda būna 
labai įvairi, tačiau retai pasižymi aiškumu. Pro teleskopą galima matyti dau- 
gybę įvairių ūkų; bet plika akimi jų pastebima vos keletas. Vienas ryškus 
ūkas yra Šienpjovio, arba Oriono, žvaigždyne. Jei kas pažįsta tą žvaigždy- 
ną, tegu atkreipia dėmesį į tris vidurines žvaižgždes, išrikiuotas vienoje 
eilėje. Prie tų žvaigždžių, pietų linkui, galima įsižiūrėti net plika akimi lyg 
ir kokį silpnos šviesos kamuoliuką. Tai ir yra žinomasis Oriono ūkas. Pro 
eleskopą jisai atrodo labai įspūdingai, kaip didelis debesys. 


Andromedos tariamas (netikras) ūkas 


Reikia pasakyti, kad ir pro teleskopą ūkai matomi neperpuikiausiai: 
jų šviesa yra labai menka. Gerai neįsižiūrėjęs, nedaug tepamatysi. Mėnesie- 
noje ūkai tarytum išnyksta, arba bent tampa vos pastebimi. Mat, Mėnulio 
šviesa juos lengvai nustelbia, 

Šiais laikais ūkams stebėti paprastai taikoma fotografija. Teleskopas 
paverčiamas fotografiniu aparatu, ir juo daroma dangaus nuotrauka. Foto- 
grafinė plokštelė sugauna ūkus ne tik ne blogiau, bet žymiai geriau, kaip 
žmogaus akis. Be to, fotografinė nuotrauka nesukelia abejonių, tuo tarpu 
kai dėl paprastų stebėjimų visuomet galima ginčytis. 


+ 


Andromedas tariamojo ūko branduolys 


Kad ir, kaip jau sakiau, keli ūkai yra įstebimi net plika akimi, tačiau 
ūkų stebėjimas prasidėjo tik teleskopams ištobųlėjus—maždaug 18-tame šimt- 
mety. Iš pradžios ūkai buvo kartais painiojami su kometomis. Iš tikro, ko- 
metos kartais atrodo kaip kokie debesėliai. Bet tuoj matyti didelis skirtu- 
mas. Kometos visada keičiasi ir juda žvaigždėtame danguje. Sprendžiant iš 
judėjimo, kometos yra gana artimi dangaus kūnai — kur kas artimesni 
kaip žvaigždės. Jos kartais prisiartina prie Žemės arba prie Saulės, kartais 
— nueina tolyn į pasaulio erdvę. Yra daug kometų, kurios taisyklingai 
skrieja aplink Saulę panašiai kaip Zemė ir kitos planetos. — Kas kita yra 
ūkai. Ukai kaip ir visai nejuda žvaigždynuose. Po daugelio metų kiekvie- 
nas ūkas pasirodo toje pat vietoje tarp žvaigždžių, kur buvo anksčiau ma- 
tytas.  Zemės judėjimas aplink Saulę neturi ryškios įtakos regimajai ūko 
padėčiai. Matyt, ūkai yra labai toli nuo mūsų — nė kiek nemažesniuose 
atstumuose, kaip žvaigždės. Gal būt, kai kurie ūkai greit juda erdvėje; ta- 
čiau dėl didelių atstumų tas judėjimas yra vargiai tepasiekiamas. 

Dėl ūkų sudėties pradžioje buvo ginčijamasi. Kai kurie ūkai atsira- 
dus geresniems teleskopams, pasirodė paprasti žvaigždžių sambūriai. Kaip 
sakoma, teleskopas „išskaidė“ juos į atskiras žvaigždes. Kiekviena didelė 
žvaigždžių sistema, žiūrint iš tolo, turi atrodyti kaip ūkas. Paskiros žvaigž- 
dės, dėl didelio atstumo tampa nepastebimos; bet kadangi jų yra daug, 
tai bendra jų šviesa tarytum susilieja ir sudaro balsvos miglos įspūdį. 

(Tęsinys 77-me puslapy) 


Gyvulių sporto rekordai 
Iš sporto mokytojo H. Knaak'o straipsnio 
žurnale „Unsere Welt“ 1928 m. Lapkričio mėn. 


Sportuoja, žaidžia ir šokinėja ne tik žmogus, bet ir gyvuliai, kadangi 
ir vienus ir kitus tatai daryt ragina tas pats gamtos dėsnis. Paralelizmo 
esama ir žmogaus bei gyvulio judesių technikoj. 

Zmogus prisijaukino gyvulius pirmiausia savo tiesioginei naudai: mais- 
tui, drabužiams, joti, važiuoti, arklui traukti. Bet jau nuo labai senai žmo- 
gus įvairiais būdais sugebėjo iš gyvulių daryti ir sportininkus, kadangi jis 
mėgo žiūrėt į lenktyniuojančius gyvulius. Antai, žirgų lenktynes darydavo 
Persijoj per saulėdievio šventę. Į graikų Olimpijos žaidimus šias lenktynes 
sakydavo įvedęs Herkulis. Jau prieštoriniais laikais žmonės treniravo lenk- 
tynėms ir peštynėms šunis ir gaidžius. Antai, graikų rašytojas keliauninkas 
Pausanias (2 šimtm. po Kr.) pasakoja, kad blogos rūšies Tanagros 
gaidžiai yra toki geri peštynėms, kad juos net paminklais įamžindavo (Gai- 
džių peštynės šiais laikais rengiamos pav., Pilipinuose. Ten jos buvo įga- 
vusios tokio azartinio pobūdžio, kad ištisi kaimai prasilošdavo. Dėl to net 
A linei > valdžia turėjo įsikišti. Žinių apie tai turiu iš kolegos prof. P. B. Šivic- 

io. Pr. D 

Iš visų sportinių gyvulių pirmą vietą turi žirgas. Taip gal būt dėl to, 
kad jojimo menas ir sportas visuomet buvo laikomi prašmatniais dalykais. 
Juk toki asmens, kaip Cezaris arba Aleksandras Makedonietis, buvo ir pui- 
kūs jojikai.  Lenktynėmis išgarsėjusiems sportiniams žirgams netgi buvo 
statomi paminklai bei mauzoliejai. Taip pat kaip ir šiandien, ir ano meto 
sportininkai gerai žinojo geriausių bėgikų kilmę ir biografijas. Apie gyvy- 
lių sporto žygdarbius turime iš senovės štai tokių žinių (ne smulkios sta- 
tistikos, bet bendrais bruožais). 

Sakytasis graikų rašytojas Pausanias (IV, 13, 5; VI, 13, 6) štai ką 
pasakoja apie korintiečio Feidolo žirgą (kumelę): Dėliai savo lakumo ji bų- 
vo pavadinta Aura, t. y. oras (—vėjas). Lenktynėms prasidėjus, ji tuojau 
nuo savęs numesdavo jojiką ir viena bėgdavo pagal nustatytą tvarką; gir- 
dėdama trimitų garsą, ji savo bėgimą pagreitindavo; atbėgusi į nustatytą 
vietą, jausdamosi esanti laimėtoja, ramiai sustodavo prieš lenktynių teisėją. 
Kumelės savininką Feidolą teismas paskelbė laimėtoju ir leido jam jo žirgo 
statulą pastatyti šventame Altidės alke. 

Ir Feidolo sūnums buvo leista tame pat alke šalia Auros statulos pa- 
statyt lenktynes laimėjusio jų žirgo (eržilo) Lyko (t. y. vilkas) varinę statu- 
l1ą su parašu: „Lykas bėgikas vieną kartą Istmo lenktynėse ir du kartu 
šioj vietoj (t. y. Olimpo lenktynėse) suteikė nugalėjimo vainikus Feidolo 
sūnums“. 

Iš Graikijos ir Romos žirgų lenktynių sportas atėjo į germanų šalis, 
Angliją ir Prancuziją. Puikiausių žirgų bėgikų yra turėjusi Anglija, kaipo 
klasikiška jojamojo sporto šalis. Kai kurie anglų žirgai yra išgarsėję šios 
rūšies sporto istorijoj kaipo pasakiško greitumo bėgikai. Antai, Flying 
Childers 20884 pėdų atstumą nubėgo per 6 min. 40 sek. Imdami, kad 
čia turima galvoj angliška pėda, turinti 0,305 metro (vokiškos ir pran- 
cuziškos pėdos truputį ilgesnės: iki 0,325 m), tatai sudarys (0,305)<20884) 

6,369 km, vadinasi, beveik 16 metrų per sekundę! Kitas žirgas bėgikas 
vardu Firetai! anglišką mylią (—1609,3 m) nukūrė per 64 sek., t. y. per 
sekundę bėgo po 25 metrus! Tai yra lengvųjų anglų žirgų rekordai. Bet 
ne mažiau nuostabūs rekordai ir angliškų pilnakraujų žirgų. Vienas jojikas 
(Wilde) kartą 127 mylias, t. y. beveik 43 ir pusę kilometro, nujojo, keisda- 
mas žirgus, per 6 val. 24 min; kai kurie jo naudotų žirgų per valandą 
bėgdavo 20 mylių (32,186 km). ia A „Ian 2 
Geriausių žirgų bėgikų savininkai naujaisiais laikais yra laimėję milži- 
niškas sumas pinigų. Pav., St. Simon'o (žirgo, ne žmogaus vardas!) ainiai 
Anglijoj laimėjo 27 milijonus litų. Portlando hercogas savo žirgais tik per 
vienerius 1890 metus pelnė daugiau kaip pusketvirto (3,6) milijono litų. 


L 
* * 


Šalia žirgo, kaip geras bėgikas, nuo senovės buvo branginamas šuo. 
Ir kai kurie šunes yra pelnę klasikiškų bėgikų vardą. Antai, Aleksandras 
Makedonietis savo mylimo, per anksti nugaišusio, šuns garbei pastatydino 
šventnamių miestą. Graikų rašytojas Plutarchas (46—127 m. po Kr.) 
giria šunį Melampitą, kuris plaukė per jures paskui savo poną, vieną Ko- 
rinto pirklį. : 

Korinto miestas iš viso turėjo labai gerų sporto, kovos ir karo šunų. 
Vienas karo šunų, kaip vienintelis išlikęs Korinto šuo sargybinis karo me- 
tu, gavo net garbingą Soter'o, t. y. Gelbėtojo vardą ir valstybės lėšomis 
įtaisytą sidabrinę apikaklę su įgraviruotu parašu: „Korinto gynėjas ir iš- 
gelbėtojas“. 

Anglija turėjusi profesionalų šunų treniruotojų, kurie išdresuotus 
šunis siųsdavo Romon; jie čia pjaudavosi su giriniais žvėrimis ir tuo links- 
mindavo žmonių minias. Tokios pjautynės dar buvo rengiamos Elzbietos ir- 
Jokūbo I laikais (16 ir 17 šimtmečiais). — Geriausias Anglijos šunų bėgi- 
kų naujausiais laikais yra buvęs vienas lapių veislės šuo (vardu „Mėlyna 
kepurė“); jis 4!/5 angl. mylių (—7241,85 m) nukūrė per 8 minutes ir kele- 
tą sekundų, t. y. per sekundę bėgo po 15 metrų. 

O vienas žieminės Amerikos kontinento polarinis šuo dar tik 10 metų 
atgal (1928 m. jis dar buvo gyvas) pelnė istorijoj vardą karžygišku žygiu 
išgelbėdamas nuo epidemijos savo gyvenamojo miestelio gyventojus. Būtent, 
1925 m. Nome'o miestely (Alaskos žiemių vakarinėj daly) pradėjo baisingai siau- 
tat difterijos epidemija. Epidemija nepaprastai plito smarkiai. Gydytojai jos neį- 
stengė sulaikyt, kadangi stigo reikiamų medikamentų, kurių tebuvo galima 
gauti iš artimiausio didesnio miesto tik per kokias 10 dienų, (nes čia šalis 
be kelių ir dar buvo žiaurios žiemos metas). Tuomet vietiniam šuniui vardu 
Balto (jis jau nekartą buvo šiais keliais siųstas sų receptais), parišo ant 
kaklo difterijos serumo užsakymą ir pasiuntė jį į tolimą vaistinę. Ir tas 
narsus, greitas ir ištvermingas bėgikas, nugalėdamas audras, ledus ir sniegą 
jau po trijų dienų grįžo į Nomę su reikiamais medikamentais ir tuo būdu 
visą miestelį išgelbėjo nuo sunaikinimo maru. Kad šis karžygiškas darbas 
nebūtų niekados užmirštas, viename New Yorko parke tam keturkojui pasta- 
tytas paminklas, kurio atidarymo iškilmėse dalyvavo ir patsai Balto su savo 
šeimininku, Pr. Dovydaitis 

(Bus daugiau) 


Volungė (Oriolus galbula) 


Gim. dir. J. Elisonas, Panevėžys 
Gale kiemo liepelė, 
Toj liepelėj volungėlė, 
Jaunų marčių budintoja. 
(Iš liaudies dainų.) 

Kiekvieną pavasarį susilaukiame pargrįžtant iš šiltųjų kraštų volungės, 
visų sodiečių mėgiamo paukščio. Mėgiama ji ir už gražią jos plunksninių 
drabužių spalvą ir ųž malonų balsą, kuris primena švelnų švilpavimą. 

Volungė ūgiu truputį mažesnė už strazdą giesmininką ir kiek didesnė 
už visiems pažįstamą varnėną. Besverianti ji apie 75 g; jos ūgiui pažymėti 
Dr. O. Heinroth'as ir kt. patiekia 6-t4 skaitmenų: suaugusių individų 
ilgis 25 cm, sparno 149 —158 mm, uodegos 85—93 mm, snapo 23—26 
mm, kojos 21—23 mm. Tokiu būdu tenka pasakyti, kad kojas volungė turi 
neperilgiausias, ir tatai paaiškina mums, kodėl ji vengia žemėn nutūpti; o 
jei retkarčiais ir nutupia, tai jos paviršiumi ne vaikščiote vaikšto, bet pa- 
sišokinėdama straksi. Snapas beveik vienodo ilgumo su galva ir truputį 
lenkta viršūne; sparnai smailoki, bet didelių patogumų paukščiui skristi ne- 
sudaro: skrenda paukštis kad ir greitai, bet sunkokai ir bangomis, aukštyn 
kildamas ir žemyn nusileisdamas. Uodegą turi vidutinio ilgumo ir apskritą. 

Įdomi plunksninių volungės drabužių spalva, kuri daro ją vieną gra- 
žiausių mūsų krašto paukščių. Suaugę patinai dėvi auksinės gelsvos spal- 
vos drabužį; nuo snapo, kuris neryškiai rausvas, akių linkui pratęstas juo- 
das ruoželis; sparnai juodi su gelsva (kt. balkšva) dėme, kojos tamsiai 
juosvos; patelė turi olyvinės žalios spalvos viršų ir pilkai baltą apačią su 
gelsvais šonais. Toksai volungių aprėdalas ypatingai patogus esti perėjimo 
metu, kai tupėdamos lizde, tankiuose medžių lapuose paslėptame, jos turi 
ne tiktai save, bet ir būsimuosius jauniklius saugoti nuo įvairių plėšikų 
užpuolimo. Žaliuosius volungės patelės drabužius galvoje turėdami, ūki- 
ninkai, kai nueina vasarojaus lankytų ir randa jį gražiai jau sudygusį, pa- 
sako: žalias vasarojus, kaip volungė. Jaunikliai volungiukai savo kūno spal- 
va panašūs į suaugusias pateles. 

Gyvenamąją vietą volungė paprastai pasirenka bet kuriame lapuotame 
miške ir ne jo viduryje, bet pamiškėje; nevengia ir mišraus miško; spyg- 
liuočiai jai nepatinka. Visų labiausiai jinai mėgsta ąžuolynus ir beržynus, 
nes atokiau nuo vienas kito bestovį medžiai ir didelės ūksmės nesudaro 
ir vieta netaip drėgna esti gyventi. Įsigyvena volungė ir dideliuose par- 
kuose bei sodnuose, tačiau žmogaus kaimynystę ji pasirenka kiek reteliau. 
Patinka volungei gyventi tokios vietos, kuriose nedideli lapuočių miškeliai 
suaugę paliai kuriuos nors vandenis ir lankomis nuo vienas kito atskirti. 
Jei tokią vietą volungė susiranda, tai jų porelė kur nors atskiroje medžių 
grupėje ties upelio krantais ir įsitaiso gyventi: atskridę iš šiltųjų kraštų, jos 
tuojau jaunikliams perėti gūžtą susitvarko ir pamedžioti progos susiranda, 

Minta volungė pirmąją vasaros dalį beveik vienais vabzdžiais bei jų 
vikšrais, kurių ragauja net kitų paukščių vabzdžialesių neliečiamus plau- 
kuotus vikšrus; antrą vasaros dalį, kai prinoksta įvairūs vaisiai, ji labiau 
linkusi uogomis misti, ir visų labiausiai ieško palesti vyšnių su česnėmis. 

Maisto teieško vienuose medžiuose, jų šakose ir viršūnėse; prinokusių uo- 
gų lestų soduosna atskrenda kartais visa šeimynėlė, kuri tam laikui spėja 
jau paūgėti. Pasižymi dideliu ryklumu, ir tai paaiškina mums, kodėl volun- 
gės dviem ir daugiau porų vienoje vietoje nesugyvena: stipresnės išveja 
iš jų pasirinktos apylinkės silpnesnes. 

Grįžusios pavasarį pas mumis, kas paprastai įvyksta Gegužės mėn. 
pradžioje, volungės tuojau susiieško tinkamą gyventi vietą. Patinai tuomet 
darosi pikti ir veja mėginančius varžytis dėliai įvairių gyvenimo patogumų 
patinėlius tolyn. Galop, volungių porelė po keleto dienų ieškojimo susi- 
randa tinkamą gūžtai vietą, kurioje be jokio atidėliojimo ir delsimo tuojau 
ima sukti pačią gūžtą. Paprastai gūžta pradedama sukti bet kurio lapuočio 
medžio (ąžuolo, beržo, gluosnio ir kt.) * tinkamoje tam reikalui šakumoje 
arba net besišakojančiose gulstinėse šakose, kurios, patogumo dėliai, kar- 
tais net plaušais surišamos arba prie viena kitos palenkiamos; retkarčiais, 
tiesiog išimties keliu pasidaro volungės gūžtą ir spygliuotame medyje. 
Gūžta turi pusgilio dubenėlio pavidalą ir esti gudriai padaryta, o kad jau- 
nikliai iš jos neiškristų, tai orutinis gūžtos pakraštys padaromas kiek sto- 
resnis, nelyginant su pylimėliu vidun. Iš pradžių abiejų volungių pastango- 
mis derinant reikalingą statybai medžiagą snapais ir suspaudžiant ją krūti- 
nėmis, padaromas plaušinis retų sienelių krepšelis, nelyginant gūžtos pa- 
matas, kuris vėliau išpinamas įvairiais plaušeliais, šiaudeliais, žolelėmis, vikš- 
rų voratinkliais ir kt. Dedama sienosna ir tošies atplaišų, samanų, vilnų bei 
kitos minkštos medžiagos.  Dažnokai taikosi rasti ir stambesnių šakų ga- 
luose volungių pasidarytą gūžtą, kuri tiesiog esti vėjo supama. Bet tatai ir 
suprantama: pasidariusi gūžtą tarp vėjo supamų šakų arba arčiau medžio 
viršūnės, volungė išvengia nuolatos gresiančio jai pavojaus žūti su visa 
gūžta bet kurio plėšiko nasruose, nes taip lengvai tuomet prie jos nepri- 
lipsi ir jos nepasieksi. 

Deda kiaušinius ir jauniklius peri tiktai vieną kartą per vasarą. Kiau- 
šinių deda 4—5; jie esti taisyklingo pavidalo (pamažu laibėja laibgalin ir 
staigiai nuskrieti pučkoje) ir tesveria 8 g; jų spalva balta ir sviesto blizgesio 
turinti; paviršius padabinas tamsiai juosvomis ir juodomis dėmelėmis. Perėti 
pradeda Gegužės mėn. gale arba vėliausiai Birželio mėn. pradžioje; perėjimas 
trunka apie dvi savaitii Daugiausia rūpesčio jauniklius išperėti turi patelė, 
tačiau karštuoju dienos metu ją pavaduoja ir patinas. Jei kiaušinius bepe- 
rint arba jaunikliams iš kiaušinių prasikalus prie gūžtos prisiartina kuris 
priešas, tai volungė drąsiai jį puola, stengiasi tolyn nuvyt ir nevengia, pav., 
žmogui, net veidą sparnais brūkštelėti. Jaunikliai iš kiaušinių išrieda silpnu- 
čiai ir, nuolatos galvytes aukštyn keldami, prašo senių valgyti. Jie greitai 
suauga ir gūžtoje bebūdami spėja nusišerti, o trijų savaičių amžiaus su- 
laukę tiek jau sustiprėja, kad ne tiktai pajėgia paskristi, bet ir savąją gūžtą 
palieka. Galop, taip daryti juos verčia ir gūžtos ankštumas, nes jie prade- 
da joje nebetilpti. Pradėję skraidžioti, kas paprastai įvyksta Liepos mėn. 
pradžioje, jie kartu su seniais ieško grobio ir tuomet net mūsų sodnuos- 
na pasivyšniautų atskrenda. 

(Tęsinys 75-me puslapy) 


* Įdomu būtų patirti, kuriuose medžiuose Lietuvoje volungės visų dažniausiai 
suka gižtas. 


Mikroorganismai ore 
(Skaityta Valstybės Radiofone 1935. III. 28) 
Prof. P. B. Šivickis, Kaunas 


Pavasaris yra labai svarbus laikas gyvąją gamtą tyrinėti. Ypač tai tiesa 
mūsų šalyje. Siuo laiku saulė pradeda ilgiau ir karščiau kaitinti, žemė su- 
šyla. Augalai po vienas kito pradeda dygti, augti, žydėti. Paukščiai rengiasi 
perėti, suka lizdus, gieda, čiauška, Įvairūs vabzdžiai ir kiti smulkesni gyvu- 
lėliai išlenda iš žiemos guolio, išsiperi iš kiaušinių, ar išlenda iš kokonų bei 
kitokių pasislėpimo vietų ir pradeda savo gyvenimo veiksmus. Sakome, 
kad tuo laiku gamta atgyja. 
Bet visi šie reiškiniai yra tik stambiosios gyvosios gamtos, kurią mes 
matome savo laukuose, pievose, miškuose ir įvairiuose vandenyse. Be tos 
matomosios, stambiosios organinės gamtos atstovų, yra dar milijonai tokių, 
kurių mes be padidinamų stiklų ar kitokių teknikinių priemonių matyti ne- 
galime. Kaip tarp didesniųjų, mums matomų, organismų vieni yra žmogui 
naudingi, kiti nenaudingi, ar net žalingi, taip ir tie nematomieji organismai, 
arba mikroorganismai, vieni naudingi, kiti mums be didesnės reikšmės, o kai 
kurie jų net ir labai žalingi. Jie gyvena visur: ant žemės, vandeny ant įvai- 
rių augalų bei gyvulių ir ore. Apie tuos paskutiniuosius čia aš ir kalbėsiu. 
Oras mikroorganismams gyventi nėra tinkama vieta. Ir tie, kurie ore 
maišosi, dažniausiai yra tik atsitiktinai atsiradę ir tik laikinai ten gyvenantys 
organismai. Ore nėra maisto, nei kitokios energijos teikiančios medžiagos, 
kurią mikroorganismai galėtų pasinaudoti savo gyvybei palaikyti. Taigi, ore 
esantieji mikroorganismai yra tik atsitiktinai ten pakliuvę ir, taip sakant, tik 
laikinai čia įsigyvenę. 
: Visus ore esančius mikroorganismus galime paskirstyt į keletą atskirų 

grupių. Vieni jų yra mikroskopinių gyvulėlių, įvairių protozojų, cistai, arba 
sporai. Mūsų vandenyse ir kitose drėgnose vietose esti daug įvairių mažų 
mikroskopinių, iš vienos celės susidariusių gyvulėlių, kuriuos biologai tek- 
niškai vadina protozojais. Kai dėl kokios priežasties jų gyvenimo sąlygos 
pablogėja ir pasidaro nepakenčiamos, ypač jei jų gyvenamoje vietoje pradeda 
mažėti vanduo, tai daugelis tų protozojų rūšių susitraukia į mažą kamuolėlį, 
apsisupa plona, vandenį neperleidžiančia plėvele, arba cistu, ir tada sakome, 
kad toks gyvulėlis pasidarė cistas. Toks cistas gali išbūti be vandens labai 
ilgai. Jo viduje esantis mažas gyvulėlis dažnai pasidalija į daug mažų da- 
lelių, kurias vadiname sporais. Dėl bet kokios priežasties plėvelė gali sprogti 
ir mažyčiai sporai su dulkėmis pakyla į orą ir per kiek laiko oro bango- 
mis gali būti blaškomi ir išnešiojami net į tolimas vietas. Kad jie gali būti 
taip išnešiojami, parodo tas faktas, kad kai kurie gėluose vandenyse esantys 
protozojai yra kosmopolitiniai gyventojai, tai yra, jų galima rasti visose mūsų 
žemės paviršiaus dalyse. Tokių gyvulinių sporų ore normaliomis sąlygomis 
esti labai maža. 

Daug daugiau ore esti žemesniųjų augalų cistų ir sporų. Ypač daug 
sporų gali būti tokių augalų kaip pelėsiai, rūdys ir pan. Pelėsių sporai, pa- 
lyginti, yra labai maži ir apsidengę tvirta, sunkiai peršlampama plėvele. To- 
kie sporai gali ilgai išbūti nesudžiūvę, saulės spindulių nesužeisti ir, net 
nepatogiose sąlygose, gali išbūti ilgą laiką gyvi. Kad ir ne visų, bet dau- 
gelio pelėsių vaisinės dalys yra neigiamai fototropinės, tai yra augalėlio 

maitinanti dalis, micelija, laikosi prisikabinusi prie drėgno paviršiaus, o jo 
stiebelis, ant kurio išauga sporai, yra daugiau ar mažiau pakilęs nuo to 
drėgnojo paviršiaus ir sausas. Net mažas vėjelis tuos sausus sporus nuo 
stiebo nuplėšia ir nuneša į orą, kame jie gali išgyventi ilgą laiką, kol pa- 
sitaiko proga nukristi tokion vieton, kur galėtų tinkamai augti. Dėl panašių 
priežasčių ore gali būti labai daug žemesniųjų augalų, kaip mielių ir p. 
Tačiau dauguma ore plūduriuojančiųjų mikroorganismų yra įvairių žiedų 
dulkės ir įvairios bakterijos. Jų gausumas priklauso nuo metų laiko, nuo 
geografinės vietos padėties. 

Žiedų dulkės, arba polenai, kad ir labai organizuoti organiniai kū- 
neliai ir dėl savo didumo gali būti skiriami prie mikroorganismų, kaip tai 
daro kai kurie mikroorganismų tyrinėtojai, tačiau dėl to, kad jiems sudygti 
reikalingos labai specialios sąlygos, būtent, tos pačios augalo rūšies žiedas, 
jie tikrais mikroorganismais vadinti gal ir nevisai tiktų. Tačiau visai kitaip 
yra su kitais augaliniais mikroorganismais, bakterijomis, kurias visi skiria 
prie tikrų mikroorganismų. 

Bakterijų buvimas ore jau senai yra žinomas. Juk seniau gerai žino- 
mo abiogenesio, arba spontaninės generacijos, teorija, kurioje buvo aiški- 
nama, kad gyvi organismai gali atsirasti tiesiai iš oro, — buvo atmesta tik 
po to, kai praėjusio šimtmečio mokslininkai Pasteur'as, TyndalVis ir 
Schwann'as įrodė, kad mūsų ore bakterijų, pėlėsių, mielių ir kitų orga- 
nismų visuomet yra pakankamai. 

Ilgai buvo manoma, kad bakterijos ore laikosi prisikabinusios prie 
dulkių gabalėlių. Senesnieji tyrinėjimai lyg ir įrodydavo, kad tai tiesa. Jei 
padėti bakterijoms augti tinkamos kulturos tam tikruose indeliuose (Petri'o 
indeliuose) kambaryje, kuriame yra sukeltos dulkės, toje kulturoje bakterijų 
per trumpą laiką labai daug priauga. Bet jei tame pačiame kambaryje pa- 
dėti tą pačią maitinančią medžiagą, kai oras yra nejudinamas ir ramus, tai 
yra, kai ore esti maža dulkių, tada ir bakterijų prikrinta mažiau. Šiais 
laikais tie eksperimentai ir visa toji teorija, kaip ne visai sutinkanti su ki- 
tų tyrinėjimų duomenimis, yra atmesta. Dabar visi mano, kad bakterijoms 
nereikia jokių dulkių gabalėlių, kad jos dėl savo smulkumo gali laisvai lai- 
kytis ore ir tie patys faktoriai, kurie prisideda dulkėms sukelti, kaip antai 
sausra, vėjas ir pan. gali sukelt ir paimt oran ir bakterijas. Be to, reikia 
atsiminti, kad ore esančiųjų dulkių ir bakterijų relativus daugumas gali 
būti labai nevienodas. Įrodyta, kad mažų žvėrelių kailių išdirbimo kamba- 
riuose dulkių gali būti labai daug, bet jose bakterijų labai maža, o kita 
vertus, skrybėlių šveitimo kambariuose, paprastai dulkių esti maža, bet bak- 
terijų labai daug. Bakterijų gali būti ir mažuose vandens lašeliuose, kurie 
plaukioja po orą, ypač gatvėse ir trobose, kur kosėjant ar čiaudant jų gali 
labai daug išeit iš žmogaus kūno. 

Bendrai imant, visų mikroorganismų ore buvimas ir jų skaičius par- 
eina nuo to, kiek jų gali pakilti nuo žemės ar kitų ant žemės paviršiaus 
esamų daiktų į orą ir nuo įvairių sąlygų pačiame ore. 

Kiek mikroorganismų gali pakilti nuo žemės į orą, pareina nuo to, 
kiek jų yra ant žemės paviršiaus, koks to paviršiaus yra sausumas, ar drėg- 
numas, ir koks yra vėjo smarkumas. Dėl tų visų priežasčių žemės paviršiaus 
pobūdis yra svarbiausis. Mikroorganismai auga ir gyvena tik žemės pa- 

viršiuje, ar ant žemės esančių ar augančių dalykų. Riebioje, gerai įtręštoje 
dirvoje, įjuodžemyje, kur gerai auga įvairūs augalai, gerai auga ir mikroor- 
ganismai. Iš tokios vietos, tinkamoms sąlygoms susidarius, pakyla daug 
daugiau įvairių mikroorganismų į orą, kaip tomis pačiomis sąlygomis jų 
pakyla iš smiltynų, ar tyrlaukių. Didžiųjų tyrų ore mikroorganismų labai 
maža, o derlingose vietose gali būti labai daug, kartais net ne tik papras- 
tųjų, žmogui nekenksmingų, bet ir kenksmingųjų. Kaipo pavyzdį galiu pri- 
minti apie dabar laikraščių pranešamą Jungtinėse Amerikos Valstybėse 
dulkių pneumonijos, arba plaučių uždegimo, epidemiją. 

Vidurinės Jungtinių Amerikos Valstybių valstybės apima didelius der- 
lingus lygios žemės plotus. Senovėje čia buvo galingos, žole apžėlusios 
pievos, prerijos, o kai kur ir miškai. Anais laikais jų niekas nejudino, žolė 
augo, puvo ir prerijas padarė dar derlingesnes. Retkarčiais tik indėnai su 
savo arkliais jas apganydavo, ar laukiniai gyvuliai apmindavo. Gyventojų 
skaičiui beaugant, praėjusį šimtmetį, šimtai tūkstančių hektarų tų prerijų 
buvo išdirbtos ir paverstos derlingais laukais. Milžiniški prerijų plotai virto 
gražiais banguojančių kviečių ir kukuruzų laukais. Siandien nei prerijų nei 
miškų neliko. Šiais laikais gali važiuoti geležinkeliu nuo Ohio iki Kansas'o, 
Nebraskos ar Kolorados valstybių per ištisą dieną ar dvi dieni, ir nei pre- 
rijų nei miškų nematysi. Visur kulturingos dirvos. Ir štai pernai vasarą, 
ištikus didesnėms sausroms, didelė dalis tų dirvų paviršiaus buvo vėjo 
nunešta net iki New-York'o valstybės. Sį pavasarį ta pati pasaka.. Vėl sau- 
sra ir vėl dulkės. Keliai užnešti, trobos užpustytos, sėklos iš dirvos iš- 
rautos, 0 ore dulkės ir mikroorganismai. Kolorados, Kansas'o ir kitose 
valstybėse atsirado nauja plaučių liga, dulkių pneumonija, arba plaučių 
uždegimas, kuris vargina ne tik žmones, bet ir gyvulius. Simtai vyrų ir 
moterų serga, daug jų miršta. Ir ne tik plaučių uždegimu. Daug jų serga 
kaklo sutinimais, gerklės uždegimais ir panašiomis mažesnėmis ligomis. 
Galvijai krinta kaip musės. Naujai atvesti veršiai dvesia tik kelias valandas 
išgyvenę. Žmonės stengiasi iš dulkėmis apnešamųjų namų išbėgt į sauges- 
nes vietas. Kai kurie, palikę savo turtą, bėga į kitas valstybes. Visos šios 
ligos yra mikroorganismų sukeliamos ligos. Mikroorganismai drėgname ir 
derlingame dirvų paviršiuje milijonų milijonais išauga, užėjus sausrai kyla 
su dulkėmis į orą, o žmonės, kvėpuodami bakterijų pilną orą, serga ir miršta. 

Lietuvoje tokiems pavojams sąlygų dar nėra. Mūsų miškų ir sodų 
medžiai stabdo įsibėgėjančias audras, o pievos, balos, ežerai ir kitos šla- 
pios vietos neleidžia greitai išdžiūti mūsų dirvų paviršiui, kad galėtų pa- 
kilti milijonai mikroorganismų. Tačiau vis dėlto pakyla jų labai daug. Ir 
pavasario dulkėse, ypač Balandžio ir Gegužės mėnesių sausroje mikroor- 
ganismų gali būti daugybė, o jų tarpe labai daug bakterijų, kartais net ir 
pavojingųjų. a 

Daugumas žmonių, išgirdę kalbant apie bakterijas, visuomet mano, 
kad jos yra tik tokie mikroorganismai. kurie sukelia įvairias ligas. Tiesa, 
daug ligų atsiranda tik užsikrėtus bakterijomis; bet ligas sukeliančiųjų bak- 
terijų ore, palyginti, yra maža. Pasitaiko, kaip ir dabartinėje Amerikos epi- 
demijoje; tačiau tokie atsitikimai yra reti. Ligas sukeliančių bakterijų ir kitų 
mikroorganismų yra daug daugiau vandeny, žemės paviršiuje, įvairiose 
drėgnose vietose, kaip ore. Priežastys labai paprastos. 

Dauguma ligas sukeliančiųjų bakterijų gali ilgiau gyventi ir veistis 
tik labai specialiose sąlygose ir nei saulės spindulių, nei sausros jos ilgai 
iškęsti negali, greitai gaišta. Tik tokios rūšys, kurios gali pavirst į cistus, 
arba kurios gali pagaminti sporus, gali ilgiau išsilaikyti. Mūsų laimei, tokių 
ligas sukeliančių mikroorganismų, kurie galėtų sudaryti cistus ir sporus, 
yra labai maža. Taigi, ir tokių mikroorganismų, kurie sukelia ligas, ore ga- 
lime rasti tik gyvenamose vietose, trobose, ypač tokiose, kur yra ligonių, 
ar kur daugiau žmonių susirenka. Toliau nuo tokių vietų ligas sukeliančių- 
jų mikroorganismų ore yra labai maža, ar visai jų nėra. 

Tas faktas veda mus prie kito bendresnio klausimo: kaip ilgai įvairūs 
mikroorganismai gali ore gyventi ir kaip toli jie gali nueiti nuo tos vie- 
tos, iš kurios jie yra kilę. Visa tai pareina nuo įvairių sąlygų, kurios yra 
pačiame ore ir nuo pačių mikroorganismų rūšies. Ore esančiųjų sąlygų 
svarbesnės yra šios: oro bangavimas arba vėjas, oro drėgnumas, ore esan- 
čių dulkių gausumas ir p. Mikroorganismai turi nors ir mažą, bet palyginti 
su oru, žymų sunkumą, tai yra, jie turi palinkimo anksčiau ar vėliau nu- 
sileisti ant žemės paviršiaus. Jei oras ramus, tai jie gali greitai nusileisti, bet 
jei vėjuotas, tai vėjo keliamos oro bangos gali nunešti juos labai toli. Sau- 
same ore esti daugiau mikroorganismų kaip drėgname ir ilgiau jie gali ore 
išbūti. Mat, drėgname ore apie mikroorganismus gali susidaryti labai maži 
vandens lašeliai, kurie susidarę gali didėti ir, pasiekę tam tikro didumo, 
įvairiais krituliais, lietaus, sniego ir pan. pavidalu nukrinta ant žemės. Sau- 
same ore to neatsitinka. Žemose vietose, kur oras sunkesnis ir kur tankiau 
gyvenama, daugiau ir mikroorganismų ir ilgiau jie išgyvena, kaip aukštose, 
kalnų šalyse, kur lengvesnis oras, kur mažiau gyventojų, ir kur ant pačios 
žemės jų mažiau tėra, 

Kaip toli įvairūs mikroorganismai gali nuskristi oru, tyrinėjo įvairūs 
tyrinėtojai. Indomiausius tų tyrinėjimų nesenai paskelbė garsus Amerikos 
lakūnas pulkininkas C. A. Lindbergbh'as ir jo žmona. Kai kurie mūsų 
dar gerai atsimena, kad 1933 m. vasarą pulkininkas Lindbergh'as skraidė 
po šiaurės Europos šalis. Buvo jis lauktas ir Kaune. Tą vasarą jis, išskri- 
dęs su savo idroplanu iš New Yorko, pro New Foundlandą, Labradorį 
nuskrido į Grenlandiją, Islandiją, Daniją, Estiją, Suomiją, Svediją, Norvegiją, 
Angliją, o iš čia per pietinę Europą vėl grįžo į New Yorką. Ne visi žino- 
jo, kad tas jo skraidymas buvo surištas su mikroorganismų tyrinėjimais. Ta- 
čiau taip buvo. Be kitų tikslų, jis kartas nuo karto, pavesdamas savo idro- 
planą valdyti žmonai, pats tam tikru aparatu įvairiose šiaurės vietose ir įvai- 
riose aukštumose, košė orą ir rinko mikroorganismus. 

Dar nevisai baigti tvarkyti šio tyrinėjimo nesenai paskelbti rezultatai ro- 
do, kad net šiaurėje, toli nuo gyvenamųjų vietų, viršuje šaltų jūrų, kilometro 
aukštumoje gali būti daug mikroorganismų. Rugpjūčio mėn. 6 dieną košta 
per keturias dešimt minučių apie 3000 pėdų (1 kilometro) aukštumoje tarpe 
Scoresby užlajos ir Klaveringo salos (aukščiau 709 N); ištyrus koštąją me- 
džiagą rasta 53 skirtingos mikroorganismų rūšys. Kiek pirmiau košiant orą 
toje pačioje aukštumoje ties Davis'o iškyšuliu, daugiau į pietus, rasta 70 
atskirų mikroorganismų rūšių. Dauguma tų rūšių yra visiems mikrobiolo- 
gams gerai žinomos gentys, o kai kurių net ir rūšys, pav. Vezžuria ir p. 
Toliau į pietus, aišku, mikroorganismų ore turi būti dar daugiau. 


J. Elisonas, Volungė (Oriolus galbula) 15 


(Tęsinys iš 70-jo puslapio) 

Volungė atsargus ir kartu bailokas paukštis, kuris vengia kiek daž- 
niau rodytis aikštėje; užtat ir plėštieji paukščiai labai retai ją tepagauna. 
Jinai pasižymi dideliu judrumu ir nuolatos skraidžioja iš vieno medžio vir- 
šūnės kiton, iš tos vėl kiton ir tt. Kaip minėjau, volungė nesugyvenamo 
būdo ir tuojau veja iš savo gyvenamosios srities tokias pat volunges arba 
kitus silpnesnius paukščius. Visai teisingai mūsų sodiečiai volūngę vadina 
miško giesmininke, o vienoje liaudies dainoje apie ją net taip sakoma: 

Tas volungėlis, 

Miško paukštelis, 

Tikras kiemo gaidelis, | 
nes ji yra vienas geriausių paukščių giesmininkų. Zinoma, volungių gieda 
tiktai patinai, kurie pasiskardena savąja giesmele ne tiktai prieš jauniklių 
perėjimą, vestuvių metu, bet nesiliauja giedoję ir jaunikliams jau beskrai- 
dant. Jų giesmelę, kuri labai paįvairina ir linksmina miško gamtą, sudaro 
malonus ir skardus švilpavimas; pati volungės dainelė, kuri vestuvių metu 
girdėti nuo ryto ligi vakaro, trumputė ir atskiri jos posmeliai visaip buvo 
mėgiama pamėgdžioti; būtent: fin... fin... fin, didlino (Altum), fineline (Menz- 
bir), gidadilleo (Nauman) ir kt. Jei volungė esti bet kuo susirūpinus arba 
pikta, tai ji pradeda rėkti, ir tuomet jos balsas primena varnos kranksėjimą, 
strazdo čerškimą ir katės kniauksėjimą. Lietuvis sodietis volungės balsą 
taip pamėgdžioja: 

„Ieva, Ieva! neganyk po pievą! Ateis tijūnas, nuraus tau kaltūnus! 
Arba: „Ieva, Ieva! neganyk po pievą! Paimsiu kirvelį, prakirsiu pilvelį!“ 

Be to, apie volungę tenka pažymėti, kad ji mėgstanti maudytis, puo- 
lanti vandenin staigiai ir panaromis kiek paplaukianti. Kartais mėgina kai 
kurie paukščių mylėtojai laikyti ją narvelyje, tačiau tatai sunkiai įvykdoma, 
nes jinai lepus paukštis, nepratusi net žemės paviršium vaikščioti ir nuo- 
latos į narvelio sieneles daužosi, dėl to ir žūsta. 

Klausimo, prie kurių paukščių priskirti, daugelis mūsų sodiečių neturi, 
nes liaudies dainelė sako: 

Volungėle, žalioji paukštela, Kai tu giedi žaliam gojy 
Gražus tavo balselis! Net skamba miškelis. 

Taip pat ir kiekvienas gamtos mylėtojas pasakys, kad volungei, kuri 
sudaro tikrą miškų papuošimą, už malonų jos balsą ir gražius drabužius 
tenka parodyti tam tikro nuolaidumo. (Galop, miškuose jinai neabejotinai 
naudingas paukštis, nes, kaip regėjome, sunaikina čionai daugybę vabzdžių 
ir jų vikšrų. Įsigyvenusi arti sodžiaus arba kitos vietos, kurioje dideli vyš- 
niauogiai auga ir kt. uogų nestinga, jinai darosi įkyri, o sodininkai turi 
geros progos pykti ir bartis, kai nuėję prinokusių vyšnių rinkti suranda 
čionai tiktai volungės apčiulptus kaulelius. Berods, atskridus sodan vyšnių 
lestų, volungė nutveria kartais ir vabaliuką; tuo save ir raminkime, nes vo- 
lungės, pavienėmis poromis begyvendamos, arba kad įr visa šeimyna, kuri 
ne taip jau gausinga, atskridusios sodan uogautų nei didelės mums žalos, 
nei taip pat didelės naudos nepadaro. Tokiu būdu volunges saugome ir 
jų jokiu atveju neliečiame daugiau estetiniais, grožio sumetimais. 

Be to, sodiečiai turi iš volungės tos naudos, kad ji patarnauja jiems 
kaip gyvas barometras, nes sakoma: jei volungė rėkia, bus lietaus. Kiti ir 
volungės riksmą prieš lietų pamėgždžioja sakydami: „Lyk, ly-yk!“ 


Straigė — statybos inžinierių mokytoja 


„G. Draugo“ šių metų Sausio mėn. sąsiuviny (15—16 pusl.) tarp kitų 
pavyzdžių, rodančių, kad gamta yra pirmutinis išradėjas, paminėtas ir pa- 
vyzdys, kad vienas Londono sodininkas pagarsėjo kaip architektas tuo 
būdu, kad jis padarė Londono parodos vadinamiems kristaliniams rūmams 
visai originalų projektą, ir kad to projekto ideją jis buvo paėmęs iš van- 
deninio augalo Victoria Regia lapų konstrukcijos. Anojo straipsnio pavyz- 
džius papildydamas, čia noriu papasakot dar apie kitą šių dienų įvykį archi- 
tekturoj, kai vienas architekturos "inžinierius išgarsino savo vardą pamėgž- 
džiodamas straigės namelių (jos kiauto) konstrukciją. 

Aure, Danijos sostnės Kopenhagos (Kobenhavn) miesto žiemių-vaka- 
rinėj daly ant aukštokos kalvos -- dėl to iš tolo matomas — stovi baigiamas 
įrengt savotiškas trobesys, vadinamas  „Gruntvig'o atminimo bažnyčia“. 
Jos istorija tokia. Bažnyčiai projektą padarė danų architektas inžinierius 
P. V. Jensen Klint'as (1853 —1930). Būdamas jaunas inžinierius, jis 
dirbo vieno uosto statyboje vakariniame Jutlando pusiasalio krante. Cia 
ant kranto guli tūkstančiai straigių kiautų. Jis pradėjo studijuot tuos kiau- 
tus ir aptiko jų konstrukcijoj esant nuostabaus dėsningumo: čia vieningu- 
mas suderintas su įvairumu, kaip jokiame žmogaus statybos kūriny. Strai- 
gės namelis yra sukonstruotas pagal vieną pagrindinį principą, būtent, 
pagal logaritminės spiralės principą, ir keičiamas tik namelio didumas (tik didu- 
mo matai), bet ne jo forma. Čia Klintas ir įžvelgė architektoniško grožio 
idealą ir jį pritaikė savame projekte. 

Pirmą kartą su savo planu Klintas dalyvavo konkurse bažnyčiai sta- 
tyt Aarhus'e (Jutlande). Bet konkurso komisija jo planą tuomėt atmetė. 
Tuomet jis vėl stojo į premijuotą konkursą, kurį buvo paskelbęs Grunt- 
vigo Komitetas, nusprendęs dideliam danų tautos žadintojui ir jos krikš- 
čionybės palaikytojui N. F. S. Gruntvig'ui (1783—1872) pastatyt jo ver- 
tą paminklą. Klinto projektas buvo priimtas, ir dabar ta savotiška katedra 
jau beveik baigta. Jos projekto autoriui Klintui mirus, statybą veda jo sū- 
nus. Kadangi Gruntvigas, be kita ko, yra pagaminęs ir savotišką bažnytinių 
(protestantiškų) giesmių rinkinį, tai su tuo gerai derinasi jo atminimui skir- 
tos katedros architekturoj įvestas ir „vargonų dūdos“ motivas, kuris Klintui 
buvo atėjęs galvon grynai atsitiktinai. Šiaip ar taip, Kopenhaga turi nepa- 
prastą statybos šedevrą, kurio pagrindinę mintį yra davusi... straigė! Pr. D 
KET T TEST EEST SESI 

Volungė priklauso prie tų paukščių, kurie pas mumis tiktai šiltuoju 
metu tegyvena. Grįžta ji iš šiltųjų kraštų vėlokai, gerokai jau orams įšilus 
ir medžiams pradėjus lapoti, taip, sakysime, Gegužės mėn. pradžioje. Pa- 
skui prasideda jos rūpinimasis jaunikliais, jų auginimas, o kai ruduo pra- 
deda artintis, Rugpjūčio mėn. gale, vėliausiai Rugsėjo mėn. pradžioje, vo- 
lungės nedideliais būreliais išskrenda žiemotų į šiltuosius kraštus Nubijon, 
pietų Afrikon, Natalin, Madagaskaran ir kt. Jos perimoji sritis labai plati, 
nes volungės sutinkamos visoje Europoje ligi 63,5? ž. pl. vakarų linkui ir 
60,59 ž. pl. rytuose. Tokiu būdu jinai perėtų atskrenda ligi Švedijos, Suo- 
mijos ir Uralo kalnų. Sutinkama taip pat vakarinėj ir vidurinėj Azijoje, ligi 
Turkestano; peri ir žiemių Afrikoje. Pas mumis Lietuvoje visur paprastas, 
kad ir netaip jau gausingai sutinkamas paukštis. 

(Tęsinys iš 66-jo puslapio) 
18-me šimtmetyje buvo rimtai spėjama, kad gal visi ūkai esą tolimos žvaigž- 
džių sistemos. Reikėjo laukti, kol atsiras geresnių telęskopų, ir pažiūrėti, 
ar nesuskils stebėtojo akivaizdoje visi žinomieji ūkai į atskiras žvaigždes. 

Tačiau sakytasai spėjimas nepasitvirtino. Teleskopai nuolat tobulėjo, 
bet kai kurie ūkai vis tebeatrodė ūkais. Todėl jau 18-jo šimtmečio pabai- 
goje pradėjo reikštis visai teisinga nuomonė, kad visi ūkai turi būti dviejų 
rūšių. Vieni jų yra tolimos žvaigždžių sistemos. Tai tariamieji — netikrieji 
ūkai. Bet yra taip pat ir tikrųjų ūkų, kurie susideda ne iš žvaigždžių, o iš 
dujų ir smulkių dalelių; tie ūkai net ir pro kažin kokius teleskopus turės 
atrodyti kaip ūkai. 

Kilo klausimas: kaip atskirti netikrieji ūkai nuo tikrųjų? Antroje per- 
eitojo šimtmečio pusėje astronomijai buvo pritaikyta spektrų analizė. Ti- 
riant ūkų šviesą, pasirodė, kad vienais atvejais ji nė kiek nesiskiria nuo 
žvaigždžių šviesos. Reikia manyti, kad tai yra netikrieji ūkai, atseit žvaigž- 
džių sistemos. Bet kitais atvejais ūkų spektrai pasirodė visai savotiški: jie 
aiškiai liudija, kad šviesa yra kilusi iš praretintų dujų. Toks spektras su- 
sideda iš kelių šviesių linijų. O žvaigždžių spektruose turi būti kaip tik 
atvirkščiai. Ten linijos yra tamsesnės kaip pats spektras. Tai pareina nuo 
to, kad žvaigždžių — pavyzdžiui Saulės —- šviesa išeina iš gana tankios 
fotosferos (šviesą skleidžiančio nepermatomo sluoksnio) ir jau po to praei- 
na praretintas dujas, apsupančias žvaigždes. Taigi, spektras iš karto lei- 
džia atskirti tikrąjį ūką nuo netikrųjų. 

į kartą nagrinėsime tiktai tikruosius ūkus. Kitus, netikrus ūkus gali- 
me visai nelaikyti ūkais, nes tikrumoje tai turi būti tolimos žvaigždžių 
sistemos (pav., kaip čia atvaizduotas Andromedos tariamas ūkas). 

Įvairių tikrųjų ūkų yra žinoma neperdaugiausia, — koks keletas šim- 
tų. Savaime suprantama, kad tai nėra visi ūkai, o tiktai patys ryškiausi. 
Prie progos galima pastebėti, kad netikrųjų ūkų įregistruota kur kas dau- 
giau — bent keliolika tūkstančių. Įdomus ūkų suskirstymas danguje. Visi 
jie tarytum glaudžiasi prie Paukščių Tako —ten, kur yra daugiausiai žvaigž- 
džių. Matyti, kad ūkai užima vietas tarp žvaigždžių, ir pasitaiko kartu su 
žvaigždėmis. Erdvėje į abi pusi nuo Paukščių Tako žvaigždės palaipsniui 
eina retyn. Tenai taip pat retai pasitaiko ir ūkų. Tolimose žvaigždžių si- 
stemose, pavyzdžiui, vadinamuose Magelano Debesyse, pro galingus tele- 
skopus galima matyti ūkus, įterptus žvaigždžių aibėse. Ūkai ir žvaigždės 
tarytum lydi vieni kitus. Ukų dažnai pasitaiko ten, kur iš karto nieko ypa- 
tingo nepastebima. Pavyzdžiui, visiems žinomas Sėtynas, arba Plejados, nu- 
totografavus jį su ilgu išlaikymu (ekspozicija), pasirodo plono ūko apsuptas. 

Ūkų atstumai yra labai įvairūs —taip pat, kaip ir žvaigždžių atstumai. 
Pavyzdžiui, nuo jau minėtojo Sienpjovio (Oriono) ūko šviesa eina apie 600 
metų, kol mus pasiekia. Siaip artimesnieji ūkai yra kelių šimtų šviesme- 
čių atstume — visai, kaip vidutiniško tolumo žvaigždės. Tačiau yra ūkų, 
kurių šviesa eina iki mūsų daug tūkstančių metų. Tie ūkai yra arba toli- 
mose Paukščių Tako srityse, arba priklauso jau svetimoms žvaigždžių si- 
stemoms. Ūkų didumai yra labai įvairūs — taip pat, kaip jų išvaizdos. Šiaip, 
per vidutinišką ūką šviesos spindulys turi eiti bent keletą metų, kad pa- 
siektų nuo vieno krašto iki kito. 

Iš ko susideda ūkai? Jau buvo sakyta, kad ūkų spektras liudija pra- 
retintas dujas, — labiausiai helį ir vandenilį Be to, ūkų spektruose nuo- 
lat pasitaiko kažkokios keistos linijos. Anksčiau buvo spėjama, kad tos 
linijos priklausančios nežinomam cheminiam elementui, kuris buvo pava- 
dintas nebuliu (nuo lotynų žodžio nebula — ūkas). Dabar jau įsitikinta, 
kad jokio „nebulio“ tikrumoje nėra, ir kad tos nepaprastos spektro linijos 
kyla iš žinomųjų dujų — deguonies ir azoto, esančių ypatingose sąlygose. 

Ūkuose gali būti ir kitų cheminių medžiagų; bet jos retai pasireiškia 
spektruose. Visos tos medžiagos yra nepaprastai praretintos. Viename ku- 
biniame kilometre, vidutiniškai imant, vargiai tegali būti vienas medžiagos 
gramas. Tariamoji tuštuma, daromoji technikos priemonėmis elektros lem- 
putėse, yra labai „tiršta“ palyginus su ūkais. Apie ūkų retumą galima spręsti 
jau iš to, kad tolimesnių žvaigždžių šviesa dažnai prasimuša pro ūką, kad 
ir kiek susilpnėjusi. Jei ūkai būtų tankesni kaip manoma, tai jie turėtų su- 
dribti savo traukos dėka. Taip pat negalėtų alsirasti kai kurių spektro lini- 
jų, kurios yra įmanomos, tik esant labai mažam tankumui. Nepaisant viso 
to, ūkai gali turėti dideles mases — dešimteriopai, o gal net šimteriopai 
didesnes kaip Saulė arba vidutiniška žvaigždė. Kad ir jų medžiaga reta, 
tačiau tūris didelis. Tad dideliame tūryje gali tilpti labai daug, kad ir re- 
tos medžiagos. 

Ūkų šviesa nėra susijusi su aukšta temperatura, kaip, pavyzdžiui, Sau- 
lės arba žvaigždžių šviesa. Ukai anaiptol nėra karšti dangaus kūnai. Jų 
temperatura vargiai tepakyla keliais laipsniais aukščiau absolutaus nuliaus; 
kitaip sakant, tenai turi būti apie 270 gradų šalčio. Tai kodėl gi ūkai švie- 
čia, būdami taip šalti? 

Keli fizikos reiškiniai paaiškina mums, kad šviesa gali atsirasti ir šal- 
toje medžiagoje. Pavyzdžiui, žiemių pašvaistė įvyksta aukštesniuose Žemės 
atmosferos sluoksniuose, kur siaučia kelių dešimčių gradų šalčiai. Ziemių 
pašvaištę sukelia smulkios įelektrintos dalelės, išmestos iš Saulės ir pasie- 
kusios Žemę. Kitą pavyzdį duoda vadinamas Geissler'io vamzdis. Tai yra 
stiklinis vamzdis, pripildytas praretintų dujų. Leidžiant pro tokį vamzdį 
elektros srovę, dujos ima šviesti. Taigi, praretintos dujos gali šviesti: rei- 
kia jos tiktai, kaip sakoma, „išjudinti“. Tai atsiekiama įvairiais būdais, pa- 
vyzdžiui, elektros srove. Kai kurie elektro-magnetiniai spinduliai, ypač ne- 
matomieji trumpų bangų spinduliai, taip pat priverčia praretintas dujas šviesti. 

Kyla klausimas: kas sukelia ūkų šviesą? Astronomiškas tyrimas čia 
lengvai suranda priežastį: tai yra žvaigždės. Kiekviename šviesiame ūke, 
arba arti jo, visada tenka surasti viena arba daugiau žvaigždžių. Žvaigždė 
neapšviečia ūko, — tam ji yra permenka; tačiau savo spinduliais ji tarytum 
sužadina ūką. Nematomi, ultravioletiniai spinduliai išjudina elektronus ūko 
dalelėse, ir ūkas ima silpnai šviesti savotiškais, jau matomais spinduliais. 
Kur nėra žvaigždžių, ten ūkai nešviečia: yra tik vadinamieji „tamsūs ūkai“. 
Apie jų buvimą sprendžiama iš to, kad jie užkerta, susilpnina arba kaip 
nors pakeičia tolimesnių žvaigždžių šviesą. Dažnai tenka stebėti, kad vie- 
nas ar kitas šviesus ūkas palaipsniui pereina į tamsųjį ūką. Toks ūkas yra 
daug didesnis kaip atrodo; tik vienas jo kraštas šviečia kaimyninių žvaig- 
ždžių dėka; kitos jo dalys lieka tamsoje. 

Pastaruoju laiku astronomijoje kaip tik uoliai varomas tamsiųjų ūkų 
tyrimas. Iš pradžios gal kiek nesuprantama atrodo, kaip galima pažint ūką, 
jei jis nešviečia. Tačiau mokslas šiuo atveju suranda aplinkinius kelius. 
Tamsiuosius ūkus atskleidžia mums kruopštus žvaigždžių tyrimas. Vienur 
ar kitur žvaigždėtame danguje pasitaiko lyg ir tamsios spragos, kuriose, 
be negausingų artimesnių žvaigždžių, nieko nematyti. Ypač daug tokių vie- 
tų yra Paukščių Take. Kai kurias jų anglai pavadino „angliamaišiais“ (coal 
sacks). Sunku būtų manyti, kad tai yra kažkokios kiaurymės arba tušti tu- 
neliai, perverią žvaigždžių sistemą. Daug patikimiau atrodo, kad kiekviena- 
me tokiame „angliamaišy“ yra tirštas tamsus ūkas, nustelbiąs viską, kas 
lieka anoje pusėje. Gilesni tyrimai kas kartą iškelia aikštėn vis daugiau ir 
daugiau tokių ūkų, kurie iš karto nepatraukė dėmesio. Pavyzdžiui, Paukščių 
Take, pradedant nuo Gulbino žvaigždyno ir einant toliau į pietus, matyti 
didelė spraga: atrodo, lyg ir Paukščių Takas skyla į dvi vagi arba srovi, 
kuriedvi vėl susijungia tik nematomoje pas mus pietų dangaus dalyje. Ilgą 
laiką net ir astronomai manė tą spragą esant tikrą. Bet dabar žinoma, kad 
tenai tikrumoje milžiniškas tamsusis ūkas uždengia vidurinę Paukščių Ta- 
ko juostą. 

Nevisi ūkai yra toki tiršti ar stori, kad galėtų aklinai uždengti viską, 
kas stovi toliau už jų. Dažnai tamsusis ūkas tiktai kiek susilpnina tolimes- 
nes žvaigždes, suteikia joms raudonesnį atspalvį arba sukelia naujas linijas 
jų spektruose. Pastaruoju atveju ypatingai pasireiškia tam tikra kalcio lini- 
ja, kurią dažnai pavyksta tuoj išskirti nuo tikrų (nuosavų) žvaigždės linijų. 
Dėl to tamsieji ūkai, nustatomi spektroskopo pagelba, paprastai vadinami 
kalcio ūkais, kad ir tikrumoje tenai gali būti ir kitų, mažiau pastebi- 
mų cheminių elementų. Tamsieji ūkai, kaip ir šviečiantieji ūkai, pasitaiko 
labiausiai žvaigždžių užimtose erdvės srityse. Erdvės tarpai tarp paskirų 
stelarinių sistemų (pavyzdžiui, tarp mūsų sistemos ir „netikrųjų ūkų“) at- 
rodo labai skaidrūs, taigi, tamsiųjų ūkų vaidmens visatoje nereikėtų perdėti. 
Taip pat ir mechanikos sumetimai verčia manyti, kad bendra ūkų masė 
(šviesiųjų ir tamsiųjų) vargiai gali daug pranešti bendrą žvaigždžių masę. 

Dažnai svarstomas toks klausimas: kokią vietą turi ūkai Visatos san- 
tvarkoje? Ką bendro jie turi su žvaigždėmis? Savo laiku buvo manoma, 
kad žvaigždės kiiados susidariusios iš ūkų. Pagal šitą pažiūrą, ūkai esą 
medžiaga būsimoms žvaigždėms, o žvaigždės — tai susmukę, sutirštėję 
ūkai. Tačiau toks manymas neatlaiko priekaištų. Atrodo tiksliau yra gal- 
voti kaip tik atvirkščiai: ne žvaigždės atsiranda iš ūkų, bet ūkai iš žvaigž- 
džių. Labai karštos žvaigždės, kurių temperatura siekia 20000 gradų, pa- 
prastai yra lengvo ūko apsuptos. Sėtynas, apie kurį jau buvo paminėta, 
yra kaip tik toks pavyzdys. Šiuo atveju ūkas atsirado iš žvaigždžių. Su- 
skaičiuota, kad karštose žvaigždėse spinduliai yra toki stiprūs, kad tiesiog 
nuneša su savimi medžiagines daleles ir išbarsto jas erdvėje. Žvaigždė 
tokiu būdu nuolat skleidžia aplink save ūką. Taip pat, naujai žvaigždei su- 
žibus,ar šiaip per kosmines katastrofas, žvaigždės dalimis išsisklaido ūkais. 
Keli tokie įvykiai jau įvyko astronomų akivaizdoje. Ne be pagrindo kai 
kurie įžymūs astronomai, pavyzdžiui anglas Milne, išvedžioja, kad visi 
ūkai atsiradę iš žvaigždžių. Šiaip ar taip, esamieji ūkai yra ne senesni, o 
gal net jaunesni už šių dienų žvaigždes. 


Žmonės nori apsigaudinėt 
(Tęsinys iš „Gamtos Draugo“ 64 pusl.) 


Praeituose „O, Draugo“ sąsiuviniuose papasakota, kokios rūšies gami- 
nys yra alkoholis. Sį kartą galime tatai ir paveikslais pavaizduoti. Stai 1-me 
paveiksle mielių grybelis, kaip tikras parazitas smailižius, įlindęs bačkon 
godžiai čiulpia vaisių cukrų ir kitas jų geras medžiagas. O jų vietoj ką jis pa- 
lieka? Nagi anglirūkštės dujas ir alkoholį. Dujos išeina burbulais į orą, o 
alkoholis yra tas skystimas, kuris atsirandą po parazito... apačia. 

Anglirūkštė Grybelis. E 

2-sis paveikslas vaizduoja, kad jei tas bjaurusis cukraus darkytojas 
būtų bent toks, kad jį būtų galima ranka nutverti, tai būtų pigu jį ir nudobti. 
Bet jis neįvaizdinamai mažytis, toks, kad viename butely jų telpa nesuskai- 
tomi milijonai. Jo pavidalas atvaizduotas viršuj, bet ir čia dar daug kartų 
padidintas. Dėlto kovoti su juo tenka ne sauja, bet kitomis priemonėmis. 

Žinodami, kokios rūšies produktas yra alkoholis, tikri gamtos draugai, 
manau, niekados jo ir patys nevartos ir kitiems paaiškins jo tikrąją prigimtį 
ir jo vartojimo žalingumą žmogaus dvasiai bei kūnui. Tikri gamtos draugai 
vietoj alkoholio, sudarkyto gamtos produkto, vartoja tik naturalinį nesu- 
darkytą gamtinį maistą — vaisius arba jų sultis. Kur tų vaisių sulčių gauti 
arba kaip jų pasigaminti, pasako agr. J. Valatkos knygutė „Vaisių sultys“ 
(Liet. Kat. Blaivybės Draugijos leidinys). Tvarkant mūsų gėrimą, reikia ir 
visą mūsų maitinimąsi pertvarkyt naujais pagrindais: kad jis nebūtų apsiri- 
jimas! O į apsirijimą atveda blogi, t. y. sunkūs, gausūs, riebūs valgiai. Jie 
mažina atsparumą alkoholio pagundai atsispirti. Valgis turi būti lengvas, 
bet įvairus. Naujus kelius šioj srity skina Liet. Kat. Moterų Dr-jos veikė- 
jų sudaryti vadovėliai „Ką valgome“ (Draugijos leidinys) ir „Lengvų val- 
gių rinkinėlis“ (L. K. Blaiv. Dr-jos leidinys). (B. d) Pr. Dovydaitis 

Ar senka mūsų upės? 


Prof. S. Kolupaila, Kaunas 

Didelė ir labai kenksminga nesąmonė yra sena pasaka apie tai, kad 
Žemė džiūsta, ežerai ir pelkės nyksta, upės senka. Iš to daromos išvados 
apie artimą žmonijos katastrofą, kai visa Žemė virs plika dykuma. 

„Seniau gilesnės ir platesnės, dabar, pelkėms ir ežerams džiūvant ir 
girioms nykstant, mūsų upės vis labiau nusenka. Pirma daugelis jųjų tik- 
davo giliai įdubusiems laivams plaukioti, dabar kitos jųjų nebeįstengia šių- 
jų praleisti... Garsios kadai savo žuvimis, bėbrais, ūdromis, Lietuvos upės 
nebėra jau taip žuvingos, kaip pirma...“ L Tokių sentencijų sutinkame vi- 
sose knygose. O rusų liaudies pasakos mini, kad seniau upės tekėjo me- 
dum tarp kisieliaus krantų, lygiai, kaip Ovidijaus „Metamorfozėse“ upės te- 
kėjo čia pienu, čia medum, bet tik „aukso amžiuje“, 

Tokias nerimtas nuomones reiškė dar nesenai ir rimti mokslininkai. 
1837 m. vokiečių geografas Berghaus'as, palyginęs Elbės vandens lyg- 
mens 1728—1836 metų ir Oderio 1778 —1835 metų observacijas, rado, kad 
tose upėse vanduo vis senka *. Kitoms upėms, kaip Vislai, Veseriui ir Ne- 
munui, kad ir trumpesniam observacijų laikotarpiu, Berghaus'as patvir- 
tino tą pačią išvadą (1838 m.). Nuolatinis vandens nusekimas upėse buvę 
toks žymus, kad jau 1860 m. didelės Vokietijos upės. turėjo nebetikti laivy- 
bai, o iki mūsų dienų tų upių vagos būtų likusios visai sausos, kaip -Sa- 
charos „vadi“, kur tik tik retkarčiais pasirodo vanduo, o slėniu naudojamasi 
susisiekimui vilkstinėmis. 

1840 m. šveicarietis prof. Merian'as, ištyręs 1809—1838 m. Reino 
ties Baseliu vandens lygmens svyravimus 3, pastebėjo, kad per 30 metų Rei- 
nas nuseko 30 cm. Tuo pačiu metu susirūpinta nuolatiniu Volgos seklė- 
jimu. Rusų vyriausybės paskirtą komisija 1837 m. dalyką ištyrė ir nurodė, 
kaipo priežastį, miškų naikinimą. Volgos nusekimui sulaikyti buvo siūlo- 
ma uždrausti miško kirtimą 30 km juostoje prie visų upių. 1838 m. Rusų 
Mokslo Akademija paskyrė mokslininkų komisiją (Parrot, Kupfer, Baer, 
Lenz, Helmersen.... nė vieno ruso!), ištirti miško reikšmę upėms 
maitinti. Komisijos pirmininkas akademikas Baer'is įrodė labai išmintin- 


1! M. Biržiška, Lietuvos geografija. Vilnius 1920, 71 pusl. 

*Berghaus, Allgemeine Lūnder- und Vėlkerkunde, II, 1837. 

3 P. Merian, Ueber den Stand des Rheins bei Basel und iber die fortdauernde 
Abnahme von dessen Wassermenge in den letzten 30 Jahren. Basel 1840. 

gai, kad vanduo upėse svyruoja dėl kitų priežasčių, bet jo nuomonė nej- 
tikino įsigyvenusių pažiūrų *. 

Rusai kaltino miškų kirtimą, o“ vakarinėj Europoj nelaimės priežastį 
laikė melioracijas — pelkių sausinimą, upių regulavimą, laukų drenažą. Ky- 
lant žemės ūkio kulturai, laukų augalai vis daugiau suvartoja vandens, o 
vandens garai nyksta kažin kur erdvėje tarp planetų. 

1873 m. austrų inžinierius von Wex'as paskelbė sensacingą darbą 
apie versmių, upelių ir upių nusekimą, kaip drėgmenų sumažėjimo padari- 
nį?. Tas darbas, paremtas gausinga observacijų medžiaga ir jaudinančių iš- 
vadų palydėtas, padarė labai didelio įspudžio ir virto klasikišku argumen- 
tu Europos išdžiūvimo hipotezei įrodyti. 

Pasinaudojęs Merian'o pastebėlu Reino ties Baseliu smukimu, 
W ex'as išskaičiavo, kad nuo 1857 iki 1872 metų Reinas nusekdavo po 2 
cm kasmet. Iš to jis padarė išvadą, kad Reino aukštupy iškrenta vis ma- 
žiau drėgmenų, kiekvienais metais po 7 mm (tiksliai po 6, 95 mm!) mažiau, 
svarbiausia dėl miškų kirtimo. W e x'o išvadoms pritarė tokia autoritinga 
įstaiga, kaip Vienos Mokslų Akademija. Niekas neabejojo, kad iškirtus miš- 
ką, visų pripažintą drėgmės saugotoją, kraštas džiūsta; visi manė, kad pel- 
kės, lyg kempinė, prisigeria vandens ir išlėto maitina upes visą vasarą; pel- 
kes nusausinus, nebėra vandens atsargos, upės senka. Prieš iškertant miš- 
kus ir nusausinant balas, klimatas turėjo būti daug drėgnesnis, daugiau li- 
jo ir daugiau vandens tekėjo upėmis. Sureguluotos upės ir daubos, nuleisti 
ežerai, nusausintos balos paverstos pievomis, laukuose įtaisytas drenažas — 
požeminių vamzdžių tinklas; dabar vanduo greičiau nuteka į jūrą. Su- 
trumpėjo vandens kelias, mažiau vandens garuoja, mažiau jo atmosferoje, 
mažiau ir lyja. Be to, padidėjo gyventojų, daugiau dirbama žemės, daugiau 
ir vandens suvartojama. 

W ex'o teorija pasidarė labai populiari po 1890 metų, kai dėl mažo 
drėgmenų kiekio visur pritrūko vandens. Labai sausi buvo 1891 ir 1892 
(„choleros“) metai. Mintaujoje 1899 m. išleista Ponset de Sandon'o 
knyga „Vandens ratas gamtoje ir vandenų ūkis“ ", kur griežtai įrodoma, jog 
svarbiausias upių regulatorius yra pelkės: susirinkęs balose vanduo išlėto 
sunkiasi. gilyn ir požemio gįslomis labai lygiai maitina versmes, upes ir 
ežerus. Žymūs rusų mokslininkai, kaip Nikitin'as, Zbrožek'as,, Loch- 
tin'as pripažino, kad norint apsaugoti upes negalima sausinti pelkių. 

1877—1898 m. buvo padaryti dideli melioracijos darbai Paliesės (Pa- 
girių) pelkėse, Pripeties ir jos intakų baseine, gen. Žilinskiui vadovau- 
jant. Tose pelkėse iškasta 4632 km didelių kanalų, nusausinta apie !/, mil. 
ha balų. 1892 m. dėl sausrų nuseko Dniepras, į kurį įteka Pripetis; nusekimo. 
priežastį laikė Paliesės pelkių sausinimą ir darbus sustabdė, didelei to kraš- 
to skriaudai. 1894 metais Rusijos Susisiekimo Ministerijoje dirbo komisija 
Paliesės hidrologinių tyrinėjimų planui išdirbti, gen. Tillo vadovaujama. 
Tuo pačiu metu Žemės Ūkio Ministerija sudarė Ekspediciją Europos Rusijos 


* Baeru. Helmersen, Beitrūge zur Kentniss des Russischen Rėiches, IV, 1841. 
5 G. von W ex, Ueber Wasserabnahme in den Guellen, Fliissen und Strėmen Lei 
gleichzeitiger Steigerung der Hochwasser in den Kulturlindern. Wien 1873 ir 1879. 
iai 5 4 onset de Sandon, Krugovorot vody v prirode i vodnoje choziajstvo.. 
itava i 

svarbiausių upių versmėms tirti, kuri turėjo išaiškinti, dėl ko nuseko upės 
ir kiek kenksmingas miškų kirtimas žemės ūkiui. Ekspedicijoje dalyvavo 
gen. Tillo, geologas Nikitin'as, miškininkystės prof. Turskis, hidro- 
technikos prof. Zbrožek'as, hidrologas Heinz'as ir kiti, viso apie 60 žmo- 
nių. Ekspedicija veikė nuo 1894 iki 1902 metų, ištyrė Okos, Dono, Vol- 
gos, Dniepro ir Dauguvos aukštupius, išleido 56 monografijų tomus ir pla- 
čią apyskaitą. Rimtos moksliškos išvados apie miškų reikšmę sudarė pa- 
grindą visam Rusijos miškų ūkiui. 

Paprastai manoma, kad miškai pritraukia drėgmenis, apsaugo juos, pa- 
laiko požeminius vandenis ir, bendrai, viso krašto oro drėgnumą. Kartais 
observacijos, iš tikrųjų, rodo, kad miškuose daugiau lyja. Buvo aiškinama, 
kad didesnis miško „šiurkštumas“ sulaiko drėgno oro mases, „pritraukia 
debesis“. Tokia pažiūra yra tik nesusipratimas. Lietmatis (lietui rinkti in- 
das), pastatytas atvirame lauke, surenka mažiau drėgmenų, kaip miško aikš- 
tėje: vėjas nupučia lietaus lašus nuo lietmačio, o žiemą išpučia iš jo snie- 
gą. Geriau apsaugotas nuo vėjo lietmatis duoda teisingesnį drėgmenų kiekį. 
Užtat, pastatytas miške, po medžiais, lietmatis pagauna tik 70—809/, drėg- 
menų: dalis lietaus ar sniego lieka medžių šakose ir išgaruoja nepasiekusi 
žemės. Miško dirva mažiau gauna vandens iš atmosferos, kaip atvirame 
lauke. Jei, tikrai, miškas „pritraukia debesis“, tai vis tiek lietaus prieauglius 
dirvos nepasiekia ir daug nusverti negali. 

Pavasary sniegas greičiau tirpsta ir nuteka iš laukų; miške jis lieka 
kiek ilgiau. Po didelio lietaus miške ilgiau jaučiamas drėgnumas. Bet iš 
to dar negalima daryti išvados, kad miškas saugotų vandenį. 

Prof. Otockij's atliko pietinėj Rusijoj plačius podirvio vandenų ty- 
rinėjimus ir ryškiai įrodė, kad vienodose gružo sąlygose požeminis vanduo 
miške laikosi 2—3 ir net 4 metrus giliau, kaip atvirame lauke. Arti miško 
krašto ryškiai matyti staigus podirvio vandens kritimas. Tas įdomus reiš- 
kinys pateisinamas labai intensingu miško garavimu: visų medžio lapų pa- 
viršius yra daug didesnis, kaip žemės plotas, kuriame medis auga. Rude- 
nį, kai medis numeta lapus, podirvio vanduo miške pakyla. Kai kur me- 
džiais tyčia apsodinama šlapia vieta jai nusausinti. Iškirsto miško vietoje 
dažnai pasidaro bala. Išvada aiški: miškas džiovina dirvą. 

Vokiečių miškininkas Ebermayr'is įrodė, kad miškas per vasarą iš- 
leidžia garais daugiau vandens, kaip pats gauna iš lietaus. Vandens stoką 
miškas papildo iš aplinkinių laukų, juos tuo būdu skriausdamas. 

Hidrologai miško reikšmę tyrė tokiu būdu. Jie rasdavo du vienodu, 
beveik lygiu gretimu baseinu, vieną su mišku, kitą be jo, ir matavo, kiek 
vandens iškrinta ir nuteka. Pietinėj Čekijoj 1928-30 metais iš 409 ha miško 
(Kychova) nutekėjo 369/; drėgmenų, iš 402 ha baseino be miško (Zdė- 
chov) nutekėjo 580/;, t. y. žymiai daugiau; tiesa, miško plote ir prilijo kiek 
daugiau (972 mm per metus, o be miško 833 mm). Kitur pastebėtas Žy- 
mus nuotakio padidėjimas mišką iškirtus. Įdomu, kad vienodai elgiasi la- 
puotas ir spygliuotas miškas. 

Hidrologai, tokiu būdu, laiko mišką ne vandens saugotoją, bet jo di- 
delį aikvotoją. Miškas atima vandenį iš apylinkių ir nieko neduoda upėms 
vasarą; jis atiduoda vandens perteklių tik pavasary ar rudeny, kada upėše 
ir taip vandens netrūksta. 

Negalima neigti miškų reikšmės pavasario potvyniams: sniegas vėliau 
tirpsta miške ir vanduo vėliau patenka į upes; daug jo sulaiko miškas ir 
pats suvartoja. Taip, antai, paminėtuose Čekijos baseinuose po vieno di- 
desnio lietaus iš miško nutekėjo iki 1,36 mš/sek. vandens (lietaus ten iš- 
krito 7 mm), o iš baseino be miško maksimalinis debitas buvo 6,95 m?/ sek. 
(prilijo 10,3 mm); iš atvirojo lauko vanduo nuteka staigiau, ir daugiau van- 
dens pasiekia upes. 

Įrodydami neigiamą miško vaidmenį upių maitinimui, hidrologai tuo 
nemano raginti kirsti miškus, kurie bendrame krašto iikyje turi savo svar- 
bią vietą: iš miškų gauname kurą, statybos medžiagą; miškuose randa prie- 
glaudą naudingi paukščiai; girios paįvairina krašto vaizdą, puošia šalį. Miš- 
kus reikia branginti ir saugoti, bet ne upių palaikymo titulu. Nėra reikalo 
laikyti mišką netinkamoje jam dirvoje, bet negalima jo naikinti smiltynuose, 
kurie kitam reikalui netinka. Gerai sutvarkytas, taisyklingai naudojamas 
miškas visais atžvilgiais yra naudingesnis, kaip apleistas ir netvarkomas. 

Dabar keletas žodžių apie pelkes ir balas. 

Jei legenda apie miškų hidrologinę reikšmę buvo naudinga miško ap- 
saugai nuo kirtimo, tai antras prietaras — apie panašų pelkių vaidmenį — 
padarė daug žalos. 

Ar pelkės maitina upes? Paprastai manoma, kad pelkių durpės ir sa- 
manos prisigeria vandens ir reguluoja nuotakį. O tyrimai nustatė, kad sa- 
manos suvartoja garavimui dar daugiau vandens, kaip miškas. Vasarą sa- 
manos ne tik neduoda vandens upėms, bet, atvirkščiai, čiulpia vandenį iš 
kitur. Jei pro balą teka upelis, tai vasarą visas jo vanduo lieka ten ir išga- 
ruoja. Sulaiko vandenį ir ežerai, bet iš jų tiek neišgaruoja, kiek iš samani- 
nių pelkių. Per vasarą viršutinis pelkių sluoksnis apdžiūsta, bet storas 
durpių klodas lieka permirkęs iki dugno. Slapios durpės nedaug tegali 
priimti pavasario ar didelių liūčių vandens. Iš nenusausintų pelkių vasarą 
vanduo beveik neteka, upės vaga užslenka ir užauga. Užtat pavasarį ir po 
didelių liūčių pelkės klastingai prisideda prie staigių ir nuostolingų potvy- 
nių. Pelkę galima lyginti su kempine, kuri prisigeria vandens iki tam tikros 
ribos; vandens perteklius pats ją išspaudžia ir ūmai paleidžia didesnę bangą. 

Pastebėta, kad nusausinamieji kanalai turi vandens visą vasarą, kur 
anksčiau vanduo tekėjo tik pavasarį. Per vasarą nusausinta pelkė nustoja 
daug vandens; jos samanos ir durpės gali prisiimti naują vandens atsargą 
ir sumažinti potvynį. Iš to aiškėja teigiama nusausintų pelkių reikšmė tiek 
vasarą, tiek potvynių metu. Hidrologai tvirtina,kad nusausinta pelkė atlieka 
naudingą darbą. Potvynio pavojus gali padidėti tik kuriam laikui, kol ka- 
sami vien magistraliniai grioviai ar reguluojami vandens priėmėjai, neliečiant 
pačių pelkių. 

Klaidinga nuomonė, kad pelkių sausinimas sumažina upių debitus, 
ilgai vyravo profanų tarpe ir labai trukdė melioracijos darbų pažangą. Kai 
sulaikė Paliesės pelkių sausinimą dėl Dniepro nusekimo, tai nebuvo atkreip- 
ta dėmesio, kad lygiai taip pat buvo nusekusios kitos upės, kurių basei- 
nuose balų nesausino... Po kelerių metų upių debitas vėl padidėjo, klausi- 
mas nustojo savo aštrumo, bet prietaras neišnyko. 

Prieš neteisingą melioracijų vaidmens kvalilikavimą sukilo pažangesni 
hidrologai. Tuo metu Šveicarijos geografas Brūckner'is paskelbė savo 

garsiąją periodiškų klimatų bango teoriją"; ištyręs įvairių rūšių observaci- 
jas, kaip upių debitų, oro temperaturos, drėgmenų, derlių, upių užšalimų, 
kalnų ledynų, uždarų ežerų (Kaspijo jūros) ir t. t., jis rado juose tam tik- 
rų periodų, 30 --35 metų ilgumo. Meteorologai, išstudijavę senuosius drėg- 
menų matavimus, nustatė, kad jie svyruoja plačiose ribose (+ 509/5), bet 
metinės jų sumos nerodo jokio nuolatinio augimo ar smukimo. Jei drėg- 
mens lieka tie patys, nėra pagrindo laukti upių debito pasikeitimo. 

Pasirėmęs naujomis studijomis rusų hidrologas Oppokov'as ėmėsi 
galutinai išaiškinti upių maitinimo dėsnius. Jis išskaičiavo Dniepro (iki Ki- 
jevo) nuotakį nuo 1877 iki 1908 metų ir paskelbė daugybę darbų su labai 
įdomiomis išvadomis Š. Būtent, vandens debitai upėse tvirtai surišti su 
drėgmenų kiekiu, jie taip pat svyruoja, bet nerodo jokio ypatingo pasikei- 
timo. Todėl tat neišnyko ir Vokietijos upės, kaip pranašavo Merian'as ir 
Wex'as. 

Bet kodėl Wex'as padarė tokią klaidingą išvadą? Juk ir jis rėmėsi 
tiktų  observacijų duomenimis! Taip, bet jis lygino Reino vandens hori- 
zonto observacijas, tuo tarpu upės dugnas, vandens pagraužtas, pa- 
gilėjo, o kartu su dugnu pasmuko ir vandens paviršius. Labai detališkai 
tą klausimą ištyrė inž. Ghezzi?; pasirodė, kad nuo 1811 iki 1925 metų 
Reinas įsigilino ties Baseliu apie 120 cm, beveik po 1 cm kasmet. Po to, 
kai matuoti vandens aukščiai buvo pataisyti, jie pasirodė beveik vienodi. 
Vidutiniai dešimtmečių horizontai svyruoja ribose tarp 0,71 ir 0,94 m. Iš- 
skaičiuoti vandens debitai atskirais dešimtmečiais kinta tik 954—1091 mš/sek. 
ribose; atskirais metais svyruoja tarp 606 (1921) ir 1439 (1910); svyravi- 
muose jaučiamos klimato „bangos“, kurias pastebėjo Brūckneris. 

Tas darbas davė paskutinį smūgį W ex'o teorijai. Mes turėtumėm dar 
vieną Izbai įdomų argumentą prieš tą teoriją Mūsų Nemuno vaga ties 
Smalininkais nuo 1811 metų gerokai pakilo, padidėjo ir jo vandens hori- 
zontai 1, Suomijos prof. Rengvist'as iš to spėja, kad galėjo padidėti ir 
Nemuno debitai, vis dėl to paties miškų kirtimo. Įsidėmėkite, kad dabar 
hidrologai ieško debito padidėjimo priežasties ten, kur seniau buvo ieš- 
koma upių nusekimo kaltininko. 

Dar vienas įdomus dalykas. Jei žmonės pradeda tikėti, kad upės sen- 
ka, tai jie ypatingai įsidėmi sausus metus, kurie lyg patvirtina tos hipote- 
zės teisingumą. Bet jie pamiršta šią pasaką, kai ateina šlapesni metai, kada 
atsiranda spėliojimams kitų temų. Neilga žmogaus atmintis; ilgiau prisime- 
nami žymesni, nepaprasti įvykiai, kurie sudaro kiek vienašališką nuomonę. 

Atsakydami į klausimą „ar senka mūsų upės?“, hidrologai gali duoti 
labai gerą išvadą: per keletą šimtų metų, kiek tai galima nustatyti be tie- 
sioginių ir tikslių matavimų, ir ypač per keliasdešimts metų taisyklingų 
observacijų, vandens kiekis Žemėje nepasikeitė. Dėl įvairių, daugiausia kos- 
minio pobūdžio, priežasčių vyksta meteorologinių ir hidrologinių elementų 
svyravimai, kuriuose mėginama rasti periodiškumo. Žmogaus kultura kiek 


7 E. Brūickner, Klimasčhwankungen seit 1700. Wien 1890. 

s* E Oppokov, Režim rečnogo stoka v basseine verchnego Dniepra. S. Peter- 
burg 1904 ir 1913 (2 tomų monografija). Vopros ob obmeleniji rek. S. Peterburg 1900. 

9 C. Ghezzi, Die Abilussverhaltnisse des Rheins in Basel. Bern 1926. 

10 S. Kolupaila, Nemuno nuotakis per 121 metus. Kosmos 1932. 

pakeitė vandens pasiskirstymą, bet, matyti, naudinga linkme. Pelkių sausi- 
nimas ir kiti melioracijos darbai teigiamai prisideda upėms maitinti per va- 
saros sausras. 

Hidrologai griežtai nesutinka, kad mūsų upėse dabar būtų mažiau 
vandens, kaip buvo seniau, ir kad upės galėjo būti „platesnės ir gilesnės“. 
Tiesa, kartais ir mažų upių krantuose randama senų didelių laivų liekanos. 
Galima manyti, kad tokiais laivais buvo mėginta plaukti potvynio metu, 
ar jis buvo ant kranto tam tikslui statomas, bet išplaukti negalėjo. Yra ži- 
nių, pav., kad apie Naujamiestį, Nevėžio krante, buvo rasti baidoko griau- 
čiai, Kai Napoleonas žygiavo į Rusiją 1812 m., jis mėgino nugabenti van- 
dens keliais... sunkiąją artileriją Rygai apgulti: iš Nemuno Nevėžiu ir pro 
Sonžilą į Lėvenį ir Mūšą. Laivas kažin kur įkliuvo ir, greičiausiai, jo lieka- 
nos ir prisidėjo susidaryt Iegendai apie laivybą Nevėžiu iki Panevėžio. Ne- . 
vėžis oficialiai buvo laikomas tinkamas laivybai, bet nežinia, kokiems laivams. 

Taip pat neatlaiko kritikos spėliojimas, kad platūs ir gilūs mūsų upių 
slėniai buvo seniau didelių upių vagos. Tie slėniai daugumoje susidarė 
ledynų tirpimo metu (diluvialiniai slėniai) arba per ilgus amžius išgraužti 
nenuilstamos upės srovės, kuri vingiuoja po visą slėnio dugną, kas kart 
keičia savo tekmę, bastosi tarp aukštesnių šlaitų ir-tebedirba erozijos darbą. 
Kai kurios mūsų upės pasinaudojo ledyno upių tekmėmis, bet teka kita 
linkme; jų intakų žiotys nukreiptos prieš jų srovės kryptį, kaip Bėrupės 
(Nevėžio intako ties Labunava). M 

Labai įdomi vieta yra Kretingos apskrity apie Salantus. Cia pro mies- 
telį teka Salantas, Minijos intakas, kuris, sutikęs čia platų ir gilų ledyno 
slėnį, suka į pietus ir teka į Miniją. Kitas upelis, Erla, kuris ateina prie Sa- 
lantų miestelio iš žiemių, patekęs į tą patį slėnį, dėl kaž kokių priežasčių 
keičia linkmę beveik atgal ir teka į žiemius ir po 22 km įteka į Bartuvą, 
Liepojos ežero intaką. Visi Erlos intakai (Juodupis, Sakalė, Leiknė), taip 
pat, kaip ir jos aukštupis, įteka į ledyno paruoštą slėnį pietine linkme; 
aišku, kad ledyno upė čia tekėjo į pietus, pro Salanto žemupį ir Miniją. 
Bet taip pat aišku, kad vien dėl upės nusekimo ji dar nebūtų pradėjusi te- 
kėti atgal! 

Kitas labai keistas hidrografinio tinklo pavyzdys, kur įvairūs upeliai 
naudojasi ne savo slėniu, yra Kauno aps. Vandžiogalos valsčiuje. Senas 
slėnis eina nuo lbianų k. į žiemių vakarųs pro Vandžiogalos miestelį ir 
Savičiūnų k.; juo naudojasi paeiliui Gynė (Nevėžio intakas), toliau Urka ir 
Mekla (abi — Bėrupės intakai); kiekviena iš tų upių keistu būdu staiga pa- 
lieka tiesųjį slėnį, lyg nenorėdama susitikti su kita konkurente. Jei šiuo slė- 
niu tekėtų vandeningesnė upė, ji pasitenkintų esamu slėniu ir nesusiskirs- 
tytų į atskiras atkarpas. 


A AA 


„„ Vienu žodžiu, nenusiminkime, netikėkime legendoms apie pelkes ir 
miškus, bet tirkime upes ir rinkime observacijų medžiagą ateities proble- 
moms tiksliai spręsti. 


Dvilypės žvaigždės 
(Skaityta Valstybės Radiofone 1934-11-16) 
Dr. P. Slavėnas, Kaunas 


Retai rastume žmogų, kuris nepažintų Grįžulio Ratų danguje. Tasai 
žvaigždynas susideda iš septynių ryškių žvaigždžių, kurios savo suskirstymu 
tarytum atvaizduoja kažkokį vežimą. Keturios žvaigždės sudaro lyg ir patį 
vežimą, o likusios trys — jo rodiklį (dyselį). Atkreipkime bet kada dėmesį 
į antrąją žvaigždę nuo rodiklio galo. Gerai įsižiūrėję, pamatysime prie jos 
kitą, visai mažą žvaigždutę. Abi žvaigždi turi savo vardus, paimtus iš ara- 
bų kalbos: ryškesnioji žvaigždė vadinama Mizaras, o jos mažas kaimy- 
nas — Alkėoras. Mizaras kartu su Alkoru sudaro paprasčiausią dvilypę 
žvaigždę. Trumparegiam žmogui abi žvaigždi susilieja krūvon ir atrodo 
kaip viena žvaigždė. Bet normalios akys lengvai jiedvi išskiria, 

Panaudojus astronomišką žiūroną — teleskopą, galima stebėti daugy- 
bė įvairiausių dvilypių žvaigždžių. Žvaigždės, šiaip laikomos paprastomis, 
pro didelį teleskopą dažnai pasirodo dvilypės. Pasitaiko taip pat trilypių, 
keturlypių ir šiaip sudėtinių žvaigždžių. 

Pavyzdžiui, esu paminėjęs Mizaro ir Alkoro porą, kurią galima išskirti 
plika akimi; bet pro nedidelį žiūroną ir pats Mizaras savo ruožtu skyla į 
dvi žvaigždi. Taigi, šiuo atveju turime reikalo si trilype žvaigžde. Yra 
daug pavyzdžių, kuomet iš pažiūros „paprasta“ žvaigždė, dėmesingai ją 
ištyrus, pasirodo esanti ištisas žvaigždžių sambūris. Tokios sudėtingos 
žvajgždės sudaro plačią astronomiško tyrimo sritį. 

Dvilypių žvaigždžių stebėjimas prasidėjo apie 17-jo šimtmečio vidurį, 
— kai patobulėjo pirmieji teleskopai. Tačiau, ilgą laiką po to, apie dvily- 
pes žvaigždes nieko tikro nebuvo žinoma. Tiktai 19-jo šimtmečio pradžioje, 
būtent apie 1803 metus, anglų astronomas Heršelis padarė svarbų atra- 
dimą. Uoliai ištyręs kai kurias dvilypes žvaigždes, jis pastebėjo, kad dau- 
gelio metų bėgyje tos žvaigždės kiek pasijudino viena kitos atžvilgiu. Tose 
porose žvaigždės juda viena aplink kitą visai taip pat, kaip planetos ap- 
link Saulę. Ilgainiui pavyko suskaičiuoti dvilypių žvaigždžių takai, jų atstu- 
mai ir savitarpio trauka. Sitas mokslo atradimas turėjo keleriopos reikšmės. 
Visų pirma jis parodė, kad visuotinės traukos dėsnis, kartu su kitais me- 
chanikos dėsniais, galioja tolimose Visatos srityse lygiai taip pat, kaip ir 
mūsų aplinkumoje — Žemėje ir Saulės sistemoje. Be to, paaiškėjo, kad žvaigž- 
dės nėra kažkokie izoliuoti dangaus kūnai: jos, panašiai kaip ir mūsų Sau- 
lė, turi savo palydovus ir "sudaro sudėtingas sistemas. Pagaliau, dvilypių 
žvaigždžių tyrimas duoda galimumo sužinoti žvaigždžių mases, kitaip sa- 
kant, žvaigždes „pasverti“. Iš tikrųjų, stebėdami, kaip juda dvi žvaigždi 
viena antros veikiama, galime suskaičiuoti, pagal žinomus mechanikos dės- 
nius, tu žvaigždžių trauką ir jų mases. 

Ne visose dvilypėse žvaigždėse pastebėtas toks judėjimas. Vienur 
žvaigždės, tur būt, juda taip lėtai, kad iki šiol nepasirodė ryškių pakeitimų 
jų būklėje. O kitur dvilypių žvaigždžių vaizdas atsirado atsitiktinai. Kar- 
tais dvi žvaigždi atrodo esančios prie viena antros, bet tikrumoje viena jų 
gali būti daug arčiau, kaip antroji. Todėl įprasta skirstyti dvilypės žvaigž- 

dės į dvi rūši: į optines poras ir į fizines poras. Optinės poros yra 
kaip tik tos netikros dvilypės žvaigždės, kurių dalyvės sutampa tik mūsų 
akivaizdoje, o tikrumoje nieko bendro neturi su viena kita. Už tat fizinės 
dvilypės žvaigždės yra tikros žvaigždžių sistemos. Tokioje poroje tarp 
abiejų žvaigždžių veikia visuotinė trauka ir priverčia jas skrieti aplink vie- 
na antrą. . 

Dvilypių žvaigždžių tyrimui prasidėjus buvo manyta, kad visos jos, 
arba bent didžioji dauguma, yra optinio — atseit, atsitiktinio pobūdžio. 
Bet vėliau nuomonė reikėjo pakeisti. Tiesa, negalima neigti tokių sutapimų, 
kuomet dvi, viena antrai tolimos, žvaigždės mums atrodys kaip gretimos; 
tačiau tai atsitinka, palyginti, retai. Ypač, jei pora atrodo labai suglausta, 
reikia spėti, kad tai yra fizinė sistema. Dabar yra patirta, kad regimosios, 
arba optinės, poros sudaro labai mažą nuošimtį visų dvilypių žvaigždžių tarpe. 

Įdomu palyginti dvilypės žvaigždės su mūsų planetų sistema, kitaip 
sakant — su Saulės sistema. Cia krinta akysėn dideli skirtumai. Pas mus, 
Saulės sistemoje vienas dangaus kūnas — būtent Saulė — savo didumu ir 
šviesumu toli prašoka visus kitus sistemos dalyvius. Net didžiausia plane- 
ta — Jupiteris, palyginus su Saule, yra kaip žirnis prieš obuolį, o Žemė 
čia yra kaip aguonos grūdas. Saulė turi kur kas didesnę masę kaip pla- 
netos; todėl ji priverčia keliauti planetas aplink save, bet pati planetų po- 
veikyje mažai juda. Saulė, kaip ir žvaigždės, yra šviesus kūnas, turįs mil- 
žiniškus energijos išteklius. O planetos yra šalti, tamsūs kūnai; visą savo 
šviesą ir šilimą jos semia iš Saulės. 

Kas kita yra dvilypėse žvaigždėse. Tenai sistemų dalyvės nedaug te- 
siskiria nuo viena antros. Viena žvaigždė tokioje poroje gali būti kiek sun- 
kesnė arba šviesesnė kaip antroji žvaigždė; tačiau skirtumas niekur nėra 
toks didelis, kaip tarp Saulės ir planetų. Kiekvienoje poroje abu dangaus 
kūnu yra karštos ir šviesios žvaigždės. Jos stipriai veikia viena antrą; to- | 
dėl nei viena jų nepasilieka ramybėje, bet jos abi skrieja aplink viena antrą. 

Šitas regimasis skirtumas, tur būt, nėra esminis. Žvaigždžių sistemos 
gali būti labai įvairios; bet nevisos jos yra matomos. Jei bet kuri žvaigždė 
turėtų apie save planetas, panašiai kaip mūsų Saulė, tai visvien tų planetų 
negalėtume pamatyti net ir pro geriausius mūsų turimus teleskopus. Todėl 
negalime iš karto tvirtinti, kad žvaigždžių sistemos griežtai skiriasi savo 
santvarka nuo planetų sistemos. Mes pažinome tik tokias sistemas, kurių 
dalyvės yra pakankamai ryškios.  Zvaigždės yra labai tolimos; tuose atstu- 
muose tamsūs kūnai, kurie šviečia svetima atmušta šviesa, darosi nepaste- 
bimi. Tiktai tie žvaigždžių palydovai, kurie patys yra žvaigždės, gali būti 
pastebėti. 

Tokios pat kilmės yra kitas dvilypių žvaigždių savumas, būtent — 
kad jų savitarpio atstumai yra gerokai didesni, kaip Žemės atstumas nuo 
Saulės — kelias dešimtis ir net kelis šimtus kartų. Be to, dvilypės žvaigž- 
dės paprastai juda lėčiau kaip dauguma planetų. Žemė apeina aplink Sau- 
lę per vienerius metus. Dvilypėse žvaigždėse viena žvaigždė apkeliauja ap- 
link antrąją per žymiai ilgesnį laiką. Čia keliolika metų yra palyginti trum- 
pas laikotarpis. Dauguma žinomųjų dvilypių žvaigždžių dar nespėjo atlikti 
nei vienos pilnos kelionės nuo to laiko, kai astronomai pradėjo jas stebėti. 
Lėtas judėjimas yra didelio savitarpio atstumo išdava. Juo toliau yra vie- 

na žvaigždė nuo antros, juo silpniau ji veikia: tokiais atvejais savitarpis ju- 
dėjimas turi būti lėtas, nes kitaip žvaigždės išsiskirs nuo viena antros. Sita 
priklausomybė turi bendro pobūdžio: ji galioja, pavyzdžiui, planetų siste- 
moje. Juo toliau nuo Saulės bet kuri planeta, juo lėčiau ji juda. Kal- 
bant šiuo atžvilgiu apie dvilypes žvaigždes, vėl būtų klaidinga tvirtinti, kad 
jos iš esmės skiriasi nuo mūsų sistemos. Atstumas tarp abiejų kūnų dvi- 
lypėse žvaigždėse gali būti labai įvairus; bet mes matome dvilypumą tik ten, 
kur tarpas yra pakankamai didelis. Suglaustose porose abi žvaigždės tary- 
tum susilieja krūvon ir pasidaro neišskiriami net ir pro didelius teleskopus. 
Pavyzdžiui, jei Žemė šviestų kaip Saulė, tai, žiūrint iš kokio šimto šviesme- 
čių atstumo, reikėtų labai gero teleskopo, kad pamatytume Žemę skyrium 
nuo Saulės. 

Labai glaudžios dvilypės žvaigždės, žiūrint pro bet kokį šių dienų te- 
Ieskopą, atrodo kaip paprastos žvaigždės, atseit kaip šviesos taškai, be jo- 
kių smulkmenų ir sudėtingumo žymių. Tačiau yra kelios priemonės tokioms 
žvaigždėms pažinti ir ištirti. Cia pirmoje vietoje reikia paminėti spektrosko- 
pas. Jo pagelba galima ištirti žvaigždės šviesą ir, be kita ko, sužinoti, ko- 
kiu greitumu žvaigždė artėja prie mūsų arba tolsta nuo mūsų. Tiriant kai 
kurias žvaigždes pasirodė, kad jų šviesa priklauso tikrumoje dviem žvaigž- 
dėm, kuriedvi juda aplink viena antrą. Tokios žvaigždės vadinamos spek- 
troskopinėmis poromis. Astronomai moka jas ištirti ne blogiau kaip papras- 
tas dvilypes žvaigždes. Nėra jokio esminio skirtumo tarp spektroskopinių 
porų ir dvilypių žvaigždžių: jos skiriasi tik atstumu tarp abiejų poros da- 
lyvių. Spektroskopinėse porose abi žvaigždės dažnai būna labai arti prie 
viena kitos. Kartu su tuo jos juda aplink viena antrą dideliu greitumu — 
kartais po 300 kilometrų per sekundę ir daugiau. Savo kelionę (apskrieji- 
mą) tokios žvaigždės atlieka labai greit —per keletą dienų arba net valandų. 

Taip pat, žvaigždės dvilypumą kartai rodo šviesos svyravimas: tai bū- 
na tuomet, kai viena žvaigždė, keliaudama aplink antrą, užtemdo pastarąją. 
Šitas reiškinys ypač dažnai pasitaiko labai glaudžiose žvaigždių porose. Už- 
temiimai kartojasi labai taisyklingai: kartą viena žvaigždė užtemdo antrąją, po- 
to įvyksta atvirkščiai. Kiekvieną kartą atrodo, kad žvaigždės šviesa suma- 
žėja, ir po kiek laiko vėl atsigauna. Tokių, užtemdomųjų žvaigždžių yra 
žinoma bent keli šimtai. Iš pažiūros jos niekuo nesiskiria nuo paprastų 
žvaigždžių. Net ir pro geriausius žiūronus negalima atskirti vieną žvaigždę 
nuo antros. Tačiau spektroskopinis tyrimas patvirtina žvaigždės dvilypumą 
ir leidžia išgauti daug įdomių duomenų. 

-Pagaliau, yra dar vienas reiškinys, kuris įgalina mus pažinti dviejų ar 
daugiau kūnų buvimą ten, kur matome tik vieną žvaigždę. Būtent, kartais 
tenka pastebėti tam tikri nenormalumai žvaigždžių judėjime. Sprendžiant 
iš jų, dangaus mechanikos sumetimais, išeina, kad šalia žvaigždės dar turi 
būti kitas nematomas kūnas, kuris veikdamas savo trauka iškreipia stebi- 
mosios žvaigždės taką. Geras šios rūšies pavyzdys yra ryškiausia žvaigždė 
vadinama Sirius. Jau pirmoje pereito šimtmečio pusėje astronomai pastebėjo, 
kad Sirius juda erdvėje ne tiesiai, kaip kitos žvaigždės, bet tam tikrais vin- 
giais. Iš to garsus astronomas Bessel'is sųskaičiavo nematomo kūno būklę 
ir jo taką. Vėliau, 1862 m. Clark'as, bandydamas naują ištobulintą tele- 
skopą, pamatė Siriaus palydovą savo akimį, kaip“nedidelę žvaigždę. Ir kitais 

tokiais atvejais nematomas kūnas paprastai pasirodo labai silpna žvaigždė, 
kuri šiaip, jei neišeitų aikštėn jos trauka, vargiai būtų pastebėta. 

Kalbant apie dvilypes žvaigždes, galėtų kilti klausimas: ar daug jų yra? 
Kokį nuošimtį jos sudaro visų žvaigždžių tarpe? Yra užregistruota dvi- 
lypių žvaigždžių bent keliolika tūkstančių. Siaip žvaigždžių yra daug mili- 
jonų. Atrodo, kad dvilypės žvaigždės yra retenybė. Tačiau turime įsidė- 
mėti, kad nevisos dvilypės žvaigždės yra ištirtos ir pripažintos dvilypėmis. 

Kaip jau buvo pastebėta, jei dvilypė žvaigždė yra toli, tai abu kūnu, 
žiūrimu iš tolo, susilieja krūvon. Taigi, kad pažintume dvilypę žvaigždę, 
stebėdami ją pro teleskopą, turi būti vienas iš dviejų: arba ta pora turi 
būti pakankamai arti, arba tarpas tarp abiejų kūnų turi būti didelis. Be to, 
abi žvaigždi turi būti gana vienodo šviesumo, nes silpna žvaigždė šalia 
kitos, daug šviesesnės, pranyksta iš akių. Sprektroskopinis tyrimas pavyks- 
ta tik taikomas pakankamai ryškioms — atseit artimoms arba tikrai švie- 
sioms žvaigždėms. Be to, kad pastebėtume žvaigždės dvilypumą spektro- 
skopu, viena arba antra žvaigždė turi labai greit skristi aplink savo paly- 
dovę, — o tai gali būti tik tose sistemose, kur atstumas tarp abiejų žvaigž- 
džių yra mažas. Dar mažesnis atstumas turi būti užtemdomose žvaigždėse, 
nes kitaip žvaigždės tik išimtinai retais atvejais užtemdinės viena antrą. 
Taigi, pasirodo, kad astronominiam tyrimui lieka prieinamos tik labai su- 
glaustos arba labai praskleistos žvaigždžių poros. Be to, didelės reikšmės 
turi regimasis ryškumas — taigi ir atstumas. 

Juo toliau nuo mūsų dvilypė žvaigždė, juo mažiau turime progos pa- 
žinti jos dvilypumą. Tad nenuostabu, jai dvilypės žvaigždės, paviršutiniškai 
imant, atrodo retenybė, Tačiau, jei atrinksime keliasdešimtis artimiausių žvai- 
gždžių, tai pamatysime, jog beveik pusė jų yra dvilypės ar šiaip sudėtingos 
žvaigždės. Iš to reikia daryti išvada, kad mažų mažiausiai pusė visų žvaigž- 
džių yra sudėtingos sistemos. Cia turima galvoj tos žvaigždės, kurių paly- 
dovai taip pat yra šviečiančios, ryškios žvaigždės. Jei galėtume stebėti 
menkesnes žvaigždes, arba net tamsias planetas, tai, be abejo, sudėtingų 
sistemų nuošimtis mūsų žinioje taptų dar didesnis. Daug gerai ištirtų žvai- 
gždžių pasirodo net trilypės arba net sudėtingesnės. Antai, artimiausia žvai- 
gždė, Centauro Alita, yra trilypė. Kastoras (ryški žvaigždė Dvynių 
žvaigždyne) yra bent šešialypė. Teleskope ji pirma kyla į dvi žvaigždi; be 
to, pasirodo dar trečia žvaigždutė. Visos trys žvaigždės, tiriant spektros- 
kopu, pasirodo esančios dvilypės. Pagaliau, sprendžiant iš kai kurių judė- 
jimo nenormalumų, spėjama dar septinto kūno buvimas. 

Visos dvilypės žvaigždės -—— visvien ar tai būtų  spektroskopinės po- 
ros, ar užtemdomos žvaigždės, ar teleskopinės dvilypės žvaigždės — duo- 
da gerą progą sužinoti žvaigždžių mases, Iš tų tyrimų paaiškėjo labai svar- 
bus dėsnis: būtent, pasirodė, kad žvaigždės šviesumas yra neabejotinai su- 
rištas su mase, Juo masingesnė (kitaip sakant — sunkesnė) yra žvaigždė, 
juo stipriau ji šviečia. Dėl ko taip yra, to niekas iki šiolei negali galutinai 
pasakyti; ateityje gal ir pavyks tai išaiškinti. Kol kas reikia tenkintis papras- 
tu to dėsnio konstatavimu. Apie jį, gal, teks vėliau pakalbėti atskirai. 


Gyvulių sporto rekordai 


(tęsinys iš 68 puslapio) 


Sunų treniravimo praktika parodė, kad jie ne visuomet yra linkę daryt 
rekordiškus bėgimus tik vien pagal žmogaus komandą. Tam reikalui buvo 
gudriai panaudota šuns prigimty gludinti medžiojimo aistra. Tuo tikslu 
Anglijoj padirbdina elektrinį kiškį, tokį elektromotoru varomą ir kiškio kailiu 
aptrauktą padarą; jį taip pritaiso, kad jis vis bėga paliai pačią medžioklinio 
šuns (kurto) nosį ir juo šuo bėga greičiau, tai ir tas tariamas kiškis lekia 
greičiau. Kurtas taigi ir kuria tarydamas jį nutverti, bet vis nenutverda- 
mas. Siuo būdu tat ir, taip sakant, „išprovokuojamas“ visas šuns greitis. 

Šis elektrinio kiškio išradimas Anglijoj veikė kaip koks minių psicho- 
zas. Jau tais pačiais (1927) metais per kokius 9 mėnesius buvo įsikūrusios 
30 sporto draugijos, su kokių 30 milijonų litų akciniu kapitalu šitokioms 
moderniškoms šunų lenktynėms organizuoti ir vykdyti. Viena tokių akcinių 
bendrovių įsigijo net 130000 žiūrovų talpinantį Wembley'o stadijoną už 
9 milijonus litų. Pirmųjų tokių, duodančių savo bėgimo jėgas išprovokuoti 
kurtų kaina buvo vidutiniškai po 12 tūkstančių litų. Jų greitis tikrai nuosta- 
bus, kaip tatai rodo šios cifros 


Essen 1926 m.: 300 metrų per 20 sekundų (t. y. 15 metrų per sek.) 
Kalifornija 1927 m: 180 , = MS 1 1505-47 sus) 
Anglija 19027 m.: 200 yardų „10 = (4, 18,30-25 L ano) 


Kanadoje žinomas savotiško pavidalo šunų sportas, įkinkius šunis į 
rogeles. Šį sportą čia taip pat organizuoja ir globoja tam tikri sporto klubai. 
Šio sporto centras yra miestelis Pas (Manitoboj). Cia yra įtaisytas 350 km 
ilgumo šunims lenktyniuoti kelias. Šioms lenktynėms paprastai imami es- 
kimų rasės šunes. Po keletą šunų sukinkoma pratėgiui (po vienas kito) 
į rogeles ir paleidžiama (tur būt ir žmogus sėdi rogelėse). Jei prieky visų 
įkinkytas šuo (vadovas) gerai veda, tai pasiekiamas didelis greitumas, — 
iki 7 mylių (11,265 km) per valandą (reikia atmint, kad čia ir rogelės su 
keleiviu vežamos, o tai bėgikus labai apsunkina!). 

Tai tiek ir tokių žinių randame Knaak'o straipsny. Baigdami norėtu- 
me kai ką tąja pačia tėma ir iš kitur paėmę pridurt. Antai, šių metų Ko- 
vo mėn. pirmojoj pusėj Lietuvos dienraščiai ir savaitraščiai įdėjo vaizdelį 
su parašų: „Naujausia amerikiečių sporto pramoga — paršiukų lenktynės“ 
ir pridėjo tokį paaiškinimą: „Žiem. Karolinos valstybėj, Pinchurste, buvo 
suruoštos paršiukų lenktynės ir laimėtojui už greičiausią paršiuką įteikta 
dovana. Kad lenktynių dalyviai nesnaustų, bet pelnytų premiją, paraginami 
štakietu“. Prie šito viso „Rytas“ (1935. III. 12) ir „Ūkininkas“ (III. 15) dar 
pridėjo: „Vertėtų ta naujenybe ir mūsų Ž. U. Rūmams susidomėti“... 

:*. Bet tai dar ne viskas, ką aš norėjau pridėti. Būtent, aš noriu čia su- 
minėt ir tokį gyvulių sportą, kuris tikrai yra dar egzotiškesnis kaip tas par- 
šiukų sportas. Mat, kad jau juoktis iš tam tikrų apykvailių prasima- 
nymų, tai juoktis iki galo. Tat, gerbiamieji skaitytojai, padarykite rimtus 
veidus ir rimtai išklausykite dar vieno mano referavimo apie vieną tokį gy- 
vulių sportą, apie kurį dar rodos nė viename sporto žurnale nebuvo rašy- 
a. Dėl to, manau, ir tų žurnalų redaktoriams ši žinia bus nepaprastai įdo- 

miir jie ją paskubins atsispausdinti. Aš, kaip „Gamtos Draugo“ redaktorius 
leidžiu visiems šią žinią atsispausdint be jokių atsiklausimų, bet tik būtinai 
nurodant, kad ji ne iš kur kitur paimta, o kaip tik iš „G. Draugo“. 

Nekantraujate, gerbiamosios ir gerbiamieji, apie kokių gyvulių sportą 
aš čia jums ketinų pranešti. Nagi apie sportą tų gyvulėlių, kurie, anot mū- 
sų žmonių pasakymo, vargo žmonėms padeda jų vargą vargti, būtent, apie... 
utėlių sportąl.. Galite kvatot, sveiki, susiriesdami kiek tik norite, bet 
ir šios rūšies gyvulių sportinės lenktynės su jų savininkų laimėjimais ir pra- 
laimėjimais, kaip ir visose tokiose lenktynėse, yra gyvenimo tikrovė. Atspė- 
kite, kur jos rengiamos? Nagi ten, kur su tais gyvulėliais draugauja žmo- 
nės, laisvės netekusieji, t. y. kalėjimuose. Iš tikrųjų. Kaliniai dažnai 
šiokį sportą praktikuoja. Du ar daugiau kalinių kiekvienas pasigauna pas 
save sakytojo gyvulėlio vieną egzempliorių ir padeda juos apsibrėžto ap- 
skritimo centre: katro gyvulėlis iš apskritimo ribų pirmiau išrėplios, tas ir 
bus Iąžybas laimėjęs. - 

Bet girdėjau, kad kaž kur buvę rašyta, jog Monte Karle ar kurioj ki- 
toj panašioj, dykaduonių ponijos lankomoj, vietoj, buvusios panašios — utė- 
lių ar blusų — lenktynės surengtos. Tik nežinau, kurios mūsų įstaigos 
dėmesį reiktų kreipti tomis lenktynėmis susidomėti. 

Taigi, dabar tariuosiu savąją gyvulių sporto apžvalgą atlikęs iki galo. 
Dėl to ir baigiu. 

Bet estetiškos ir elegantiškos „noturos“ mano skaitytojuose (jose) var- 
giai man pigiu būdu dovanos už šios paskutiniosios rūšies gyvulių „spor- 
to“ čia suminėjimą, kadangi apie šios rūšies gyvulėlį kalbėti gali būti laiko- 
ma esant ne visai „dalikatna“. Dėl to pasiteisinimui turiu pasakyti štai ką. 

Visi, kurie Lietuvoj išgyvenome vokiečių okupaciją, ir iki mirsim ne- 
užmiršim, kad tuomet mūsų čia minimas Dievo padarėlis buvo didelės re- 
klamos objektas (įstaigose, mokyklose ir kt.) ir kad tuo metu ne tik „bru- 
do“ apnikti vokiečių kareiviai, bet ir visi Lietuvos gyventojai buvome vari- 
"nėjami į „Entlausungsanstalt'us“, t. y. į „. išutėlinimo įstaigas. Viena tokių 
prašmatnių įstaigų, lyg kokių „mauzoliejų“ tiems garsinamiems gyvulėliams, 
buvo įtaisyta Kaune net buvusios Žemaičių vyskupijos, dabar Metropolijos 
Kunigų Seminarijos patalpose su tokiu skambiu eiliuotu parašu, padėtu ant 
namų fasado didžiulėmis raidėmis (mat, ir čia vokiečiai pasireiškė esanti 
„filosofų ir poetų tauta“, kaip kad jie save mėgsta vadinti): 


Hėlle, wo die Liuse braten, 
Ist der Himmel fiūr Soldaten. 


O kai aš vieną kartą grįždamas iš Vilniaus į Kauną (Lietuvos Tarybos 
laikais), neatmenu, ar nebuvau suskubęs ar šiaip neturėjau ūpo Vilniaus Ent- 
lausungsanstalt'ui pasirodyt, tai Kaune už tai sumokėjau geroką pabaudą 
už valdžios nustatytų taisyklių nesilaikymą. Taigi, etiam pediculo debet re- 
verentia. Bent man tokių asociacijų sukelia vokiečių okupacijos atsiminimai. 


(Tęsinys lauktinas) Pr. Dovydaitis 


Augimo ormonai 
(Skaityta Valstybės Radiofone 1935. IV. 11) 
Prof. P. B. Šivickis, Kaunas 


Pavasaris ir vasara yra visos gyvosios gamtos augimo laikas. Kai tik 
žemė įsileidžia, pradeda tekėti sula, didėja medžių pumpurai, lenda iš po 
žemės įvairūs mažesni girių ir pievų augalai, balose, kituose vandenyse bei 
kitose vietose perisi ir auga daugybė įvairių gyvulių ir gyvulėlių. Visi šiuo 
laiku auga ir dauginasi. Vasarą visų jų skaičiai bus daug didesni kaip dabar, 
jų priaugs, o rudeniop jie pradės vėl nykti. Vieni jų išdvės ar išmirs, kiti 
apsnūs, užmigs ir kitų būdu taps neveiklūs ir vėl lauks pavasario. Tai pa- 
prastas kiekvienų metų reginys gyvojoj gamtoj. 

Visos gyvosios medžiagos, kaip augalų taip ir gyvulių, turi vieną svarbią 
savybę—augti. Jų augimo greitumas gali būti labai nevienodas, tačiau visur 
jis matomas Bendrai imant, juo mažesni organismai, tose pačiose sąlygose, 
tuo jie greičiau auga, bet greičiau prieina ir savo augimo ribas. Patys ma- 
žiausieji organismai, įvairūs mikroorganismai auga greičiausiai; didesni — lėčiau, 
o didieji medžiai ir gyvuliai, palyginus su mikroorganismais, paprastai auga 
labai lėtai, kad ir jų augimas gali būti labai žymus. Pavyzdžiui, augimo įsi- 
bėgėjimo laiku šiltųjų šalių bambukų medžiai per tris mėnesius išauga iki 
dvidešimts septynių metrų aukštumo, tai yra apie 22 cm kas dieną. Sal- 
tesniose šalyse toks greitas didesniųjų augalų augimas neįmanomas. Tačiau 
mažesniųjų augalų ir gyvulių augimas gali būti dar greitesnis. Tinkamose 
sąlygose bakterijos padvigubina savo masę per devyniolika minučių! Kiti 
mikroskopiniai augalai ir gyvuliai nedaug kuo nuo bakterijų teatsilieka. 

Jei augimas yra bendras visos gyvosios medžiagos reiškinys, tad kyla 
klausimas, kaip ir iš kur jis atsiranda. Kitaip sakant, kodėl organismas auga? 
Kodėl tas augimas yra nevienodas: vienur jis yra greitas, staigus, kitur men- 
kas, lėtai einantis. Ir šiais laikais, kaip ir seniau, šiais klausimais domisi 
labai daug žmonių. Jais domisi paprastas ūkininkas, gydytojas, mokslinin- 
kas, ir kiekvienas pilietis; ir nežiūrint to viso, daug dalykų tebėra dar ne- * 
išaiškinta. Viena aišku, tai, kad augimas kaž kokiu būdu priklauso įvairių 
bendrojo kūno metabolismo reiškinių. Metabolismu mes vadiname visą ben- 
drąją sumą tų keminių reakcijų, kurios vyksta susitvarkiusioje gyvosios me- 
džiagos vienutėje, individe. Taigi sakydami, kad augimas priklauso metabo- 
lismo aukštumo, pasakome beveik tą pat, kaip ir sakydami, kad jis priklauso 
įvairių, individo viduje einančių keminių reakcijų veikimo. Jau tas vienas 
taktas, kad gamtininkai, kalbėdami apie augimo priežastis, turi vartoti labai 
specialius, tekniškus išsireiškimus, parodo, kad tos priežastys ir jiems nėra 
labai aiškios. 

Kad ir augimo pagrindinių priežasčių bejieškodami randame labai daug 
neaiškumų, tačiau apie kai kurias jų nemaža ir žinome, ypač nemaža žino- 
me tokių, kurios reguliuoja visą augimo procesą. Prie tokių galime pri- 
skirti šviesą, temperaturą, vandenį, maistą ir p. Visi šie dalykai labai daug 
prisideda organismo augimo eigai pagreitinti, bet jie visi yra tik antriniai 
dalykai, kurie šiokiu ar tokiu būdu pagreitina, ar palėtina patį augimo pro- 
cesą, kuris turi pradžia pačiame organisme. Kad augimo procesas atsiran- 
da pačiame organisme, tai beveik visų mokslininkų yra priimta teorija. Ta- 

čiau, norint konkrečiau šią teoriją įrodyti, reikia tinkamų faktų, konkrečių 
medžiagų ar kitokių. Siais laikais paprastai tokiais faktais laikomi enzi mai, 
arba fermentai, ir įvairių kūno organų ar jų dalių pagaminti syvai, kuriuos 
vadiname ormonais. 

Gamtininkams senai yra žinoma, kad dauguma keminių reakcijų, kurios 
eina gyvoje medžiagoje, labai sunkiai vyksta negyvoje medžiagoje, arba i0- 
je pačioje medžiagoje, bet kai ji yra iš organismo atskirta ir išvalyta nuo 
pašalinių medžiagų. Betyrinėjant pasirodė, kad tose keminėse reakcijose, 
be pačių veikiančiųjų medžiagų, yra reikalingos dar kitos pašalinės medžia- 
gos, kurios pačios po reakcijos pasilieka nepasikeitusios, bet labai pagrei- 
tina keminę reakciją tarpe kitų medžiagų. Tokias organines medžiagas, ku- 
rios pagreitina kitų medžiagų keminę reakciją, bet pačios pasilieka nepaki- 
tėjusios, yra vadinamos enzimais, arba fermentais. Dabar yra žino- 
ma, kad labai daug gyvosios medžiagos reiškinių priklauso enzimų. Vieni 
enzimai padeda suvirškinti maistą, kiti padeda tą maistą suoksiduoti ir pri- 
taikinti prie organismo kūne esančios medžiagos, kiti padeda augimo dar- 
bą ir pan. Dėl tos priežasties kai kurie mokslininkai mano, kad enzimų veiki- 
mas yra viena pagrindinių priežasčių, kurios pradeda augimo eigą. 

Kaip ir iš kur tie enzimai atsiranda, niekas nežino. Niekas ligi šiol 
nesužinojo nė jų tikrosios keminės sudėties. Yra žinoma, kad įvairiose kū- 
no reakcijose, kad jas pagreitintų, enzimų labai maža tereikia. Daug labai 
rimtų mokslininkų bandė enzimus atskirti nuo kitų medžiagų ir tinkamai 
juos nuvalius surasti jų keminę sudėtį. Tačiau, kada kitos, medžiagos, nu- 
valytos nuo įvairių pašalinių medžiagų, pasidaro veiklesnės, enzimai elgiasi 
atvirkščiai: juo geriau ir stropiau jie nuvalomi nuo pašalinių medžiagų, juo 
mažiau veiklesni jie pasidaro. O labai gryni, ar sukristalizuoti pasidaro vi- 
sai neveiklūs. Taigi ir tikra jų keminė sudėtis nėra žinoma, kad ir jų vei- 
kimas yra aiškus. 

Kitos organismo viduje gaminamos medžiagos, kurios aiškiai priside- 
da prie įvairių gyvosios medžiagos augimo reiškinių, yra ormonai. Tiek 
enzimai, tiek ormonai atsiranda pačiame organismo kūne. Ormonai ypač 
gerai yra žinomi aukštesniųjų, labiau organisuotų gyvulių kūne. Čia įvairias jų 
rūšis gamina įvairūs kūne esą organai. Ligi šiol tokių ormonus gaminačių 
organų surasta nemaža. Žymesnieji jų yra įvairios liaukos, kurios pagami- 
na vienos ar kitos rūšies sultis, ir tas sultis leidžia tiesiai į kraują. Krau- 
jas, gįslomis tekėdamas iš vienos kūno vietos į kitą, prieina prie visų kū- 
ne esančių organų ir sykju tas sultis išnešioja į tokias vietas, kur jos tin- 
kamai gali parodyti savo veikimą. Tokios medžiagos, kurios pagamintos 
vienoje kūno srityje, kraujo išnešiotos į kitas vietas ir čia pradeda savo tik- 
rąjį veikimą, ir yra vadinamos ormonais, o tie organai, kurie tuos ormonus 
gamina, vadinami en dokrininėmis liaukomis, arba trumpai endo- 
krinais. 

Žmogaus ir didesniųjų gyvulių, ypač žinduolių kūne, geriau žinomos 
endokrininės liaukos, randamos kaklo srityje: tiroidinė, timinė ir paratiroidi- 
nės liaukos. Prie galvos smagenų yra priaugusios dvi mažos liaukelės: epi- 
tisis ir ipofisis, arba pinealinis kūnelis. Inkstų srityje esti suprarenalinės 
liaukos. Prie virškinamosios sistemos — pankrejas, arba saldmėsės, ir 
kepenos. Be tų, prie lyties organų sistemos įvairios, geriau ar mažiau ži- 

nomos, liaukos, kaip ir, galimas daiktas, daugelis kitų kūno organų, apie kų- 
rių veikimą dar nėra viskas išaiškinta. 4 

Imkime kad ir paprastą kaklo srityje esančią tiroidinę liauką. Si 
liauka guli beveik pačiame viduryje žmogaus kaklo, beveik pačiame kvėpuo- 
jamosios gerklės paviršiuje. Kai ji yra normaliai išaugusi ir normaliai vei- 
kia, mes nematome jokių nenormalumų ir pačiame žmoguje. Jei ji dėl bet 
kokios priežasties silpnai veikia, ypač jauname individe, tai toks individas 
neišauga normalaus didumo, jo kūnas pasišiaušęs, lyg taukuotas, jis pats išti- 
žęs, nenormalus. Penimas tos liaukos sultimis jis greitai pasitaiso, prade- 
da augti, ir įgauna normalų veiklumą ir pasidaro normalus žmogus. Ypač 
tos liaukos sulčių veikimą parodo eksperimentai su varlių buožgalviais. 

Kaip žmogaus ir įvairių didesniųjų gyvulių kakle taip ir varlių buož- 
galvių kakle tiroidinė liauka išauga labai anksti. Toji liauka buožgalviuose 
buvo daug kartų išpjauta ir buožgalviai išgydyti augo be jos. Tačiau jie 
augo labai silpnai ir į užaugusias varles neišaugo: jie visą savo gyvenimą 
pasiliko buožgalviais. Kai kurie jų buvo šeriami jaučio tiroidine liauka; tie 
normaliai augo' ir tinkamai išaugę pasikeitė į varles. Buvo jaučio tiroidine 
liauka šeriami ir tokie buožgalviai, kurių liauka nebuvo išpjauta. Tokie 
greičiau kaip kiti augo ir, dar visai neužaugę, jau pradėjo keistis į varles. 
Iš tų eksperimentų aišku, kad tos liaukos sultys kaž kokiu būdu prisideda 
prie augimo proceso. Įvairūs tyrinėjimai su kitomis endokrininėmis liauko- 
mis, panašiai kaip ir su tiroidine liauka, parodė, kad jų dauguma prisideda 
įvairaus augimo procesams reguliuot. Tiesa, kai kurie ormonai gal tik ne- 
tiesioginiu keliu prisideda augimui reguliuot, k. a.,. lyties liaukų ormonai, 
kurie reguliuoja tiek įvairių gyvulių, tiek ir paties žmogaus asmenybę; ta- 
čiau tokie ormonai, kaip timinės liaukos, tiroidinės liaukos ir ipotisio vi- 
sur pripažįstami turį labai didelės įtakos pačiam augimui. 

Iš ką tik sakytų aiškinimų atrodo, kad gyvulių augimą šiokiu ar to- 
kiu būdu reguliuoja endokrininių liaukų gaminamieji ormonai. Tačiau, kaip 
su augalais? Jie endokrininių liaukų neturi, bet vis dėlto auga. Ir dar kaip 
auga! Betyrinėjant gyvulių ormonų veikimą, labai dažnai buvo daromi 
bandymai susekti, kaip tie ormonai veikia augalams augant. Eksperimentų 
buvo daroma labai daug, bet apie juos labai maža tekalbama. Išvados aiš- 
kios: nekalbama dėl to, kad negauta įtikinamų rezultatų, ir dėl to, gal ne- 
labai apsiriksime pasakę, kad gyvulių, bent didesniųjų gyvulių, pagamintieji 
ormonai žymesnės reikšmės augalų augimui neturi. Tačiau dėl to negalime 
dar sakyti, kad augalai patys gaminasi savo ormonus. Ir šioje srityje prieš 
keleta metų pradėta visa eilė tyrinėjimų, augalų augimą reguliuojančioms 
medžiagoms surasti, 

Cia manome pažymėti, kad ir iš mūsų nedidelio mokslui nusiteiku- 
siųjų mokslininkų skaičiaus, vienas jų aktiviai šiame darbe dalyvauja. Yra 
tai mūsų Universiteto augalų anatomijos ir fiziologijos kabineto asistentas 
Jonas Dagys, kuris šiuo laiku studijuoja Grazo Universitete Austrijoje. 
Prieš mane guli dar kuklus, tik penkių paslapių p. Dagio veikalėlis, kuriame 
jis aprašo savo tyrinėjimus su kviečių daigų išspaudomis, su beržo pum- 
purų ir lapų sultimis ir su arbūzų žiedų sultimis. Įvairiais būdais, kurių 
čia atpasakojimas užimtų perdaug laiko, jis ištyręs šių sulčių veikimą kai 
kuriems mažiau organizuotiems augalams augant, randa, kad tos sultys 


Zmonės nori apsigaudinėt 
(Tęsinys iš 80 pusl.) 


Alkoholio neatskiriamas draugas ir padėjėjas, ir dėl to antroji žmo- 
nijos rykštė, yra tabakas. Paprastai manoma, kad tabako rūkimo žala 
einanti tik iš jame esamo nikotino. Bet yra blogiau, Įžymios, jei ne le- 
miamos žalos, daro dar ir kitos pyrogeninės medžiagos, atsirandančios tik- 
tai rūkymo metu. Tabake esamo nikotino didžioji dalis rūkant sudega; 
bet dar žymi dalis nuodingų medžiagų pereina nepasikeitusios į dūmus ir 
žmogaus dvasiai padaro tos pačios žalos, kaip ir alkoholis: suardo valią ir 
sąžinę, sukelia bemintiškumą ir psichopatijas (sielos negalavimus), kurias 
paprastai vadina nervingumu ir kurios be griežtų ribų pereina į tikrąsias 
dvasios ligas. Kaip alkoholis, ir tabakas yra tikrasis kulturos griovikas. 
Juodu abudu žmogų tolina nuo gamtos ir gamina visuomenės bei tautos 
išsigimimą, kadangi sakytojo atsparumo susilpninimą gimdytojai perteikia 
savo vaikams. (Gamta už tai keršija gimimų mažėjimu ir mirimų daugėjimu, 

Kenkdamas dvasiai, tabakas kenkia ir kūnui; jis kenkia net daugiau. 
kaip alkoholis. Rūkorius įtraukia savo organizman pyridino derivatų (pyr- 
roliną, pikoliną ir kt.), kurie, rodos, prisideda vėžio ligai sukelti. Vadi- 
namo smalinio vėžio atsiradimas nuo senai žinomas. O rūkimas juk yra 
niekas kita, kaip tik nepaliaujamas kūno smalinimas iš vidaus ir iš viršaus. 
Siokio smalinimo poveikį paremia stipriai alkališki tabako pelenai, įžymūs 
kalio karbonato kiekiai, labai subtiliai susiskirstę melsvuose tabako dū- 
muose. O tai yra tuberkulozo maitinamoji dirva. Rūkorius tabako dūmais 
nuodija ne tik patį save, bet ir kitus jo draugystėn patekusius. Dėl to tik- 
riesiems gamtos draugams yra nei su alkoholiu nei su tabaku nepakeliui! 

(Pabaiga) Pr. Dovydaitis 


KTAEEHNBALIEAN TI UENE TENS, 
augimui turi labai daug įtakos. Jas vartojant jam pasisekė labai žymiai pa- 


greitinti augimą ir net padidinti tuo pačiu laiku užaugusią masę. Daugiau-- 


sia augimą pagreitinančių medžiagų rasta veikliausiose augalo dalyse: kvie- 
čių grūdų pačiame embrione, beržo pačiuose pumpuruose, jaunuose lapuo- 
se daugiau, kaip senuose ir p. Tą veikliąją medžiagą vieni mokslininkai 
vadina ormonais, kiti auksinais (auxin) ir pan. Kuriuo vardu jos bus 
toliau vadinamos, sunku pasakyti, bet viena yra aišku, kad jų veikimas yra 
panašus į kai kurių endokrininių liaukų pagamintųjų ormonų veikimą. 

Visa, kas aukščiau pasakyta, turint mintyje, galime sakyti, kad augi- 
mas yra bendra visų gyvųjų organizmų ypatybė, kuri tebėra labai menkai 
žinoma; kad ir toji ypatybė ir nėra dar aiški, tačiau tie faktoriai, kurie vei- 
kia augimo procesui einant ir vienu ar kitu būdu gali jį pakeisti, kad ir 
žinomi, tačiau labai sudėtingi. Juos visus galime padalinti į dvi atskiras 
grupes: į viršinius ir vidinius. Prie viršinių galime skirti šviesą, šilumą, 
maistą, vandenį, orą ir p., o prie vidinių — įvairias pačiame organisme esan- 
čias medžiagas: enzimus ir ormonus. Be tų, gali būti daug ir kitų fakto- 
rių, apie kuriuos šiuo laiku mes labai maža, ar beveik nieko nežinome. — 
Kaip daugybė kitų gyvosios gamtos reiškinių, taip ir augimo procesas, nė- 
ra dar pilnai suprantamas, kad ir negalime pasakyti, jog nicko apie jį ne- 
žinome. 


Redakcijai atsiųsta 
Švietimo Ministerijos leidiniai: 


St. Mastauskis, Taikomosios entomologijos kursas. IV dalis. Kulturinės, 
"biologinės ir techninės priemonės kovoti su žalingais vabzdžiais. Su 30 pav. 
"tekste. Kaunas 1934, 106 p. | 

Juozapas Stakauskas, Lietuva ir Vakarų Europa XIII-:me amžiuje. Kau- 
mas 1934, 282 pusl. su. 3 spalvotais žemėlapiais šalia teksto. 

„ Karin Michaelis, Bebė. Vienos mergytės istorija. Vertė Pr. Mašiotas. 
„Klaipėda 1934, 210 p. 
L. Tetzner, Ansas Urjonas. Vienos kelionės istorija. Vertė Pr. Mašiotas. 
Klaipėda 1934, 134 pusl. . 
Josef Viera, Afrikos Robinzonas. Vertė Pr. Mašiotas. Klp.1934, 170 psl. 
Josef Viera, Afrikos naujakuriai. Vertė J. Mašiotas. Klaipėda 1934, 164 pusl. 


Sakalo Bendrovės leidiniai: 


K. Arris, Mano ekspedicija į Vidurinę Aziją. II. Kašgaras, Jarkendas, 
Takla-Makano dykuma, Pamiro kalnai, Alajus. Su 55 pav., 5žemėl. ir 1 eks- 
„pedicijos kelionės pjūviu. '34, 154 p. did. 80, 

„Maurice Barrės, Sodas prie Oronto. Romanas. Iš prancūzų kalbos vertė 
Pranas Povilaitis. '34, 124 p., 2 It. . 

Stepas Zobarskas, Ganyklų vaikai. Iliustravo dail. J. Penčyla ir P, Ta- 
+abilda. '34, 94 p, 2 lt. 

Vytė Nemunėlis, Drugeliai. Eilėraščiai vaikams '34, 64 p., 2 It. 

H. Rider Haggard, Kleopatra ir paskutinis dieviškasis faraonas Har- 
machis išdavęs savo tautą. Vertė J. Kazėnas, '34, 192 p., 2 lt. Išleido J. Mo- 
tiejūnas, sukrauta Sakalo B-vėj. 

Ignas Seinius, Siegfrid Immerselbe atsijaunina. Romanas, '34, 328 pusl. 

H. Ridder Haggard, Kleopatra. Romanas II d. '34, 306 p., 2 It. 

Maurice Bedel, Zulfu, Rytų ir Vakarų kulturos santykių romanas '34, 
104 p., 2 lt. 

"olėslovas Prūsas (Aleksandras Glovackis) Faraonas, III ir IV tomai. 
*34, 288 ir 286 p. po 4 litus tomas. 

Alessandro Manzoni, Sužiedotiniai II t. Istoriškas romanas. Iš italų kal- 
os išvertė Ant. Barčius. '34, 300 p., 4 It. o 

L. Dovydėnas, Ješkau gyvenimo draugo. Romanas I d. '34, 324 p., 
1I, '35, 452; po 3,50 It. 

Bernardin de Saint-Pierre, Paulius ir Virginija. Vertė J. Tininis '35, 
131 pusl, 2 It. 

Petras Cvirka, Frank Kruk arba graborius Lietuvoje. Romanas II tomas, 
*34, 368 p., 4 lt. B 

Sigrid Undset, Kristina, Romanas V. Husabijus. Išvertė J. Žagrakalys. 
Zarasai 1935, 250 p., 2,50 It. 

Juozas -Grušas, Karjeristai. Romanas, '35, 400 pusl. 4,50 It. 

Ivan Olbracht, Plėšikas Nikola Šuchaj. Romanas. Iš čekų kalbos ver- 
tė Pr. Ramutis. '35, 284 p. 3 It. 

. Stefan Zeromski, Nuodėmės istorija. Romanas. Vertė F. Neveravičius, 
kalbą žiūrėjo Ed. Urnėžius, '35, 306 p. 3 It. 


Šv. Kazimiero Dr-jos leidiniai: 


A. Maceina, Tautinis auklėjimas. 1934, 293 p. 8 It. 

„J. Serre'as, iJuo plačiau, juo prie tiesos arčiau (Au large). Visuotinio 
sutaikinamojo metodo ir pilnutinės intelektualybės eskizas, Iš prancuzų kal- 
bos išvertė Vikt. Kamantauskas '34, 184 p., 2,50 lt. 

Marga Thomė, Neregima karalystė, Legendos '34, 156 p., 2 It. 
2 J. Gintautas, Tiesiu keliu. Juozas Saulius ruošias į kunigus. Apysaka: 

iš mūsų atgimimų laikų. I d., 1934, 211 p. 2,80 It. II d. Kunigas Saulius — 

vikaras. 1935, 176 p. 2,50 It. i 

Kun. Chaignon, Šventėse, Dvasiški mąstymai nuo Velykų iki Advento,. 
IV knyga. Lietuv. atpasakojo kun. M. Vaitkus 1934, 164 p. 3 It. 

Gabrielius Palau, S. J. Veiklioji Katalikė, Vertė Vikt. Kamantaukas,. 
1935 m. 185 p. 1,50 It. 


T. T. Jėzuitų leidiniai: 


Dr. Tihamer Toth, Atmerk akis! Išvertė A. Bieliūnas 1935, 220 p., 2 It. 
W. Wiesebach, Indėnų ir farapų lizde. 1935, 103 p. 80 cnt. 
A. Huonder, S. J. Nelauktas kerštas. Išvertė V. M-tis, 1935, 90 p. 


Kun. B. Andriuška, S. J. Kristus. Jo mesianizmas įr dievybė. Šiauliai,. 


1035, 336 p. 
Kiti leidiniai: 


Lietuvių Katalikų Mokslo Akademijos Suvažiavimo Darbai 1933. Re- 


dagavo Juozas Eretas. Kaunas 1035 m. VIII Ą- 532 pusl. didelio 80,. | 


Turinys: J. Eretas, Katalikai ir mokslas (1—288) — J. Pankauskas, 
Svarbesniosios srovės naujojoj psichologijoj (291—320) — K. Kochas, 
Profesinė atranka (321—329). — J. Ambrazevičius, Maironio vieta lie- 
tuvių religinėj literaturoj (333—348) — K, Jasėnas, Estetikos reikšmė- 
etiniame žmogaus gyvenime (349—356) — P. Penkauskas, Lietuvos 
istorijos versmių leidimas (359—392).—P. Žadeikis (+), Kasinėjimai Apuo- 
lėje (393—402). — E. Turauskas, Valstybės ir „Bažnyčios suverenumas. 
(405—417).—G. Valančius, Idealistinė socijologija (418—432).—K. A m- 
brozaįtis, Asmuo ir visybė O. Spanno universalistinėj sociologijoj. 
(433—451). — M. Ruginienė, Vidurinių amžių moters būklė ir moterų. 
emancipacija (452—466), — J. Urmanas, Dabartinės ūkio sistemos kri- 
zis ir nauji bandymai (460—484). P. B. Šivickis, Dabartinės biologijos 
mokslo bendroji kryptis (487—495), — A. Dambrauskas, Ratilai sfe-- 
roje ir E. Barthelio poliarė geometrija (496—500) — P. Samulionis, 
Aleksandras Dambrauskas— mokslininkas (503—518). — Redakcija, Pir-- 
mas Lietuvių Katalikų mokslininkų ir mokslo mėgėjų suvažiavimas (521— 
532). — Sie „Darbai“ gaunami tiesiog iš leidėjo (L. K. Mokslo. Akademija,. 
Kaunas, Rotušės aikštė 6) atsiunčiant 10 It., atsiimant kaina 8 It. 

Juozas Eretas, Katalikai ir mokslas, Kaunas 1935, 288 pusl. (atsp.. 
iš L. K. M. Akademijos leidinio „Suvažiavimo Darbai 1933“, 1—288 pusl.). 

K. Aleksa, Nuodingi augalai (atsp. iš „Veter ir Zootechn“) 1934,, 
56 pusl. 46 pieš. 

Dr. Tihamer Tėth, Jaunos sielos auklėjimas. Įvado žodį parašė- 
vysk. P. Būčys. Išvertė Pr. Gaidamavičius ir Vyt Menkeliū- 
nas, Kaunas 1935, 262 p. „Pavasario“ knygyno leidinys. 


14-77 
"d: J 


"1 


